55 
Ra 4 


LI 


ŠTASYS YLA 


Laisvė yra visuotinas ir nedalomas 
dalykas. Ji visų žmonių paveldėjimas, 
visų tautų teisė, Dėl to kas pripažįsta- 
ma vieniems kaip laisvės teisė, turi 
būti pripažįstama ir kitiems. Tačiau 
gyvenime matome ką kitą. Ką vieni 
skelbia laisve, kiti vadina pavergimu; 
ką vieni laisvai naudoja, kiti laiko iš- 
naudojimu. Kodėl? Laisvės vardu — 
nepaslaptis — dangstosi ir kolektyvinė 
prievarta, ir asmeninė sauvalė. 

Laisvę galima lankstyti ir iškreipti. 
Iškreipiamos pažiūros į laisvės esmę, 
apeinama natūrali laisvės tvarka, ne- 
paisomos jos ribos, pametamas iš akių 
jos tikslas. Pažiūrų kreivės pereina į 
gyvenimo sistemas ir virsta skaudžiu 
laisvės piktnaudojimu. Laisvė pasida- 
ro dirbtinai apspręsta, apsąlygota, pa- 
dalinta. Tokiu atveju kova už laisvę 
nebetenka bendro pagrindo. Kam ko- 
voti prieš pavergėją, jeigu jis sakosi 
atėjęs išlaisvinti? Jis turi savo pažiū- 
rą ir, jeigu visos pažiūros į laisvę yra 
geros, mes neturime teisės jo smerkti. 
Mes negalime sakyti, kad jo išlaisvini- 
mas yra egoistinis ar imperialistinis. 
Mūsų kova prieš tokį išlaisvinimą, žiū- 
rint pavergėjo akimis, taip pat gali bū- 
ti pavadinta egoistinė. 

Čia ir iškyla pagrindinė problema, 
būtent — kaip suprasti laisvę, kuo pa- 
grįsti jos visuotinumą bei nedalomumą, 
kokiu būdu atskirti teisingas pažiūras 
nuo iškreiptų? Sąmoningas žmogus, 
ypač sąmoninga visuomenė, turi rasti 
sau atsakymą. Atsakymas gali išplauk- 
ti iš blaivaus, kritiško svarstymo, ku- 
riam ir skirta ši knyga. 

ĮŽANGA 


Mr tautos dvasinėje raidoje yra vienas tarps- 
nis, kurį ženklina įvairiopas išsilaisvinimas. 
Išsilaisvinimo reikalą gimdė ilgai slėgusi vergija. Ji 
buvo prigesinusi mumyse laisvės sąmonę. Varžo- 
mi ir persekiojami, mes netekome natūraliai išgy- 
ventos laisvės vertinimo. Tačiau varžomas bei iš- 
kreipiamas buvo ir mūsų išsilaisvinimas. 

Ekonominio - socialinio išsilaisvinimo pastangas 
iškreipinėjo ir savoji ponija, kviesdama liaudį ko- 
voti, ir svetimieji valdovai (rusai), formaliai panai- 
kindami baudžiavą praėjusio amžiaus pusėje. Vie- 
nų ir anirų planai buvo pagrįsti interesais, o ne idė- 
ja, kuri būtų palietusi mūsų liaudies sąmonę. Gal 
dėl to šis išsilaisvinimas nepaliko ryškesnių psi- 
chologinių pasekmių. Mūsų tauta (liaudis) išliko 
buvusioje dvasinėje savo padėtyje. 

Akivaizdžių sukrėtimų nešė tolimesnis — kultū- 
zinis ir tautinis išsilaisvinimas, tęsiamas iš liaudies 
kilusios, dar nesubrendusios (studentiškosios) inte- 
ligentijos. Savo esme šis išsilaisvinimas turėjo idė- 
jinius pagrindus. Gal dėl to jis nebesiribojo tiesio- 
giniais savo objektais, bet brovėsi į visas sritis — 
net religiją ir dorovę. Jis siekė formaliniu būdu ap- 

spręsti vidinę tautos laisvę, ir tai ne savitu keliu, o 
veikiamas svetimų įtakų, pasireiškusių revoliucine 
forma, dargi nuspalvintų slaviškųjų kaimynų palin- 
kimo jas periempti. Šis išsilaisvinimo charakteris 
ilgesniam laikui (nuo "Aušros" pradedant) uždėjo 
antspaudą didelės dalies mūsų inteligentijos gal- 
vosenai ir veiksenai. 

Per inteligentiją į liaudį, veikiant toms pačioms 
slaviško (rusiško) revoliucingumo bangoms, išsi- 
laisvinimo pastangos ypatingu lūžiu pasireiškė 
ypač 1905 metų sąjūdyje, sukrėtusiame visą mūsų 
tautą. “Laisvės idealas, — rašo V. Mykolaitis-Puti- 
nas, — žavėjo (tada, Y) daugelį, bet vieni jį suter- 
šė kruvino banditizmo klane, kiti, praėjus pirmam 
entuziazmo karščiui, jo išsižadėjo dėl karjeros, 
oportunizmo ir sveiko šalto proto sumetimų“ (Lite- 
ratūros etiudai, Kaunas 1937, p. 90). Mūsų nesuge- 
bėjimą ir nepajėgumą rasti laimingą vidurį, ypač 
susivokti laisvės siekimo priemonėse, skaudžiai ta- 
da pavaizdavo J. A. Herbačiauskis savo satyroje 
“Laisvės perėtojas“ (Erškėčių vainikas, Krokuva 
1908). 

Politinis - valstybinis išsilaisvinimas, kuris turė- 
jo parengti sąlygas natūraliam laisvės brendimui, 
taip pat neišvengė savo lūžių. Pradžioj išorinė, for- 
malinė laisvė buvo pervertinta, paleista į plačius 
laukus, ir tai nešė sąmišį tiek vertinant, tiek ir pa- 
naudojant išvidinę asmeninę, o ypač grupinę lais- 
vę. Reikėjo laukti, kad normaliu keliu, per ilgesnį 
laiką, visa tai išsibalansuos ir bus surastas teisin- 
gas laisvės mastas. Tačiau įvyko kitaip. Staiga bu- 
vo pasirinkta nauja politinė sistema, kuri stipriai 

apribojo asmeninę, grupinę, visuomeninę laisvę, 
pažadindama iš vienos pusės vergišką pataikavi- 
mą, iš antros pusės vergišką priešginiavimą. 

Laisvės nuvertinimas arba pervertinimas, pri- 
taikytas politinėse sistemose, yra palikęs savo pėd- 
sakų ir kitų tautų gyvenime. Tuo atžvilgiu mes ne- 
būtume buvę kažkokia išimtis. Ir kitų tautų dvasi- 
nės raidos stebėtojai baiminasi, kad vienos siste- 
mos pas juos atėmusios laisvei vertybės charakte- 
Tį. o kitos — iškėlusios laisvę virš visų vertybių ir 
taip pažeidusios tų tautų dvasinę pusiausvyrą. 

Jei tokių pasekmių jaučia kitos tautos, neišgyve- 
nusios prieš tai ilgametės vergijos, tai juo labiau 
negalime nejausti mes, kurie tai išgyvenome ir 
dar neturėjome progos atrasti sveiką laisvės mas- 
ią. To masto mes dar jieškojome. Nepriklausomy- 
bės laikais, bent kultūriniame ir iš dalies visuome- 
niame bare, mūsų inteligentijos dalis buvo beišsi- 
vaduojanti iš kraštutinių laisvės šūkių. Iš reaktyvi- 
nio ir revoliuciškai beturinininio laisviškumo vada- 
vosi tie pirmosios inteligentijos kartos atstovai, ku- 
rie savoj laisvoj tėvynėj pasuko iš politinio į aka- 
deminį darbą, turėjusį savivaldos teises. Iš prisiim- 
tų svetimų įtakų, vis dar skelbiamų ir vykdomų mū- 
sų gyvenime, savitai laisvinosi jaunesnioji inteli- 
gentų karta, brendusi savoj nepriklausomybėj ir tu- 
rėjusi tiesioginį sąlytį su vakarietine kultūra, atsi- 
ribojusia nuo buvusių revoliucinių audrų. Šis Iai- 
mingas posūkis vystėsi akademinių, kultūrinių ži- 
dinių forma, mažiau liečiamas tiesioginių politinių 
interesų ar įtakų. 


To naujo posūkio židinius išblaškė ir daugelį pa- 
jėgių asmenybių sunaikino nauja vergija, primesta 
šio karo pradžioj. Buvusių subrendusių ir išsiryški- 
nusių jėgų vietoje, nūnai, ypač tremty, iškilo nau- 
jos, nepasirengusios ar dar nesubrendusios. Jų dė- 
mesys, iš dalies dėl gyvo reikalo kovoti už praras- 
ig išorinę tautos laisvę, krypsta beveik išimtinai į 
politinės kovos lauką. Sekant bendrąją visuomenės 
nuotaiką, pajautrinią laisvei, darosi lengva politiš- 
kai žaisti laisvės šūkiais, nesvarstant, kas yra pati 
laisvė, kokios jos ribos, tikslai ir prasmė, koks san- 
tykis tarp išorinės ir išvidinės, formalinės ir turi- 
ninės laisvės. Visa tai ir sukuria pavojų grįžti į anų 
laikų psichologinį pasimetimą, kada siekta laisvės 
daugiau instinktiškai nei racionaliai, daugiau chao- 
tiškai nei tikslingai. 

Negalima nevertinti sveiko tautos instinkto, ve- 
dančio į savivaldos laisvę. Tačiau instinktinis ver- 
žimasis būdingas daugiau primityvioms tautoms, 
jieškančioms kelio į civilizuotos ir kultūringos tau- 
tos plotmę. Šiame kelyje jas lydi viena didžiausių 
grėsmių — siekti laisvės be jos turinio. Masei re- 
voliucinti ir išvesti ją į politinę laisvės kovą kaip 
tiktai užtenka formalinės laisvės. Net dar daugiau: 
galvojant tik politiškai, tokia laisvė, atsieta nuo tu- 
rinio, patikina didesnį beatodairiškumą kovoje su 
beatodairiškais laisvės pavergėjais. Taip primity- 
viškesnės tautos, pereidamos šiuo formaliniu ke- 
liu iš pavergimo į laisvę, išgyvena skaudžių sukrė- 
timų. Jos sulaužo savyje turimus natūralius laisvės 
turinio pradmenis ir ilgesnį laiką nepajėgia pačios 
atsitiesti. 

Mūsų tautai šis perėjimas į kultūrinės tautos ke- 
ligą, pradėtas ypač su "Aušros" laikotarpiu, parei- 
kalavo formalinės laisvės duoklei paaukoti dau- 
giau nei pusšimtį metų. Jeigu mūsų nepriklausomy- 
bė būtų prasitęsusi ligi dabar, gal jau būtume tą 
pereinamąjį tarpsnį išgyvenę ir pasukę savitu kū- 
rybinės laisvės brendimo keliu. Nūnai naujoji ver- 
gija pratęsia mūsų negatyvią kovą ne tik už išorinę, 
bet ir už vidinę laisvę. Negausios mūsų jėgos ir 
brangi mūsų energija vėl turi eikvotis atgijusiai ir 
paaštrėjusiai formalinei laisvei kurstyti arba šios 
laisvės vienpusiškumo grasai pašalinti. 

Šiose sąlygose, kaip sakyta, vėl atgyja didžiau- 
sias interesas politikai ir jos primatui. Tai yra lai- 
kinio reikalo ir kartu tam tikro dvasinio lūžio ženk- 
lai, rodą sumenkusį mūsų pajėgumą rinktis ir ki- 
tas, laisvės turiniu paženklintas, veiklos sritis. Tuo 
aiškintinas sumenkęs kritiškumas revoliuciniams 
laisvės šūkiams ir beturininiams (bepasaulėžiūri- 
niams) laisvės "idealams". 

Šis posūkis, manding, daugeliui yra nesupras- 
tas, neišsiaiškintas, nepagrįstas. Tai ir yra pati di- 
džiausia grastis tautinei sąmonei ir dvasiniam, kul- 
tūriniam tautos brendimui. 

Kaip tik dėlto iškyla gyvas reikalas išsiaiškinti 
laisvės esmę, atsekti formalinės laisvės pažiūrų 
kilmę bei raidą ir įvertinti formalinius laisvės šū- 
kius. Tam ir yra skirti šie puslapiai. 

Be abejonės, "katalikybė, laisvamanybė ir so- 
cializmas, — pasak vysk. Pr. P. Būčio, — šiandien 
yra trys stambiausios minties kryptys pasaulyje“ 
(Kosmos 1927, nr. 10-11, p. 413), ir jos visos susibė- 

ga ties laisvės problemos sprendimu. Tie sprendi- 
mai skirtingi. Bet ar jie visi ir visais atžvilgiais 
(kas sau) yra teisingi? Į tai mums teks taip pat at- 
sakyt, tiksliau — padėt skaitytojui pačiam rasti at- 
sakymą. : 

Šie puslapiai tiesiogiai neliečia pas mus iškilu- 
sių laisvės sampratos ir praktikos lūžių. Tik išna- 
šose skaitytojas pastebės, ką ir kaip iš formalinės 
laisvės pažiūrų mūsiškiai savinosi, ką ir iš kur ver- 
tėsi, arba kuo sekant patys bandė savitai rašyti. 
Netiesiogiai šis darbas gal patarnaus įvadu į mū- 
siškes laisvės problemas. 

LAISVĖS IR SAVIVALDOS 
SAMPRATA 


KAS YRA LAISVĖ? 


Turbūt jokia kita sąvoka nėra taip iškraipoma, 
susiaurinama arba išvedama į plačius laukus, 
kaip laisvė. Kalbama apie politinę, ekonominę, so- 
cialinę, kultūrinę laisvę, ir paliekama nuošaliai 
žmogaus laisvė, lyg ji būtų smulkus reikalas. Gina- 
mos asmeninės, individualinės laisvės, ir apeina- 
ma esminė — valios laisvė. Ši netgi paneigiama, 
tačiau visais trimitais šaukiamasi minties ir sąžinės 
laisvės. Pripažįstama laisvė pasirinkti ir veikti, bet 
nekalbama, kodėl ir kam tokia laisvė reikalinga, 
koks jos tikslas. Jei kalbama apie laisvės tikslą, tai 
pasirodo, kad jis visiškai atsiejamas nuo žmogaus, 
o perkeliamas į kolektyvą. 

Reikalaujama laisvės mintyti, tyrinėti, mokytis, 
kalbėti, rašyti, bet nereikalaujama mintyti logiškai, 
tyrinėti ir mokytis metodiškai, kalbėti protingai ir 
rašyti kultūringai. Skelbiama sąžinės ir religijos 
laisvė, bet nutylima laisvė sekti savąja sąžine ir 
laisvė siekti augščiausio tobulumo. Kovojama už 
išsiskyrimų laisvę subrendusiųjų labui, ir paneigia- 
ma bendro gyvenimo bei sugyvenimo laisvė vaikų 
labui. Ginama laisvoji meilė, ir iškreipiama meilės 
laisvė bei jos tikslas. 

Esant tokiems laisvės nesupratimams, kyla 
klausimas, argi laisvė tikrai su nieku nesuriš- 
ta, iš nieko neišplaukianti, į nieką neatsiremianti, 

žodžiu — palikta suprasti, kaip kam patinka? Nuo 
ko pirmiausia priklauso laisvės supratimas bei ap- 
tarimas: nuo plačiųjų ir skambiųjų laisvių, skirtų 
masei maginti, ar nuo žmogaus laisvės? Jeigu pra- 
dėti nuo žmogaus, tai ar čia svarbiau atskiro indi- 
vido — Jono, Petro, Jurgio laisvė, ar žmogaus apsk- 
ritai, atseit — ne individualistinė, o visuotinoji žmo- 
giškoji laisvė? 

Visos laisvės, pasireiškiančios įvairiose srityse, 
įvairiomis formomis, galų gale atsiremia į laisvą 
žmogaus veikimą. Veikimas yra žmogaus buvimo 
būdas bei forma. Veikti reiškia sekti savo buvimą 
(agere seguitur esse). Žmogus yra laisva būtis, dėl 
to ir jo veikimas yra laisvas. Laisvas veikimas pa- 
rodo, kokiu būdu asmuo išreiškia savo laisvą pri- 
gimtį. Laisvė yra esminė forma išreikšti savąjį as- 
menį. 

Laisvo veikimo atitikmuo žmogiškai būčiai yra 
tad tikrasis laisvės pagrindas. Tai nėra šiaip jau 
koks nors veikimas, bet tikslingai ir teisingai iš- 
reiškiųs laisvos būties esmę. Kaip laisva būtis, 
žmogus yra paženklintas galia spręsti, rinktis ir 
veikti įvairių galimybių ribose. 

Žmogus yra atviras daugeliui galimybių. Jis 
gali veikti vienaip ar kitaip, pasireikšti vienokiu ar 
kitokiu būdu. Iš tų galimybių jis renkasi tinka- 
miausias, tai reiškia — jis veikia ne aklai, bet są- 
moningai. Prieš veikdamas, jis apsisprendžia: pra- 
mato kokį nors protingą tikslą ir pasirenka tam 
tikslui siekti tinkamas priemones. Jis tai dūro sa- 
varankiškai, laisvai, kitais žodžiais — laisvai ap- 
sisprendžia, renkasi ir veikia. 

Laisvė apsispręsti, rinktis ir veikti priklauso 
dviejų dalykų: gebėjimo ir nesuvaržymo. Gebėji- 
mas (gabumas) eina iš pačios žmogaus prigimties; 
tai yra savaiminga žmogaus galia, gaunama bei 
atsinešama pačia prigimtimi. Tačiau ta galia gali 
būti sukliudyta kokių nors išvidinių ar išorinių varž- 
tų. Dėlto pilnutinei laisvei neužtenka prigimtinio bei 
savaimingo gebėjimo, bet dar reikia, kad tas gebė- 
jimas nebūtų kliudomas bei varžomas. Ta prasme 
kalbama ne tik apie žmonių laisvę veikti, bet ir 
apie augalų laisvę augti bei gyvulių — judėti. Tai 
reiškia, kad ir augalai auga ne tik natūraliai ir gy- 
vuliai juda ne tik savaimingai, bet jie nėra kliudo- 
mi kokių nors varžtų. 

Laisvė tad turi dvigubą aptartį. Iš vienos pusės 
— tai yra gebėjimas bei galėjimas (galia) apsispręs- 
ti, rinktis ir veikti, iš antros pusės — nebuvimas 
kliūčių bei varžtų apsispręsti, rinktis ir veikti. Pats 
gebėjimas yra vadinamas veiksmingąja laisve, o 
nebuvimas kliūčių — neveiksmingąja (pasyvia) 
laisve. Pirmoji yra laisvė kam nors (teigiamam), 
antroji — laisvė nuo ko nors (neigiamo). Dėl to 
veiksmingoji laisvė vadinama dar teigiamąja, o 
nekliudomoji — neigiamąja laisve. 

Suprantama, kad laisvė nuo ko nors tėra sąlyga 
laisvei kam nors, atseit — laisvei, vedančiai į kokį 
nors (teigiamą) tikslą. Ta prasme neigiamoji laisvė 
yra sąlyginė, o teigiamoji — tikslinė. 

Laisvė, kaip matome, turi dvejopą charakterį. 
Iš vienos pusės, ji yra savaiminė galia, išplaukianti 
iš žmogiškosios būties bei prigimties. Iš antros pu- 
sės, ji yra sąlyginė galia, priklausanti išorinių bei 

išvidinių veiksnių, atseit — kiek tie veiksniai ne- 
kliudo savaiminei galiai reikštis. Šį laisvės dvejo- 
pumą mums tenka dar atskirai aiškintis. 


NEVEIKSMINGOJI LAISVĖ 


Tai, ką mes vadiname sąlygine laisve, iš tik- 
rųjų, yra tik nesukliudyta (laisva) valios būsena. 
Tai yra neveiksminga (pasyvi) ir neužinteresuota 
(indiferentiška) valios laikysena, nepažeista išvidi- 
nio būtinumo ar išorinės prievartos. Išorinė prie- 
varta ar išvidinis būtinumas yra pagrindinės šios 
laisvės kliūtys. 

1. Išorinė prievarta verčia valią rinktis ir veikti 
prieš jos norą. Sakysim, kas nors verčia nevalgyti 
(badauti) ar įsako valgyti tai, ko valia nenori; kas 
nors jėga verčia meluoti, vogti, ar nesakyti tiesos, 
nepadėti kitam. 

Tokia prievarta ne tik išveda valią iš jos neuž- 
interesuotos padėties, bet ir nukreipia jos pasirin- 
kimą bei veikimą ne jos pačios norima kryptimi. 

2. Išvidinis būtinumas lenkia valią ką nors no- 
rėti rinktis bei veikti ne pagal jos natūralų būdą. 
Tokiu būtinumu ją lenkia kai kurie proto spren- 
dimai. Kol tie sprendimai yra sveiko proto ribose, 
tol valios laisvė nėra pažeidžiama, nes toks spren- 
dimų būtinumas atitinka ir natūralų valios pasi- 
rinkimo būdą. Kas kita, kai sprendimų būtinumas 
išplaukia iš pažeistos ar iškreiptos protinės veikse- 
nos. 

Išvidiniu būtinumu veikia valią taip pat įvai- 
rios vidinės baimės, stiprūs įspūdžiai, įpročiai ar 

aistros. Tokiais atvejais valios būsena nebėra ne- 
užinteresuota. Valia yra verčiama norėti, kas prie- 
šinga sveiko proto sprendimui, arba nenorėti, ką 
proto sprendimas laiko tikslinga. 

Išorinė prievarta ir išvidinis (netikslingas) būti- 
numas išveda valią iš jos neužinteresuotumo rink- 
tis bei veikti ne savitu noru, sekant ne savito proto 
sprendimus. Laisvė nuo tokio išvidinio būtinumo 
reiškia tad laisvę neužinteresuotai ir nekliudomai 
norėti, o laisvė nuo išorinės prievartos reiškia 
laisvę neužinteresuotai ir nekliudomai veikti. 

Laisvė neužinteresuotai bei nekliudomai norėti 
ir tuo pačiu būdu laisvai veikti yra skirtingos. Tas 
skirtumas ypač išryškėja išorinės prievartos atve- 
ju. Tokia prievarta paliečia veikimo laisvę, t. y. 
išorinę laisvę, ką anglai vadina liberty. Tačiau 
prievarta negali paliesti valios noro, t. y. vidinės 
laisvės, ką anglai vadina freedom.! 

Veikimo laisvė priklauso išorinių aplinkybių, 
sąlygų, daiktų, tuo tarpu norėjimo laisvė — paties 
žmogaus vidinio noro ir jo (proto) sprendimo. Joks 
žmogus nėra laisvas (išvidiniai), jeigu jis negali sa- 
varankiškai vartoti savo valios, pagal sąmoningą 
proto sprendimą. Priverstas, niekas negali norėti, 
t. y. negali savo noru laisvai pritarti. Prievartos 
"laisvė" gali tad būti tik laisvė veikti bei vykdyti, 
bet ne laisvė norėti. Dėl to yra klaidinga sakyti, 
kad vidinė laisvė grąžinama jau tuo pačiu, kai pa- 
šalinama išorinė prievarta? Tokios prievartos pa- 
šalinimas gali grąžinti valiai tiktai pasyvinę ir in- 
diferentišką būseną, bet toji būsena anaiptol dar 
nėra pati vidinė laisvė. 

VEIKSMINGOJI LAISVĖ 


Laisvė neužinteresuotai bei nekliudomai norėti 
ir veikti dar neišsemia laisvės visumos. Priešingai, 
tokia laisvė, kaip sakyta, tėra tik laisvė nuo ko nors 
(neigiamo). Ji yra tik sąlyga laisvei kam nors (tei- 
giamam), atseit — tokiai laisvei, kuri veda į kokį 
nors tikslą. 

Ši laisvė ir yra veiksmingoji. Tai veiklusis va- 
lios pasireiškimas, savitai pasirenkant ir veikiant. 
Bendrąja prasme ji yra vadinama pasirinkimo lais- 
vė, arba valios laisvė tikrąja prasme. Pasirinkimas 
liečia, svarbiausia, priemones, reikalingas tikslui. 
Dėl to ši laisvė dar aptariama, kaip veiksmingoji 
galia pasirinkti priemones pagal tikslo reikalavi- 
mus. 

Tikslas nesirenkamas, tik apsprendžiamas, kaip 
principas. Iš apspręsto tikslo, lyg išvada, seka prie- 
monių pasirinkimas. Tikslą apspręsti priklauso pro- 
tui, o pasirinkti priemones, kurios labiausiai atitin- 
ka tikslą, — valiai, jos laisvei. Tuo būdu pasirinki- 
mas yra artimiausias ir tiesioginis šios laisvės da- 
lykas. 

Pasirinkdama priemones, veiksmingoji laisvė 
turi trejopų galimybių. Ji gali rinktis arba skirtin- 
gus dalykus, arba priešybiškus, arba pagaliau 
prieštarybiškus.3 Tai reiškia, ji gali rinktis: 

1. vieną iš dviejų savo rūšimi skirtingų da- 
lykų, sakysim, rašyti ar valgyti, dirbti ar keliauti. 

2. vieną iš tos pačios rūšies priešingų da- 
lykų, pvz., rašyti ar nerašyti, važiuoti ar nevažiuo- 
ti, sakyti tiesą ar jos nesakyti. 

3. vieną iš savo prigimtimi prieštaraujan- 
čių dalykų, pvz., sakyti tiesą ar meluoti, mylėti 
ar neapkęsti, daryti ką nors ar griauti, kurti ar nai- 
kinti. 

Šios trys pasirinkimo galimybės yra neatsieja- 
mos nuo laisvės tikslo, būtent — veikdinti žmogiš- 
kąjį asmenį. Veikdinti reiškia — kreipti jį į žŽmogiš- 
kąją pilnatvę, į galimą jos tobulumą. Ta prasme 
teigiamoji laisvė yra laisvė tobulėti. 

Tobulėjimo galimybės yra įvairios, žiūrint įvai- 
rių pasirinkimo galimybių. Iš trijų minėtų pasirin- 
kimo galimybių, priešybės mažiausiai teikia tobu- 
lumo. Kodėl? Priešybių santykis ribojasi tos pačios 
rūšies veiksmingumu, pvz., rašyti ar nerašyti, vaikš- 
čioti ar nevaikščioti. Toks pasirinkimas neturi pla- 
tesnės skalės, dėl to nepraturtina valios veiksenos. 
Tačiau šis pasirinkimas yra natūralus, ir jis pri- 
klauso pradiniam valios pasireiškimui. Šiuo pasi- 
rinkimu valia atlieka, sakytum, pradinę laisvės pra- 
tybą. Ta prasme ši laisvė vadinama pratybinė lais- 
vė. 

Daugiau tobulumo teikia pasirinkimas tokių 
veiksmų, kurie yra skirtingi savo rūšimi, pvz., ra- 
šyti ar valgyti, vaikščioti ar dirbti. Tokios skirty- 
bės labiau įtempia valią, reikalauja labiau susi- 
derinti su proto sprendimu, tuo pačiu išvysto dides- 
nį valios veiklumą ir labiau išplėtoja laisvės pasi- 
reiškimą. Šiuo atveju laisvės tobulėjimas yra su- 
rištas su pasirenkamais dalykais. Skirtinga dalykų 
prigimtis bei tvarka reikalauja .iš valios pusės di- 
desnio lankstumo ir prisitaikomumo. Dalykai čia 
vaidina žymų vaidmenį. Dėl to ši laisvė tiktų dau- 

giau vadinti dalykų pasirinkimo laisve arba sta- 
čiai pasirinkimo laisvė. 

Trečioji galimybių sritis, turinti prieštarinį da- 
lykų santykį, labiausiai įtempia valios jėgas ir 
daugiausiai atskleidžia galimybių tobulėti. Tačiau 
šis santykis slepia savyje ir visišką prasilenkimą 
su tobulybe. Pasirinkdama vieną iš dviejų priešta- 
rybių, sakysim, kalbėti tiesą, mylėti ką nors, daryti 
ar kurti, valia siekia laisvės tikslo. Priešingai, pasi- 
rinkdama, sakysim, meluoti, neapkęsti, griauti bei 
naikinti, — valia visiškai prasilenkia su laisvės 
tikslu. Pirmu atveju jos pasirinkimas kreipia į to- 
bulumą ir yra doriškas. Antru atveju pasirinkimas 
naikina tobulybę ir yra nedoras. Ši pasirinkimo 
laisvė pereina į moralinę sritį, dėl to ji vadinama 
dorinė laisvė. 

Šios trys laisvės — pratybinė, pasirinkimo ir do- 
rinė — viena į kitą atsiremia ir viena kitos priklau- 
so. Tikslo atžvilgiu, dorinė laisvė yra augščiausia. 


TREJOPA LAISVĖS TVARKA 


Veiksmingoji (teigiamoji) laisvė, vesdama į tiks- 
lg, turi ir tam tikrų, tikslui esmingų, reikalavimų. 
Kaip galia spręsti, ji saistoma protingumo; kaip ge- 
bėjimas rinktis, ji reikalauja tikslingumo; kaip ga- 
lėjimas veikti, ji šaukiasi garbingumo. Kitais žo- 
džiais, teigiamoji laisvė įima savin natūralią pa- 
reigą: spręsti protingai, rinktis tikslingai ir veikti 
garbingai. Protingai spręsti reiškia iš anksto nu- 
matyti protingą veikimo tikslą. Tikslingai rinktis 

reiškia žiūrėti tinkamiausių priemonių, reikalingų 
siekti tikslo. Garbingai veikti reiškia turėti prieš 
akis veikimo vertę ir atsakomybę. 

Veikimo tikslą apsprendžia protas. Priemonių 
tikslingumą nustato pati tų priemonių (daiktų) pri- 
gimtis bei tvarka. Garbingumą (vertę, atsakomy- 
bę) riboja sąžinė. Tuo būdu teigiamoji laisvė pri- 
klauso trijų pradų: proto, priemonių (daiktų) prigim- 
ties ir sąžinės. Kitais žodžiais, laisvė yra saistoma 
protinės, fizinės ir dorinės tvarkos. 

1. Kiekvienas laisvas veikimas turi savo vidinį 
pagrindą, savus motyvus. Tą pagrindą bei motyvus 
patiekia protas. Dėl to veiksmas nėra "suprotina- 
mas“ ar proto tvarkai pavergiamas. Laisvos valios 
vyksme pradinis paakinimas priklauso konkre- 
čioms galimybių padėtims. Jos pirmiausia veikdi- 
na valią. Protas nesukuria veiksmo, tik įį pagrin- 
džia motyvais. 

Motyvų klausimas iškyla savaime, kai tik valia, 
paakinta galimybių, ruošiasi rinktis veiksmą. Sa- 
kysim, aš noriu rinktis šį darbą. Kodėl? Jis geras, 
reikalingas. Kodėl geras, reikalingas? Motyvų tiks- 
lingumas ir prasmingumas man padeda galutinai 
pasirinkti. Aš norėjau to darbo, tai buvo mano lais- 
vas noras, ir aš jį pasirinkau. Bet pasirinkau ne 
šiaip sau, o pagrįstai — radęs protingą pagrindą. 

2. Kai darbas yra tikslingas ir prasmingas, aš 
jaučiu vidinę pareigą jo imtis. Pasiėmęs, aš įsipa- 
reigoju. Darbo vertė nūnai darosi nebeatskiriama 
nuo manęs. Aš jaučiuosi už tai atsakingas, atseit — 
dalyvauju darbo pasekmėse. Tai nėra išorinis, tei- 
sinis atsakingumas, bet išvidinis, lyg sų mano pa- 

ties būtimi susijęs. Aš atsakau už tą darbą, tai yra 
-- lyg kas manyje pačiame klaustų, kaip tu jį at- 
likai, ir aš atsakyčiau: gerai, tiksliai, teisingai! Jei 
galiu taip atsakyti, jaučiuosi patenkintas, jei ne — 
esu nepatenkintas, neramus, dėl to kenčiu, nes jau- 
čiuosi buvęs neteisus ir negarbingas. 

Šis išgyvenimas niekieno man neprimestas, ei- 
nąs iš manęs paties, vadinas, laisvas. Ir mano kan- 
čia yra laisva. Aš kenčiu dėl veiksmo neatitikmens 
pareigos mastui. Aš esu laisvas su tuo mastu susi- 
derinti ir tuo būdu save išvaduoti iš kančios. Jei aš 
tą padarau, jaučių susiderinęs su savo sąžine, su 
dorine tvarka. 

3. Pasiėmęs darbą, aš renkuosi jam tinkamiau- 
sias priemones, daiktus. Daiktai turi savo įstaty- 
mus, tvarką, paskirtį. Rašomąja mašinėle nesiūsi, 
siuvamąja nerašysi. Man tenka daiktų tvarką per- 
prasti. Kol jų neperprantu, vartoju netiksliai, jau- 
čiuosi jų atžvilgiu lyg nelaisvas. Tai kliudo mano 
darbą, ir mano veiksmas būna lyg suvaržytas. Kai 
tuos daiktus perprantu, imu juos vartoti pagal jų 
prigimtį ir tvarką, rodos, mano paties rankos Gatsi- 
laisvina ir mano demėsys nebesitempia. Aš veikiu 
sklandžiau, mikliau, ir mano darbas darosi tikslin- 
gesnis bei prasmingesnis. 

Daiktų atžvilgiu aš nesu visiškai laisvas. Mane 
saisto jų tvarka. Tačiau susiderinęs su ja, aš galiu 
laisvai ir tikslingai juos vartoti bei panaudoti. Pa- 
našiai aš turiu perprasti savo paties fizinę prigimtį 
ir jos tvarką. Tik tada aš galiu ją naudoti ne tik 
laisvai, bet ir tikslingai, prasmingai bei atsakingai. 

Trejopa veiksmingosios laisvės tvarka išplaukia 
tad iš žmogiškos būties visumos. Laisvo veikimo šal- 
tinis — valia nėra mano būties visuma, bet tik da- 
lis. Ji ir veikia ne pati viena ir ne iš savęs pačios. 
Valios vyksmai susieti su proto ir sąžinės vyksmais 
bei jų tvarka. Visi dvasiniai vyksmai dar turi ryšį 
su fizine tvarka. 

Trejopos tvarkos ribose reiškiasi ir neigiamoji 
laisvė. Šiai laisvei taip pat būtina neturėti 
fizinių, protinių ir dorinių kliūčių bei varžtų. Ta 
prasme vokiečių filosofas Artūras Schopen- 
haueris (+ 1860) kalba apie trejopą neigiamąją 
(neveiksmingąją) laisvę. 

Fizinė laisvė, pagal jį, tai nebuvimas materia- 
linių kliūčių veikti. Tos kliūtys yra išorinės — 
kalėjimas, pančiai, arba išvidinės — įvairių rūšių 
paralyžius. Fiziškai laisvas yra tas, kas gali daryti, 
ką jis nori, kas nėra kliudomas vykdyti savo suma- 
nymus, vartoti tam reikalui savo kūną bei jo sąna- 
rius. 

Protinė laisvė yra nebuvimas kliūčių pažin- 
ti. Vienos tų kliūčių daugiau išorinės, pvz. perdi- 
delis dalyko atstumas (dalyko, kurį norime pažin- 
ti) arba jo neįžvelgiamumas, nematomumas. Kitos 
kliūtys — daugiau vidinės, pvz. praeinantis ar pa- 
stovus protinis susirgimas arba tam tikras proto 
sukliudymas, jį apsvaiginus, arba jo pakitėjimas, 
įvykęs sugestijos būdu, arba jo nesubrendimas dėl 
amžiaus ar neišsivystymo. Protiškai laisvas bus 
tas, kas nekliudomai gali vartoti savo protą, atseit, 
kas neturi minėtų kliūčių protauti. 

Dorinės laisvės Schopenhaueris neskiria nuo 
valios laisvės. Ši laisvė — tai nebuvimas kliūčių 
norėti; žmogus nori arba vartoja savo valią, 
nebūdamas nuo nieko priklausomas. Dorinei lais- 
vei, pagal jį, negali būti jokių išorinių kliūčių. Vie- 
nintelės kliūtys, kurios jo valiai galinčios daryti įta- 
kos, esančios tik išvidinės, ir tai jis vadina įvairiais 
motyvais. 


LAISVĖS ATBAIGIMO KLAUSIMAS 


Sutapdinęs dorinę laisvę su valios laisve, Scho- 
penhaueris pasilieka tiktai pasirinkimo laisvės ri- 
bose. Tuo tarpu kiti laisvės problemos svarstytojai 
eina toliau, išskirdami dorinę laisvę kaip atbaigia- 
mąją. Pasirinkimo (valios) laisvė jiems reiškia tik 
sąlygą arba pradinę plotmę siekti augščiausiu tiks- 
lu paženklintos laisvės. 

Vokiečių moralistas Juozas Mausbachas 
(7 1931) dėlto ir skiria valios laisvę nuo dorinės. 
Valios laisvę jis supranta kaip nebuvimą jokios 
prievartos, išplaukiančios iš įgimto palinkimo arba 
iš dvasinio loginio įstatymo. Ši laisvė, jo manymu, 
yra psichologinis metafizinis dalykas. 

Valios laisvę jis laiko svarbiausia doriškosios 
elgsenos sąlyga. Tačiau ją vadinti dorine laisve, 
pagal jį, būtų netikslu. Dorinė laisvė yra galia do- 
riniam gėriui siekti arba nebuvimas blogų palinki- 
mų ir kaltės. (nuodėmės), kurie kliudytų siekti dori- 
nio gėrio. Ši laisvė atbaigia žmogiškųjų veiksmų 
prasmę ir vertęs 


24 


Prancūzų žilosofas Jacgues Maritainas (g. 
1882), taip pat skiria laisvę į pradinę ir atbaigia- 
mąją. 

Pradinė laisvė (la libertė initiale), pagal jį, yra 
tokia laisvė, kurių žmogus yra gavęs (ne pats lai- 
mėjęs) kaip metafizinę dovaną kartu su protingąja 
prigimtimi. Ši laisvė yra bet kokios laisvės pa- 
grindas. 

Atbaigiamoji laisvė (la libertė terminale) yra ta, 
kurią žmogus pats laimi arba turi laimėti. Jis ją 
dar vadina autonomine (la libertė autonome), tai 
yra — savivaldos laisve. 

Maritainas mano, kad pasirinkimo arba valios 
laisvė nėra pati sau tikslas. Ji nukreipta į kitą 
tikslą, būtent — nešti vaisių psichologinėje ir do- 
rinėje srityje. Ji turi skatinti žmogų tapti asmenybe, 
atseit, tuo, kūs savo užuomazgoje jis jau yra. Ta- 
čiau tapti asmenybe, reikia tam tikros savivaldos, 
tam tikro nepriklausomumo nuo įvairių kliūčių ir 
varžtų. Neturėdamas savivaldos laisvės, žmogus 
vargiai galėtų save ugdyti ir atbaigti.“ 


Toks yra bendras laisvės supratimas. Kaip ma- 
tome, jis įvairus, atseit — įvairiais požiūriais ima- 
mas. Dėl to galėtume atskirai kalbėti apie fizinę, 
protinę, dorinę, valios arba pasirinkimo ir savi- 
valdos laisvę. Kuri šių laisvių yra pagrindinė? 

Pagrindinis laisvės problemos punktas nėra nei 
tizinė, nei protinė, nei dorinė laisvė, kaip tokios. 

Jų sprendimas pareina nuo valios laisvės ir savi- 
valdos laisvės sprendimo. 

Valios laisvė yra specialus tilosofijos klausi- 
mas. Šiuo klausimu yra dvi skirtingos pažiūros: 
viena deterministų, kurie valios laisvę atmeta bei 
neigia, antra tų, kurie valios laisvę pripažįsta. Šiuo 
klausimu diskutuota daugiau kaip šimtas metų. Iš 
to susidarė ištisa speciali literatūra, kurią bandė 
suregistruoti Jakob Fellin veikale “Die Willens- 
treiheit — Zur Bibliographie des Problems“ (Graz- 
Wien-Leipzig 1928).7 

Antrasis pagrindinis klausimas, kurį mes čia 
bandysime aiškintis, yra savivaldos laisvė. 
Šios laisvės klausimas nesiriboja tik filosotija. Jis 
pereina į pedagoginę ir socialinę, politinę, ekono- 
minę sritis. Dar daugiau, jis tiesiogiai paliečia re- 
ligiją ir dorovę. 

Valios laisvės klausimas rodo daugiau formali- 
nį žmogaus gebėjimą laisvai išreikšti savąjį asme- 
nį. Tuo tarpu savivaldos laisvė liečia žmogiškojo 
asmens išraiškos turinį. Savivaldos paskirtyje yra 
išvystyti, išugdyti, atbaigti tas galimybes, kurios 
žmogui duotos jojo valios laisvumu. Laisvė spręsti, 
rinktis ir veikti yra daugiau forma, rodanti kaip 
mūsų žmogiškoji būtis gali reikštis. Bet ką spręsti, 
rinktis ir veikti jau yra turinio klausimas ir jis ga- 
lutinai išryški tik savivaldos laisvėje. 

Tiesa, ir ši laisvė turi formalinę savo pusę. Tuo 
atžvilgiu ji atsiremia į valios laisvę. Dėlto kalbėda- 
mi apie savivaldos laisvę, mes negalime užmiršti 
jos ryšio su valios laisve. Ši pastaroji yra pagrin- 
das pirmajai. 


26 


KAS YRA SAVIVALDOS LAISVĖ? 


Savivalda yra valios laisvės problemos tęsinys. 
Dėl to kas paneigia valios laisvę (materialistai), 
tiems nebėra nei žmogiškosios savivaldos. Tokiu 
atveju žmogus ne pats save valdo, bet yra valdo- 
mas "geležinių mechaniškų gamtos dėsnių“. Kas 
pripažįsta valios laisvę tik individualistinio pasirin- 
kimo prasme (individualistai), tas savivaldos prob- 
lemą suveda į savivalę. Tokiu atveju žmogus nebė- 
ra sąvaldus (save protingai valdąs), bet savavalis 
(vykdąs tik savo valią). 

Materialistų pažiūra, perkelta į praktiką, nusta- 
to geležines kolektyvinės tvarkos normas ir valdo 
asmenis dirbtiniu, mechanišku būdu, priešingu bet 
kuriai pasirinkimo laisvei. Individualistų (liberalų) 
pažiūra, neigdama bendras natūralias žmogiškojo 
sprendimo ir veikimo normas, praktiškai vykdo in- 
dividualistinę savivalę ir pažeidžia tiek asmeninę, 
tiek bendruomeninę žmogaus savivaldą. Vienas ir 
antras kraštutinumai rodo gilų šios problemos ne- 
supratimą. Savivalda nėra nei mechaniškas valdy- 
mas, nei asmeniška savivalė. Kas gi ji yra? 

Žiūrint žodinės prasmės, savivalda reiškia savęs 
valdymą, tvarkymą. Tuo pabrėžiami trys dalykai: 
1. žmogus yra sau būtis, 2. gebanti (ir privalanti) 
save valdyti, 3. žinanti savęs valdymo ribas — 
tvarką ir tikslą. Būti tad sąvaldžiu reiškia žinoti 
bendros tvarkos ribas ir pačiam savitai tvarkytis 
bei valdytis. į 

Žiūrint dalykinės prasmės, savivalda tad yra 
savarankus žmogaus veikimas bei pasireiškimas, 

savitos tvarkos rėmuose, siekiant savito žmogiškojo 
tikslo. Kitais žodžiais, yra toks veikimas bei pasi- 
reiškimas, kuris atitinka originalių — bendrąją ir 
individualią — žmogaus prigimtį bei paskirtį. 

Savivaldą tad reikia imti dviem atžvilgiais: 
bendriniu ir individualiniu. Bendriniu atžvilgiu, sa- 
vivalda yra žmogaus, kaip tokio, savitas pasireiš- 
kimas, atitinkąs originalią — protingą ir laisvą — 
jo prigimtį, suderintą su tos prigimties paskirtimi. 
Individualiniu atžvilgiu, savivalda yra atskiro žmo- 
gaus (asmens) pasireiškimas, atremtas į individua- 
lų jo prigimties savitumą (individualias ypatybes), 
suderintą su bendrine žmogiškosios prigimties pa- 
skirtimi (tikslu). 

Šiedu atžvilgiai nėra išskirtini. Kiekvienas as- 
muo yra žmogus, turįs bendrus, žmogiškajai būčiai 
esminius reiškimosi ypatumus ir paskirties tikslus. 
Bendrasis savitumas ir bendrieji tikslai kaip tiktai 
sudaro pagrindą siekti individualaus savitumo ir 
individualių tikslų. Kitaip individualumas, be ben- 
dražmogiškojo pagrindo, būtų iš viso negalimas. 
Toks individualumas turėtų būti arba antžmogiš- 
kas, arba nežmogiškas. Siekdamas tokio individua- 
lumo, žmogus prašoktų nebe bendrąjį individų ly- 
gį, bet bendrąjį žmogiškumą, kaip tokį. Savivalda 
tad reiškia ne išskirtinai individualų žmogaus sa- 
varankumą, bet suderintų su bendruoju, žmogiš- 
kuoju. Kitais žodžiais, savivalda reiškiasi ne abso- 
liutaus individualumo, bet bendrojo žmogiškumo 
ribose. Bendrasis žmogiškumas yra ne tik pagrin- 
das, bet ir mastas individualiajam žmogiškumui 
siekti. 

Kokios bendrojo žmogiškumo ribos, apspren- 
džiančios individualios savivaldos pobūdį? Pagrin- 
dinės ribos slypi pačioje žmogaus prigimtyje. Žmo- 
giškoji prigimtis turi savo visumą ir siekia visų 
žmogiškųjų tikslų atbaigos. Tarp daugelio kitų na- 
tūralių dalinių tikslų yra vienas svarbiausias — 
išvystyti, ištobulinti, atbaigti save, kaip žmogų. To- 
kios atbaigos žmogus gali siekti tik dvasinės savo 
prigimties pagalba, nes fizinė jo prigimtis yra dau- 
giau apspręsta gamtiniu būtinumu. Dvasinėje sri- 


tyje žmogus ir yra savivaldus, tai yra — veikiąs 
pagal savitą tvarką — savitus įstatymus bei dės- 
nius. 


Kas tie saviti įstatymai bei dėsniai? Kas juos 
nustato — pats žmogus, kiekvienas sau, pagal as- 
menišką sprendimą ir norą? Ar yra kokios objek- 
tyvios visiems žmonėms bendros ribos, įstatymai 
ir dėsniai, atitinką protingą žmogaus prigimtį? Ko- 
kie įstatymai, dėsniai bei normos gali varžyti au- 
tonominę žmogaus laisvę? Kokie iš jų atitinka žmo- 
gaus prigimtį? 

Čia ir iškyla tiedu augščiau minėti žmogiškosios 
savivaldos atžvilgiai — bendrinis ir individualinis. 
Tuos catžvilgius galima išskirti arba derinti. Metodi- 
nis išskyrimas čia nesvarbus, nes jis tarnauja tik 
svarstymo tikslumui. Bet gali būti principinis išsky- 
rimas, kuris suskaldo savivaldos visumą ir pusiau- 
svyrą. Konkrečiai jis reiškiasi individualinio atžvil- 
gio pervertinimu, iš kurio plaukia nepaisymas ben- 
drinių savivaldos normų bei dėsnių, savitų žmogui, 
kaip tokiam. 

INDIVIDUALINĖS SAVIVALDOS RIBOS 


Savivalda, kaip savarankus žmogaus pasireiš- 
kimas, atitinkąs originalią jo prigimtį bei paskirtį, 
pirmiausia atsiremia į dvasines galias. Imkime vie- 
ną tų galių — valią, kaip savivaldos akintoją. Ar 
ji yra palenkta kokiems įstatymams bei dėsniams? 

Nors ir būdama laisva, valia pati viena nenusta- 
to sau jokių įstatymų, dėsnių ar normų. Ji negali 
nei formaliai, nei iš esmės apspręsti savo veikimo 
tikslo, nei savo veiksmų vertės. Tai gali padaryti 
tik protas. Protas nurodo valiai, ko ji turi siekti ir 
ko vengti. Protas nustato tikslą, į kurį turi būti 
kreipiamos valios pastangos. Protas ir sąžinė ap- 
sprendžia tų pastangų tikslingumą ir vertę. 

Čia ir iškyla savivaldos ribų klausimas. Tai 
yra natūralus, neišvengiamas apribojimas, vadina- 
mas protingu valios vadovavimu. Valia seka pro- 
to nurodymais, ir jeigu ji to nedarytų, panorėtų bū- 
ti visiškai autonomiška, atsidurtų aklagalyje; ji pa- 
neigtų sveiko proto reikalavimus. 

Sveikas protas atsiremia į sveiką prigimtinę 
tvarką. Prigimtinė tvarka turi savo įstatymus, ir 
svarbiausias iš jų: daryk gera, venk bloga! Šis 
įstatymas išplėtotas įvairioms pasireiškimo sritims, 
sudaro prigimtinės tvarkos kodeksą, kuris eina 
dviem paralelėm: teigiamąja - skatinamąja ir nei- 
giamąja - draudžiamąja. Pavyzdžiui: 

1. kalbėk teisingai — sakyk tiesą, ir neprasilenk 
su tiesa — nemeluok! 

2. saugok gyvybę ir jos nežalok, nenaikink! 

3. gerbk gyvybės davėjus — gimdytojus ir jų 
neniekink, neskriausk, neapleisk! 

4. gerbk gyvybės šaltinius ir jų nežalok, nepikt- 
naudok — nepaleistuvauk! 

5. brangink ką kitas teisėtai turi ir to nežalok, 
neatimk — nevok ir t. t. 

Artimiausias tad ir tiesioginis valios tikslas yra 
gėris ir artimiausias uždavinys — gėrio siekti bei 
jį vykdyti. Tai yra teigiamasis tikslas bei uždavi- 
nys. Tas tikslas bei uždavinys gali būti siekiamas 
bei vykdomas ir neigiamu būdu — vengiant blo- 
gio. Tad valia savo prigimtimi yra ne kas kita, 
kaip proto (ir sąžinės) vadovaujamas gėrio sieki- 
mas ir blogio vengimas. Ta prasme sekdama pro- 
tu ir sąžine, valia negali būti visiškai (absoliučiai) 
savivaldi. 

Vadovaudamas valiai, protas vartoja įsakymą. 
Jis veikia valią įsakydamas, ir įsakydamas autori- 
tetiškai. Kiekvienas įsakymas ar įstatymas yra au- 
toritetiškas: uždedąs pareigą ar duodąs teisę. Pro- 
tas veikia savu autoritetu, tačiau ir jis, kaip saky- 
ta, atsiremia į prigimtinę tvarką. Vadinas, ir proto 
autoritetas nėra visiškai nuo nieko nepriklauso- 
mas. 

"Žmogiškojo proto įstatymas, — pabrėžia pop. 
Leonas XIII savo enciklikoje "Libertas" (Laisvė), — 
niekad negalėtų turėti įstatymo galios, jeigu jis ne- 
būtų atgarsis ir paaiškintojas augštesnės išmin- 
ties. Žmogus negali būti pats vyriausias įstatymų 
leidėjas, nustatgųs savo paties“ veiksmų taisykles. 
Iš to savaime seka, kad prigimties įstatymas yra 
amžinas įstatymas. Jisai yra įgimtas protingoms 

būtims, kad jas lenktų tinkamai elgtis, t. y. siekti 
joms skirto tikslo. Šis amžinasis įstatymas yra vi- 
są pasaulį valdančio Kūrėjo - Dievo amžinasis pro- 
tas“. 

Individualinės savivaldos tvarkoje, kaip mato- 
me, yra tam tikra priklausomybės eilė. Valia pri- 
klauso proto sprendimų, protas atsiremia į prigim- 
tinės tvarkos įstatymus, o šie išplaukia iš amžinojo 
Kūrėjo proto. Tuo būdu amžinasis protas yra augš- 
čiausias individualinio proto mastas. Sekdamas 
augščiausią išmintį, protas lenkia valią autorite- 
tiškai paklusti jo sprendimams. Valia, sekdama 
proto sprendimais, yra tikra veikianti savitos tvar- 
kos ribose ir siekianti savito tikslo — gėrio. Tai yra 
natūralus individualinės savivaldos kelias, paženk- 
lintas žmogiškųjų galių sąveikos, pagal prigimtinę 
jų priklausomybės tvarką. 


BENDRUOMENINĖS SAVIVALDOS TVARKA 


Individualinė savivaldos tvarka pratįsta į su- 
telktinę - bendruomeninę savivaldą. Tai yra natū- 
ralu, nes “ką daro atskiruose žmonėse protas ir pri- 
gimties įstatymas, —toliau sako pop. Leonas XIII — 
to paties siekia bendruomenėje žmonių įstatymas, 
paskelbtas bendrajai piliečių gerovei. Kaikurie tų 
žmogiškų įstatymų turi galvoje dalykus, kurie savo 
prigimtimi yra geri arba blogi. Pirmuosius tie įsta- 
tymai isako vykdyti, antrųjų — vengti, nurodant 
kartu ir atitinkamas sankcijas. Bet šios rūšies įsta- 
tymai savo giliausį pagrindą turi ne visuomenėje... 

Gėris ir blogis buvo pirmiau negu visuomenė. Juos 
tenka išvesti iš prigimties įstatymo, taigi, iš amži- 
nojo įstatymo. Todėl prigimtosios teisės nuostatai, 
kuriuos išreiškia žmonių įstatymai, turi ne tik tų 
žmogiškų įstatymų galią, bet išreiškia ang daug 
augštesnį ir daug tobulesnį įsipareigojimą, kuris 
plaukia iš prigimties įstatymo ir iš amžinojo įstaty- 
mo... 

"Kiti politinės valdžios patvarkymai, — pabrė- 
žia popiežius, — neplaukia iš prigimties teisės tie- 
siog ir betarpiškai, bet tarpiškai ir išvadiškai... Pri- 
gimtis sako, kad piliečiai turi prisidėti prie viešo- 
sios ramybės ir gėrovės kūrimo bei išlaikymo. Bet 
kas darytina, kokiu būdu ir kokioje srityje veikti- 
na — nustato ne prigimtis, bet žmonių išmintis. To- 
kios gyvenimo taisyklės, protingai apsvarstytos ir 
teisėtos vyriausybės paskelbtos, sudaro žmonių 
įstatymus tikrąja to žodžio prasme... Jie tiek pade- 
da siekti gėrio ir sulaiko nuo to, kas tam gėriui 
prieštarauja, kiek sutaria su prigimtąja teise ir su- 
daro pastarosios išvadas... Vadinas, tikroji laisvė 
pasireiškia žmonių draugijoje visiškai ne tuo, kad 
kiekvienas gali daryti ką tinkamas. Iš to kiltų di- 
džiausia netvarka ir sumišimas, vedąs prie vals- 
tybės žlugimo. Tikroji laisvė yra tada, kai valsty- 
bės įstatymai padeda mums taip gyventi, kaip rei- 
kalauja amžinasis įstatymas“. 

Individuali ir bendruomeniškoji žmogaus savi- 
valda, kaip matome, yra atremta į tam tikrą tvar- 
ką. Tai nėra mechaniška, dirbtinė, bet natūrali ir 
išvidinė tvarka. Ta tvarka nėra absoliučiai priklau- 
soma nuo paties žmogaus asmeniškai, bet nuo 

bendrosios žmogiškosios prigimtinės tvarkos, kuri 
išplaukia iš amžinų pastovių tvarkos normų. 

Ta prasme žmogus nėra absoliučiai savivaldus. 
Visiškai savivaldi būtis yra Dievas. Jis yra pats 
iš savęs, turįs savyje: visą tobulumą, gėrį, tiesą. 
Žmogus, kad ir būdamas laisva būtis, vis dėl- 
to nėra visiškai nuo nieko nepriklausomas. Jo lais- 
vė nėra visiška laisvė nuo visko. Jam reikia lais- 
vės tik nuo išorinių varžtų, kurie prieštarauja jo 
prigimčiai ir paskirčiai, kurie kliudo natūralų jo iš- 
sivystymą bei veikimą ir žemina jo asmenį. Žmo- 
gui dera tokia savivalda, kuri leistų pasireikšti 
jam tinkamu būdu, nekliudytų bręsti fiziškai ir dva- 
siškai, padėtų jam išvystyti visus gabumus, siekti 
tikslo. Prisiderinimas prie tam tikrų tiesos ir tvar- 
kos normų Gr paisymas saugojančių tas normas 
autoritetų ne tik nėra žalingas, bet, priešingai, dar- 
gi labai naudingas. Žmogaus asmenybė dėl to ne 
tik neturi žalos, bet dar gali save tobuliau išvystyti. 

Imkime medį. Kad jis galėtų natūraliai augti ir 
vystytis, jam reikia laisvės. Jei kas prilenktų jį prie 
žemės, vietoj leisti jam augti į viršų, arba neleistų 
jam naudotis šviesa ir oru, tai būtų pažeista jo 
(medžio) laisvė, kurios jis privalo. Tačiau medis 
neturi visiškos laisvės. Jis yra priklausomas žemės, 
iš kurios traukia maistą, šviesos, atmosteros spau- 
dimo dėsnių, klimato, dirvožemio ir kitų aplinky- 
bių. Jis negali sakyti šviesai, kaip vienas medis vie- 
noj pasakėčioje: "Eik šalin! Man tavęs nereikia, 
nes tu varžadi mano laisvę“. Šitoks medžio išsilais- 
vinimas būtų jam pačiam pražūtingas. Be šviesos 
jis turėtų sunykti. Taip pat jis negali šaukti žemei: 

"Šalin nuo manęs!“, nes tada jį ištiktų mirtis. Me- 
dis gali turėti tik tokią laisvę, kokios reikia jo pri- 
gimčiai. Tik tokioje laisvėje jis auga ir klesti. At- 
virkščiai, jo prigimčiai priešinga laisvė ne tik ne- 
leistų jam vystytis, bet neštų mirtį. Laisvė, kuri siek- 
tų atsiriboti nuo prigimtinės savo tvarkos, reikštų 
nebe savivaldos, bet anarchijos laisvę. 


INICIATYVOS REIKŠMĖ SAVIVALDOJE 


Nors žmogaus savivaldos laisvė priklauso tam 
tikros natūralios tvarkos, tačiau ji nėra ribojama 
mechanišku, dirbtiniu būtinumu. Savivalda yra 
žmogiškai laisvas veikimas, paženklintas laisva 
iniciatyva. Laisvo veikimo šaltinis yra valia, lais- 
vos iniciatyvos versmė yra protas. Tačiau nei veik- 
lumas, nei iniciatyva neišsibaigia tik valios ar pro- 
to tvarkoje. Šalia tvarkos yra dar trauka. Valinio 
veiklumo traukos objektas yra gėris, protinio — 
tiesa. Gėris ir tiesa veikdina valią ir protą. Vienas 
ir antras yra gėrio ir tiesos žadinami, maginami, 
sakytume, šviečiami ir vedami. 

Prigimtinė tvarka sukuria sąlygas žmogiškajai 
savivaldai. Tuo tarpu gėrio ir tiesos trauka veda į 
savivaldos tikslą. Tvarka nustato ribas žmogiškoms 
jėgoms, kad jos nenukryptų, nepasimestų, nebūtų 
sukliudytos. Trauka tas jėgas ugdo, vysto, įtikslina 
bei įprasmina. Tvarka yra savivaldos forma, ku- 
riai turinį duoda traukos objektai. Vieno ir antro 
derinime išsiskleidžia žmogiškosios savivaldos ini- 
ciatyva. 

Koks tos iniciatyvos santykis su dieviškąja tvar- 
ka ir trauka? Šis klausimas turi dų kraštutinius at- 
sakymus: natūralistų ir pseudo - supernatūralistų. 
Natūralistai, kuriuos atstovauja pelagijiečiai, pro- 
testantai liberalai, modernistai ir racionalistai, — 
pripažįsta tik žmogiškąją iniciatyvą; žmogui, esą, 
užtenka natūralių jėgų pasiekti savo tobulybės, dėl 
to nebūtina jokia Dievo iniciatyva (pagalba, malo- 
nė). Pseudo - supernatūralistai, kurių žymiausi ats- 
tovai buvo reformacijos vadai Liuteris (+1546) 
ir Kalvinas (11564) ir jansenizmo parengėjas 
Bajus (T 1589) bei grindėjas Jansenas (T 1638), 
— visą iniciatyvą perkėlė tiktai į Dievą. Žmogus, 
pagal juos, yra taip pažeistas gimtosios nuodėmės, 
kad nesąs pajėgus pats vienas siekti savo tobuly- 
bės; Dievo malonė ir jo lėmimas yra viskas. Iš žmo- 
gaus pusės užtenka tik besąlyginio tikėjimo. 

Kaip gi iš tikrųjų? Dievo iniciatyva yra ne tik 
kurianti, atperkanti, apreiškianti (mokanti), bet ir 
įkvėpianti, skatinanti, remianti. Žmogus savo laisvu 
jėgų vartojimu yra santykyje su Dievu. Tas santy- 
kis iš Žmogaus pusės esmiškai nėra sukliudytas. 
Pirmoji nuodėmė pažeidė prigimtinį žmogaus pa- 
jėgumą, bet jo nesunaikino. Kalno pamokslas (Mat. 
5, 6 ir tol) iškelia žmogaus iniciatyvos svorį. Pasku- 
tiniojo teismo vaizdas (Mat. 25, 35-46) pabrėžia žmo- 
giškosios iniciatyvos laisvę ir atsakomybę. 

Nuo žmogaus pareina, kiek jis savo iniciatyvą 
derina su Dievu, kiek yra atviras priimti Dievo pa- 
galbą — malonę. Malonė nesikryžiuoja su žmogaus 
laisve. Priešingai, malonė valo laisvės kelią, šalina 
vidines kliūtis, ypač saugo nuo dviejų pavojų: 1 

įkristi į natūralizmą bei vitalizmą, pataikaujantį že- 
majai prigimčiai, ir nusikreipti nuo gėrio bei tiesos; 
2. susipainioti panteistiškame savo absoliutybės 
apsvaigime ir taip sugriauti savąją laisvės tikrovę. 
Malonė yra ypatinga dovana, kuri žmogiškąją sa- 
vivaldą padaro vaisingesnę ir našesnę. 

Minėtasis popiežius, kalbėdamas apie laisvę, 
kaip tik pabrėžia šį dalyką. "Malonė, — sako jis, 
— apšviečia protą ir stiprina valią, išganingu pas- 
tovumu visada ją lenkdama dorinio gėrio link. Tuo 
būdu malonė padaro, kad laisvės panaudojimas 
veikime yra mažiau varžomas ir saugesnis. Labai 
klysta tie, kurie galvoja, kad dėl šio Dievo povei- 
kio mūsų valios veiksmai būna mažiau laisvi. Die- 
vo malonės galia veikia žmogaus viduje ir gražiai 
derinasi su jo prigimties polinkiais... šv. Tomas pa- 
žymi, kad Dievo malonė turi ypatingą savumą ir 
galių kiekvieną prigimtį išlaikyti josios būvyje ir 
apsaugoti jos savitą pasireiškimą, jėgą ir veikimo 
būdą“ (Leonas XIII, t. p.).'a 

Žmogus tad yra savarankiška ir savivaldi būtis, 
bet jis privalo tam tikrų leistinų ir teisėtų prigim- 
ties ir antgamtės normų. Tos normos ne tik nepa- 
žeidžia jo prigimties, bet priešingai — padeda jai 
toliau vystytis ir bręsti. Bręsti padeda ne tik prigim- 
tinė tvarka, bet ir prigimtinė (gėrio ir tiesos) trauka 
ir antprigimtinė pagalba (malonė). Tuo būdu žmo- 
gaus savivaldos laisvei išsiskleisti reikia trijų daly- 
kų — tvarkos, traukos ir pagalbos. Tai yra lyg trys 
sąlygos, patikinančios savivaldos tikslingumą, 
prasmingumą ir veiksmingumą. 

SAVIVALDA, KAIP UŽDAVINYS 


Tvarka išplaukia iš prigimties, trauka — iš ver- 
tybių, pagalba — iš Dievo. Žmogus sava laisva ini- 
ciatyva visus tuos dalykus derina. Tai priklauso 
"didžiajai" jo laisvei — bendrajam jo pajėgumui 
save valdyti pagal bendrus dėsnius. Betgi yra pa- 
dėčių ir veiksnių, priklausančių "mažajam", kas- 
dieniškam žmogaus savivaldos pasireiškimui. Ar 
žmogus visad jaučiasi pajėgus save valdyti? Ar jo 
savivalda nėra kartais pažeidžiama įvairių palin- 
kimų, įpročių, iškreipiama charakterio, paveikiama 
įvykių, nesekmės, sukrėtimo, apsprendžiama nuo- 
taikų, įspūdžių, šūkių, madų, pažiūrų? 

Savivaldinis žmogaus akiratis gali būti susiau- 
rintas, pasimetęs savyje, neturįs tikslaus sprendi- 
mo ar motyvų. Visa tai nėra reti atvejai. Priešingai, 
jie dažni net normaliausių žmonių gyvenime. Norė- 
dami būti sau žmonėmis, turėdami normalias, ne- 
pažeistas sprendimo, pasirinkimo ir veikimo ga- 
liūs, žmonės kartais tų galių neišvysto, neapreiškia, 
naudoja netikslingai ir taip sumenkina, nuvertina, 
iškreipia savąją savivaldą. 

Pilnai ir tikslingai savivaldai pasiekti reikia tam 
tikro bręsmo, tam tikros saviauklos. Ir vaikas ar 
jaunuolis yra saviveiklūs. Bet argi lyginsi jų savi- 
veiklą su subrendusiojo žmogaus savivalda? Vai- 
kui trūksta savimonės — aiškaus savęs ir savo 
žmogiškojo vaidmens supratimo, Jis neturi savista- 
bos — įžvelgimo į save. Jis nepojėgus sverti daly- 
kus, lyginti motyvus, imtis atsakomybės, pramaty- 

ti pasekmes. Jam daug ko trūksta — ir savitvardos, 
ir savidrausmės, ir saviaukos. Jaunuolis yra savi- 
valdesnis. Jo sprendimai pilnesni, pasirinkimas 
tikslesnis, savistaba itin jautri. Tačiau ir jis dar nė- 
ra pajėgus aiškiau skirti vertybes, sverti dalykus, 
pramatyti pasekmes, žvelgti į save mažiau užinte- 
resuotai. Jauno žmogaus staigumas, įtaigumas, ne- 
pasverta drąsa ar baikštumas, svyravimai ir ne- 
tikrumas, prieštaravimai sau ir priešginiavimas ki- 
tiems — rodo dar jo neatbaigią subrendimą pilnes- 
nei savivaldai. 

Tik žmogui subrendus, tai yra — subrendus jo 
pažinimo ir sprendimo galioms, vertybių ir Gtsa- 
komybės supratimui, akivaizdžiai reiškiasi ir jo pa- 
jėgumas save valdyti, tvarkyti, tvardytis. Tačiau 
visa tai įvyksta ne tiek su amžiumi, su metais, kiek 
sų dvasiniu išsiskleidimu. 

Savivalda nėra tad saviveikla — laisvas veik- 
los pasireiškimas, savitas valinis dinamizmas. To- 
kio dinamizmo daug parodo jauni žmonės arba ir 
subrendę, tačiau neturį savitų išlygintų sprendimų. 
Jeigu užtektų dinamiškos valios, savivaldos taps- 
mo problema būtų daug paprastesnė. Pakaktų pa- 
kartotinų valios pratybų, kaip tai siūlo mechanis- 
tinis valios lavinimo metodas. Bet tai būtų tik aklas 
valios parengimas aklam ir neapibrėžtam reikalui. 
Savivaldai reikia tokios valios, kurios veiklumas 
būtų įtikslintas. Tam reikalingi motyvai — vertybės 
išvidiniame savo grožyje, gėryje, reikalingume. Kai 
žmogus žino, jog tai gera, gražu, reikalinga, ir su- 
vokia, kodėl tai gera, gražu, reikalinga, — tada va- 
lia savaime veržiasi veikti. Ji yra traukiama ir ma- 


39 


ginama reikštis savuoju laisvu ir tikslingų būdu. 
Tada ji veikia ne mechaniškai, — kad tik būtų vei- 
kiama, o kad būtų siekiama tikrojo objekto — gėrio. 

Motyvus nušviesti, įžavinti, įprasminti bei įtiks- 
linti priklauso žmogaus: savimonei — savosios bū- 
ties, paskirties ir savojo vaidmens nusimanymui. 
Tačiau motyvai yra taip trapus dalykas, jog gali 
būti pigiai nuvertinti, pakeisti kitais menkaverčiais. 
Galima vadinti gražiu, geru bei reikalingu tai, kas 
savyje nėra. Ypač nebrendę žmonės gali pasekti 
tokiomis motyvų iškreipomis. 

Motyvų reikšmė laisvei ir savivaldai ugdyti lai- 
koma svarbiausia. Tačiau ir motyvų puoselėjime 
gali įsibrauti tam tikras mechaniškumas. Kartais 
valiai tiekiami padalinti motyvai. Ji veikdinama 
tam tikrą laiką vienų motyvu, vėliau kitu, dar vė- 
liau trečiu. Tuo būdu siekiama įtikslinti valios vei- 
kimą viena ar kita kryptimi. Organiškasis ugdymo 
metodas reikalauja motyvus bei vertybes telkti 
apie vieną didelę idėją. Tokia idėja įmagina, įdrą- 
sina, sakytum, įliepsnina bei įveikdina valią veik- 
ti, veržtis visomis kryptimis ir kartu telktis, nepa- 
mesti savo centro. Didelė idėja atlaisvina žmogų 
iš savivalės ir savimylos, arba iš nenoro ką nors iš 
viso veikti, ko nors gyvenime siekti. Ir savivalė bei 
savimyla, pasireiškiančios nemažu veiklumu, ir ne- 
noras iš viso ką nors veikti turi savo motyvus. Tie 
motyvai padalinti, suasmeninti, jokiai didelei idė- 
jai nepalenkti. Dėl to asmeninė savivalda būna pa- 
žeista ir iškreipta. 

Augštieji motyvai ir juos vienijanti idėja daro 
žmogų ne tik sąvaldžiu, bet ir susiderinusiu su 

bendruomeninė savivalda. Žmonės be didelės idė- 
jos pavojingai nusivilia kitais, užsidaro savyje, ar- 
ba darosi pretensingi, savivališki ar savinaudiški. 
Vieni ir kiti netinka bendruomeninei savivaldai. 

Augštieji motyvai ir idealas savaime veda į sa- 
viaukos bei savitvardos kelią. Žmonės, kurie neturi 
gilių motyvų ir didelių idealų, nėra linkę aukotis ir 
savo elgesį tvardyti. Gali būti ir priešingai, kam 
stinga saviaukos ir savitvardos, kas nebuvo ugdo- 
mas ta kryptimi arba buvo iškreiptas iš natūralaus 
linkimo aukotis ir tvardytis, tas vengia gilių elgse- 
nos motyvų ir ne tik didelės, bet ir bet kurios idėjos. 

Savivaldumas neišauga be pastangų, be tam 
tikros rizikos, savęs atsisakymo, be bandymų, be 
savęs įdrgsinimo nepabūgti sunkumų, nesekmių. 
Gali būti rizika ir drąsa aklos, savivališkos ar savi- 
naudiškos. Ir gali būti baimė nesveika — neurotiš- 
ka, t. y. baimė bandymų, nesmagumų, nesekmės. 
Nei savivalių bei savinaudžių drąsa, nei neurotikų 
baimė neturi saviaukos. Vienų beatodairinis veržlu- 
mas, antrų iš visur traukimasis rodo asmenybių ne- 
vientisumą ir sąvaldumo stoką. 

Savivalda yra ypatingas uždavinys, kuriam 
įvykdyti reikia tikslingos ir patvarios saviauklos. 
Saviaukla, aišku, yra bręstančių ir subrendusiųjų 
uždavinys. Kol žmogus nesubrendęs, jam reikalin- 
ga pagalba, ir tai vadinama auklėjimu. Auklėjimas 
tačiau nėra šalia savivaldos reikalavimų. Auklėji- 
mo kelias yra kelias į savitą valdymąsi ir tolimesnę 
saviauklą. Jeigu saviaukloj yra tvarka ir ribos, juo 
labiau jos yra auklėjime. Auklėjimas remiasi auto- 

ritetu, tačiau ne išoriniu, formaliniu, bet išvidiniu. 

Klasės ir šeimos auklėjimas savaime turi vesti 
į klasės ir šeimos savivaldą. Tai yra dar bręstan- 
čių bendruomenių autoritetiškas parengimas tiks- 
lingai save valdyti. Autoriteto nebuvimas veda į 
kolektyvinę savivalę. Autoriteto savivalė laužo 
bendruomenės savivaldą. 

Toks yra mažųjų bendruomenių savivaldos san- 
tykis su autoritetu. Panašus santykis gali būti di- 
džiųjų — visuomenės, tautos — bendruomenių at- 
vejų. Bendruomeninė savivalda reikalinga ne tik 
saviauklos, bet ir auklėjimo. Kur yra auklėjimas, 
ten yra ir autoritetai. Didžiosios bendruomenės turi 
formalinius ir moralinius autoritetus. Jų atsisakyti, 
reikštų atsisakyti savivaldos bręsmo. 

Būti sau žmogum, savęs paties viešpačiu, save 
tinkamai valdančių — savivaldžių yra tad ypatin- 
gas uždavinys. Iš vienos pusės jis reikalauja iš- 
vengti viso, kas žmogų apriboja, susiaurina, iš- 
kreipia, padaro vergu. Tai priklauso ne tik nuo išo- 
rinių priežasčių, bet labai dažnai — nuo paties 
žmogaus. Iš antros pusės minėtas uždavinys ska- 
tina ugdyti bendrąjį ir individualinį savitumą, puo- 
selėti savąją laisvę, išplėtoti laisvės galias ir jas 
įtikslinti bei įprasminti. 


AUTONOMIZMAS, KAIP SAVIVALDOS PRIEŠTARYBĖ 
Autonomizmas yra ypatinga pažiūrų srovė, kuri 
savivaldos laisvę suvokia gana savotišku būdu. 


Autonomizmo požiūriu, žmogus privalo visiš- 
kos laisvės nuo bet kokių išorinių varžtų, nuo bet 

kokio autoriteto. Jo laisvė neturi būt varžoma jokių 
įstatymų bei normų, nebent jis pats būtų jūs sau 
sudaręs. Išoriniai apribojimai valstybės gyvenime 
(įstatymai) galimi tik tais atvejais, kai tiesiogiai ne- 
liečia žmogaus asmens. 

Iš tokių laisvės prielaidų savaime kilo mąsty- 
mo, mokslo, mokymo, sąžinės, žodžio, meilės ir 
eilė kitų laisvių, kurios taip pat reiškė visišką šių 
sričių išlaisvinimą iš visų ir bet kokių apribojimų, 
autoritetų, objektyvinių normų. 

Ši pažiūra sudaro šiandieninės laisvos masoni- 
jos, laisvamanybės ir liberalizmo pagrindą. Iš to iš- 
plaukia jų praktika padaryti visas sritis absoliučiai 
savivaldžias — autonomiškas. Ši kraštutinės savi- 
valdos kryptis turi savo kilmę ir raidą, 

Autonomizmas išaugo iš subjektyvizmo, pritai- 
kyto pirmiausia dorinėje ir religinėje srityje, o pas- 
kui išplėtoto filosofijoj, pedagogijoj. sociologijoj. 
Kilmine prasme subjektyvus galvojimas reiškė au- 
tonomišką galvojimą dorovės ir religijos dalykuo- 
se. Šis bandymas siekė atpalaiduoti pačią religiją 
ir dorovę nuo religinio — bažnytinio autoriteto. 
Tai buvo priešbažnytinės savivaldos kryptis, kovo- 
janti už vienpusišką subjektyvių laisvę religijos ir 
dorovės supratime. 

Vėlesne prasme laisvas galvojimas reiškė nu- 
sigręžimą nuo pačios krikščionybės, kaip dieviško 
apreiškimo religijos. Buvo neigiamas Kristaus die- 
viškumas ir net jo istoriškumas, būtent, tuo pačiu 
galvojimo laisvės titulu, kaip anksčiau neigta Baž- 
nyčios teisė ir galia saugoti dieviškojo apreiškimo 

pilnumą. Tai buvo antroji — prieškrikščioniškoji 
savivaldos pažiūrų fazė. 

Pastarųjų laikų laisvas galvojimas reiškia jau 
visišką išsilaisvinimą iš bet kokio tikėjimo antgam- 
te, ypač Dievu, ir iš bet kokios religijos. Tai prieš- 
religinės savivaldos kryptis, galutinai atbaigianti 
"laisvosios minties“ (laisvamanybės) raidą. 

Pirmajame ir antrajame savo tarpsnyje autono- 
mizmas dar nebuvo bedieviškas ar ateistiškas. 
Bedieviais dar nebuvo nei anglų deistai, nei pran- 
cūzų racionalistai. Trečiajame savo tarpsnyje auto- 
nomizmas jau visiškai sutapo su bedievybe arba 
ateizmuų. Tos sąvokos šiandien yra tapatybiškos. 

Priešbažnytinis autonomizmas dar bandė remtis 
prigimtine tvarka. Prieškrikščioniškasis jau atmetė 
šią tvarką, kaip krikščionybės saugomą ir su ja or- 
ganiškai susijusią. Ateistinis autonomizmas galuti- 
nai atsisakė bet kokios tvarkos (individualizmas) 
arba prisiėmė mechanišką tvarką (kolektivizmas). 

Autonomizmas pažeidė bei paneigė ne tik tvar- 
ką, kaip savivaldos formą ir sąlygą. Jis atsiribojo 
ir nuo vertybių, kaip savivaldos turinio ir įtikslini- 
mo. Priešbažnytinė autonomizmo kryptis atmetė 
antgamtinį ir objektyvinį religinių bei dorinių ver- 
tybių pagrindą. Prieškrikščioniškoji srovė nusigrę- 
žė nuo bet kokių objektyvių vertybių. Pagaliau 
ateistinė kryptis paneigė pati dvasinį pradą ir bet 
kokias vertybes. 

Bendrąja prasme autonomistai yra visi tie, ku- 
rie neigia objektyvinį galvojimą ir bet kokią objek- 
tyvią tiesą, teisę bei dorovę. 

AUTONOMISTINIŲ 
LAISVĖS PAŽIŪRŲ 
KILMĖ IR RAIDA 


SENOVĖS SKEPTIKAI 


Objektyvinio galvojimo neigimas nėra tik mū- 
sų laikų apreiška. Jis randamas jau antikinėje 
graikų kultūroje ir būtent — priešsokratiniame 
tarpsnyje. Buvęs tvirtas tikėjimas pastovia tiesa, į 
patį to tarpsnio galą persisvėrė į skepticiz- 
mą o šis išsigimė į visišką ir atvirg tiesos neigimą. 

Pirmieji šios krypties pradininkai buvo sotis- 
tai, keliaują mokytojai bei kalbėtojai, ir ypač 
jų mokiniai. Demokratiškasis Atėnų gyvenimas 
su savo žodžio laisve ir įvairiais viešais ir gausiais 
susirinkimais, leido pasireikšti kalbėtojų talentams. 
Šie rungtiniavo ir, siekdami populiarumo ar politi- 
nio pasisekimo, nesivaržydavo įrodinėti, jog ir blo- 
gas dalykas anaiptol nėra blogas arba net geras. 
Šis slidus kelias išugdė pažiūrą, kad viską galima 
įrodyti arba viską paneigti. Tai buvo ypač paran- 
ku tiems sofistų mokiniams, kurių nemažas skai- 
čius ruošėsi politiniam darbui. Taip šis kalbėtojiš- 
kas žaidimas ilgainiui virto atviru tiesos neigimu, 
pridengtu subjektyvinio galvojimo bei įrodynėjimo 
teise. 

"Filosotiškai" ši teisė buvo grindžiama prielai- 
da, jog visų daiktų galutinis mastas esąs tik žmo- 
gus. Ką žmogus laiko teisinga, tai ir esą teisinga, 
kas jam patinka — tai gera, o ką jis vaizduojasi 
bloga ar klaidinga, tas ir laikytina blogu ir klai- 

dingu. Vadinas, nėra jokios objektyvios, visuoti- 
nės, nekintamos tiesos, dorovės, teisės. Kaip kas 
galvoja ar elgiasi, taip ir esą teisinga bei gera. 

Šitokias autarkiško galvojimo pažiūras pirma- 
sis išdėstė iškalbos mokytojas Protagoras 
(T apie 410 pr. Kr). Kitas sofistas Gorgijas 
(T 375 pr. Kr.) jau paneigė ir autarkinį (savarankiš- 
kąjį) galvojimą bei pažinimą. Jam pasaulyje jau 
nieko nėra; jeigu yra — tai nepažįstama; jei kas ir 
pažįstama — tai neišreiškiama žodžiais. 

Šis galvojimas buvo sustabdytas tokių minties 
genijų, kaip Sokratas, Platonas ir Aristotelis. Ob- 
jektyvinis galvojimas ir pati objektyvinė tiesa vėl 
buvo iškelta į pačias savo augštumas. (Tuo galvo- 
jimu didele dalimi rėmėsi ir nūnai remiasi krikš- 
čioniškoji filosofija). Tačiau po Aristotelio vėl iš- 
kilo naujos dekadentinės galvojimo srovės, iš ku- 
rių bene būdingiausios buvo dvi: stoikų ir epiku- 
rininkų. Pirmieji skelbė dorybę, kaip protingą gy- 
venimą pagal prigimtį; prigimties įstatymas, pa- 
gal juos, yra dieviškosios valios išraiška. Antrieji 
skelbė malonumą bei smagumą, kaip augščiausį 
gyvenimo gėrį. Vieni ir antri žmogiškųjų interesų 
centre pastatė ne tiesą ir tikrąjį žinojimą, bet prak- 
tinį ir asmeninį (subjektyvų) laimingumą. Taip šios 
srovės parengė dirvą naujam atviram galvojimo ir 
minties abejingumui bei neigimui. 

Vadinamieji pironistai (Pyrronas ir jo mo- 
kiniai) jau skelbė, kad ką vienas vadina gera arba 
gražu, kitas lygia teise gali vadinti bloga arba 
bjauru; viskas yra reliatyvu (sąlyguota). Dėlto rei- 
kią susilaikyti spręsti apie dalykus, ir tas susilai- 

kymas padės aprimti visiems ginčams. Tačiau ši 
pažiūra anaiptol nesulaikė pironistų nuo ginčų: jie 
puldinėjo pastovios tiesos filosofus, vadino juos 
dogmatikais, rašė prieš juos pajuokiančius eilėraš- 
čius. 

Pironistų pažiūrą pratęsė Enesidemas (apie 
50 pr. Kr.), pagal kurį tikras skeptikas nei teigia tie- 
sos, nei jos neigia: jis susilaiko ką nors sakyti bei 
spręsti apie tiesą. Kitas skeptikas Sextas Empi- 
rikas (apie 200 po Kr.) bandė Enesidemo pažiūrą 
pagrįsti tuo, jog visos dogmatiškos minties siste- 
mos esančios netvirtos; atseit, ir jos negalinčios nie- 
ko tvirto pasakyti apie tiesą. Tai buvo negatyvus 
pagrindimas, būdingas daugeliui griaunamųjų 
minties srovių, būtent: jei pats negali nieko įrody- 
ti, tvirtink, kad ir kiti nieko neįrodo. 


VIDURAMŽIŲ HUMANISTAI 


Graikų minties vingiai po keliolikos šimtų metų 
rado atgarsį naujoj europinėj srovė — humaniz- 
me. Tai nebuvo tas humanizmas, kurį atstovavo 
Sokratas, Ciceronas, Virgilijus, šv. Jonas Evange- 
listas, Plotinas, Boethius, Tomas Akvinietis, Mika- 
lojus von Cues.? Naujoji srovė pradžioj reiškėsi su- 
sižavėjimu antikine literatūra, menu ir kultūra. Vė- 
liau tas susižavėjimas buvo perkeltas į žmogų, 
kaip jį suprato antikinė kultūra, būtent — išlavintą, 
meniškai išprusintą ir savo fizines galias išvysčiu- 
sį. Bendrieji šios srovės ženklai buvo: iš vienos pu- 
sės antikinio žmogaus kultas ir antikinio subjekti- 
vizmo bei reliativizmo pasisavinimas, iš antros pu- 

sės — atsiribojimas nuo viduramžinės kultūros, 
krikščionybės ir Bažnyčios. 

Tiesioginis šios humanizmo srovės laukas buvo 
vokiškieji kraštai. Panaši srovė Italijoje vadinosi 
renesanso (atgimimo) vardu. Renesansas ir 
humanizmas daugelyje punktų sutapo. Vienas ir 
antras gręžėsi prieš "senąsias" vertybes, laisvinosi 
iš bet kokių, o ypač krikščioniškųjų, tradicijų ir iš 
bet kokio autoriteto. Visuose dalykuose abi srovės 
bandė remtis tik žmogiškojo proto ir skonio spren- 
dimu. Augščiausi žmogiškieji interesai buvo laiko- 
mi moksliniai ir meniniai. Mokslas ir menas skelb- 
ta, kaip patys sau tikslas, nieko kito — nei religijos, 
nei dorovės — nepriklausomi, autonomiški, laisvi. 

Ši laisvė leido Italijos renesansininkui Jonui 
Picai iš Mirandolos (+ 1494) sujaukti platonizmą 
su kabalistika, o vokiečių humanistui Jonui Reuch- 
linui (+1522) — kabalistiką išvystyti į "mokslą" 
ir meną. Kaip mokslas, ji apimanti visas tas tiesas, 
kurios turi reikšmės augščiausiems mūsų gyvenimo 
reikalams; kaip menas, ji tyrinėjanti Rašto raidžių, 
žodžių bei turinio simboliškąją reikšmę. Reuchlino 
kabalistinis mokslas ir menas rado nemaža šalinin- 
kų Vokietijos rašytojų, menininkų ir dvaro kilmin- 
gųjų tarpe. Kabalistikos teorija paskatino Kornelį 
Agripą iš Nettesheimo (+ 1535) išplėtoti praktinį 
kabalos ir magijos meną, kuriuo užsikrėtė ir kitų 
kraštų laisvamaniškieji humanistai. Tai buvo kraš- 
tutinis humanizmo iškrypimas, užgožęs Europą pa- 
goniškuoju prietaringumu. 

Šį prietaringumą dar labiau didino Teofrasto 
Paracelsaus (T 1541) alchemijos mokslas. Pa- 

gal šį gydytoją gamtininką, "gyvenimas yra che- 
miniai pasikeitimai“. Gyvenimo jėga esanti alche- 
miška ir ji besiribojanti kūnu. Gyvenimas esąs 
gamtinė tikrovė, vykstanti chemiškai gamtiniu tiks- 
lumu žmoguje ir visatoje. Ši tikrovė teikianti gamti- 
nės šviesos (lumen naturale) ir tai esanti "visatos 
išminties“ — pansofijos šviesa. 

Alchemiškasis Paracelsaus pansofizmas vedė 
į okultistinę mistiką. Alchemija sutelkianti savyje 
visą gamtą, pasireiškiančią ypač dinamiškuoju sa- 
vo veikimu. Tame veikime esanti paslėpta (okulti- 
nė) visatos išmintis, kurią reikia mąstyti ir išgyven- 
ti. Tuo būdu alchemija esanti ne tik mokslas, bet 
ir mistinės ekstazės bei okultinio susimąstymo įkvė- 
pėja. 

Iš šios kosmochemijos ir kosmosofijos kilo kos- 
mobiologija ir kosmobiosofija, apipavidalinta as- 
trologizme. Tai, ką senosios pagoniškosios religijos 
išpažino savo astralinėje mitologijoje, būtent, kad 
dangaus kūnai yra dievų sostai arba dieviškųjų 
jėgų įsikūnijimas, — humanistai perkėlė į "moks- 
liškąjį“ tikėjimą. Dangaus kūnų veikimas kosmo- 
bilogišku būdu apsprendžiąs ne tik žmogaus liki- 
mą, bet ir visą žmonijos istoriją. Tai įrodąs tūks- 
tantmečių patirties mokslas — astrologija. Taip as- 
trologija humanizmo laikais pasidarė gamtos moks- 
lų, ypač astronomijos ir astrofizikos, karalienė. 
Faktiškai, kaip kabalos ir alchemijos "mokslai" vir- 
to nauju tikėjimu, taip ir astrologija pasidarė nauja 
religija. "Iš augščiau“, t. y. iš žvaigždžių ir planetų 
laukta ir jieškota atsakymo į visus žmogaus būties 
klausimus. Tie atsakymai imta pagaliau nustati- 

nėti gratišku, horoskopišku, kosmogramišku būdu. 

Horoskopas pasidarė šviesuomenės “masių me- 
nu“, ypač 16-tojo amžiaus viduryje. Juo aiškinta ne 
tik asmeniniai gyvenimo įvykiai, bet ir karai, suki- 
limai, marai, sausros, vandenplūdžiai. Astrologiz- 
mas kūrė fatališkas pažiūras į gyvenimo vyksmus. 
Žmogaus padėtis atrodė tragiška. 

Astrologinių pažiūrų tragiką randame pavaiz- 
duotą pas Calderoną "Gyvenimo sapne“, pas 
Shakespearą jo dramose, pas Duererį jo "Melan- 
cholijoj“.!* Astrologizmu buvo užsikrėtę ne tik dau- 
gis menininkų, bet ir ne vienas didžiųjų gamtinin- 
kų, ypač savo jaunystėje, kaip Tycho Brahe, Gali- 
lėjus, Kepleris, Pranas Baconas. (Iš tų įtakų jie iš- 
sivadavo tik po to, kai susirado tikslų mokslinį- 
matematinį metodą).!! 

Alcheminių ir astrologinių pažiūrų įtakos nepa- 
jėgė sumažinti scholastika, kuri su visu tuo kovo- 
jo. Bejėgi buvo ir reformacija. Liuteris tas pažiūras 
laikė "džiugia fantazija“, o Melanchtonas iš dalies 
pats šiai fantazijai pritarė. Darėsi savotiškas visuo- 
menės pamišimas, prieš kurį buvo galima kovoti 
ne rimtais argumentais, bet satyra. Wuertembur- 
gietis protestantų teologas Jonas Valentinas An- 
drea (+1654) dėl to parašė keletą literatūrinių 
knygelių, ironizuojančių okultistų ir astrologų norą 
reformuoti visą pasaulį prietarais bei fantazijomis. 
Šios knygelės vaizdavo tariamą okultistinės "Kry- 
žiaus Rožių Brolijos“ (rosicruciatų) kilmę ir užsimo- 
jimus. Šviesuomenės prietaringumas buvo taip toli 
nuėjęs, kad ši literatūrinė ironija buvo priimta, kaip 
istorinis faktas. Ir atsirado "rosicruciatų" tęsėjai — 

slapta okultistinė, kabalistinė, pansotinė bei teoso- 
finė brolija. Ji kūrėsi humanizmo tėvynėje Vokieti- 
joje. o vėliau savo šaknis įleido skotiškoje maso- 
nijos šakoje.!? 

Humanizmas laipsniškai slydo iš krikščionybės 
į pagonybę, iš objektyvinio galvojimo į subjekty- 
vinį, iš laisvo ir savarankiško žmogaus elgsenos į 
fatalistinį kvietizmą, nebepaisantį dorinio garbin- 
gumo. 

Tik nežymi dalis humanistų dar laikėsi scholasti- 
kos, nes ji buvo atremta į Aristotelį. Sekdami šiuo ir 
kitais objektyvios tiesos graikų filosofais, jie nema- 
žiau vertino ir dorinio gyvenimo idealą, kuris, jų 
supratimu, pilniausiai išryškintas krikščionybėje. 
Šiai humanizmo krypčiai priklausė Olandijos "ben- 
drojo gyvenimo broliai“ ir Vokietijos šiaurvakarių 
visa eilė mokslo ir meno atstovų. Šie, priešingai 
pirmiesiems, mokslo ir meno nelaikė sau tikslu. 
Jiems buvo artimesnis Sokrato kelias — per tikrą 
žinojimą į tikrą gyvenimą! Jų vardu Jonas Mur- 
mellius (11517), poetas ir kalbininkas, rado rei- 
kalinga net įspėti, kad "nieko nėra blogesnio, kaip 
mokytas ir nemoralus žmogus“. 

Humanizmas prasidėjo 14-me amžiuje ir išsibai- 
gė 16-me. Jo kovos vėliavą iš dalies perėmė refor- 
macija, kuri savu keliu gręžėsi prieš scholastiką, 
Bažnyčią ir objektyvinį religijos charakterį, nors iš 
antros pusės stipriai laužė ir pagoniškąjį humanistų 
galvojimą. I naują reformacijos srovę liejosi dau- 
gelis humanistų, nors kai kurie, kaip ir žymiausias 
humanistų vadas Erazmas Rotterdamie- 
tis (+ 1536), ne visur sutapo su Liuterio mokslu.!š 

Viduramžinis humanizmas vėl atgijo 19 amžiuje 
ir ligi mūsų dienų dar nėra pilnai išsibaigęs. Kai 
kas jį vadina neohumanizmu, tačiau naujas jis tėra 
nebent tuo, kad atviriau ir pilniau nuspalvintas 
laisvamanybe.+ Humanistais šiandien save laiko ir 
pozitivistai, ir materialistai, ir egzistencialistai. Keis- 
čiausia, kad neohumanistines pažiūras tarėsi atsto- 
vaują net Feurbachas ir Marksas (žr. p. 96 ir t.). 

Atgijo 19 a. pabaigoj ir 20 a. pradžioj ir kaba- 
listika. Naujovinės pažiūros, nusigręžusios nuo tu- 
rinio ir proto, jau buvo parengusios dvasinę tuštu- 
mą. Tai tuštumai užpildyti pradėta jieškoti pakaita- 
lo kabalinėj mistikoj: okultizme, astrologizme, spiri- 
tizme, induizme (jogizme), teosofijoje, antroposofijo- 
je. Žymiausi šios "mistikos" gaivintojai ir puoselė- 
tojai Europoje ir Amerikoje buvo rusė Elena Petrov- 
na Blavatsky (T 1891) ir vokietis Rudoli Stei- 
ner (T 1925). Blavatsky buvo daugiau okultistinės- 
spiritistinės bei induistinės mistikos mediumas. Ji 
keliavo po įvairius pasaulio kraštus, surado daug 
šalininkų, sukūrė net savotišką sąjūdį. Steineris sa- 
vo teosotija ir vėliau antroposofija daugiausiai įta- 
kos turėjo Vokietijoje ir artimuose kraštuose.!* 


XVI - XVII AMŽIAUS LIBERTINAI 


Su reformacijos sąjūdžiu Vakarų Europoje iškilo 
naujas libertinų vardas!“ Tai buvo bendrinis var- 
das visiems tiems asmenims ir sąjūdžiams, kurie 
reiškėsi priešiškumu katalikybės mokslui ir jos do- 
rovei. Atskiruose kraštuose jie turėjo skirtingus 
vardus, pvz., Olandijoj loistų (nuo jų vado Loy 


54 


Pruystink), Prancūzijoj kvintistų (nuo vado Ouinti- 
no), Šveicarijoj ir Vokietijoj spiritualistų. 

Visi jie buvo savotiški revoliucininkai prieš baž- 
nytinį autoritetą, dogmas, rašytinį Dievo apreiški- 
mą (Šv. Raštą). Jie nebuvo reformatoriai, kaip Liu- 
teris, Kalvinas ar Melanchtonas. Priešingai, loistai 
1525 metais vedė viešus ginčus su Melanchtonu 
Wittenberge. Spiritualistai priešinosi Kalvinui ir šis 
privertė juos pasitraukti į Prancūziją ir Olandiją. 
Liuteris viename laiške savajam patikėtiniui Ant- 
verpene plakė libertinų “pabaldos ir šlamšto dva- 
sig“. 

Iš tikrųjų, libertinai buvo savotiški pabaldos: 
keliavo, kaip graikų sotistai, iš vietos į vietą, iš 
krašto į kraštą, skleidė nerimą, piktino žmones sa- 
vo laisvu elgesiu. Vėliau, ypač 17 amžiuje, jie apsi- 
ramino išoriškai, tačiau pasiliko ir toliau reikštis 
uždaromis grupėmis. 

Vokietijoj libertinizmą atstovavo vadinamų spi- 
ritualistų grupės. Viena tokių buvo "Laisvos dva- 
sios broliai ir seserys“, išpažinę "vidinę" religiją, 
nevaržomą bažnytinių institucijų, įstatymų ir dori- 
nės tvarkos. Pagal jų įsitikinimą, žmogus; susivie- 
nijęs išvidinai su Dievu, negalįs iš viso nusidėti. 
Ta laisvadvasių "vienybė" su Dievu buvo pante- 
istinė - pansofinė, o dorinis jų gyvenimas buvo pa- 
ženklintas per plačia laisve. Antrąją grupę suda- 
rė "vidinio žodžio“ mistikai, atsiriboję nuo bet ku- 
rios organizuotos religijos ir tariamai išpažinę tik 
dvasinę Bažnyčią“. Žymiausias jų reiškėjas — 
pirmtakas buvo Sebastijonas Franckas (71542), 

tikėjęs į panteistinį laisvą "dieviškųjų kibirkščių 
veikimą žmoguje“. Tos kibirkštys lygiai šviečian- 
čios iš sibilų ir Orfejaus, iš liaudies posakių, kaip 
ir iš Šv. Rašto eilučių. Panašią mistikų grupę Sile- 
zijoje atstovavo Jokūbas Boehme (71524), Para- 
celsaus ir Liuterio pažiūrų derintojas, natūralistas 
ir pansotfistas, vienas iš rosicruciatų sąjūdžio dva- 
sinių įkvėpėjų. 

Prancūzijoje libertinų grupės veikė literatūri- 
nių — diskusinių klubų iorma. Iš dalies jos dar 
tęsė renensansines tradicijas. Tačiau šalia lite- 
ratūros didžiausią dėmesį rodė religinėms proble- 
moms, deja, iš neigiamosios pusės. Jų žodžiais, 
"les miracles et les dogmes n'en imposent point aux 
libertins"“ (stebuklai ir dogmos visiškai nesaisto 
laisvūnų). 

Iš tų grupių išaugo vadinamas literatūrinis li- 
bertinizmas, kurį savo kūryboje labiausiai išreiškė 
Moliėre ir La Fontaine. Pirmasis žavėjosi daugiau 
antikiniu stoicizmu, o antrasis — epikureizmu, nu- 
spalvintu libertiniškumo. Molieras neprisiėmė 
libertinų netikėjimo ir savo “Don Juane“ pavaizda- 
vo libertinų ir laisvadvasių karikatūrą. Renesansi- 
nis libertinizmas jam atrodė esąs bedieviškas. Ta- 
čiau jis nepripažino ir asketinio krikščionybės cha- 
takterio. To idealas — moralinė proto religija. La 
Fontainas neskyrė dėmesio religijai, o Bažny- 
čiai nešykštėjo atviros paniekos. Jo kūryba siekė 
išlaisvinti žmogų iš "pasenusio“ galvojimo ir ža- 
vėtis epikuriškuoju gyvenimo malonumu bei gro- 
žiu. Prigimtinis gerumas, kurį jis skelbė kaip nau- 
ją tikėjimą, neprašoko žmogiškojo egoizmo. 

Prancūzų libertinai savąja dvasia ir laikysena 
laikomi labiausiai priartėję 17 amžiaus laisvama- 
nių. Pastarieji neabejotinai buvo tęsinys pirmųjų. 
Tai rodo ir vardų panašumas. Bendra "laisvūno" 
sąvoka nebegalėjo tikti šviečiamojo laikotarpio 
proto dievinimui, tad reikėjo prie "laisvės" (libertė) 
gretinti ir "galvojimą"' (pensėe). Prancūzijos laisva- 
maniai net 18 amžiuje dar tebeturėjo libertinų sino- 
nimą, kuris reiškė tam tikrą pašaipinį pravardžia- 
vimą. O 17 amžiuje pagrečiui ir beveik vienoje 
plotmėje kalbėta apie laisvamanius, deistus ir li- 
bertinus.!“ 


PROTINIO SUBJEKTIVIZMO GRINDĖJAS 
(DESCARTES) 


Libertininis, o taip pat ir humanistinis galvoji- 
mas neturėjo savo filosofinės atramos. Jis nardė 
visuotiname kritiškume ir abejojime, neužsikabin- 
damas už nieko nauja ir tvirta. Ta padėtis buvo 
perilgai užtrukusi, apie pora šimtų metų, ir jos vai- 
siai buvo matomi plačiuose Europos šviesuomenės 
sluogsniuose. Galvojimo netikrumas ir pasimeti- 
mas gimdė įvairiopas dvasinės krizės apraiškas. 

Tas apraiškas bene geriausiai pažino prancūzų 
mintytojas Renė Descartes (11650). Jis buvo 
daug keliavęs po Europos kraštus, buvojęs kilmin- 
gųjų dvaruose, bendravęs su įvairiais kultūros žmo- 
nėmis, tarnavęs net karinėse (bavarų ir olandų) ži- 
nybose. “Visur apie man sutiktus dalykus, — rašo 
jis savo Discours de la methode, — galvojau ir per- 
galvojau. Manyje kilo didelis, stačiai kaitinantis 

noras išmokti atskirti tikra nuo kididinga, kad tu- 
rėčiau pats didesnį aiškumą veikdamas ir galėčiau 
savo gyvenime eiti tikresniu keliu“. 

Descartes ir buvo tas anų laikų šviesus protas, 
kuris susirūpino išvesti europinį galvojimą iš vi- 
suotinio netikrumo. Radęs naują minties formulę 
(cogito ergo sum), jis ryžosi pradėti savo darbą. 
Tačiau nebuvo tikras. Dėl to darė apžadą keliauti 
į Dievo Motinos šventovę Lorette ir maldauti jos 
pagalbos. Tuo metu jis dar tarnavo olandų kariuo- 
menėje. Po keturių metų įvykdęs savo pažadą, jis 
grįžo į Paryžių ir pradėjo kurti savo filosofiją. At- 
siskyrė nuo visų buvusių draugų, palaikė ryšius 
tik su pačiais artimiausiais. Vienas tokių buvo 
Martin Mersenne (t 1648), teologas, filosofas 
ir matematikas, L'harmonie universelle (Visuotinoji 
darna) autorius, žinomas laisvamanybės ir liberti- 
nizmo priešininkas. 

Prieš libertinizmą buvo nukreipta ir Descartes 
filosofija, būtent — savo nauju metodu. Metodo 
klausimas atrodė svarbiausias. Reikėjo ne naujų 
pagrindinių filosofinių tiesų, bet naujo būdo toms 
pačioms tiesoms pažinti ir prie jų grįžti. Tuo tikslu 
Descartes ir pasirinko analitiškai sintetinį metodą, 
kurį vartojo matematikos - geometrijos mokslai. 
Šiuos mokslus jis ypatingai mėgo ir laikė juos vi- 
suotinus, o taip pat priimtinus visiems, net liberti- 
nams. Šių mokslų metodą jis ir perkėlė į savo filo- 
sotiją. Jo pagrindinis veikalas Discours de la me- 
thode juodrašiyje net buvo pavadintas "Apmatais 
visuotinojo mokslo, vedančio mūsų dvasią į augš- 
čiausi tobulumą“. 

Metodinei savo tilosofijos sklaidai (analizei), 
kaip išeities tašką, Descartes pasirinko visuotinę 
abejonę. Tai atitiko ir humanistinio - libertininio 
galvojimo stovį, kurį jis siekė "pagydyti". Tą vi- 
suotinę abejonę viskuo — ne tik neregimąja tikro- 
ve, bet ir regimąja, — jis ir pavaizduoja savo meto- 
do pradžioje, tarsi tai būtų ir jo paties abejojimas. 
"Ir tuomet, kai aš galvojau, kad viskas yra klaidin- 
ga (apgaulu), pastebėjau, jog aš, kuris taip galvo- 
ju, esu šis tas. 'Aš galvoju, taigi, aš esu (cogito 
ergo sum')! Šis sprendimas man atrodė taip aiškus 
ir tikras, kad jokie didžiausių abejotojų įtikinėjimai 
nebūtų pajėgę manęs paveikti. Taip ašai ir nu- 
sprendžiau šią formulę priimti savo jieškomos filo- 
sofijos pirmuoju pradu“ (Disc. IV, 3). 

Descartes iškėlė metodinio abejojimo reikšmę 
mūsų pažinimui. Jam pačiam abejojimas nebuvo 
tikslas, kaip libertinams ir šių dienų skeptikams, o 
priemonė subjektyviškai išsiaiškinti objektyvinius 
pagrindus. Jei aš ir visa kuo abejočiau, sako jis, 
tai negaliu abejoti tuo, kad aš abejoju. Abejojimas 
yra mąstymas, tad negaliu abejoti, jog aš mąstau. 
Taip pat negalėčiau abejoti, jei manęs nebūtų. Jei- 
gu aš abejoju ir mąstau, reiškia, aš esu (cogito ergo 
sum). 

Tai yra pirmoji neabejotina tiesa, ir ji yra pra- 
dinė visiems proto bei filosofijos tyrimams. Kaip 
cogito ergo sum, taip ir kiekviena kita tiesa, kurios 
teisingumą aš aiškiai ir IREEBIAI pažįstu, bus tikra 
ir teisinga. 

Jeigu aš, kuris mąstau, esu, vadinas, esu mąs- 
tanti būtis. Mąstymas yra nematerialus, taigi, esu 


59 


nemateriali būtis — mąstanti substancija. Mano 
būties esmė yra mąstymas. 

Mąstydamas, randu savyje įvairias idėjas, tarp 
jų ir begalo tobulos būties idėją, kurią aš vadinu 
Dievu. Ši idėja turi atitikti begalo tobulos Būties 
tikrovę. Ši Būties idėja negalėjo manyje atsirasti 
savaime, nes mano mąstymas yra ribotas. Ją ga- 
lėjo pažadinti manyje tik ta pati begalo tobula 
Būtis. Jeigu aš mąstau ir esu, tai ir begalo tobula 
Būtis yra mąstanti ir egzistuojanti. 

Aš egzistuoju ne iš savęs paties. Kitaip aš bū- 
čiau pats begalo tobula būtis. Vadinas, savo egzis- 
tencijąų aš esu gavęs iš begalo tobulos Būties. Jei- 
gu aš nūnai egzistuoju, tai nereiškia, kad egzistuo- 
siu ir sekantį akimirksnį. Taigi, aš turiu priimti prie- 
žastį, kuri mano egzistenciją palaiko. 

Manyje yra stiprus įgimtas palinkimas taikyti 
savo pajustinius vaidinius tikriesiems išorės daik- 
tams. Tai reiškia, kad mano vaidiniai kyla manyje 
ne patys iš savęs, bet yra pažadinti tų išorės daik- 
tų. Vadinas, išorės pasaulis turi egzistuoti. Jeigu 
aš dėl to klysčiau, jeigu mano pajutimas neatitiktų 
tikrovei, reiškia, mano prigimtis būtų buvusi su- 
kurta klaidingai. Tuo atveju būtų kaltas jos Kūrė- 
jas. Bet juk jis absoliučiai teisingas. Negalimas tad 
dalykas, kad jis būtų norėjęs mane palikti nenuga- 
limoje klaidoje. 

Taip Descartes išsprendžia savo abejojimus ir 
prieina sintezės — susiderinimo su objektyvia tik- 
rove. Jo abejojimas buvo metodinis, o ne egazisten- 
cinis. Tačiau šiame metodiniame kelyje slypėjo ir 
vienas pavojus. Savo pažinimą Descartes vis dėlto 

labai stipriai atrėmė į asmeninį galvojimą: "aš gal- 
voju — aš esu“. Subjektyvus protas (ratio) pasida- 
rė lyg ir galutinis viso pažinimo mastas. Čia ir bu- 
vo subjektyvaus racionalizmo pradžia. Kaip vėliau 
matysime, šis mastas daugeliui mintytojų pasidarė 
vienintelis ir galutinis. 

Protas, pagal Descartes, turi įgimtas idėjas, ku- 
rios yra visuotinės ir nekintamos. (Vėliau jis pasi- 
taisė: "įgimta" esanti tik galia mąstyti, iš kurios 
kyla idėjos). Kitos idėjos gaunamos patyrimu, ir 
jos nesančios visuotinės. Idėjos išreiškiančios daik- 
tus. Pažindami idėjas, pažįstame ir jų daiktinį ati- 
tikmenį tikrovėje. To mes pasiekiame patirtimi. Ta- 
čiau patirtis tesanti proga (occasio). Patirtis tik pa- 
žadinanti mumyse mąstymą (proto veikimą), kuris 
ir yra tikrasis mūsų pažinimo šaltinis. (Patirties nu- 
vertinimas ligi progos vadinamas okazionalizmu). 

Pažinimą galutinai atbaigiąs sprendimas. Spren- 
dimas, pagal jį, yra idėjų taikymas daiktams. Tą 
vyksmą atliekanti valia. Bet valia sprendžianti ta- 
da, kai protas esąs aiškiai pažinęs idėjų susiderini- 
mą Gar nesusiderinimą. Valia nesprendžianti iš 
anksto, kitaip ji atsidurtų pavojuje suklysti. Klaidos 
pagrindas esąs valioje. Tai kyla iš blogai panau- 
dotos valios laisvės. Tikrojo pažinimo kelyje valia 
turinti sekti protą. 

Spręsdamas valios laisvės klausimą, Descartes 
prieina protinio determinizmo (visiško apsprendi- 
mo). Motyvai, jo supratimu, būtinai nulemia valios 
pasiryžimą. Kadangi motyvai priklauso protui, tai 
šis valią visiškai apsprendžiąs. Tačiau, lyg pasitai- 
sydamas, Descartes prileidžia, kad valia kartais 

galinti uždelsti priimt proto motyvus ir per tą laiką 
galį iškilti kiti motyvai; tuo būdų dar lieka vietos 
pasireikšti ir valios laisvei. 

Pasaulyje, pagal Descartes, yra dviejų rūšių 
substancijos: kūninės ir dvasinės. Kūnų esminė sa- 
vybė esanti tąsumas, o dvasių — mąstymas. Kū- 
nai esą begalo dalūs. Tai rodo pradinę jų kilmę. 
Pradžioj medžiaga buvusi išskydus į mažiausius 
judančius kūnelius — atomus. Atomus sujungę su- 
kūringi ratiniai (rotaciniai) judėsiai, ir taip atsiradę 
pasaulio daiktai. Visų daiktinių vyksmų pagrindas 
esąs judėjimas, o judėjimo priežastis — Dievas. 

Descarto gamtos supratimas buvo mechaniškas. 
Pasaulis veikigąs lyg koks automatas, pagal Dievo 
nustatytą tvarką. Lyg automatas, pagal jį, yra ir 
žmogaus bei gyvulio kūnas. Kūnai laikosi judėji- 
mo vyksmais. Žmogaus kūne, lyg automate, gyve- 
nanti dvasinė siela, ir ji su kūnu beveik neturinti 
ryšio. Tai buvo kraštutinio žmogaus dualizmo sam- 
prata, parengusi kelią, kaip matysim, materialis- 
tiniam monizmui. 

Descarto pažinimo mokslas, pagrįstas geomet- 
rijai būdinga analize ir sinteze, padarė jo idėjas 
"aiškias ir tikras“, ypač subjektyviai sąmonei. To 
jis ir norėjo. Tačiau jo sprendimai paliko savo ne- 
aiškumų, spragų, pertempimų. Subjektyvus aišku- 
mas, kurio jis siekė, ne visur laidavo objektyvinį 
teisingumą bei tikrumą. Tuo būdu drąsus ir origi- 
nalus jo bandymas išvesti savąjį laiką iš minties 
abejonių ir grąžinti tiesos tikrumą, nepasiekė pil- 
no savo tikslo. Nepasiekė dėl to, kad libertininis 
minties pasimetimas buvo perilgai užtrukęs ir per- 

giliai įleidęs savo šaknis. Su Descartes bandymu 
jis ne tik nebuvo pagydytas, bet dargi paskatintas. 
Paskatintas ta prasme, kad subjektyvinio minties 
aiškumo jieškojimai iš metodinės priemonės pasi- 
darė sau tikslu.!š 

Taip Descartes, nežiūrint kitokio jo noro, tapo 
naujovinės autonomistinės filosotijos tėvu. Jo me- 
todas nukreipė visą tolimesnį filosofinį galvojimą į 
tormalinę - metodologinę pusę. Matematinis - geo- 
metrinis pasaulio ir visų jo apraiškų supratimas pa- 
sidarė viešpataujantis. Šiuo keliu, kaip matysime, 
Spinoza siekė išaiškinti dorovę, Hobbes — pažini- 
mą, empiristai - pozitivistai — tiesą, psichologistai 
— dvasines apraiškas. Iš to ir šiandienis statistikos 
metodas, kai kieno tebelaikomas tikriausiu keliu 
tiesai atrasti bei pažinti. Tai yra mechaniškasis me- 
todas, galutinai įpavidalintas materializme. Šio me- 
todo išdava — paties žmogaus sumechaninimas, 
kaip tai įsakmiai ir drąsiai šūktelėjo prancūzų ma- 
terialistas La Mettrie: L'/homme Machine! (žr. p. 78). 

Descartes jieškomoji filosofija savo nauju me- 
todu ir buvo tas slenkstis iš viduramžinio į naujųjų 
laikų galvojimą. Ligšiolinis humanistinis - libertini- 
nis galvojimo subjektivizmas buvo palaidas. Des- 
cartes jam davė filosofinį metodinį pagrindą. Hu- 
manistinis - libertininis subjektivizmas buvo dau- 
giau valinis šiaušimasis prieš objektyvinį galvoji- 
mą, kurio ypatinga saugotoja buvo krikščioniškoji 
scholastinė filosofija. Descartes šiam subjektivizmui 
davė protinius - racionalius pagrindus, kuriais pa- 
sirėmus buvo galima eiti toliau. Descartes, prieš 
savo paties norą, pasidarė libertininio subjektiviz- 

mo tiltas naujiesiems laikams — ligi pat mūsų die- 
nų. "Visa naujųjų laikų metafizika, neišskiriant nei 
Nietzschės, — pasak Heideggerio, — laikosi Des- 
cartes pradėia būties ir tiesos samprata... Esminis 
pagrindų pakeitimas, kurį jis padarė, išvystė me- 
tafizinį nešlumą ir sukūrė 19 amžiaus prielaidas“. 


PANTEISTAI (SPINOZA) 


Bene pirmasis, kuris Descarto galvojimo pradus 
blogai panaudojo, buvo Baruchas Spinoza 
(f 1677), Ispanijos emigrantų žydų sūnus, gimęs 
Amsterdame. "Po to, kai gyvenimo patirtis mane 
pamokė, — sako jis, — jog visa, kas sudaro įpras- 
tinį gyvenimo turinį, yra paika ir niekinga.., nu- 
sprendžiau ištirti, argi nėra kas būtų tikra ir gera“. 

Pasirodo, kad "paikas ir niekingas“ gyvenimo 
turinys jam, kaip humanistams ir prancūzų liber- 
tinams, buvo religinė dorovė, dogmos, apreiški- 
mas. Jo pažiūra į apreiškimą buvo netikinčiojo pro- 
tininko (racionalisto). Savo Teologiškai - Politinia- 
me Traktate (1670) jis jau pasireiškė kaip atviras 
apreiškimo pagrindų kritikas. Jis reikalauja "min- 
tyjimo ir žodžio laisvės“ ypač augštesnio protinio 
pajėgumo žmonėms. Kas tokio pajėgumo neturi, te- 
klauso apreiškimo, nes kas gi kita juos galėtų iš- 
vaduoti iš skausmo. Apreiškimo saugotojai Bažny- 
čiai jis nebuvo linkęs pripažinti išorinės laisvės. 
Savo Traktate jis siūlo ją palenkti valstybei. Vals- 
tybinės valdžios galybė, pagal jį, yra neaprėžta. 
Ji vienintelė galinti aiškinti ir spręsti net religijos 
dalykus. 

Atmetęs antgamtinį gyvenimo turinį, Spinoza 
atsirėmė į gamtą ir jos tvarką (natūralizmas). Žmo- 
gus esąs palenktas amžinai gamtos tvarkai; gamta 
apibrėžianti jo prigimtį. Dėl to žmogui esą gera, 
kai jis derinasi su gamta. Savąja prigimtimi daly- 
vaudamas gamtoje, jis siekiąs augščiausio gėrio. 

Stipri Spinozos kritika antgamtiniam apreiški- 
mui ir dar stipresnis posūkis į lex naturae (gamtos 
įstatymą) savyje nebuvo originalus. Jau humanis- 
tai - renesansininkai reiškėsi apreiškimo ir teistinio 
galvojimo kritikomis; jie taip pat rėmėsi iš antiki- 
nio pasaulio skolintąja tik žmogiška - natūralia - 
protine tvarka. Spinozos originalumas pasireiškė tų 
pažiūrų pagrindime, beje, neišvengusiame savo 
prieštaravimų. 

Spinozai, svarbiausia, rūpėjo išspręsti dorinio 
gėrio klausimas. Tam ir buvo pašvęstas jo pagrin- 
dinis veikalas Ethica ordine geometrico demonstra- 
ta (1677). Metodas tikrai originalus, būtent, mate- 
matikos dėsniais išaiškinti bei pagrįsti dorovę. Kaip 
gi jis bandė tai padaryti? 

Amžinais ir pastoviais matematikos dėsniais 
yra pagrista gamtos tvarka. Tačiau gamta pati sa- 
vyje nėra substancija. Substancija, pagal jį, tega- 
linti būti viena, begalinė, vientisa ir būtinai egzis- 
tuojanti. Tokia substancija esąs Dievas. Gamta ne- 
turinti savitos esmės ir egzistencijos: ji glūdinti Die- 
vuje. Gamtos tad dėsniai esą Dievo esmės dės- 
niai; gamtos daiktai esą tik Dievo esmės dalis. 

Dievas turįs daugybę ypatybių, iš kurių mes te- 
pažįstame mąstymą ir tąsumą. Mąstymas yra dva- 
sios apraiška, tąsumas medžiagos (gamtos). Taip 

pat ir žmogaus kūnas yra Dievo tųysumo dalis, o j< 
siela — dieviškojo mąstymo dalis. Tačiau kūnas ir 
siela, kaip gamta ir Dievas, yra viena. Žmogus yra 
tas pats, kas ir Dievas (panteizmas). 

Žmogus tad veikiąs ne iš savęs, bet iš gam- 
tos — Dievo. Dėl to jo veiksmai neturį savyje nei 
tikslo, nei motyvų. Žmogus nesąs laisvas: ką darąs, 
darąs būtinai (determizmas), ir tai esą gera. Vadi- 
nas, žmogaus etika neturi ryšio su pačiu žmogumi; 
ji neturi sąmoningo ir savito - laisvo veiksmo cha- 
1akterio bei prasmės. Tai yra ne žmogaus, o sudie- 
vintos gamtos etika. Kas gi lieka žmogui? Spinozos 
"etika" atsako: siekti to, kas naudinga save išlai- 
kyti bei tobulinti, ir vengti, kas tam žalinga. Juo 
daugiau žmogus jieškąs savo naudos, juo jis do- 
ringesnis. Žmogaus dvasia esanti tik egzistuojan- 
čio kūno idėja, dėl to negalinti ilgiau tverti, kaip 
kūnas. Išreikšdama kūno esmę, idėja tačiau ne- 
nyksta. Tuo būdu yra tik idėjos, o ne sielos nema- 
tumas. Be kitko, stebuklai jam reiškė gamtos veiks- 
mus, bet jie negalimi, nes nei pats Dievas negalįs 
daryti išimčių iš gamtos įstatymų. 

Šias Spinozos pažiūras Leibnizas yra pavadinęs 
philosophia pessimae notae (blogiausio pažymio 
filosofija), būtent, dėl to, kad ji paneigė betkokią 
tiesą, religiją ir dorovę. Tačiau ši pessima filosofija 
užkrėtė daugelį vėlesnių galvotojų. Spinozos įtaka, 
kaip matysime, buvo ryški tiek anglų deizmui, tiek 
vokiečių idealizmui, tiek prancūzų ir kitų pozitiviz- 
mui. Humanistinis - libertininis galvojimas ir blogai 
panaudotas Descarto metodas parengė Spinozą, o 
šis rengė kelią kitoms srovėms.!“ 

NATŪRALISTAI (HOBBES) 


Metodinis klausimas pažinimo moksluose darėsi 
vis labiau persveriantis. Anglų gamtos filosofas 
Pranas Baconas (T 1626) jau įsakmiai draudžia 
gamtos apraiškose jieškoti tikslių priežaščių, nes 
klausimo esmė esanti ne kodėl (priežastys), o kaip 
(metodas-būdas). Esą reikia gamtą pažinti tokią, 
kokia ji yra: nieko savo nepridedant, tik klausantis 
jos balso. 

Tas vienašališkas metodiškumas ir sukūrė kraš- 
tutinius lex naturae aiškinimus. Svarbiausias klau- 
simas buvo šis: kaip susidarė įvairios gamtos daik- 
tų formos bei savybės ir jų atmainos (modifikaci- 
jos)? Spinozos atsakymas buvo toks: viskas išsi- 
skleidė iš vienos (gr. monos) substancijos — Dva- 
sios. Visos daiktų formos ir savybės yra Dievo es- 
mės dalis (panteizmas). Tuo tarpu Pr. Bacono mo- 
kinys Tomas Hobbes (11679) pakeitė Spinozos 
substancijos turinį — vietoj Dvasios padėjo kūną. — 
ir visos daiktų formos ir savybės pasidarė kilusios 
iš kūno-medžiagos (panmaterializmas).  Spinozai 
vienijantis daiktų pradas buvo Dievas-Visata (pan- 
teistinis monizmas), o Hobbesui toks pradas išėjo 
jau medžiaga (materialistinis monizmas). 

Savo veikale De corpore (1655) Hobbes tvirtino, 
kad tikrovėje tesą kūnai. Filosofija turinti reikalą 
tik su kūnais. Kūnas esąs substancija, ir kitokių, 
bekūnių substancijų, nesą. Kūnų. esama dviejų rū- 
šių: natūralių ir pilietinių (valstybių prasme). Žmo- 
gus esąs tik kūninė būtybė. Ką mes vadiname sie- 


67 


la, taip pat yra kūnas, tik švelnus, lyg išskydęs, 
dėlto negalimas pajusti. 

Filosofijos uždavinys esąs — išaiškinti kūnines 
apraiškas. Kiekviena apraiška esanti judesys. Ju- 
desiu pagrįstas ir mūsų pažinimas. Judesiai paža- 
ding organų jutimą. Per organus judėjimas perei- 
nąs į mūsų smegenis, o iš ten į širdį. Širdies ato- 
veika sukurianti pojūtį. Pojūtis esąs subjektyvus, 
tad tikro daiktų vaizdo mes negauname. Toks — 
subjektyvus tesąs ir žmogaus pažinimas. Savo įspū- 
džius mes reiškiame žodžiais. Žodis esąs tik daikto 
ženklas — vardas: jis neturįs jokio turinio, nereiš- 
kiąs jokios idėjos. Iš bendrinių žodžių, kurie galį 
ženklinti daugelį panašių dalykų, esą galima pri- 
eiti apibendrinto žinojimo. 

Rašydamas De libertaie (apie laisvę), Hobbes 
tvirtina, kad žmogus neturįs laisvos valios (deter- 
minizmas). Tai, ką mes vadiname laisve, tesanti 
tik žmogaus galia įvykdyti savo norus. Tai yra tik 
laisvė nuo kliūčių, vykdant valios pasiryžimą. 
Laisvas tesąs tik veikimas, bet ne noras. Tokią lais- 
vę veikti (ne norėti) turį ne tik žmonės, bet ir gyvu- 
liai. Šiuo materialistiniu determinizmu, kaip toliau 
matysime, yra pagrįsta daugelio autonomistų ko- 
va už laisvę, išimtinai nukreipta tik prieš kliūtis bei 
varžtus. 

Svarbiausias Hobbes pažiūrų punktas yra žmo- 
gus (De homine, 1658) ir pilietis (De cive, 1642). 
Žmogus siekiąs save palaikyti ir savo interesus pa- 
tenkinti. Iš prigimties jis esąs savinaudis. Savinau- 
da esanti ir jo dorumo mastas. Visa, kas gali pa- 
tarnauti savinaudai, esą gera. Siekti savo naudos 

žmogus turįs neribotą teisę. Ši teisė einanti taip to- 
li, kaip ir žmogaus jėga. Iš savo prigimties žmogus 
esąs priešas kitam žmogui (homo homini lupus). 
Dėl to žmogui įgimta kariauti, ir čia teisus esąs tas, 
kas galingesnis. Stipresniojo teisė ir esanti jo na- 
tūrali teisė. Natūrali žmonių santykio būsena esan- 
ti — kova visų prieš visus. 

Tai yra brutalių “kūnų būsena. Kaip šie '"kū- 
nai“ galėjo sudaryti "pilietinį kūną“ — valstybę? 
Hobbes atsako: juos vertęs instinktas — gintis nuo 
kitų ir saugoti savo interesus. Jie padarę sutartį at- 
sisakyti savo teisių ir perleisti jas visumai. Taip 


susidariusi pilietinė bendruomenė — valstybė. Da- 
bar tik ji duodanti visas teises ir galinti visus įpa- 
reigoti. 


Valstybei reikalinga vieninga valia. Tokios va- 
lios reiškėjas esąs suverenas: vienas asmuo ar ko- 
lektyvas. Suverenas valdąs prievarta. Paklusnu- 
mas vykdyti sutartį (valstybės valią) pagrįstas 
bausmių baime. Tauta, kartą sutarties keliu atida- 
vusi savo teises valstybei, tampanti paprasta žmo- 
nių minia. Ji esanti beteisė. Valdovo galia esanti 
neaprėžta. Visa esą teisėta ir gera, ko jis norįs ar 
ką liepigąs (despotizmas).*0 

Valstybės galva esanti kartu ir Bažnyčios galva. 
Jis nustatąs, kokios dogmos valstybėje turinčios bū- 
ti mokomos ir tikimos (cujus regio, ejus religio). 
Dvasininkai esą valstybės valdininkai (cezaropa- 
pizmas). Valdovas niekuomet negalįs būti ereti- 
kas, nes jis pats nustatąs tikėjimo turinį. Eretikais 
esą tie, kurie priešinasi suvereno nustatytoms dog- 
moms. “Religija, sako jis, nėra filosofija, bet vals- 

tybės istatymas“. Tada nėra jokios religijos, — at- 
sakė jūm savo kritikoj Leibnizas. Argi nedaugiau 
už stipresniojo jėgą, — rašė šis, — reiškia “protu ap- 
dovanotos sielos, savo prigimtimi — ne tik išoriš- 
kai — laisvos, teisė?“ > 

Hobbes norėjo sukurti visumos sistemą, ir su- 
kūrė. Bet išėjo ne visuma, ne organinė, bet tik me- 
chaninė suma. Jis apčiuopė tik visumos dalis, gal- 
vodamas suskaldytai. Ar gi viskas tik kūnai? (Tarsi 
Spinozai, viskas tik Dievo esmės dalis — net kū- 
nai). Suskaldytai jis priėjo ir prie valstybės. Argi 
tik nauda ir jėga sudaro valstybės visumą? Nukrei- 
pęs dėmesį į natūrą, Hobbes pamiršo Ilegem natura- 
lem. Tai, ką jis vadina natūralinę teisę, tėra tik na- 
tūralinis brutalumas. 

Hobbes buvo sukritikuotas Leibnizo ir savo tau- 
tiečių — Cambridgo filosofų. Tačiau tai nekliudė, 
kad jis būtų daug kieno sekamas teoriškai ir tai- 
komas gyvenime praktiškai. Jo paleista vilko frazė 
žmogaus santykyje su žmogum, buvo kartojama 
vis naujais pakaitalais. Vietoj vilko, Machiavellis 
dėjo liūtą ir lapę, Nietzschė — vadovaujantį gyvu- 
lį, Spengleris — plėšrųjį paukštį, o T. Lessingas 
plėšriają bezdžionę. Hobbes buvo daug kur bez- 
džioniaujamas, kaip vienas pirmųjų Gutonomistinės 
— pesimistinės bei totalistinės minties reiškėjų. 


ANGLŲ DEISTAI 


Nauja galvojimo kryptis Anglijoj jau buvo pa- 
rengta vystytis trimis keliais: 1. iš humanistų sko- 

lintu antropocentrizmu (žmogus visko cent- 
ras), 2. iš libertininių spiritualistų perimiu lumen 
internum (vidaus šviesa) ir pakeistu pagal Descar- 
tą lumen naturale (protas), atseit, raciona- 
lizmu ir 3. iš Spinozos prisiimtu kriticizmu 
apreiškimui ir iš Hobbes — natūralizmu. Ta- 
čiau ir parengtais keliais eidami, anglai buvo at- 
sargesni. Jie nedrįso pasaulio sutapdinti su Dievu, 
nei jį visiškai atskirti nuo Dievo. Sutapdyti Dievą 
su gamta atrodė pagoniška, o jį atskirti — ateistiš- 
ka. Pasirinktas vidurio kelias: nei panteizmo, nei 
ateizmo, o deiz mo. Ką gi tai reiškia? Pagal deiz- 
mą, Dievas sutvėręs pasaulį, davęs jam pirminius 
įstatymus, tačiau jį palikęs jo paties žiniai ir dau- 
giau nebesirūpinęs. Pasaulis esąs visiškai autono- 
miškas. Autonomiškas esąs ir žmogus, tvarkyda- 
mas savo ir pasaulio reikalus. 

Deizmas, kaip ir spinozinis panteizmas, aiškiai 
nusigręžė nuo teizmo, kurio laikosi ir krikš- 
čionybė. Teizmas išpažįsta asmeniškąjį Dievą, ku- 
ris ne tik sutvėrė pasaulį, bet ir savo apvaizda, ap- 
reiškimu ir malone jam vadovauja. Teizmas nei 
suplaka pasaulį su Dievu, nei atriboja; jis skelbia 
Dievo ir pasaulio sąveiką. Tos sąveikos ribose reiš- 
kiasi ir žmogaus laisvė. Žmogus nėra apspręstas 
būtinumo, tačiau jis nėra ir visiškai autonomiškas. 

Deizmo kūrėjas buvo anglų lordas Herbertas 
Cherbury (T1648). Jo galvojimas išaugo iš 
ankstyvesniųjų laisviškų pažiūrų, priešginiaujančių 
apreikštajai religijai ir krikščionybei. Krikščiony- 
bės vietoj jis pasišovė pastatyti prigimtinę religiją 
(natūralizmas), o dieviškojo apreiškimo vietoj iškel- 

ti tiktai žmogiškąjį protą (racionalizmas). Jam atro- 
dė, kad žmogui visiškai užtenka įgimto ir bendro 
proto, kuris padedgs surasti visuotinąsias tiesas. 
Tokių tiesų turinčios visos pasaulio religijos ir jas 
pripažįstančios visos tautos visais laikais. 

Tokios visuotinos tiesos, pagal Cherbury, esan- 
čios penkios: 1. yra vienas Dievas, 2. jam reikia 
tarnauti, 3. jam tarnaujama dorybėmis ir maldin- 
gumu, 4. Dievas yra teisingas ir atgailojantiems 
atleidžia nuodėmes ir 5. yra atlyginimas iš dalies 
šiame, iš dalies kitame gyvenime. Šios bendros, 
visuotinos tiesos sudarančios tikrosios religijos tu- 
rinį. Visa kita esą tik priemaišos, sugalvotos ir 
pridėtos dvasininkų. Tad "tikėk tiktai Dievą ir vyk- 
dyk savo pareigas!“ — ir bus viskas, ir tai bus 
tikroji krikščionybė. 

Šią pažiūrą toliau plėtojo Motiejus Tindalis 
(T 1733), ir jo knyga Christianity as old as the Crea- 
tion (Krikščionybė taip sena, kaip pasaulis) laiko- 
ma anglų deizmo biblija. Šios knygos pagrindinė 
mintis yra ta, kad dorovės įstatymas glūdįs pačia- 
me daiktų santykyje, kurį jis vadina daiktų protu. 
Kai mes tvarkome savo veikimą pagal tą daiktų 
protą, elgiamės doriškai. Kai tą daiktų protą prii- 
mame kaip Dievo valią, elgiamės religiškai. Tad 
prigimtinė dorovė ir prigimtinė religija esančios tas 
pats dalykas. Kadangi daiktų protas yra nekintąs, 
tad nekinianti ir prigimtinė religija. Šiai religijai 
nieko negalima pridėti nei atimti; jokia apreikštoji 
religija nebesanti reikalinga. Krikščionybė savo 
pradžioje taip pat buvusi tik prigimtinė religija, dėl 
to ji taip sena, kaip ir pasaulis. Tik vėliau ji sumi- 

šusi su prietarais, ir atėjęs Kristus ją apvalęs bei 
jos pirmykštį (prigimtinį) grynumą atstatęs. 

Šie pirmieji deizmo atstovai, puikiai suprato, 
kad, iškeldami prigimtinę dorovę bei religiją, nie- 
ko nauja neišranda. Pati krikščionybė tai priima, 
netgi į tai atsiremia ir pratęsia duotuoju dieviškų 
apreiškimu. Šiuo savo bandymu deistai negalėjo 
pakirsti krikščionybės šaknų. Jie tik siekė apriboti 
ją pirminiuose ir prigimtiniuose rėmuose, kad atsi- 
palaiduotų nuo Bažnyčios autoriteto, kuris įjungtas 
apreikštosios religijos esmėje. Tas autoritetas ne- 
buvo parankus vien žmogiškojo proto sprendimui, 

Pirmasis deizmo bandymas išsilaisvinti iš pilnu 
tinės religijos, kaip matėme, palyginti, buvo atsar- 
gus. Su Karoliu Blountu (f 1693) prasidėjo jau 
atvirai neigiamoji kryptis, kuriai mažiausiai berū- 
pėjo puoselėti prigimtinę dorovę ir religiją, o tik 
puldinėti krikščionybę — neigti šv. Raštą, stebuk- 
lus, dogmas ir jieškoti neigiamybių krikščionybės 
istorijoje. Šios krypties deistų galerijai, tarp 1700 
ir 1750 metų, priklausė Tomas Woolston, Antanas 
Collins, Tomas Morgan ir Tomas Chubb. Jie nebu- 
vo nei mokslo vyrai, nei šiaip žinomi mintytojai. 
Vadovaujami Collinso (T 1729), jie 1718 metais 
pradėjo leisti savaitinį laikraštį The Freethinker 
(Laisvamanis). Be to, Collins išleido knygą, pava- 
dintą A Discours of Freethinking, kuri galutinai įpi- 
lietino laisvamanybės terminą ir pačią laisvama- 
nybės kryptį deizme. Laisvamanybė buvo laiko- 
ma tam tikra deizmo sekta, o vėliau, ypač 18 am- 
žiuje, kai ši kryptis pasidarė persverianti, jau pats 
deizmas laikyta laisvamanybės sinonimu. 

Savu keliu deizmo srovėn įsijungė Jonas Locke 
(f 1704), žinomas mintytojas. Jis buvo artimas Col- 
linso bičiulis, tačiau ns visur sutiko su šiojo laisva- 
manybe. Locke neneigė apreiškimo, nei Bažnyčios, 
tačiau jam atrodė, kad Bažnyčia nesanti Dievo 
įsteigta, o tik žmonių įkurta draugija. Dėl to ir ap- 
reiškimo dalykus spręsti jis paliko ne Bažnyčios 
autoritetu, bet individualiam žmogaus protui. 
“Protas, pasak jį, visuose dalykuose turi būti augš- 
čiausias mūsų teisėjas ir vadovas“. Tačiau apreiš- 
kimą ir stebuklus galima priimti, nes, nors jie yra 
virš mūsų proto, tačiau protui nepriešingi. Tikėji- 
mas padidings mūsų pažinimą. O aklas, įsivaiz- 
duotas ar fanatiškas tikėjimas yra ne tiek tikėji- 
mas, kiek prietarai. 

Dorovę Locke suprato daugiau sociologiškai. Jis 
pripažino dorinį Dievo įstatymą. Šalia to ypatingos 
reikšmės skyrė valstybės įstatymams ir viešajai 
nuomonei. Šie pastarieji turį visiškai susiderinti su 
Dievo įstatymu. Paklusnumas įstatymams teikigs 
tizinių gerybių, malonumą, atlyginimą, o nepaklus- 
numas — fizinių blogybių, skausmo, baimės. Ido- 
mu, kad pripažinęs dorovę, Locke neigė pilną va- 
lios laisvę. Valia esanti neišvengiamai apspren- 
džiama nepasitenkinimo dabarties padėtimi. Valia 
turinti tik veikimo laisvę. Ji galinti atidėti savo pa- 
siryžimą, sulaikyti geismo vykdymą, pradėti svars- 
tymą iš naujo. Tik šiais atžvilgiais esą galima kal- 
bėti apie jos (valios) laisvę, tiksliau — veikimo, 
o ne norėjimo, laisvę. 

Politinės laisvės idėją Locke rėmė prigimtiniu 
stoviu, būtent, kad visi žmonės yra laisvi ir lygūs. 

Kiekvienas esąs savo paties viešpats ir teisėjas. 
Prigimtinis įstatymas įpareigojąs, kad ir kiti žmo- 
nės būtų laikomi laisvi bei nepriklausomi, kad ne- 
būtų daroma nuoskauda jų sveikatai, laisvei ir nuo- 
savybei. Tai yra lex naturalis, kurį skelbė Aristo- 
telis ir Platonas, šv. Augustinas ir scholastikai. Ta- 
čiau savo moksle apie valstybę Locke pameta iš 
akių šį natūralinį įstatymą ir pereina prie indivi- 
dualizmo. Valstybė jam nėra prigimtinė institucija, 
bet individų valios padarinys. Dėl to individai kiek- 
vienu metu galį pasiimti valstybės jėgą. Valstybė 
turinti ypatingai saugoti individualinę žmonių nuo- 
savybę. Kad individai galėtų nuolat kontroliuoti 
valstybės valdžią, turi būt griežtai atskirtos įsta- 
tymų leidimo ir jų vykdymo galios. Šiuo Locke pa- 
sidarė klasinio liberalizmo skelbėjas. Iš jo valstybės 
mokslo neaišku, kodėl ir kokiu pagrindu turi būt 
klausoma valstybės? Kodėl dauguma turi teisę dik- 
tuoti ir savo valią primesti mažumai? Ar tuo nepa- 
grįstas masės diktatūros principas? 

Locke dar žinomas empirizmo (patirčių pažiūros) 
grindėjas ir šviečiamojo anglų laikotarpio pradi- 
ninkas. Jo empirizmas tačiau nebuvo kraštutinis: 
neatmetė nei išvidinio patyrimo, nei visuotinių idė- 
jų, kaip tai vėliau padarė kiti, pirmiausia jo tautie- 
tis Hume, o vėliau prancūzų ir vokiečių šviečiamo- 
jo laikotarpio atstovai. 

Dovydas Hume (+1776) sudavė stiprų smū- 
gį pačiam deizmui. Jis atmetė nekintamąjį protą ir 
viską ėmėsi grįsti tik praeinamais įspūdžiais. Įspū- 
dis netikras dalykas, tad kas gali įrodyti, jog ir 
mūsų pažinimas yra tikras? Dievas ir sielos nema- 

rumas esą nejrodomi. Greičiausiai tai sukūrusi 
žmonių baimė ir viltis. Nieko nežinodamas, žmo- 
gus galįs tik abejoti. Tad geriausia laikytis skepti- 
cizmo (abejojimo). Dorovė esanti tik jausmas — 
egoistinis ar altruistinis. Kas tau naudinga, malonu 
ar džiugu, tu laikai gera, o kas tau žalinga ar ne- 
malonu, tu vadini bloga. Viskas priklauso nuo įspū- 
džių ir jausmo. 

Pratęsdamas Humo įspūdžių pažiūrą, grafas 
Shattesbury (11713) nebeskyrė gerumo mas- 
to nuo malonumo. Dorovėje nesą nieko objekty- 
vaus. Moralinis jausmas esąs atskiro žmogaus rei- 
kalas, ir jis nieko bendra neturįs nei su religija, nei 
su Dievu. Religija net kenkianti žmogaus dorovei. 
Žmogus iš savęs turįs būti traukiamas į dorovišku- 
mą. Jeigu jis tokio traukimo nejaučiąs, religija ga- 
linti jam tik netiesiogiai padėti. Ateizmas, kaip 
toks, nekenkiųs žmogaus doroviškumui. 

Taip anglų deizmas, pradėjęs priešbažnytinį 
minties bėgį, pasiekė savo ateistinės laisvamany- 
bės ribas. Metmenys buvo užmesti ir išryškinti. 
Reikėjo laukti ataudų, ir jiems parengti atsirado 
kitur naujų talentų. 


PRANCŪZŲ LAISVAMANIAI 


Toks talentas Prancūzijoj buvo Voltaire 
(T 1778). Jis nebuvo filosofas kūrėjas; neturėjo ori- 
ginalių bei gilesnių požiūrių. Tai, kuo jis pats vė- 
lesniame amžiuje troško būti, būtent — publicistu 
ir praktiniu reformatoriumi, toks daugiausiai buvo 
nuo pat savo literatūrinės veiklos pradžios. Jo ta- 

lento jėga gludėjo formoje, kuri buvo laki, sąmojin- 
ga, pašaipi ir beatodairiškai drąsi kritikose ir nei- 
gimuose. 

Savo pažiūromis Voltaire buvo deistas. Tai jis 
pasisavino ilgesnį laiką gyvenęs Anglijoje. Kaip 
ir pirmieji deistai, jis neneigė Dievo. “Jei Dievo ne- 
būtų, jo žodžiais, reiktų jį išrasti“. Dievo reikalingu- 
mas tačiau grynai praktinis: kad būtų pažabotos 
žmonių aistros ir visuomenė turėtų tam tikrą sau- 
gumą. Praktiniams tikslams jis lenkė ne tik religi- 
ją, bet ir mokslą bei jo tiesas. Tuo aiškinamas jo 
beprincipingumas ir nelogiškumas. 

Kaip ir anglų deistai, jis buvo bažnytinio auto- 
riteto, apreiškimo ir dogmų priešas. Savo raštais, 
ypač brošiūromis, prieš Bažnyčią jis sekė angliš- 
kuosius Collinso laisvamanius, tačiau žymiai pra- 
šokdamas anuos savo drąsiu stiliumi, einančiu iki 
cinizmo. Skelbęs, be kitko, religinę toleranciją, jis 
buvo vienas žymiausių netolerantų šioje srityje.?! 

Voltaire įsijungė bendradarbiu į visuotinąją 
prancūzų enciklopediją (Encyclopedie ou dictionai- 
re, Paris 1751-80), kuri žymia dalimi taip pat kopi- 
javo bei toliau vystė anglų deistines-laisvamanines 
pažiūras. Pagrindiniai Enciklopedijos vadovai — 
Diderot (1784) ir dAlembert (f 1783) taip 
pat sekė neigiamąją anglų deizmo kryptį. Didero- 
tui didžiausias autoritetas buvo tas pats Collins, ir 
enciklopedijos puslapiuose jis ištisai nurašinėjo 
ano raštų vietas apie krikščionybę, tikėjimą, ap- 
reiškimą, teizmą, teologiją. 

Enciklopedijos bendradarbių eilėse buvo ir 
Montesguieu (T 1755), teisininkas, vienas pran- 

cūzų revoliucijos teorinių parengėjų. Jo svarbiau- 
sias veikalas "Įstatymų dvasia“ (Esprit des lois) 
buvo atremta į anglų valstybines sąlygas ir Locke's 
pažiūras. Anglų deistus jis sekė ir savo religinėse 
pažiūrose. Be kitko, religija jam buvo tolygi valsty- 
binei - policinei institucijai; nesvarbu, ar ji krikščio- 
niška, ar islamiška, bet tokia esanti dėl to, kad tu- 
rinti savo tvarką ir siekianti žmones auklėti. Šitoks 
religijos "supolicinimas“ vėliau virto pigiu laisva- 
maniškos propagandos žaislu.?* 

Kiti enciklopedistų grupės rašytojai bandė atsi- 
palaiduoti nuo angliškojo deizmo. Šių pastangų 
vaisius buvo nauja prancūzų materializmo kryptis. 
Vienas pirmųjų šios krypties atstovų Lamettrie 
(T 1751) savo veikale "Žmogus mašina“ visiškai pa- 
neigė dvasinį žmogaus pradą. Tuo būdu žmogui 
neprivalomi jokie dvasiniai interesai — nei religi- 
niai, nei doriniai. Jo šūkis buvo: "Naudokis gyve- 
nimu, kol su mirtimi baigsis visi juokai“. Adrianas 
Helvetius (t 1771), rašydamas "Apie Dvasią“, 
neberanda nei jos pačios, nei jai būdingo pasireiš- 
kimo. Panašiai, kalbėdamas apie dorovę, jis nuei- 
na nuo bet kokio jos pagrindo. Savanaudiškumas 
ir juslinis pomėgis esąs visų žmogaus pastangų 
pagrindas ir galutinis tikslas. 

Stipriausias prancūzų materializmo talentas, 
Ditrikas Holbach (+ 1789), savo "mechanistinio 
materializmo biblijoje“ (Systėme de la nature) pa- 
skelbė garsiąją tezę, jog nesą nieko kita, tik amžina 
ir būtina medžiaga su jai priklausančiu amžinu ir 
būtinu judėjimu. Nėra įokio tikslingumo, jokios 
sielos (tik smegenys), jokio laisvo žmogaus apsi- 

sprendimo, jokios dorovės (tik naudingumas arba 
žalingumas), jokio Dievo. Dievus sugalvoję žmo- 
nės, bijodami žalingųjų gamtos apraiškų, nežino- 
dami jų priežasčių ir norėdami išsivaduoti iš bai- 
mės maldomis bei aukomis. Šį žmonių palinkimą 
piktnaudoję įvairūs teologai ir filosofai. Jie ir esą 
atsakingi už tas visas kalbas apie dievišką būty- 
bę, jos asmeninį buvimą ir jos įtaką pasauliui. 
Kaip Anglijoje John Locke, taip Prancūzijoj Jean 
Jacgues Rousseau (T 1778) bandė atsverti nei- 
gimąją minties kryptį. Materializmas anaiptol ne- 
išaiškings gamtos įvykių ir sąmonės apraiškų. Vir- 


šum medžiagos esanti protinga būtybė — Dievas 
ir nemateriali substancija — siela, o sielai įgimtas 
teisingumo ir dorybės pradas — sąžinė. Sąžinės 


balsas sakąs, kad reikią būti dėkingiems Kūrėjui 
ir jį garbinti. Tačiau kaip Locke, taip ir Rousseau 
pasiliko tik natūralistiniume kelyje, pradėtame 
anglų deistų — Cherbury ir Tindal. Kūrėjui gar- 
binti Rousseau randa tik vieną motyvą, būtent, kad 
to reikalaujanti pati gamta bei prigimtis. Vienin- 
telė religija jam buvo prigimtinė; apreikštosios re- 
ligijos, kaip ir minėti anglų deistai, jis nepripažino. 

Rousseau savo pažiūromis į valstybę buvo vie- 
nas stipriausių prancūzų revoliucijos parengėjų. 
Valstybę jis laikė moraliniu asmeniu su savo "aš" 
ir sava valia. Ta valia esanti visuotinė ir ji siekian- 
ti visuotinės gerovės. Visuotinė valstybės valia tu- 
rinti neribotą valdžią atskiram asmeniui. Ji galinti 
spręsti ir žmogaus sąžinės, ir jo: gyvybės reikalus. 
Kiekvienas turis aklai paklusti valstybės autorite- 
tui. Valstybės tikrąsis suverenas esanti tauta — 

žmonės. Tauta leidžianti įstatymus ir ji pati ap- 
sprendžianti jų teisingumą. Tautos įstatymai visa- 
da esą teisingi ir, būtent — dėl to, kad niekas ne- 
norįs daryti sau neteisybės.?š 

Voltairo ir Roussegu kryptis dar nebuvo ateis- 
tinė, tik prieškrikščioniška. Aiškiai ateistiniu keliu 
nuėjo prancūzų materialistai. Holbacho pranaša- 
vimu, "ateistas sugriaus visus smegenų vaiduok- 
lius, žalingus žmonių giminei, ir grąžins žmones į 
gamtą, patirtį ir protą“. Ta pranašystė įvyko su 
prancūzų revoliucija. Ateizmas, nors praeinamai, 
pasidarė valstybinė sistema. Napoleono monarchi- 
ja tenkinosi didesniu bei mažesniu priešbažnytiš- 
kumu. Trečioji respublika nusigręžė nuo apreikš- 
tosios religijos, pašalino ją iš mokyklų ir įsivedė 
natūralistinį dorovės mokslą. Priešreliginiais mo- 
tyvais buvo pravestas Bažnyčios atskyrimas nuo 
valstybės.** 

Ateistinė kryptis leido savo šaknis ypač dailio- 
je literatūroje. Balzakas (T 1850), realizmo ir na- 
tūralizmo pradininkas, savo veikaluose religiją 
vaizdavo tik kaip psichologinį, socialinį reiškinį. 
(Pats jis buvo okultistinis mistikas). Šiuo požiūriu 
nuspalvinti ir kitų jo sekėjų veikalai: Flauberto, 
Concourto, Fabre. Jie visi mėgo vaizduoti "žmogiš- 
kuosius“ kunigus, kaip savos rūšies psichologinius 
tipus, iš kurių galima pasijuokti bei juos apgailėti. 
Religija jiems buvo tik realistinė vaizdavimo me- 
džiaga, niekas daugiau. Šios medžiagos nusikrato 
Maupassant ir Anatole France.“ Prie 
jos, kitu požiūriu, vėl grįžta Zola (T 1902), perkel- 
damas "mokslinius" priešreliginius duomenis į be- 

letristinę, kovą prieš katalikų Bažnyčią. Žmonijos 
ateitį jis vaizduoja išsiskleisiančią proto ir mokslo 
pažangos kelyje, ir tas kelias — nauja apšvietos 
religija. Zola ir Anatole France romanai turėjo ne- 
paprasto atgarsio prancūzų laisvamanių ir masonų 
sluogsniuose.*ė 


VOKIEČIŲ LAISVADVASIAI 


Subjektyvizmas vis labiau telkėsi aplink proto 
kultą. Protas turėjo būti viskas, galįs viską išaiš- 
kinti. Šiuo tikėjimu subrendo ne tik anglų deizmas, 
bet ir prancūzų ix vokiečių šviečiamojo laikotarpio 
pažiūros. Šiame proto pervertinime glūdėjo vienas 
bruožas: sukaitalioti vertybes. 

Tokio kaitaliojimo būdingas pavyzdys buvo Jo- 
no Kristijono Edelmano (t 1767) galvojime. Jis 
paėmė šv. Jono evengelijos žodžius (1, 1), būtent — 
“Dievas... žodis“ ir pakeitė juos “Dievas... protas“. 
Taip, pagal jį, “pradžioje buvo protas, ir protas bu- 
vo pas Dievą, ir protas buvo Dievas“. Kai jau pro- 
tas pasidarė dievas, aišku, nebereikėjo paties Die- 
vo. Protas - dievas esąs mumyse ir visoje kūrinijo- 
je, dėl to nesančios reikalingos iš šalies skelbiamos 
Dievo tiesos (dogmos) ir tų tiesų aiškintoja bei sau- 
gotoja Bažnyčia. Tai buvo panteistinio racionaliz- 
mo (Spinozos) įtakos vaisius. 

Šiai krypčiai nepritarė kiti vokiečių racionalis- 
tai. Samueliui Reimarui (+1768) atrodė, kad 
ne protas yra dievas, bet Dievas davęs žmogui pro- 
tą, bet jį palikęs visiškai autonomišką. Dėlto mūsų 

protas nesąs reikalingas jokio vadovavimo iš ša- 
lies, jokio Dievo apreiškimo ar apreikštos religijos. 
Tai buvo deistinio anglų racionalizmo įtaka. Tos 
pačios įtakos veikiamas, Mozė Mendelsoh- 
nas (11786), Vokietijos žydų filosofas - populiari- 
zatorius, geras stilistas, skelbė visuotinąją proto re- 
ligiją. 

Reimarus buvo vienas ryškiausių deistų Vokie- 
tijoj. Jo veikalai Vornehmstien Warheiten der na- 
tuerlichen Religion (Svarbiausios prigimtinės religi- 
jos tiesos) ir Die Vernunttslehre (Proto mokslas) ypa- 
tingu uolumu gynė deistines tezes prieš prancūzų 
materialistų (kaip Lamettrie) pasityčiojimus. Jo su- 
pratimu, religija ir gyvasis Dievo pažinimas "yra 
išlaikomas natūralia proto jėga“. Idomu, kad šiuose 
raštuose, kaip ir pirmieji deistai — Cherbury ir Tin- 
dalis, jis visiškai nepuolė apreikštosios religijos. 
Tačiau po jo mirties paaiškėjo, kad jis buvo ir vie- 
nas pikčiausių apreiškimo priešų. Šią paslaptį iš- 
davė Lessingas, paskelbęs pomirtinį jo rankraštį 
Apologie oder Schutzschrift fuer die vernueftigen 
Verehrer Gottes (Protinio Dievo gerbėjo apologija). 
Šiame veikale jis neigė šv. Rašto ST istoriškumą, 
Kristaus prisikėlimą, stebuklus, krikščionybę. Bety- 
rinėjant šio veikalo įtakas, pasirodė, kad jis sekė 
anglų laisvamaniais, kaip Collins, Toland, Boling- 
brock ir ypatingai Voltairu. Šio veikalo paskelbi- 
mas davė daug medžiagos vokiškajai laisvamany- 
bei ir sukėlė nemažų ginčų. Nacių laikais šis Rei- 
maro veikalas buvo panaudojamas kovoje prieš 
krikščionybę. 


82 


Panteistinę kryptį toliau atstovavo Gottholdas 
Eftraimas Lessingas (11781). Pagal jį, nuolati- 
nė pažanga vykstanti pačiame Dievuje, dėl to į jo 
apreiškimą reikią žiūrėti, kaip į pradinį vaikų ele- 
mentorių. Žmonija, kaip Dievo reiškėja, negalinti 
sustoti prie vieno šv. Rašto. Ji turinti siekti, kad 
visos religinės tiesos būtų suprastos tiktai protu, 
visai nebereikalaujant jokio apreiškiminio elemen- 
toriaus. Žmonijos pažangos kelias turįs vesti į gry- 
ną proto religiją. Šią religiją jis skelbė ne tik kaip 
protestantinis teologas, bet ir kaip dramaturgas. Jo 
"Išmintingasis Natanas“ klasiškai puošniu stiliumi 
išpažįsta savo religingumą, neturintį nieko bendra 
ne tik su apreikštąja krikščionybe, bet ir iš viso 
bet kuria religija. Natano religingumas sueina į na- 
tūralią etiką, išreikštų evangelijos posmu: "Jūs pa- 
žinsite juos iš jų vaisių!“ Aišku, kad tai dar nėra 
religija. Tačiau Lessingas jau buvo priėmęs kitų 
klasikų formulę — išpažinti religiją be religijos. 
Kaip teologas, savomis natūralistinės religijos pa- 
žiūromis, jis padarė didelės įtakos protestantų teo- 
logijai. Jis laikomas vienas įkvėpėjų vadinamojo 
naujojo protestantizmo, atmetusio religinį autorite- 
tą ir teologinį galvojimą ėmusio grįsti subjektiviz- 
mu. Savo veikale Ueber die Enstehung der geotfen- 
barten Religion (Apie apreikštosios religijos kilmę) 
Lessingas išveda apreikštąją religiją ne iš Dievo, 
bet iš žmonių susitarimo. Jau Locke ir Rousseau 
"susitarimą" vartojo valstybės prasme. Ta prasme 
ir Lessingas valstybę laiko apr.“ religijos autore. 
Valstybei buvęs reikalas turėti bendrą religiją, dėl 
to susitarta priimti bendrų dogmų. Buvę sakoma, 

jog susitarimas (valstybė) yra 1š Dievo, tad ir tos 
dogmos gavusios dieviško orumo. Visos apreikšto- 
sios religijos esančios kartu ir teisingos, ir klaidin- 
gos. Teisingos, nes visur jausta reikalas turėti ir 
pagrįsti dogmas; klaidingos, nes susitarimas susilp- 
ninęs ir nustūmęs į šalį esminius dalykus. Esminis 
dalykas esąs gi prigimtinė proto religija. Esminiai 
dalykai esą gaunami per protą betarpiškai.?? 

Panašiai, panteizmo įtakos veikiamas, Gott- 
friedas Herderis (f 1803), taip pat nebeskyrė 
Dievo nuo pirminės išmintingosios, galingiausios ir 
geriausios pasaulio jėgos. Ta jėga esanti paženk- 
linta ne tik protu, bet ir pirminiu jausmu (skolinta 
sąvoka iš Rousseau). Religija jam tik jausmo daly- 
kas, ir jis nieko bendra neturįs su tiesomis bei dog- 
momis. Tautos savo subjektyvinį religingumą pa- 
dariusios tikromis tiesomis, ir iš to atsiradusios dog- 
mos. Jas reikia pašalinti ir grįžti tik prie prigimtinės 
religijos. Apreiškimą esą galima suprasti tik kaip 
prigimtinių tiesų išaiškinimą. Tokia prasme '"ap- 
reiškėjai'. buvę Kristus ir jo apaštalai. Jie, be to, 
mokę tik tiesų, o ne kulto. Dievo garbinimas esąs 
absurdas, nes Dievui pačiam jokios garbės nerei- 
kia. 

Spinoziniu panteizmu paženklinta ir Herderio is- 
torijos filosofija. Žmonijos istorija esanti glaudžiai 
susijusi su gamtos istorija. Dvasios raida visiškai 
priklausanti nuo atskirų kūno organų raidos ir nuo 
gamtos sąlygų. Taip esanti išsivysčiusi ir visa 
žmonija savo istorinio gyvenimo formomis. 

Panteizmo įtakoje buvo ir Jonas Volfgangas 
Goethe (t 1832). Jis pats prisipažįsta, kad jo vi- 

sos egzistencijos pagrindas, "grynasis, gilusis, sta- 
čiai įgimtas ir įprastas pažiūrų būdas“ buvęs — 
žiūrėti į Dievą gamtoje ir į gamtą Dievuje. Kaip ir 
Herderis, jis dar jieškojo ryšio su teizmu, tačiau 
šis buvo atmieštas panteistiškos dinamiškosios 
gamtos filosotijos. Goethe betgi nesakė deus sive 
natura (Dievas arba gamta), kaip tai darė spinozi- 
ninkai, o Gott und Natur (Dievas ir gamta). Kaip 
ir kiti panteistai - naturalistai, jis buvo įsitikėjęs į 
proto religiją. Tik vėlesniame amžiuje, ypač po sa 
vo kelionių Italijoje, pradėjo domėtis tikrąja religi- 
ja, teigiamai vertinti katalikybę, netgi susižavėjo 
sakramentais ir dėl to darė net priekaištų protes- 
tanizmui, kad šis jų stokojąs ir jo kultas esąs per- 
nelyg šaltas. 

Šios vokiečių minties srovės — panteistinė ir 
deistinė — pačios save vadino laisvadvasių 
(Freigeister) vardu. Tuo vardu (Der Freigeist) Les- 
singas parašė jaunimo dramą, o jo draugas My- 
lius 1745 metais pradėjo leisti specialų žurnalą. 
Pagrečiui jie dar vadinosi alethophilais (tie- 
sos draugais, mylėtojais) ir jų šūkis buvo aude sa- 
pere (turėk drąsos suvokti, būti išmintingu), kitais 
žodžiais — galvok laisvai, neprisiimdamas jokių 
minties autoritetų iš šalies. 

Alethophilų vardas, primenąs prancūzų laisva- 
manių philomatus (mokslo mėgėjus), rodė, jog lais- 
vadvasiai priklausė ir laisvųjų mūrininkų-masonų 
sąjūdžiui. Iš tikrųjų, šio sąjūdžio nariais buvo ir 
Lessingas, ir Herderis, taip pat Goethe, Wielandas, 
Fichtė.23 

Išskyrus Lessingą, kiti vokiečių laisvadvasiai 

buvo daugiau tilosotiškieji populiarizatoriai, kar- 
tais labai paviršutiniški ir seklūs. Stipriausi vokiš- 
kojo šviečiamojo laikotarpio atstovai buvo Leibni- 
zūs ir Kantas. Pirmasis šią kryptį pradėjo, antrasis 
užbaigė. . 

Gottfriedas V. Leibnizas (T 1716) buvo vi- 
suotino išsilavinimo žmogus, neturįs sau lygaus pa- 
vyzdžio pasaulyje. Jo vardas ir įnašas yra žymus 
ne tik filosofijoje ir matematikoje, bet ir fizikoje, 
ekonomikoje, politikoje, teisėje, istorijoje, teologi- 
joje. Gyvenęs ilgesnį laiką Paryžiuje ir Londone, 
keliavęs po Italiją ir Olandiją, jis gerai pažino ir 
naujausias filosofines sroves bei žymiausius jų ats- 
tovus: Locke, Descartes, Spinozą. Iš kiekvieno jų 
jis norėjo pasisavinti, kas buvo teisinga, tačiau ne- 
nukrypo nei į racionalizmą, nei į empirizmą. Jis 
buvo įvairių priešybių derintojas, bandęs suvesti į 
vieng pilnatį teisinguosius senųjų ir naujųjų filo- 
sofinių sistemų pradus. 

Pasaulis, pagal jį, susidadgs iš monadų, 
dvasinių jėgos centrų, kurie esą skirtingi, tačiau 
veikią iš anksto nustatytoje darnoje. Visi gamtos 
įvykiai savo dvasiniais pradais esą sujungti, vie- 
nas nuo kito pareiną, ir tas dėsningas sąryšis vyk- 
dąs amžinosios Išminties tikslus. Augščiausio mo- 
nada esanti Dievas. Dievo buvimą įrodanti pasau- 
lio kontingencija (nustatyta kiekybė) ir tikslinga 
tvarka; viena ir kita prileidžiančios augščiausios 
išminties Kūrėją. Dievo protas esąs daiktų esmės 
pagrindas, o Jo valia — daiktų buvimo pagrindas. 
Žmogaus siela esanti centrinė monada kūnui, ir ji 
apdovanota inteligencija ir laisva valia. Sieloje iš 

pat pradžių glūdįs sąmonės turinys, idėjos ir prin- 
cipai. Dėl to principų negalima išvesti iš patyrimo, 
nes šis esąs atsitiktinis ir dalinis, 

Mokslas ir tikėjimas Leibnizui buvo suderina- 
mi dalykai. Natūralinė religija nepakankama, o 
apreikštoji religija ir jos atneštosios tiesos ne tik 
neprieštaraujančios protui, bet jam priimtinos. 

Savo jieškojimais bei tyrinėjimais jis pradėjo 
puoselėti savitą filosofinę mintį Vokietijoje. Tačiau 
savo pažiūromis jis nebuvo pradininkas tos laisva- 
maniškosios krypties, kuri vystėsi savu keliu, sek- 
dama anglų ir prancūzų šaltinius. 


DORINIO AUTONOMIZMO GRINDĖJAS 
(KANTAS) 


Nebuvo laisvadvasis ir Emanuelis Kantas 
(+ 1804), tačiau savo filosofinėmis išvadomis bene 
labiausiai pasitarnavo moderniniam autonomizmui. 
Pradžioje jis buvo Leibnizo įtakoje, vėliau Rousseau 
ir Hume, pagaliau sukūrė savitą minties sistemą. 

Sakoma, kad Dovydas Hume "pažadinęs jį iš 
dogmatinio snaudulio“, t. y. iš to dogmatinio pasi- 
tikėjimo protu, kaip vieninteliu ir visagaliu visokio 
pažinimo šaltiniu. Humo skepticizmas palaužė jo 
racionalizmą. Tado jis bandė gelbėtis empirizmu: 
metėsi tyrinėti gamtos mokslus. Pagaliau pastebė- 
jo, kad skepticizmas grąso jam visišku minties su- 
smukimu, nes ar beverta iš viso stengtis bet ką pa- 
žinti, jei viskas paženklinta tik abejojimu? šiame 
grėsmės laikotarpyje, apie 10 metų, Kantas nieko 


87 


nebekūrė. Pagaliau, ilgai mąstęs ir jieškojęs, pa- 
sirinko vidurio kelią tarp racionalizmo ir skepticiz- 
mo, ir tai buvo jo kriticizmas. Tokį krypties 
vardą gavo jo naujoji žilosotija. 

Matematinis ir grynųjų gamtos mokslų pažini- 
mas Kantui nekėlė abejonių. Bet jis bandė išsiaiš- 
kinti, ar galima ir kiek galima pažinti metafizinius 
(nuo fizinio pasaulio atitrauktus) dalykus, dėl ku- 
rių tiek daug ginčyjamasi ir nesutariama. 

Metafizikoje jis randa tris pagrindines sąvokas: 
sielos, kuri apima visą mūsų vidaus sąmonės gyve- 
nimą, pasaulio, kuris aprėpia išorės patirtis, ir Die- 
vo, kuris yra visos patirties sąlyga. Tuos tris daly- 
kus svarsto psichologija, kosmologija ir teologija. 
Dėl to Kantas ir bando išsiaiškinti, ar šie mokslai 
grynuoju protu gali įrodyti sielos, pasaulio ir Dievo 
buvimą, kaip "daiktų iš savęs“? Savo veikale 
Grynojo proto kritika jis ir duoda atsakymą, deja, 
neigiamą. Jis "sukritikuoja“ visus įrodymus, ku- 
riuos vartojo grynu protu pagrįstoji psichologija, 
kosmologija ir teologija. Taigi, pagal jį, mūsų teo- 
rinis protas visai negali pažinti sielos, Dievo ir 
pasaulio vienybės. Tie dalykai galį būti, bet mes 
nieko tikro negalime savo protu įrodyti. Žmogui 
tesąs galimas tik gamtos pažinimas, ir tai tik iš jos 
apraiškų. Toliau mūsų pažinimas nesiekiąs, dėl to 
ir metafizika nesanti galima. 

Kitu savo veikalu Praktinio proto kritika Kantas 
vėl grišta į tikrąjį pasaulį, kurį buvo paneigęs teo- 
riniu protu. Šiame veikale jis atsiremia į visų pri- 
pažintą taktą, jog yra visuotinės reikšmės dorovė. 
Visos protingos būtybės turi savo prote esantį pa- 

1eigos balsą, įstatymą: tu privalai, tu turi! Šis do- 
rovės įstatymas esąs autonomiškas t. y. pa- 
ties proto duotas ir negalįs būti laikomas Dievo įsa- 
kymu. Mūsų veikimas būsiąs doras tada, kai mes 
klausysime tik prote esančios pareigos: kai pildy- 
sime įstatymą dėl paties įstatymo, o ne dėl sėkmės, 
laimės ar naudos. Augščiausias gėris, pagal jį, 
yra dorybė. Dorybė esanti sąlyga, o laimė ar 
džiaugsmas — tik tai, kas iš tos sąlygos išplaukia. 

Kad dorovės įstatymas būtų išpildytas, žmogus 
turįs priimti tris tiesas: valios laisvę, sielos nemir- 
tingumą ir Dievo buvimą. Jas reikią priimti dėl 
praktinio dorovės reikalo; kitaip dorinis veikimas 
būtų negalimas. Taip Kantas, teoriškai atmetęs pa- 
grindines tiesas, praktiškai vėl jas priima. Tų tiesų 
pažinimą jis vadina nebe teoriniu, o praktiniu, at- 
seit — tikėjimu, tiksliau — praktinio moralinio 
proto tikėjimu. 

Viename iš paskutiniųjų savo veikalų Religija 
tarp teorinio proto ribų, jis skelbia, kad dorovė ne- 
išvengiamai vedanti žmogų į religiją. Religija 
esanti "visų mūsų pareigų pripažinimas Dievo įsa- 
kymais“. Dorybę ir laimę galutinai tegalinti sude- 
trinti tik Dievo visagalybė. Kaip matome, Kantas 
religiją kildina iš dorovės. Dėl to ir jo krikščiony- 
bės supratimas pasidaro iškreiptas. Sakysime, Die- 
vo Sūnus jam tėra tik žmonijos idėja, paženklinta 
Gaugščiausiuoju moraliniu tobulumu. Kaip anglų 
deistams Kristus atėjęs atnaujinti prigimtinę religi- 
ją, taip Kantui Kristus norėjęs įsteigti tik grynai 
moralinę religiją. Kristus sukūręs Bažnyčią tik lai- 
kinai, kad žmones pripratusius prie istorinės ir re- 

gimos judaizmo santvarkos, laipsniškai pervestų 
prie nematomosios Bažnyčios. 

Savo kriticizmu jieškojęs vidurio kelio, Kantas 
vis dėlto nuėjo į kraštutinumą. Jis liko protininkas 
(racionalistas), nors principiškai ir paneigęs teori- 
nio proto galią. Šią galią nuvertinęs, jis tačiau iš- 
kėlė į nelygstamą viršūnę praktinį protą, suteikda- 
mas jam tokią autonomiją, jog pats sau leidžiąs 
įstatymus, pats sau įsakąs tu privalai, pats sau nu- 
statąs dorovės normas. Toks autonomizmas jau bu- 
vo priešingas jo paties priimtam "visuotinės doro- 
vės faktui“. Koks gi atskiras protas benorės skai- 
tytis su visuotinąja dorove, kai jau jis gali būti vi- 
siškai nieko nepriklausomas??? 

I Kanto autonominio proto sąvoką atsirėmė mo- 
derniosios laisvamanybės laisvasis protas. Dėl to 
Max Steineris, palyginęs Kanto filosofiją su 
moderniosios laisvamanybės pagrindais, randa, 
kad tarp jų yra neabejotinas ryšys. Kantą jis va- 
dina dabartinės laisvamanybės tėvu.?? 


KRAŠTUTINIAI IDEALISTAI 


Kanto kriticizmas davė pradžią naujai vokiečių 
minties krypčiai idealizmui, kurio trys di- 
dieji atstovai buvo Fichtė, Schellingas ir Hegelis.*! 

Jonas Gottliebas Fichtė (+1814) bandė pa- 
tikslinti ir papildyti Kantą. Pats Kantas šį bandy- 
mą laikė "visiškai nevykusiu“.  Atsikirsdamas, 
Fichtė pavadino Kantą žmogumi "su trimis ketvir- 
čiais smegenų“. Fichtei atrodė, kad Kantas nevy- 

kusiai suskaldęs protą į teorinį ir praktinį, nesuve- 
dęs į vieną sistemą visų gyvenimo ir kultūros sri- 
čių. Fichtė jieškojo vieno principo, į kurį sueitų ir 
teorinis, ir praktinis protas su savo pasauliu. Tokį 
principą jis ir tarėsi atradęs, būtent — savisąmonę, 
tiksliau — žmogiškąjį aš. Tas aš esąs visos tikro- 
vės pagrindas, netgi pats iš savęs gimdąs pasaulį. 

Tai buvo panteistiškas žmogaus savisgmonės 
supratimas, suabsoliutintas ir kartu surealintas. 
Tarp tikrovės ir savisgmonės (aš) Fichtė nebematė 
skirtumo. 

Fichtės savisąmonėje iškyla pirmon eilėn nebe 
protinis pažinimas, o valinis veiklumas — jo pri- 
matas (pirmumas). Žmogiškasis aš esųs grynasis 
veiksmas. Aš veržiasi veikti dėl paties veiksmo, ir 
to veiksmo paslėptas tikslas esąs teigti save ir nu- 
simesti varžtus, kurie eina iš neaš. Dėl to būti vi- 
siškai savarankiškų ir autonomišku esanti morali- 
nė žmogaus pareiga arba moralinis valios pasky- 
rimas. Veiklumas pats savyje jau esanti dorybė, 
o tingumas — radikali blogybė. Ir Dievas, pagal 
ji esąs tik veikiančioji moralinė tvarka. Asmeni- 
nio Dievo nesą; Dievas ir moralinė pasaulio tvarka 
esąs tas pats dalykas. Tik senatvėje Fichtė pasi- 
taisė: pripažino Dievą, kaip amžiną, nekintamą 
būtį, absoliutinio žmogaus aš pagrindą. 

Fichtės galvoseną bandė taisyti jo didelis šali- 
ninkas Fridrichas V. J. Schellingas (T 1854). 
Schellingas galvojo, kad Fichtė perdaug prilenkęs 
gamtą subjektyvinei savisąmonei. Schellingas sie- 
kė gamtą suprasti objektyviau, tačiau ir jis ne ką 
tepakilo augščiau panteizmo. Jam gamta reiškė 

nesąmoningą protą, snaudžiančią inteligenciją. 
Sąmoningu protu ji tampanti tik laipsniškai išsi- 
skleisdama žmogaus dvasioje. Dvasia ir gamta 
skirtingos ne iš esmės, bet tik būdo atžvilgiu. Gam- 
toje nusverigs realumas, dvasios pasaulyje — idea- 
lumas. Gamta esanti matomoji dvasia, o dvasia — 
nematomoji gamta. Abiejų esmė esanti ta pati, ir 
ji sueinanti į vieną Absoliutą. Gamta ir dvasia 
esančios to paties Absoliuto — Dievo dvi galios. 
Gamta — tai Dievo objektivumas, o dvasia — Jo 
subjektivumas. Šio galvojimo pasėkoje jis ir reli- 
giją laikė tik gamtos apreiškimu. 

Vėliau Schellingo pažiūros keitėsi. Neoplatoniz- 
mo įtakoje, Dievą jis suprato jau kaip gryną idea- 
lybę. Ta idealybė kurianti realybę, tarsi kitą Ab- 
soliutą, kuris esąs pirmojo priešvaizdis (Gegen- 
bild). Iš tikrųjų, ta realybė esanti tik idėjos, kilu- 
sios iš grynos idealybės. Kaip gi tad su regimąja 
realybe? Ši esanti tik idėjų atkritimas nuo Dievo. 
Tas idėjų atkritimas buvusi priežastis atsirasti re- 
gimajam pasauliu. O idėjos atkritusios dėl to, 
kad pirmasis Absoliutas davęs savarankiškumą ir 
laisvę antrajam. 

Rašydamas apie žmogiškosios laisvės esmę ir 
mitologijos bei apreiškimo filosofiją, jis jau prieina 
triasmeniškos Dievo galios. Ta galia, pagal jį, su- 
einanti į trejopą valios pasireiškimą. Nesgąmonin- 
goji Dievo valia pasireiškianti gamtoje (gamta Die- 
vuje), sąmoningoji valia — prote, žodyje, (protas, 
žodis, šviesa Dievuje) ir tų abiejų valių vienybė 
įvyksianti kūrybos atbaigime. Plačiau aiškinda- 
mas tų trejopų valių pasireiškimą, jis davė laisvę 

savo vaizduotei, dėl to jo svarstymai nebe pagrin- 
do vadinami filosofiniais mitais. 

Jurgis V. Fr. Hegelis (t 1831) siekė to pa- 
ties, kaip ir pirmieji du, būtent — surasti vieną 
augščiausį principą, kuris padėtų suprasti visą tik- 
rovę, gamtą ir dvasios pasaulį. Fichtei toks princi- 
pas buvo žmogiškasis aš — jo valia; Schellingui — 
Absoliutas bei jo valia savajame raidos pasireiški- 
me; Hegeliui toks vienas principas buvo sąvoka — 
absoliuti idėja. Pirmieji du iškėlė viršūnėn sgmo- 
nės valią, o pastarasis — sąmonės logiką. Dėl to 
Hegelio tilosotija vadinama panlogizmu arba abso- 
liučiu idealizmu. 

Hegelis galvojo, kad tikra yra ne tai, kas atski- 
ra, bet tai, kas visuotina. Visuotinybė nesanti sus- 
tingusi ar nejudoma būtybė; ji teigianti savyje skir- 
tumus ir šiais skirtumais ji tesanti tikra. Todėl jai 
priskirtinas ir veiksmas. Tačiau veiksmas, pagal 
ji esąs mąstymas, ir pats mąstymas esąs jūau vi- 
suotinybė ir pati būtybė. Tuo mūdu mąstymas ir 
būtis yra viena. 

Bet mąstymas apsireiškia sąvokos lytimi. Tad 
visuotinybė bei būtis esanti tik sąvokoje ir, būtent 
— loginėje sąvokoje. Ši sąvoka ir sudaranti tikry- 
bės bei pasaulio pagrindą. Tiksliau, sąvoka esanti 
tikroji daiktų esmė, tartum visuotinasis pasaulio 
kraujas. Šitos sąvokos bei idėjos raidoje išsisklei- 
džiąs pasaulis, gamta ir dvasia. Dėlio kas protin- 
ga, esą ir tikra, o kas tikra — ir protinga. 

Sąvoka įvairiopai skirstosi, ir skirstosi priešta- 
ros būdu. Kiekviena sąvoka yra lyg tezė, bet ji stu- 
miama į savo priešybę — antitezę, pagaliau jos pa- 

siekia augštesnės vienybės — sintezės. Ši sąvokos 
skirstymąsi jis vadina objektyvia dialektika arba 
objektyvių proto pasireiškimu. Objektyvus protas 
galįs būti perkeltas į žmogaus sąmonę, bet tada jis 
būsiąs jau subjektyvus'savisgmonės protas. 

Hegelio loginė sąvoka, kaip matome, yra augš- 
čiausias, visuotinasis pradas, iš kurio viskas kyla 
ir į kurį viskas sueina. Tai yra jo Absoliutybė — 
Dievas. Hegelio sistema iš esmės yra panteistiška 
ir laisvamaniška. Kaip ir kitos sistemos, ji neatra- 
do nieko nauja, tik sukeitė vertybes: augščiausią 
vienijantį principą ji perkėlė iš Dievo į loginę sąvo- 
ką, kaip dievą. Pereidamas į valstybės filosofiją, 
Hegelis tų savo abstraktųjį dievą sukonkretino. 
Valstybė, pagal jį, esanti esminė visuotinoji valia, 
absoliutus sau tikslas. Ji pati save mąsto ir žino, 
kas jai reikalinga; tai ką ji žino, pati ir vykdo. Ji 
esanti dabarties dieviškoji valia, tikras žemės die- 
vas, kuriam atskiri asmenys turį nelygstamai nusi- 
lenkti ir jam aukotis. 

Šitokia valstybės filosofija Hegeliui susikūrė iš 
jo istorijos filosofijos. Jisai, priešingai natūralis- 
tams, tikėjo istorijos evoliucija, o ne gamtos. Gam- 
ta judanti amžinai tuose pačiuose rėmuose. Tuo 
tarpu žmonijos istorija keičianti savo rėmus. Istori- 
jos evoliucijos skatintoja ir net kūrėja esanti visuo- 
tinė autonominė mintis. Tačiau mintis perlėtai veik- 
dintų istorijos raidą, jeigu ji būtų atremta į laisvės 
idėją. Tik institucijos, kaip valstybė, galinčios isto- 
riškai įkūnyti visuotinę autonominę mintį. 

Šiuo idealistiniu dialektinių istorijos supratimu 
pasinaudojo Prūsų valstybės politinis absoliu- 

tizmas, nukreiptas prieš liberalizmą ir demokratiją. 
Mūsų laikais į šias Hegelio pažiūras atsirėmė na- 
cizmas ir fašizmas. 

Iš šios Hegelio tilosofijos Karolis Marksas išvys- 
tė materialistinį dialektinį istorijos supratimą, ku- 
riuo pasinaudojo socializmas ir komunizmas.3* 


DIALEKTINIAI MATERIALISTAI ATEISTAI 


Naujovinė vokiečių minties raida po Kanto priė- 
jo visiško suskilimo, nes įsuko į dialektikos laukus. 
Dialektika viską panėrė judėjime, kintamume, evo- 
liucijoje. Nieko neberasta pastovaus nei žmoguje, 
nei išoriniame pasaulyje, nei mintyje, tuo pačiu 
nieko šventa ir neliečiama. Kiekvienas tad naujas 
galvotojas jieškojo originalumo, kiekvienas tarėsi 
atradęs paskutinį minties žodį, pirmiausia, žinoma, 
"sutašydamas" prieš jį rašiusius. Pagaliau prieita 
kraštutinės nuosmukio ribos su vadinamuoju vokiš- 
kuoju materializmu. Šio pigaus ir populiarizacija 
praskiesto materializmo tezės, keista, rado bene 
didžiausią atgarsį ne tik Vokietijoj, bet ir Rusijoj 
bei Lenkijoj, o iš čia pasiekė ir mūsų tautą. 

Vienas pirmųjų ir ryškesniųjų šios krypties ats- 
tovų buvo Liudvikas Feuerbachas (t 1872), 
Hegelio mokinys (kairiojo sparno) ir kartu jo kriti- 
kas. Feuerbachas galvojo, kad Hegelio "absoliuty- 
bės teorija“ buvusi išvesta iš teologijos, tiksliau — 
teologija pervesta į logiką. Hegelis jam atrodė 
krikščioniškas, dėl to bandė jį nukrikščioninti. He- 
gelio "absoliučią idėją“ Feuerbachas perkėlė į 

žmogų, O patį žmogų ėmėsi aiškinti kaip medžiagą. 
Jo raštai, įvardinti religinėmis temomis (apie krikš- 
čionybę, religiją, teologiją, dievybę), daugiausiai ir 
lietė patį žmogų. Žmogaus esmė jam buvo tiktai 
kūnas ir jutimai, tiksliau žmogiškoji fiziologija ir 
psichologija. Žmogus esąs tai, ką jis valgo (Der 
Mensch ist, was er iszt). Vienintelis tikras ir "kaip 
saulė aiškus“ dalykas esą tik jutimai. Jutimai ir 
sudarą tikrąjį žmogaus aš. Tas aš savo idealus ir 
norus perkeldinėjąs į įvairius įsivaizduotus daly- 
kus, kaip Dievas, siela ir kita. Visa, kas priskiria- 
ma Dievui, tesančios tik paties žmogaus svajonės. 
Ir visos dogmos reiškiančios ne ką kita, kaip paties 
žmogaus reikalus bei norus. Vienintelė pateisina- 
ma religija esanti natūralistinė, bet ir tai reiškia ne 
ką kitą, kaip tik nusimanymą, jog esi priklausomas 
nuo gamtos dėsnių. 

Būdamas Hegelio įtakoje Feurbachas savu ke- 
liu skelbė politikos primatą (pirmumą) bei politinę 
religiją. Jo žodžiais, "mes vėl turime pasidaryti re- 
ligingi; politika turi pasidaryti mūsų religija.“ Bet 
tai esą galima tik tuo atveju, kai mes savo požiū- 
ryje turime kažką augščiausia, kas mums politiką 
daro religiją. Tas kažkas "augščiausia" turįs būti 
žmogus: homo homini deus (ateistinis humanizmas). 
Das Menschliche, pagal jį, yra das Goettliche. Ka- 
dangi žmogus esąs reikalingas žemiškos pagalbos, 
tad vietoj maldos bendruomenės turinti iškilti dar- 
bo bendruomenė. Tad ne Dievas ar religija esan- 
ti valstybės pagrindas, bet žmogus ir jo reikalai. 
Valstybę įsteigęs ne tikėjimas Dievu, bet priešin- 
gai — abejojimas juo. Praktinis ateizmas esąs tad 


96 


valstybių ryšys. Krikščionybė esanti tokia religija, 
kuri turinti savos politinės jėgos. Žmonės nusigrę- 
žią nuo tikros (ateistinės) politikos dėl to, kad jie 
išpažįsta krikščionybę.33 

Kaip matome, Feuerbachas panaudojo Hegelio 
metodą materialistiniam ateizmui pagrįsti ir krikš- 
čionybei sunaikinti. Tą patį metodą pasisavino 
Karolis Marksas (t 1883)** ir Fridrikas Engel- 
sas. Įtakojami prancūzų socialisto Proudhono, šie- 
du siekė sunaikinti kapitalizmą; be kitko, jiedu bu- 
vo entuziastingi šalininkai ir Feuerbacho ateizmo. 

Pagal Marksą yra tik medžiaginė tikrovė. Visa 
kita — papročiai, dorovė, teisė, religija, kultūra — 
yra tik medžiagos apraiškos. Markso materializ- 
mas yra praktinis, istorinis, ateistinis. 

Marksas kritikuoja kairiuosius  hegelininkus, 
materialistus, kad jie savo pažiūrų neatrėmė į prak- 
tiką, nes patys esą buržuazinės visuomenės nariai. 
Marksas skelbė veiksmingą — praktinį materializ- 
mą, kuriuo reikią perkeisti pasaulį. Jis pasiskolino 
iš Hegelio tezės ir antitezės motyvą ir perkėlė jį į 
buržuazijos ir proletariato kovą. Buržuazija esanti 
tezė, proletariatas — antitezė; šių dviejų prieštary- 
bių kovos vaisius bus sintezė, ir ta sintezė būsianti 
pasiekta beklasinėje komunistinėje visuomenėje. 
Marksas pasirodė esąs daugiau revoliucininkas nei 
tilosofas. Filosofija jam buvo tik priemonė politi- 
niams siekimams. 

Žmogiškosios istorijos vyksmas, pagal jį, yra Gt- 
remtas į produkcijos sąlygas. Tai esąs realiausias 
pūgrindas, iš kurio išauganti visuomenės sąranga 
su savo teisiniu ir politiniu pastatu. Su rankinėmis 

girnomis susikūręs feodalizmas, su garo malūnų — 
kapitalizmas. Nuo medžiaginių - produkcinių są- 
lygų priklauso viskas: ir filosotija, ir religija, ir me- 
nas, ir politika, neišskiriant ir paties žmogaus.*? 
Tačiau, nebūdamas giluš filosofas, Marksas nepa- 
darė iš to logiškų išvadų (paliko jas padaryti bol- 
ševizmui). Teoriškai žmogų palenkęs materijai bei 
produkcijai, jis praktiškai kovojo už jo išlaisvini- 
mą iš produkcinės vergijos. Pažinęs žmonių skur- 
dą Prancūzijos ir Anglijos pramonės miestuose, jis 
ir kūrė savo revoliucinius planus žmogaus labui. 

Su tuo surištas ir jo ateizmas, savo forma sko- 
lintas iš Feuerbacho. Tik ateizmas, pagal jį, leidžiąs 
žmogui tikėti savimi pačiu ir be jokios atodairos 
rūpintis savo žemiškais reikalais. Religija, priešin- 
gai, verčianti žmones guostis vargu ir tik po mir- 
ties tikėtis geresnio gyvenimo. Dėl to "religija, jo 
žodžiais, yra liaudies opiumas“. Ją reikią sunai- 
kinti, ypač sunaikinti krikščioniškąją religiją. Tuo 
pačiu būsiąs sukurtas naujas pasaulis, kuriame 
žmogus jausis savo paties viešpačiu.š“ 

Markso tėvas, žydas, buvo didelis volterininkas, 
ir savo sūnui įkvėpė kovos dvasią prieš religines 
institucijas ir jų atstovus kunigus. Ta dvasia ryš- 
kiai matoma marksizmo kūrėjo raštuose, kur jis 
kapitalizmo didžiausiais ramsčiais skelbia Bažny- 
čių ir dvasininkiją.*" Kapitalizmas esąs nežmoniš- 
kas, dėl to proletarinė klasė neturinti leistis suklai- 
dinama kapitalizmą dengiančių veiksnių — ypač 
Bažnyčios. Reikia sunaikinti viena ir kita, tik tada 
proletariatas pasieksiąs sintezės — beklasės vi- 
suomenės idealo, komunizmo. 

Kaip visi revoliucininkai, taip ir Marksas iš vie- 
nos pusės žaidė vizijomis bei gražiomis frazėmis 
apie ateities pažangą, žemės rojų, iš antros pusės 
— plakė, "pervertino“, kritikavo dabartį ir jos 
tvarką. 

Toks buvo ir jo antrininkas Fridrikas Engel- 
sas (f 1895). Jiedu buvo neatskiriami draugai. 
Abu persikėlė Prancūzijon, vėliau Anglijon, abu 
vienas antram padėjo rengti savuosius raštus, abu 
kartu išleido Brusselyje (1848) garsųjį “Komunistinį 
Manitestą'** abu šiandien lygiai garbina bolše- 
vizmas. Iš tikro, sunku beatskirti, kurio pažiūros 
yra sudėtos į vieno ar antro vardu išleistus veika- 
lus. Engelsas, tiesa, yra buvęs daugiau dialektinio 
materializmo grindėjas, kai tuo tarpu Marksas dau- 
giau istorinio materializmo. Kalbėdami apie dia- 
lektinį materializmą, bolševikai taip pat daugiau 
remiasi Engelso citatomis, nei Markso. Engelsas, 
be to, buvo artimesnis vadinamų gamtamokslio ma- 
terialistų šakai. 


GAMTAMOKSLIO MATERIALISTAI 
LAISVAMANIAI 


Šis materializmas savo pradais siekia 17 am- 
žiaus, ir jo tėvynė buvo Anglija. Dovydas Hart- 
ley (T 1757), gydytojas psichologas, fiziologinei 
mechanikai jau priskyrė žmogaus vaizduotės ap- 
raiškas. Juozas Priestley (f1804) į mechaniš- 
ką smegenų virpėjimą, kaip priežastį, perkėlė ne 
tik vaizduotės, bet ir valios pasireiškimus; pagal 

jį. visos dvasinės būsenos priklauso griežto gamtos 
dėsnių priežastingumo. Šie materializmo pradinin- 
kai, pasaulėžiūriškai, dar nebuvo ateistai, nei lais- 
vamaniai. Ateistiniu keliu pasuko prancūzų švie- 
čiamosios filosofijos gamtamokslinis materializmas, 
atstovaujamas Diderot, La Mettrie, Holbach, Helve- 
tius ir kitų (žr. p. 78). 

Gamtos mokslų pažanga 19 amžiuje sukūrė net 
vadinamą gūmtamokslio filosofiją, tipiškai mate- 
rialistinio-ateistinio charakterio“? Jos suklestėjimas 
įvyko Vokietijoje trečiame ano šimtmečio ketvirty- 
je. Pasaulis savo tapsmu ir buvimu esąs ne kas 
kita, kaip tik medžiaga ir jėga. Sąmonė, galvoji- 
mas, dvasia, žodžiu -- visas dvasinis žmogaus pa- 
saulis yra tik medžiagos ir jėgos funkcijos. 

Kraštutiniausias vokiškųjų gamtamokslio mate- 
rialistų galvojimas pasirodė sprendžiant žmogaus 
mąstymo galią. Jokūbui Maleschottui (+ 1893) 
mąstymas buvo tik fostoro padaras žmogaus sme- 
genyse; Karoliui Vogtui (f1895) — tiktai sme- 
genų sekrecija, panašiai kaip tulžis esanti kepenų 
išsunka; Liudvikui Buechneriui (T 1899) sme- 
genys buvo tik mąstomoji mašina, apdovanota įvai- 
riomis medžiagų jėgomis ir jų pasireiškimo savy- 
bėmis. 

Buechneris savo veikalu Kraft und Stoff (1855)*" 
kūrė materialistinę filosofiją ir pasaulėžiūrą, turėju- 
sią savu laiku nepaprastą pasisekimą. Kadangi pa- 
saulis savo tapsmu ir buvimu esąs ne kas kita, 
kaip medžiaga ir energija, tad jam nereikalingi esą 
nei demiurgai (dievai) nei platoniškosios idėjos, 
nei aristotelinis nejundantysis Judintijas, nei paga- 

liau krikščionių Dievas. Medžiagos ir jėgos pagrin- 
du Buechneris atmetė dvasinius reiškinius, metati- 
ziką, religiją ir dorovę. Tai buvo teorinės jo išva- 
dos. Praktiškai Buechneris buvo vienas žymiausių 
tarptautinės laisvamanybės vadų. Jis įkūrė vokiš- 
kąją Laisvamanių Sąjungą (Deutsche Freidenker- 
bund) ir vadovavo jai nuo pat įsisteigimo (1881) ligi 
savo mirties. Jo globoje buvo leidžiamas ir tos są- 
jungos žurnalas Der Freidenker (Laisvamanis).*! 

Nežiūrint šios pasaulėžiūros pasisekimo, ypač 
pritaikomuoju požiūriu (laisvamanybėje), mokslas 
greit jų pačią atmetė. Jau Leibnizas, polemizuoda- 
mas kitados su Hobbesu, yra pasakęs: žmogaus gy- 
venimas remiasi kvėpavimu, tačiau jis dar nėra 
oras. Didžiausį smūgį materializmui yra sudavęs 
Fr. A. Lange (T1875) savo klasiniu veikalu 
Geschichte des Materialismus (1866). Materializmas 
nesąs joks gamtamokslinis tyrimo metodas. Gam- 
tamokslio patyrimas liečias tik medžiagines realy- 
bes. Jis negalįs eiti toliau — į metafiziką ar filoso- 
finę pasaulėžiūrą. Tai darydamas, materializmas 
peržengiųs patyrimo ribas ir dėl to pasidarąs pri- 
mityviai nekritiškas. Gamtamokslis turįs pasiten- 
kinti apraiškomis ir iš to neprivaląs daryti išvadų 
apie daiktus savyje, kaip tai bandė Buechneris ir 
kiti. 

Buechneris priklausė pirmajai gamtamokslinio 
materializmo bangai, iškilusiai vokiečiuose 19 a. 
pusėje. To amžiaus pabaigoj pasireiškė antroji ban- 
ga, vadinama dar materialistinio monizmo vardu. 
Šios bangos žymiausi atstovai buvo Haeckelis ir 
Ostwaldas, abu jieškoję vieno (gr. monos) bei vie- 

nijančio sprendimų elemento. Pirmasis tokį elemen- 
tą tarėsi radęs medžiaginėj substancijoj, o antrasis 
— energijoj. Faktiškai tai nebuvo nieko naujo: iš 
Buechnerio dualizmo (medžiagos ir jėgos) pasidarė 
du monizmai — medžiaginis ir jėginis-energinis. 

W. Ostwaldas (T1932) savo pažiūromis 
nesuvaidino didesnio vaidmens. Tuo tarpų Ernes- 
tas Haeckelis (+1918) iškilo kaip ypatinga 
žvaigždė. Jis nebuvo filosofas, bet zoologas. Tačiau 
kūrė filosofiją ir ją išdėstė savo veikale Weltraetsel 
(Pasaulio paslaptis, 1899). Veikalas buvo išverstas 
į 20 pasaulio kalbų. Tokio pasisekimo prieš jį buvo 
sulaukęs tik Buechnerio Kraft und Stoff ir po jo — 
Nietzschės Also sprach Zarathustra.42 

Kur buvo Haeckelio pasisekimo raetsel - paslap- 
tis? Ne tiek minties originalume, kiek drąsiame ir 
įtaigiame, deja, ne moksliškame, darvinizmo pritai- 
kyme. 

Karolis Darwinas (f 1882) savo veikalų On 
the origin of species by means of natural selection 
(Rūšių kilmė pagal natūralinę atranką) bandė pa- 
keisti ligtol buvusią biologinę pažiūrą apie rūšių 
daugialypumą (pluralizmą) ir jų nekintamumą. Vi- 
sos rūšys, pagal jį, išsivysčiusios iš vienos (monos) 
pradinės celės. Kitame savo veikale The descent of 
man (Žmogaus kilmė) tam pačiam išsivystymo 
(evoliucijos) būdui priskyrė ir žmogų, tuo būdu jį 
pastatydamas šalia gyvulio. Iš tokių prielaidų, 
anaiptol dar nepagrįstų ir neįrodytų, ėmė kurtis 
darvinizmas, kaip mokslo kryptis. Ir Darwinas to- 
liau gilino savo prielaidas. Užpultas, kaipgi galė- 
jęs atsirasti rūšių įvairumas, jis atsako tokia gali- 

mybe, deja, labai jau mechaniška. Stipresnieji gy- 
viai savo kovoj už būvį esą ne tik išsilaikę, bet dar 
sustiprėję. Tą laimėtą didesnį stiprumą perdavę ai- 
niams, šie, patobulėję, dar kitiems, ir taip atsiradu- 
sios lyg visai naujos gyvių rūšys. 

I šias Darwino prielaidas ir atsirėmė Haeckelis. 
Pagal jį, visiškai užtekę mechanikinės raidos pe- 
reiti nuo atomo ligi žmogaus. Visa tai įvykę "iš sa- 
vęs“, savaimingai (spontaniškai) ligi pasidalinimo 
į įvairias rūšis. Žmogus esąs gyvulių rūšies. Jo pri- 
matai (pirmtakai) buvusios bezdžionės ir "žmogus 
kilęs iš bezdžionės“, 

Haeckelio monizmas (vienumas) kaip tik ir ve- 
da į šį tikslą. Žmogus ir gyvulys esą vienas ir tas 
pats; vienas ir organiškasis bei neorganiškasis pa- 
saulis. "Mes tvirtai laikomės gryno ir nedvejojamo 
Spinozos monizmo, — rašė jis Weltraetselio pra- 
džioj. — Medžiaga, kaip begaliniai išplėtota (tąsi) 
substancija, ir dvasia (arba energija), kaip atran- 
danti ir galvojanti substancija, yra dvi pagrindinės 
savybės vienos, viską apimančios dieviškos pasau- 
lio būties, visuotinės substancijos“. Tuo būdu dva- 
sia ir kūnas taip pat yra viena. Dar daugiau: kaip 
ir Spinozai, viena yra gamta ir Dievas. Dievas ša- 
lia pasaulio, Haeckelio akimis, būtų dualizmas. 
Toks esąs teizmo asmeniškasis Dievas. Prieš tokį 
teistinį Dievą Haeckelis metėsi į kovą monizmo 
vardu. Bažnyčia, kuri skelbianti tokį Dievą esanti 
mokslo ir pažangos priešas.4* 

Iš Haeckelio monizmo šiandien nieko neliko 
mokslų pasaulyje. Žmogaus kilmė iš bezdžionės pa- 
laidota ir tai padarė pirmiausia jis pats, skelbda- 

mas suklastotus savo palyginamuosius gyvulių ir 
žmonių embrionų bei skeletų duomenis. Mokslas 
neneigia prielaidos, kad žmogus savo kūnu galė- 
jo kilti iš ko kito. Tačiau mokslas dar neturi atsa- 
kymo, kaip ir iš ko. Mokslas išviso nepripažįsta 
mechaninės - savaiminės organiškosios gyvybės 
kilmės iš neorganiškosios medžiagos. Dėl to moks- 
lų srityje materializmas šiandien neturi jokios Gt- 
ramos.ii 

Bet savu laiku Haeckelio materializmas jautėsi 
labai "moksliškas", netgi paskutinis "mokslų žo- 
dis“. Tuo ir galima aiškinti, kodėl Haeckelio raštai 
buvo leidžiami šimtatūkstantinėmis egzempliorių 
laidomis. Haeckelis ailiko savo praktiškąjį vaid- 
menį, ypač marksistų ir laisvamanių atžvilgiu. Po 
jo mirties vokiečių socialdemokratų laikratšis Vor- 
waerts (Pirmyn) galėjo teisingai rašyti: “Kas Vol 
taire buvo pracūzams, tas reikia pasakyti Haecke- 
lio garbei. Jis buvo vokiečių revoliucijos parengė- 
jas“. Sovietinės revoliucijos mokyklos Haeckelį ir 
dabar laiko dideliu mokslų autoritetu. 

Monistinė Haeckelio filosofija pažadino sąjūdį, 
nukreiptą prieš "pastoviai kylantį ultramontanizmo 
(katalikybės, Y) ir ortodoksijos pavojų mūsų bend- 
ram moksliniam, kultūriniam ir politiniam gyveni- 
mui“. Haeckelis buvo juk žymus tarptautinės lais- 
vamanybės narys. Jis dalyvavo Romoj įvykusiame 
(1904) tarptautiniame laisvamanių kongrese, kuris 
priėmė garsiąją rezoliuciją, liečiančią laisvąjį gal- 
vojimo metodą (žr. p. 131). Ten jis iškėlė mintį 
steigti Monistų Sąjungą ir tai buvo padaryta 1906 
metais. Tos sąjungos uždaviniai buvo "atsiriboti 

nuo metafizikos, anapusinio gyvenimo minties ir 
Dievo idėjos“ ir skelbti naują monistinę religiją.*? 
Šis sąjūdis, pradžioj turėjęs nemaža pasisekimą, 
nukrypo į atvirą kovą prieš krikščionybę, o vėliau 
susipainiojo politiniame socializmo ir iš dalies ko- 
munizmo lauke. 

Daugiausiai materialistai kūrė ir vadovavo nau- 
jus laisvamaniškus vienetus. Romos kongreso nu- 
tarimų pasėkoje, 1904 metais buvo įsteigtas vokie- 
čių Laisvamanių Susivienyjimas Lavonams Deginti 
(Verein der Freidenker fuer Feuerbestattung). Au- 
gusto Forelio skatinimu Šveicarijoj (su centru Ber- 
ne) 1909 m. buvo įkūrtas tarptautinis Ordenas Eti- 
kai ir Kultūrai (Orden tuer Ethik und Kultur); šio 
ordeno uždavinys buvo "pakeisti subirusias religi- 
jas“ ir skelbti "socialinio žmogaus jausmo" religiją. 
Socialistų pastangomis 1908 m. įsteigta Vokietijoje 
Centrinė Proletarinės Laisvamanybės Sąjunga, ku- 
ri apjungė eilę "proletarinių laisvamanių“ ir "so- 
cialistinių laisvamanių“ sąjungėlių. Panašaus jun- 
ginio siekdamos, kitos laisvamanių šakos — lais- 
vadvasių, monistų, jaunųjų laisvamanių, “lavonų 
degintojų“ — 1922 susijungė į Vokiškosios Respub- 
likos Laisvadvasinių Sąjungų Darbo Bendruomenę 
(Arbeitsgemeinschatt der freigeistigen Verbaende 
der deutschen Republik) Pagaliau 1925 m. buvo 
įsteigtas Proletarinių Laisvamanių Internationalas 
(Internationale des Libres-Penseurs Proletariens), 
kuris siejo du dalykus: klasių kovą ir kovą prieš 
religiją. (Pirmasis Laisvamanių“ Internacionalas, 
atstovaująs buržuazinius materialistus ir liberalus, 
buvo įsteigtas 1880 m. Briuselyje). 

POZITIVISTAI — EMPIRISTAI 


Kantui "sukritikavus"“ grynąjį protą, dėmesys 
nuo metafizikos vis labiau svėrėsi žemiškųjų patir- 
čių pusėn. Šią kryptį vykusiai yra išreiškęs Nietz- 
schė savo šūkiu: "Broliai, būkite ištikimi žemei!“ 
Didžiausią ištikimybę žemei parodė materializmas. 
Nuo šio ne ką toliau tenuėjo pozitivizmas ir empi- 
rizmas. Šie susitelkė ties "duotąja tikrove“ ir patir- 
timi. Kaip materializmas medžiagos ginklu, taip po- 
zitivizmas ir empirizmas patirties, — toliau griovė 
metafiziką, filosofiją, religiją. Atsisakiusios minties, 
prasmės, tikslo, šios srovės vis labiau siaurino žmo- 
gaus akiratį. Turinio vieton, neišvengiamai turėjo 
būti pastatyta tik forma. Pozitivizmas ir empirizmas 
kaip tik ir yra metodinio formalizmo srovės. 

Iš šių srovių pirmąją, pozitivizmą, teko pagrįsti 
prancūzui Augustui Com te (T 1857). Jo supratimu, 
žmonija praėjusi tris ryškius pažinimo raidos tarps- 
nius: teologinį, filosofinį ir pozitivinį. Pradžioje 
žmogus viską aiškinęsis antgamtinių būdu ir šiame 
kelyje praėjęs keletą formų — fetišizmo, politeiz- 
mo, monoteizmo. Paskui jis iš to išsivadavęs, ta- 
čiau susitelkęs ties daiktų esmės bei prigimties 
jieškojimais. Tie abu keliai — teologinis ir filoso- 
finis — dėl žmonijos nesubrendimo, buvę neišven- 
giami. Nūnai žmonija tiek subrendusi, kad pasu- 
kusi tikruoju pažinimo keliu, kuris atmetęs visas 
tikcijas ir pripažįstąs tik patirties faktus ir jų dės- 
nius. Tai ir esąs pozityvus kelias (pozitivizmas). 

Pagal CČomtes pozitivizmą, mes žinome tik tai, 
ką mes patiriame savo pačių stebėjimu. Stebėjimu 

mes prieiname faktus, o iš jų atsekame visuotinius 
dėsnius. Tai yra indukcijos metodas, ir jis tesąs 
vienintelis tikras pažinimo būdas. Šis būdas mums 
nieko negalįs pasakyti nei apie daiktų esmę, nei 
apie pirmąją priežastį. Apie tuos dalykus mes ne- 
galime patirti, tad ir nieko apie juos nežinome. Ko 
nežinome, negalime nei neigti, nei teigti. 

Siela jam buvo tik pasireiškimas tam tikrų jėgų, 
paskirstytų smegenyse. Moralė — tai augščiausias 
žmoniškumo pasireiškimas, visuotinė žmonių mei- 
lė. Religija ne vienybė su Dievu (kaip tai išreiškia- 
ma tikrųjų religijų esmėje), bet gilus vienybės troš- 
kimas su visais žmonijos nariais, ypač su didžiai- 
siais ir žmonijos labui nusipelniusiaisiais. 

Comtes pažinimo metodas jo paties sąmonėje 
ilgainiui persikeitė į religiją, ir jis pats save laikė 
tos pozitivizmo religijos vyriausiu kunigu. Tai bu- 
vo žmogaus kulto religija, be kitko, žymią vietą 
paskyrusi moterims. Tai aiškinama jo ypatinga 
meile vienai moteriai. 

Antras žymus prancūzų pozitivistas, vadinamas 
net prancūziškuoju Nietzsche, buvo ĮJonas-Maria 
Guyau (T 1888). Filosofinį - metafizinį galvojimą 
jis laikė atavizmu. Bandydamas tą galvojimą su- 
griauti ypač etikos srityje, Guyau atmetė pareigos 
ir dieviškos sankcijos sąvokas. Dorovė, pagal jį, 
remiasi tik pozityviais socialinio žmonių reiškimosi 
faktais. Žmogus yra bendruomenėje, ir tai yra svar- 
biausias socialinis faktas. Žmogus reiškiasi doriš- 
kai tik sąryšyje su bendruomene“ ir būdamas joje. 
Egoizmas yra nedoras, nes jis eina prieš prigimtį 
(gamtą). Žmogaus gyvenimas išsiskleidžia tik ga- 

limai sutapus su visa visata. Toks esąs išsivystimo 
tikslas. Gyvenimas savo giliausių išvidinumu esąs 
tik gamtoje bei pasaulyje, ir tai atstoja Dievą.““ 
Šia savo pažiūra į gyvenimą Guyau parengė kelią 
moderniojam vitalizmui 1 Bergsono gyvenimo filo- 
sotijai. 

Paneigę filosofinį galvojimą ir remdamiesi tik 
"duotąja" tikrove, patirtimi bei faktais, pozitivistai 
nesiliovė patys toliau filosofavę. Tai darydami, jie 
vis pabrėžia, kad remiasi tik patirtimi, atseit — ne 
metafiziniais galvojimo pagrindais. Šis prieštara- 
vimas būdingas ir anglų empiristams (patirčių 
mokslo filosofams),  pratęsiantiems  pozitivizmo 
sklaidą. 

Į angliškąjį pasaulį pozitivizmą perkėlė Comtes 
gerbėjas ir asmeniškas bičiulis Jonas Stuartas 
Millis (f1875). Jis daug kur laikėsi tų pačių 
Comtes galvojimo bėgių. Bandydamas tačiau būti 
originalus, jis daiktų kilmę vedė iš antgamtinių 
priežasčių. Gamtos dėsniai, esą, negalėtų pateisin- 
ti savo pačių kilmės. Tačiau kitas dalykas, kaip 
kas suprantąs tos kilmės pirmąją priežastį. Čia rei- 
kią palikti laisvę kiekvienam susidaryti savo nuo- 
monę. Kiekvienas galįs susigalvoti savo Dievą ir 
susidaryti savas religines pažiūras. Objektyviai 
juk niekas nieko negalįs antgamtės dalykų įrodyti, 
dėl to čia geriausia laikytis agnosticizmo (aš nieko 
tikro nežinau). Nuo Comtes jis bandė tolti ir doro- 
vės supratimu, skelbdamas ne žmonijos meilės pra- 
dą, bet naudos. Jo šūkis: didžiausias naudingumas 
didžiausiam žmonių skaičiui! Tačiau, prieštarauda- 
mas pats sau. jis ir; naudos atveju, vis dėlto šaūu- 

kiasi atskiro žmogaus dorinio jausmo ir sąžinės. 

Empirizmas būdingas savuoju agnosticizmu ir 
iš to išplaukiančių minties blaškimusi. To blašky- 
mosi neišvengė ir kitas anglų empiristas Herbertas 
Spenceris (11903). Jam visas žmogaus paži- 
nimas esąs sąlyguotas (reliatyvus), nes sąlyguotas 
ir žmogaus proto pajėgumas. Dėl to absoliučios 
vertybės žmogui esančios nepažįstamos. 

Spenceris buvo ryškesnis evoliucionizmo šali- 
ninkas, negu Comtes. Evoliucionizmą jis suprato 
darvinistine prasme ir jį pritaikė savo pozitivisti- 
nėje filosofijoje. Viskas, pagal jį, priklauso medžia- 
gos ir jėgos, valdomų amžinumo ir evoliucijos dės- 
niais. Visos socialinės institucijos ir funkcijos, net 
pati visuotinės gerovės ir asmeninės pareigos s4- 
monė esančios evoliucijos vaisius. Būtino ir visuo- 
tino evoliucijos vyksmo pasėkoje atsiradusi ir pati 
žmonių dorovė. Dorovės mastas tegalįs būti tik 
vienas, būtent — kiek kuris veiksmas patarnaująs 
evoliucijai. 

Spenceris išgarsėjo savo populiariomis galvoji- 
mo formomis, kartais einančiomis iki primityvaus 
paradokso. Sakysim, jo garsus ir plačiai masei 1a- 
bai patikęs toks "vertybių perkainojimas“: bedie- 
vybė esanti tikrasis religingumas, o tai, kas žmo- 
nių laikoma religingumu, yra tikroji bedievybė. 
Esanti bedievybė — norėti ką nors žinoti apie ga- 
lutinį daiktų pagrindą. Nežinomybė ir Dievo nepa- 
žinimas esąs tikrasis religinio jausmo objektas. Kai 
tu atvirai prisipažįsti, kad Dievas tau svetimas ir 
nepažįstamas, tu jau esi religingas. Priešingai, kai 
tu maišai Dievą į tau nežinomą plotmę, tu elgiesi 

bedieviškai. Dėl to bedieviškos esančios visos re- 
ligijos, ir apie dievotųjų bedievybę esą galima pri- 
rašyti daug knygų.*7 

Milio ir ypač Spencerio empirizmas rado atgar- 
sį pas vokiečius (Laas, Jėdl, Riehl, Duehring, Ave- 
narius, Nicolai Hartmann ir kitus). Pagrindinės vo- 
kiečių pažiūros nesiskiria nuo prancūzų ir anglų. 
Tas pats nusigrežimas nuo metafizikos, ribojimasis 
tik patirtine medžiaga (duomenimis), būties ir žmo- 
gaus priklausomybė nuo laiko bei jo kitimų, ypa- 
tingas pasitikėjimas evoliucija ir pažanga, religijos 
iškeitimas į mokslą, meną ir sociologiją ar politiką. 
Tačiau vienu atžvilgiu vokiečiai skiriasi nuo pir- 
mųjų. Būdami stipresnėje Kanto filosofijos įtakoje, 
vokiečių pozitivistai labiau nutolo nuo materializ- 
mo, negu prancūzų pozitivistai ir anglų empiristai. 
Vokiečiai pasuko didesnio formalizmo keliu. Jie ir 
dvasinį žmogaus gyvenimą suvedė į formas, funk- 
cijas, metodus, palikdami jį be jokio turinio. Betu- 
rininis, tik formalinis, pozitivizmo charakteris pa- 
žadino daugiau neigiamąjį veiksmingumą, pliką 
dinamizmą, kuris pasireiškė taikant šias pažiūras 
gyvenime. 

Pas lenkus (Ochorowicz, Okonski-Swietochows- 
ki, Dygasinski**) pozitivizmas kaip tik ir buvo pritai- 
komasis — publicistinis, literatūrinis. Juo, lyg ko- 
kiu šūkiu, siekta pakreipti visą gyvenimą praktinio 
organizacinio darbo kryptimi, atsisakant romantiz- 
mo, mistikos, religijos ir jieškant tariamai realių 
bei utilitaristinių (naudingų) sprendimų. Realūs da- 
lykai laikyta tikslieji mokslai, bendroji žmonių ap- 

švieta, materialinė gerovė, techninė pažanga, mo- 
terų emancipacija. Visa kita — nenaudingas žais- 
mas, kurio reikią kategoriškai atsisakyti. 

Pozitivistinė lenkų publicistika telkėsi aplink 
Juliaus Ochorowicziaus redaguojamą Przegląd Ty- 
godniowy, vėliau — Glos ir Aleksandro Swigto- 
chowskio — Nowyny, o vėliau — Prawda. Šių 
laikraščių sprendimai buvo kategoriški, neprisiimą 
jokios kritikos iš šalies. Priešingai, jie patys neigė 
kitų autoritetą, kritikavo "senas pažiūras“, plakė 
atsilikimą, nerealumą. Be kitko, jiems buvo būdin- 
gas antisemitizmas ir priešbažnytinė, ypač prieš- 
kuniginė kryptis.*? 

Kaip pas lenkus, taip ir daug kur kitur pozitiviz- 
mas šiandien tebėra gyvas. Tačiau gyvos tik jo 
bendros pritaikomosios apraiškos galvosenoje ir 
veiksenoje. Teoriškai pozitivizmas nebevystomas. 
Jis, Prano Bacono žodžiais, persikrovė: kaip skruz- 
dės rinko ir rinko patirties medžiagą ir paliko ją 
neapdorotą. Šiandien bandoma pozitivizmą atgai- 
vinti neopozitivizmo vardu. Šis vardas iš esmės nie- 
ko neineša. Lieka tas pats pažinimo šaltinis, kurį 
nubrėžė Hume ir Comte, būtent — patirtinis, meto- 
dinis. Tai tas pats patirties patikrinėjimas ir "per- 
vertinimas“, kurį St. Millis pavadino "dvasine che- 
mija“, o B. Russellis — "loginiu atomizmu“. Iš tik- 
rųjų, pozitivizmas, kaip ir neopozitivizmo atžala, 
verčiasi patirties patikrinimo technika bei tos tech- 
nikos kombinacijomis, primenančiomis šachmatų 
žaismą. Neopozitivizmas negali duoti nieko naujo, 
nebent tik naujų "kombinacijų 5? 


111 


AMERIKIEČIA!I PRAGMATISTAI 


Naują pažiūrų kombinaciją iš pozitivizmo ir em- 
pirizmo sukūrė praktiškieji amerikiečiai: James ir 
Dewey?! Ė 

William James (t 1910), Harwardo univ. pro- 
tesorius yra tos naujos kombinacijos — pragmatiz- 
mo kūrėjas. Savo kūrinį jis laikė tik "nauju vardu 
kai kuriems seno mąstymo keliams bei metodams“ 
(Pragmatism, a new name for some old ways ot 
thinking, 1907). Kaip ir senieji metodai (pozitiviz- 
mas ir empirizmas), taip ir šis "naujas vardas“ es- 
mėje niekuo nesiskiria, nes atmeta bet kokį virš- 
patirtinį pažinimą (metafiziką). "Naujasis vardas“ 
skiriasi tuo, kad nesiriboja teorišku patirčių 
tikrinėjimu, bet stačiai tas patirtis pajungia prakti- 
niam gyvenimui. Pragmatizmas jieško iš patirties 
pažinimo tiktai naudos. Juk žmogus siekiųs ką nors 
pažinti ne dėl to, kad tai būtų verta savyje, bet kad 
tai pritaikoma gyvenime, kad praktiškai kam nors 
panaudojama, 

Pritaikomasis naudingumas esąs visuotinis pa- 
tirties faktas, ir jis apsprendžiąs dalykų teisingumą. 
Daugelio dalykų mes negalime tiksliai suvokti, bet 
tai nereiškia, kad jie nėra teisingi. Priešingai, jei- 
gu jie naudingi, laikytini ir teisingais. Dėl to esanti 
teisinga ir religija, nors jos idėjų pažinimas nesąs 
įrodomas. Religija auklėjanti žmogų, darantį jį ge- 
resniu, ir tai sudaro augščiausią praktinę jos vertę. 
Argi mums svarbu, kad ji būtinai būtų tikra? Dėl 
praktinių interesų galima priimti ir protinę klaidą. 
“Mūsų klaidos, sako jis, pagaliau nėra taip jau 1a- 

bai reikšmingas dalykas, Nežiūrint viso atsargumo, 
vis tiek šiame pasaulyje negalima jų pašalinti. Dėl 
to atrodo sveikesnis tam tikro laipsnio atsargus 
lengvapėdiškumas, negu pertempta nerviška bai- 
mė". 

Kituose savo veikaluose — The will to believe 
(Noras tikėti) ir Psichologijos pagrindai — James re- 
ligiją suveda į jausmo, širdies, pasąmonio sritį. Die- 
vas nesąs įrodomas, bet jis galįs būti jaučiamas. 
To ir gana, nes tai teikia žmogui gero — naudos. 
Apskritai, religija tiek teturinti vertės, kiek pade- 
danti žmogaus pažangai ir jo civilizacijai. 

Suprantama, kad protas nebėra sprendžiamoji 
pažinimo galia. Tiesa, kaip tokia, taip pat netenka 
reikšmės. Ji negali būti pastovi, nes naujas patyri- 
mas ar naudos požiūris gali ją pakeisti. Nėra ir jo- 
kio kito pastovaus masto patikrinti, kiek naudingu- 
mas suderinamas su tikrove, arba su kito žmogaus 
suprastu naudingumu. Juk vieno nauda gali būt 
skriauda kitam. Kaip tai patikrinsi, jei nėra vieno 
visuotino tiesos ar vertės masto? James yra dau- 
gialypiškumo šalininkas (pluralistas): palieka vis- 
ką apspręsti atskirų individų nuožiūrai. Ar tuo jis 
neišreiškė kapitalistinės sistemos pradų? 

James sekėjas Anglijoj buvo Ferd. Schiller 
(+ 1937); šio pragmatizmas Gangluose vadinamas 
humanizmu. Vokietijos pragmatistais laikomi Fr. A. 
Lange (f1875) ir H. Vaihinger (T 1932). 

Kitas amerikiečių filosofas John Dewey (g. 
1859) skelbia visuotiną intereso pirmumą. Interesas 
yra kažkas absoliutu, visa kita—sąlyguota. Dewey 
yra visiškai svetimas mundus intelligibilis (protu 

suvokiamas pasaulis). Svetima net laiku apibrėž- 
toji tiesa. Tiesa ir vertybės esančios tik priemonės 
(instrumentai) apgalėti besikeičiančioms gyvenimo 
padėtims. Jų reikšmė esanti sąlyguota, nes priklau- 
soma biologinių, psichologinių, socialinių sąlygų. 
Vietoj tiesos (truth), jis iškelia jieškojimą (inguiry). 
Kas yra jieškojimas? Tai kažkoks mišinys tarp gal- 
vojimo ir troškimo. Tokio jieškojimo tikslas iš da- 
lies prisitaikyti gyvenimo padėčiai, iš dalies ją 
keisti, tačiau taip, kad visuomet jaustumeis gerai 
ir būtum patenkintas. 

Dewey pažiūros savotiškai priartėja marksizmo, 
kuriam interesas ir sąlygos turi sprendžiamos reikš- 
mės. Panašiai vertinamas ir žmogaus dvasinis - as- 
meninis pradas. Pas Dewey šis pradas sueina į 
biologinį-instinktinį jieškojimą prisitaikyti padėčiai. 

Amerikietinis pragmatizmas yra savotiškas sub- 
jektivizmo sukilimas prieš objektyvinę gyvenimo 
tvarką. Savotiškas ta prasme, kad viską pagaliau 
suveda į subjektyvų naudos ir patogumo jieškoji- 
mą. Kai toks jieškojimas žmoguje savaime reiškia- 
si, kaip instinktinis - egoistinis palinkimas, prilaiko- 
mas tačiau proto ir sąžinės, nūnai jis pateisinamas 
ir daromas filosofine sistema. Filosofijos sritimi jis 
nesiribojo: perėjo į gyvenimą ir paženklino plačias 
Amerikos gyvenimo sritis. Nesiribojo ir Amerika: 
anglų Schillerio ir amerikiečių James pragmatizmą 
beatodairiškai sekė ir vykdė vokiečių nacionalso- 
cializmas. 

Įdomi subjektyvistinio sukilimo raida prieš tie- 
są. Nuo vien tik protu pažintos Lockės ir kitų tiesos 
(atmetant antgamtinę), Hume tik pajaustos (jaus- 

mu) tiesos, Kanto norimos (valia), pozitivistų tik pa- 
tirtos (pojūčiais), pagaliau prieiname, marksistų ir 
pragmatistų keliu, vien tik praktiškos bei naudin- 
gos tiesos. Belieka prieiti nihkil — nieko: jokios tie- 
sos! Faktiškai buvo prie to prieita, beliko tik tą 
nihil ištarti, nebesidangstant nieko nebereiškiančiu 
"tiesos" vardu. Tą ištartį visu brutalumu teko įgy- 
vendinti rusams. 


RUSŲ NIHILISTAI 


Autonominis vakariečių galvojimas pasiekė ru- 
sus 19 amžiaus pradžioje ir, būtent, dviem šalti- 
niais — prancūziškuoju ir vokiškuoju. Vokiškasis 
idealizmas, ypač schellingine savo forma, daugiau- 
sia įtakos turėjo universitetuose, kur buvo steigia- 
mi net schellingistų būreliai. Schellingizmui skleis- 
ti bei nagrinėti buvo pavestas net atskiras žurna- 
las Telescope. Bendrai vokiškajam idealizmui ir 
prancūzų enciklopedijos idėjoms populiarinti pra- 
dėtas leisti almanachas Menomozina. Į tą srovę 
įsijungė ir liberalinis pažangiųjų žurnalas Maskvos 
Telegrafas. 

Studentines grupes Maskvoje organizavo du va- 
dai: Stankevič ir Herzen. Pirmasis laikėsi daugiau 
vokiškųjų šaltinių ir ribojosi filosofinių ir etinių pa- 
žiūrų nogrinėjimu. Antrasis sekė daugiau prancū- 
zų pažiūras, taikydamas jas pelikėain ir sociali- 
niam rusų gyvenimui. 

Aleksandras Herzenas (+1870) žymiausias 
vakariečių sąjūdžio vadas dėl revoliucinės veiklos 

ir nelegalios savo kilmės, turėjo palikti Rusiją. Kla- 
jodamas po Europą — Italiją, Prancūziją, ilgiau ap- 
sistojęs Šveicarijoj ir Anglijoj, jis pradėjo pogrin- 
džio veiklą prieš caristinį Rusijos rėžimą. Jo slap- 
tas laikraštis Koloko! (Varpas), įvairiais keliais pa- 
siekdamas Rusiją, kėlė nihilistinį ilgesį, žadino nai- 
kinimo bei revoliucijos romantizmą. Šios nuotaikos 
bei pažiūros atsispindėjo ir jo veikaluose, iš kurių 
svarbiausi: Vom anderem Uter (iš antrojo kranto) 
ir Du dėveloppement des idėes rėvolucionaire du 
Russie (Rusijos revoliucinių idėjų išsivystymas). 
Iš Herzeno grupės išaugo Ogarev, Satin, Ketcher, 
Passeck ir kiti Rusijos socialistiniai vadai. 

Prie Stankevičiaus grupės priklausė žinomi min- 
ties naujovininkai vadai: Bielinskijj Aksakov, Ba- 
kunin, Botkin, Katkov. Stankevičiaus grupė, būda- 
ma vokiečių minties įtakoje, visiškai neužgriebė 
Kanto pažiūrų, bet pradėjo nuo Fichtės, ėjo per 
Schellingą ir ilgesnį laiką sustojo ties Hegeliu. 

Panteistiškos Fichtės pažiūros, pabrėžiančios 
valinį ir individualistinį dinamizmą, buvo audrinan- 
čios jaunuosius rusus. Bielinskij (T 1848), šioj 
įtakoj, išvystė nepaprastą literatūrinį publicistinį 
veiklumą, turėjusį didelės įtakos plačiajai Rusijos 
inteligentijos galvosenai. Mykolas Bakuninas 
(7 1876), šio veiklumo vedamas, vėliau skatinamas 
dar prisimto materialistinio monizmo, nuėjo iki so- 
cialistinio anarchizmo. Bakuninas buvo vienas di- 
džiausių ano meto Europos revoliucininkų, palai- 
kęs artimus ryšius su Marksu ir Engelsu. Ištremtas 
iš Rusijos, jis keliavo iš krašto į kraštą, rengė suki- 
limus ir 1868 m. Šveicarijoj suorganizavo Socialis- 

tų Internacionalą. Iš šio pašalintas, 1872 m. suor- 
ganizavo savąjį Socialistų Internacionalą, kurio 
įstatų 1$ buvo įrašyta: "Sąjunga yra bedieviška“. 
Bakuninas pradžioj buvo hegelininkas, paskui kūrė 
anarchistinę savo filosofiją, pagal kurią esą reikia 
sunaikinti visų esamą tvarką, kultūrą ir religiją; jų 
vietoje esą reikia įvesti materialistinį mokslą ir 
tvarką. 

Bakunino krypties revoliucininkas buvo ir ku- 
nigaikštis Petras Kropotkinas (T 1921). Buvo- 
damas Šveicarijoj, jis tapo anarchistų sąjūdžio na- 
riu ir, grįžęs į Rusiją skleidė nihilistinę propagandą. 
Už tai areštuotas, 1876 m. pabėgęs į Angliją, iš ten 
į Šveicariją, paskui į Prancūziją, vėl į Šveicariją, 
pagaliau ilgesnį laikų apsigyvenęs Anglijoj ir 1917 
m. grįžęs į bolševikinę Rusiją. Šveicarijoj leido 
anarchistinį laikraštį Rėvoltė. Tarp kitų veikalų, 
yra parašęs: Anarchija, jos filosofija ir jos idealas 
(1896), Moderniniai mokslai ir anarchija (1912), Eti- 
ka, jos kilmė ir raida (1921).8* 

Nuo vokiškojo idealizmo atstovų — PFichtės, 
Schellingo ir Hegelio — pagaliau nusigręžė ir žy- 
miausias Stankevičiaus grupės atstovas V. Bielins- 
kis, pasirinkdamas prancūziškąjį socializmą ir 
Feuerbacho materializmą. Tuo būdu jis susitaikė 
su Herzeno krypties atstovais ir su jais sudarė va- 
kariečių — liaudininkų srovę, priešingą slavofilų — 
nacionalistų srovei. Kova tarp vienų ir antrų dar 
labiau stiprino ir papuliarino naujoviškąsias pa- 
žiūras, į kurias įsiliejo dar vokiškojo materializmo 
kraštutinumai, 

Šalia vokiškųjų idealistų ir materialistų bei 
prancūzų laisvamanių, tarp 1830 ir 1860 metų, rusų 
galvosenoje darėsi populiarūs prancūzų utopisti- 
niai socialistai — Saint-Simon, Fourier, Proudhon, 
anglų Darwinas su savuoju evoliucionizmu, poziti- 
vistai bei utilitaristai — Jonas Stuartas Millis, Her- 
bertas Spenceris, Augustas Comtes, pagaliau 
Nietzschė su savuoju nihilistiniu individualizmu ir 
Karolis Marksas — su istoriniu materializmu. 

Taip į rusų inteligentijos sąmonę buvo perkel- 
tos žymiausios naujovinės Vakarų minties srovės. 
Reikėjo laukti, kaip jos susiderins ir kokių naujų 
minties vaisių atneš pačioje Rusijoje. Tie vaisiai 
gana anksti pasireiškė. Apie 1861 metus jau ėmė 
kristalizuotis vadinamas rusiškasis  nihiliz- 
mas. Jį atstovavo pirmiausia Rusiškasis Žodis, 
redaguojamas dar gana jauno publicisto Dimitri- 
jaus Pisarevo (+ 1868). Jis yra faktinasis au- 
torius vadinamo jaunųjų demokratinio "neigimo 
credo“. Šalia Pisarevo stovėjo Černyševskis, leidęs 
Dabartį, 1864 metais nuteistas sunkiems darbams 
14-kai metų į Sibiro tremtį. Jų abiejų užnugaryje 
stovėjo Herzenas; savo pogrindžio spauda iš Lon- 
dono jis juos drąsino ir rėmė. 

Šią rusų kryptį Kropotkinas vadino "individua- 
lizmo prasiveržimu“, o Turgenievas savo romane 
"Tėvai ir Vaikai" davė nihilizmo vardą, kuris pri- 
gijo, kaip labiausiai išreiškiąs krypties dvasią. Pi- 
sarevas buvo tik vienas iš vadų to tipiško rusams 
posūkio, kuris ėmėsi daryti praktiškąsias išvadas 
iš "mokslų laimėjimo“. Tos praktiškos išvados bu- 
vo šios: išlaisvinti individą iš amžių bėgyje susi- 

kūrusių tradicijų, formų ir autoritetų, visų šeiminių, 
visuomeninių ir religinių "varžtų". Praktiškai šis 
išlaisvinimas reiškėsi beatodairiniu visko neigimu, 
niekinimu, griovimu, nieko kito — teigiamo — ne- 
duodant ir negalvojant duoti. 

Nihilistai, pasak B. H. Sumner, politiškai bu- 
vo radikalai arba socialistai revoliucionieriai, savo 
materialistinėse ir gamtamokslio pažiūrose ne tik 
ne liberalūs bei skeptiški, bet, priešingai, dogma- 
tiški ir griežtai nusistatę prieš Bažnyčią, Bakunino 
žodžiais, prieš "dangiškąją drachmų krautuvę“ .5* 

Tai buvo nelaukta patiems vakarų pasaulio 
naujovininkams. 1863 m. prancūzų istorikas Julius 
Michelet (T 1874) rašė: "Kai sakome, jog mes, 
vakariečiai, esame skeptikai (abejojame), tai toks 
pasakymas nėra niekados teisingas. Jei kas abe- 
joja istorijos srityje, tai jis tvirtai tiki chemija ar 
fizika. Čia visi žmones kam nors tiki; čia siela nie- 
kados nėra tuščia. Bet šiame ignorantiškame ir 
barbariškame rusų pasaulyje,.. jei tik žmogus ima 
abejoti, tai jis jau nesustos ir niekas jo nesulaikys. 
Prieš save čia turime šiurpulingą vaizdą, demago- 
gijos be idėjos, be principų ir be jausmų, aklos tau- 
tos, žengiančios į Vakarus, nustojusios savo sielos, 
savo valios ir baisiu automatu viską pakeliui ker- 
tančios">* Rusų nihilizmas išaugo iš tautoje sly- 
pinčio palinkimo viską perdėti. "Jei rusas pradeda 
tikėti mokslu, — sako N. Berdiajevas, — jis paver- 
čia jį stabu; jei ima tikėti socializmu, tai šis pas jį 
užima Dievo vietą: jei jis priima materializmą ir 

ateizmą, tai šie jam pasidaro religija“. 

Nihilizmo srovė apie 1880 metus buvo pasiekusi 
augščiausios savo išsiskleidimo viršūnės. Ji bu- 
vo apėmusi ne tik organizuotus socialistų sluogs- 
nius, ne tik didelę dalį vidurinio luomo, bet ir uni- 
versitetų profesūrą, o ypač studentus. 

Nihilizmas atvėrė duris rusiškojam bolševizmui. 
Jis buvo tiesioginis bolševizmo parengėjas. "Leni- 
nas, — rašo Joshua Kunitz, — žymiai anksčiau, 
negu susigyveno su Markso ir Engelso darbais, bu- 
vo prisiėmęs Herzeno ir Bielinskio, Černyševskio ir 
Dobroliubovo pažiūromis. Šių saviškių galvotojų 
įtaka jam buvo gili ir patvari. Jis žiūrėjo į juos, 
kaip į rusiškojo marksizmo pradininkus, skelbusius 
socializmą, dialektinį materializmą ir revoliucinę 
demokratiją, kaip neatskiriamus marksizmo ele- 
mentus"'.57 

Be kitko įdomu, kad pirmąjį žymiausįjį vakarie- 
tiškosios savivaldinės laisvės pradininką bei nihi- 
lizmo pažadintoją Herzeng lygiai savinosi ir rusų 
liaudininkai, ir marksistai. Leninas rašė, kad "Her- 
zenas buvo pajėgus pasiekti savo laikų didžiau- 
siųjų mąstytojų lygį. Jis galėjo vartoti hegelinę 
dialektiką ir jis suprato, jog tai sudaro "revoliucijos 
algebrą'. Jis ėjo toliau už Hegelį ir sekė Feuerbachą 
jo materializme. Herzenas priėjo iki pačių dialek- 
tinio materializmo ribų ir sustojo tiktai prie istori- 
nio materializmo slenksčio. Tai buvo ne Herzeno 
kaltė, o jo nelaimė, kad jis apie 1840 metus nesu- 
prato revoliucinio Rusijos sąjūdžio. Kai jis po 20 
metų tai suprato, drąsiai ėmė veikt revoliucinės de- 
mokratijos labui prieš liberalizmą... Jis iškėlė re- 
voliucijos vėliavą“'.58 


120 


VAKARIEČIAI NIHILISTAI 


Laisvas galvojimas, besiblaškydamas tarp įvai- 
rių teigimų ir neigimų, pagaliau nebežinojo, kur 
sustoti. Beliko vienas kelias — viską neigti (nihi- 
lizmas). Rusai šį kelią pasiskubino išbaigti ir per- 
duoti sovietinei galvojimo ir praktikos sistemai. 
Vakariečiai, pradedant Nietzsche, jieškojo švelnes- 
nių formų, kol susirado savo vietą egzistencializme. 

Fridrichas V. Nietzschė (f 1900), kaip ne 
vienas prieš jį, tarėsi galėsiąs "perkainoti" visas 
vertybes. Pradžioje jis buvo priėmęs vieną bendrą 
vertybę — meną, kaip visos kultūros vainiką. Me- 
nas turėjo būti tas augščiausias mastas, galįs ap- 
spręsti, kas gera ir bloga kituose dalykuose. Tada 
jis skelbė, jog "niekas nežino, kas gera ir bloga, 
išskyrus menininką — kūrėją“. Bet kodėl menas 
ir kūrėjas? Nietzschė tada buvo paveiktas Scho- 
penhauerio estetikos, Wagnerio, muzikinių dramų 
kūrėjo, genijaus ir graikų tragedijų. 

Vėliau iš meno jis pasuko į pažinimo sritį, kaip 
tikrąjį kultūros lauką. Bet pažinimo tikslą jis per- 
metė į vieną aplinkybę, būtent — išugdyti atski- 
rus genialius asmenis, kurie ikūnytų augščiausio 
žmogaus tipo idealą — antžmogį. Jeigu toks idea- 
las nebūsiąs įkūnytas, žmonija ir jos kultūra turė- 
siančios neįsivaizduojamą nuostolį. Šiam idealui 
pasiekti stojanti skersai kelio senoji moralė ir "se- 
nasis“ Dievas. 

Nietzschė atmetė "vergų moralę“ ir skelbė — 
galingųjų. Galingasis turįs elgtis autonomiš- 
kai. Jis turįs klausyti tik savęs paties, būti tvir- 

tas, kietas, beatodairiškas. Kitaip jis neiškilsiųs 
augštyn, nebūsiąųs valdovu. Jam geros bei mora- 
lios visos priemonės, kurios tik padedančios, stipri- 
nančios, ugdančios jo galybės jausmą bei norą. 
"Antžmogis man yra arti širdies. Jis mano pirma- 
sis ir vienintelis, ir ne žmogus, ne artimas, ne var- 
gingiausias, ne kenčiąs, ne geriausias“. Kas gi jis, 
ar naujas dievas? "Dievas mirė, dėlto norime, kad 
gyventų antžmogis... Kada nors jis turi ateiti, tas 
išganantysis žmogus, Dievo ir nebūties nugalėto- 
jas“ 59 

Dievo nugalėjimą Nietzschė laikė antikristiniu 
žygiu. Juo toliau, juo aistringiau jis išgyveno anti- 
kristo vaidmenį. Pagaliau, artėdamas savo pami- 
šimo, buvo įsitikėjęs pats atliksiąs šį vaidmenį — 
būsiąs tas, kurs nugalėsiąs Dievą. Tai buvo liguis- 
tos, sulaužytos ir betiksliai kenčiančios dvasios 
kerštas ramybės Dvasiai. 

Viskas pas Nietzschė buvo sulaužyta — pir- 
miausia jo paties galvojimas, pilnas daugprasmy- 
bės ir prieštaravimų. Toliau jis laužė (savo galvo- 
jimu) moralę, žmoniškumą, kultūrą, tiesą, tilosofi- 
ją, krikščionybę. Krikščionybė jam buvo vienas di- 
delis melas, dorinė pareiga — tironija, žmoniš- 
kumas ir artimo meilė — vergijos apraiškos. 
Nietzschė pasąmoniškai siekė kažkokio jėgos idea- 
lo, bet jo nepraskleidė nieku teigiamu. Priešingai, 
savo žvilgsnį nukreipė tik į nebūtį. "Žmoguje aš ga- 
lių mylėti tik tai, kas yra praeinamybė ir žlugimas“. 

Nietzschės nihilizmas papildytas skepticizmu, 
reliativizmu ir pesimizmu, rado atgarsį pastarųjų 
laikų egzistencializme. Ši srovė, gimusi 

su Kirkegaardu (T 1855) Danijoj, išaugo Vokietijoj 
(Jaspers, Heidegger), savaip vystėsi ir tebesivysto 
Prancūzijoj (Marcel, Blondel, Sartre) ir Ispanijoj 
(Ortega, de Unamuno). Pagaliau, derinant vokiš- 
kąją ir prancūziškąją kryptį, ji puoselėjama Itali- 
joj (Abbagnano, Grassi, Pareyson). Perėjusi į li- 
teratūrą (romaną, dramą), ši filosofinė srovė teikia 
medžiagos platesniųjų masių galvosenai. Jos pėd- 
sakų, kartais net ištisomis frazėmis, galima rasti ir 
mūsų kaikurių publicistų straipsniuose. 

Ne visi šios krypties atstovai yra nihilistai ir 
ateistai. Tokiais nelaikytini ypač prancūzai — 
Marcelis ir Blondelis, o taip pat ispanai — Ortega 
ir de Unamuno. Kitų kelias veda į egzistencinę be- 
prasmybę. 

Nusivylęs visais bandymais atrasi vienijantį 
pasaulio pradą, vokiečių egzistencialistas Karolis 
Jaspers (g. 1883) stačiai tvirtina, kad iš viso ne- 
gali būti vientiso pasaulio vaizdo. Žmogus galvo- 
jųs egzistenciškai, ir tai reiškia suskaldytą galvoji- 
mą, vienkartinį, nepaveldimą, be jokio pastovaus 
ir pasikartojančio turinio. Egzistencija nesanti pa- 
grįsta protu, o jutimu, pergyvenimu, instinktų, ais- 
tra. Jeigu prabyląs "egzistencinis protas“, jieško- 
damas visuotinumo, tai jis prieings negyvo taško, 
schemos, užmušąs asmenybę ir jos istoriškumą. Dėl 
to žmogui nedera prarasti savo egzistencijos dėl 
proto. Juk ir pats protas laikosi tik per egzistenciją. 

Egzistencija nesanti padėtis ar stovis, bet šūks- 
nis į savo paties galimybes. Tų galimybių pasirin- 
kimas priklauso nuo žmogaus, ir čia nesvarbu lai- 
kytis kokios nors tiesos. Reikia tik turėti gyvą va- 

lios pasinešimą į tiesą. Juk žmogus nuolat Gtsimu- 
šąs į savo galimybių ribas. Jis visad esąs vienas 
ir tai, ką jis vienas tesurandąs, esanti jam tikroji 
tiesa. Tiesa tad esanti egzistencijoje, ir tai tiesai 
esąs reikalingas ne pažinimas, o tikėjimas. 

Jaspersas kalba apie filosofinį tikėjimą.“ Tai 
esąs laisvas tikėjimas, kaip ir jo tiesa laisva. Kitos 
tiesos esančios priverstinės, ir tokiomis jis laiko pa- 
žintus faktus ir logines išvadas. Šios tiesos turin- 
čios prievartos: norim dr ne, mes turime joms nusi- 
lenkti, jas priimti. Nors tos tiesos naudingos — pa- 
dedančios apvaldyti gamtą, — tačiau jos nukrei- 
piančios žmogų nuo jo paties tikslų. Visiškai lais- 
vas žmogus jaučiasi tik tada, kai jis pats apsispren- 
džia tikėti tuo ar ne. Tad tikėjimo tiesa praside- 
danti ten, kur pasibaigianti žinojimo prievarta. O 
ką tu tiki, nėra taip svarbu; svarbiau, kaip tu tiki. 
Tikėti taip ar kitaip yra tavo reikalas. Svarbiau- 
sia, tu turi likti nelygstamai ištikimas sau pačiam, 
turi tikėti savo paties galimybėmis savoje egzisten- 
cijoje. 

Būdamas tik sau pačiam ištikimas, žmogus pa- 
sieksiųs skaidraus žmoniškumo. Bet tam esanti 
reikalinga laisvės rizika ir jieškojimų drąsa. "Sek 
savo kelią, o ne mano, būk savimi pačiu savo pa- 
ties tiesoje!“ — štai tas laisvas tikėjimas. Toks ti- 
kėjimas esąs "atvirame kelyje“, tai yra — begali- 
nio tiesos jieškojimo kelyje. Nesvarbu, kad tas ke- 
lias paženklintas nerimo, kančios, netikrumo ir abe- 
jonės. Tai tikėjimas pačiu jieškojimu, o ne tiesa. 
Tikėjimas savo paties ištikimybei ir jieškojimas — 
tik tam, kad pasiliktum savo paties tiesoje. Tai yra 

tikėjimas iš anksto nesitikint ką nors tikra surasti. 

Taip iš pertempto kriticizmo (Kanto įtakoje) Jas- 
persas pereina į skepticizmą, o iš šio — į nihilizmą. 
Jam nėra jokios tiesos, jokių visuotinių bei absoliu- 
čių sąvokų, jokio gyvenimo turinio, tik pats gyve- 
nimas, kaip toks, su (iš Lessingo skolintu) amžinu, 
neapibrėžtu jieškojimu.“! 

Kitas šios krypties vokiečių atstovas, Martynas 
Heideggeris (g. 1889), egzistenciją supranta, 
kaip buvimą pasaulyje, per pasaulį ir su pasauliu. 
Tai yra buvimas, paženklintas laikinumu su jo nuo- 
savomis galimybėmis, rūpesčiais, baime, mirtimi. 
Žmogus esąs ekscentriškas subjektas. Jis nesąs sa- 
vo buvimo viešpats, bet sargas. Jis nesąs pats sa- 
vyje, neturįs savo esmės, savo turinio. Savo buvi- 
mu ir pasireiškimu žmogus esąs kažkokioje nenu- 
maldomoje tuštumoje. 

Heideggeris kalba apie būties ir nebūties tapa- 
tybę. Būtis esanti paslėpta nebūtyje ir nebūtis įsi- 
vilkusi baimėje. Baimė esanti visko esmė. 

Heideggeris labai primena Nietzschę, kuris nuo- 
lat kalbėjo apie savo naujas vertybes ir niekad jų 
neparodė. Jo mintijimas miglotas, sąvokos neapi- 
brėžtos, sakiniai grubūs. Tačiau to mintijimo pa- 
grindinė gija — tragiškas pesimizmas. ** 

Kraštutinio prancūzų egzistencializmo atstovas 
T. J. Sartre (g. 1905), daugiau rašytojas nei filo- 
sofas, yra Heideggerio sekėjas, nors šis viešu savo 
pareiškimu yra atsiribojęs nuo pastarojo galvose- 
nos. Sartras kalba aiškiau, sakytum, daro pritaiko- 
mąsias išvadas iš Heideggerio. Jis atmetė "senas" 
pažiūras, pagal kurias esą dieviškasis Demiurgas 

tabrikuojąs pasaulį ir žmones. Jis tai atmetąs žmo- 
gaus laisvės ir vertybės (humanizmo!) vardan. 
Sartre atsiremia į žmogaus valią ir asmenišką jos 
pasireiškimą. Žmogus atsistoja Dievo vietoje ir su- 
kuria savo paties esmę! Dėl to žmogus esąs ne kas 
kita, kaip tai, ką jis pats iš savęs padaro (L'homme 
n'est rien d'autre gue ce gu'il se fait). Tuo būdu 
visas jo dėmesys, kaip ir marksizmo filosofijoje, 
krypsta į praktinį pasireiškimą. Čia žmogus esąs 
visiškai laisvas. Ši laisvė nesanti jokia dovana ar 
malonė. Priešingai, "žmogus yra pasmerktas lais- 


vei". Pasmerktas dėl to, kad laisvė — pilna laisvė 
— pati savimi nieko neduodanti, į ką būtų galima 
atsiremti — nei tikėjimo Dievu, nei jokios tiesos, 


nei vertybių. Žmogus esąs vienišas ir bejėgis šia- 
me nesvetingame pasaulyje. Jo buvimas paliktas 
visiškai tik jam pačiam. Neturėdamas atramos, 
šis "buvimas tik sau pačiam“ grąsąs nuolatiniu pa- 
vojumi, krypstančiu į nebūtį. Žmogaus gyvenimas 
dėlto esąs absurdiškas ir beprasmis. 

Sartras yra griežtas nihilistas ir ateistas. Hei- 
deggerinė nebūtis jam yra tikroji būtis, egzisten- 
cijos pagrindas bei išgyvenimas. Šis kraštutinis 
prancūzų egzistencializmas yra šiandien gyvas, iš- 
kalbus ir populiarus. Jis nieko daugiau neturi, tik 
griaunamąją dinamiką, radikalumą ir beatodairiš- 
kumą. 

Kiek kita kryptimi eina Albertas Camus. Jis 
daro galutinas išvadas iš visų ligi tol buvusių nei- 
gimų, prieina galutinio nihilizmo ir atsistoja ant ri- 
bos grižti į krikščionybę, t. y. rinktis tarp "nieko" 
ir "visko" (jo žodžiai). 

Pirmo tarpsnio jo raštai — Noces (1934), I Etran- 
ger (1942) ir Ie Mythe de Sisyphe (1942) — jieško 
"išganymo" kūniškume ir jo "nekaltybėje". Žmo- 
gus, lyg kūdikis, stebi savo nusikaltimus, nedaro 
iš to jokių išvadų, nejaučia jokios atsakomybės. 
Jis tik svetimšalis pasaulyje, neturįs tikslo, dargs 
vitalinius bandymus — avantiūrai, smagumui, kū- 
rybai. Viskas jam leista, ko jis nori ar ką vaizduo- 
tė pakiša, nes jam nėra jokios blogio problemos. 

Antrojo tarpsnio raštuose — Le Malentendu et 
Caligula (dvi dramos, 1944) ir Lettres a un ami alle- 
mand (1945) — jau iškyla blogio problema. Cali- 
gula yra simbolis absoliučiai laisvo žmogaus, save 
dievinančio, kitų gyvenimą griaunančio ir savo nei- 
gimu prieinančio ligi absurdo. Iš antros pusės, Ca- 
ligulos patikėtinis Cherea yra simbolis žmogiškojo 
proto, jieškančio gyvenime tikrumos ir tikinčio lai- 
mės galimumu. Sakoma, kad Caligula yra išgy- 
vento nihilistinio nacių rėžimo vaisius. Camus prak- 
tiškai nusivylęs visišku visko neigimu, "Laiškuose 
draugui vokiečiui“ jis jau pripažįsta, kad "kai kas 
šiame gyvenime turi prasmės, ir tai yra Žmogus... 
Mažiausiai, šis pasaulis turi žmogaus tiesą“. 

Trečiame tarpsnyje — La peste (1947) ir ypač 
I! Homme Rėvoltė (1951) — jau sprendžia ne tik blo- 
gio klausimą, bet ir jo susilietimą su gėriu. Pirma- 
jame veikale jis vaizduoja blogį pasibaisėtinu ma- 
ru, vykstančiu viename Afrikos mieste. Visa vaiz- 
duojamoji barbariška gamtos aplinka, skurdas ir 
maras rodo egzistencialistišką - "nesvetingąjį pa- 
saulį“. Tačiau jame iškyla ir šviesi slaugytojo jė- 
zuito Tėvo Paneloux — krikščionybės atstovo dva- 

sia. Camus vis dar laikosi pagoniškojo humanizmo, 
tačiau jam darosi įdomi ir krikščionybė: jis net sta- 
to klausimą, "ar gali žmogus būti šventas be Die- 
vo?“ — Antrajame veikale jis vėl veda dvi para- 
leles: peržvelgia autonomistines doktrinas, kurios 
skelbė absoliutų minties ir veiksmo revoltą, tik dar 
neišdrįso pasiūlyt sunaikinti patį žmogų, ir — krikš- 
čionybės revoltą, kuris reikalauja, jo žodžiais, at- 
sisakyti žmogiškosios laimės. Antrojo — krikščio- 
nybės — revolto jis dar nepriima, bet nedvejojamai 
pats revoltuoja jau prieš pirmąjį. 

Camus daro evoliuciją, tačiau lieka egzistencia- 
listas. Egzistencialistas jis tuo, kad ir toliau revol- 
tuoja. Čia teisingai pastebi A. Blanchet, jog eg- 
zistencialistų galvosenos dialektika esanti: "revol- 
tuoju, taigi, esu — egzistuoju!“9 Tai yra Descarto 
formulės išbaigimas bei pritaikymas. Ar šis revol- 
tas, ypač Camaus, pradedąs nusigręžti ir prieš patį 
nihilizmą, neženklina grįžimo pradžios — grįžimo į 
gėrį, prasmę, tiesą?“+ 


AUTONOMISTINIŲ LAISVIŲ PRITAIKYMAI 


Visų autonominio galvojimo srovių pagrinde lyg 
raudona gija tęsiasi tas pats renesanso bei huma- 
nizmo bruožas: vietoj begalinės ir augščiausios 
dieviškosios Būties, kuri turi savyje absoliutinę 
laisvę, pastatyti žmogų, padaryti jį sau dievu. Ką 
renesansas bei humanizmas pradėjo, tai egzisten- 
cialistinis nihilizmas išryškino ligi kraštutinės ribos. 

Laisvės vardan laipsniškai atsisakyta vieno da- 
lyko po kito — autoritetų, apreiškimo, krikščioniš- 
kos moralės, paskui bet kokios moralės, apreikšto- 
sios ir protinės tiesos, pagaliau iš viso tiesos — ligi 
galutinai atsisakyta visko. Taip laisvė nuo kai ku- 
rių dalykų priėjo laisvės nuo visko. Autonomistinė 
laisvė nebeteko savo pagrindo ir tikslo. Kova už 
šią laisvę šiandien pasiekė visiškos savo bepras- 
mybės. Tačiau ji vyksta ir toliau: kartojami tie pa- 
tys laisvės šūkiai, siekiama jie pritaikyti teorinėms 
bei praktinėms gyvenimo sritims.95 

Humanistinis viduramžių individualizmas skelbė 
ir vykdė laisvę filosofuoti. Panteizmo kūrėjas Spino- 
za 1670 m. reikalavo mokslo laisvės. Tą laisvę 
augštoji Hallės mokykla (įstg. 1694) konkretizavo 
laisve tyrinėti ir mokyti, o Goettingeno universite- 
tas (įstg. 1734) — laisve mokyti, tyrinėti ir auklėti. 
Šios laisvės dar buvo įsakmiai vadinamos mokslu 
be prielaidų, t. y. nevaržomu objektyvinės tiesos. 
Kiekvienas tyrinėtojas ar dėstytojas turėjo pats vie- 
nas ir jam vienam prieinamu būdu apspręsti, kas 
yra tiesa ir kaip ją skelbti. Objektyviniu galvojimu 
arba apreiškimu pagrįstasis mokslas buvo vadina- 
mas "mokslu su prielaidomis“. 

Iš mokslų srities laisvės šūkiai veržėsi į prakti- 
nius gyvenimo barus, iš filosofijų — į politinius są- 
jūdžius. Iš anglų deizmo išaugo modernioji maso- 
nija (1717) ir ji skelbė naujas žodžio, minties, sąži- 
nės laisves. Sios laisvės buvo įrašytos masonų prie- 
saikose, kaip ypatingas jų įpareigojimas "gerbti ir 
palaikyti visokiais būdais ir bet kuriomis aplinky- 
bėmis žodžio laisvę, minties laisvę, sąžinės laisvę 


129 


religinėje ir politinėje srityje“ (iš 180 priesaikos) ar- 
ba "netoleruoti ir nenusilenkti bet kuriam protiniam 
pavergimui, kuris siektų supančioti ar suvaržyti 
laisvą galvojimą“ (iš 30 A? priesaikos). | 

Liberalinės prancūzų - revoliucijos vykdytojai, 
daugumoje masonai, tas pačias laisves pakartojo 
"žmogaus ir piliečio teisių pareiškime“ (1789). Tos 
revoliucijos įsiubuota liberalizmo banga Europoje 
laisvės šūkius ypatingai išgarsino ir pritaikė vieša- 
jame gyvenime. Iš jų pagrindiniai buvo du — proto 
(minties) ir sąžinės (religijos) laisvė. Pirmasis reiš- 
kė racionalistinį tikėjimą, jog protas pats vienas ir 
individualus gali viską išspręsti. Šios laisvės var- 
du liberalizmas praktiškai laisvino protą iš istori- 
nių Gdutoritetų ir objektyvinės galvojimo tvarkos. 
Sąžinės bei religijos laisvės vardu liberalizmas gy- 
nė individualistinį nusistatymą galimai neprisiimti 
jokios dorovės ir religijos. Su šia laisve buvo skel- 
biama ir tolerancija, kuri reiškė visišką dorovės ir 
religijos sąlyguotumą (reliatyvumą). Liberalizmas 
apsąlygojo religinę laisvę tiek, kiek ji 'nepažeidžia 
įstatymais nustatytos viešosios tvarkos“ arba kiek 
ji "neužgauna kitų religinių įsitikinimų“. Tai reiš- 
kia, kad jis pasilaiko sau teisę praktiškai nepripa- 
žinti religijos laisvės viešajame gyvenime. 

Liberalizmas gynė visišką individo laisvę. Tai 
buvo “laisvė nekenkti kitam“ arba laisvė individui 
elgtis, kaip jam patinka (laissez faire, laissez pas- 
ser). Ši laisvė praktiškai reiškė individualistinį 
anarchizmą. 

Kolektivizmas, iškilęs su socializmu ir komuniz- 
mu, prisiėmė anarchistinio revoliucionizmo laisvės 

šūkius. Kaip liberalizmui visos laisvės sueina į 
"laisvę nekenkti“ individui, taip kolektivistiniam 
anarchizmui — į "laisvę griauti“ esamas santivar- 
kas ir "reikalo laisvę“ kurti jėgos keliu naują Gtei- 
ties visuomenę. 

Kolektivistinės pažiūros, 19-me amžiuje perkel- 
tos iš klasės į tautą, kaip didžiąją, viską apimančią 
individualybę, prisiėmė dvejopą laisvę: "laisvę ne- 
kenkti“ tautai ir "reikalo laisvę“ viską palenkti 
valstybei, kaip augščiausiai tautos formai. 

Socializmas ir komunizmas, o taip pat ir nacio- 
nalizmas, kaip atskiri priešybiniai atsišakojimai 
nuo liberalizmo savo laisvėmis, remiasi panašiu 
pagrindu, plačiausiai išreikštu laisvamanybėje. 

Laisvamanybė yra visų autonomistinių laisvių 
įkūnijimas, pradedant nuo humanizmo ir baigiant 
egzistencializmu. Tarptautinis laisvamanių sąjūdis, 
pradėtas organizuoti gamtamokslio materialistų 19 
a. pabaigoj, buvo naujas ne savo esme, bet tik or- 
ganizaciniu pritaikymu. Tarptautinės laisvamany- 
bės organizatoriai siekė metodiškai visose srityse 
įgyvendinti tai, kas jau buvo išryškinta kitų įvairių 
srovių. 

Tarptautinis laisvamanių kongresas, įvykęs 
1904 m. Romoje, vienoje savo rezoliucijoje šį Už- 
davinį taip apibudino: "Laisvamanybė nėra moks- 
las, bet metodas, kitaip tariant, būdas įvesti savo 
(laisvą) galvojimą, o kartu ir veikimą į visas inte 
lektualinio ir socialinio gyvenimo sritis. Šio meto- 
do ypatingumas glūdi ne tam tikrų dalinių tiesų 
tvirtinime, bet visuotiniame įpareigojime jieškoti 
tiesos bet kokioje srityje tiktai natūralinėmis žmo- 

gaus dvasios galiomis, tik savo protu ir savo pa 
tirties šviesa. Laisvas galvojimas turi būti įves- 
tas tiek teoriškai į intelektualinę sritį, tiek praktiš- 
kai į socialinę.“ . 

Autonomistinių laisvės šūkių pritaikymas, kaip 
matome, ėjo ir nūnai tebeina dviem kryptimis: teo- 
rine ir praktine. Teorinėje srityje autonomizmas sie- 
kia išvaduoti mąstymą (galvojimą), mokslą ir mo- 
kymą iš objektyvių normų, autoritetų ir pasitikėji- 
mo kitų liudijimais. Žmogaus pažinimas tegalįs būti 
grindžiamas tik "jo paūties protu ir patirties šviesa“. 
Remtis autoritetu, kitų liudijimais, pasitikėjimu (ti- 
kėjimu) reikštų griauti laisvę tiesai pažinti. Šie au- 
tonomizmo reikalavimai (būdingi, kaip racionaliz- 
mo, empirizmo, pozitivizmo ir materializmo išdavos) 
yra išreiškiami mąstymo, mokslo ir mokymo lais- 
vės vardu. 

Atmetus objektyviąsias normas, autoritetus, pa- 
sitikėjimą kitų liudijimais teorinėje srityje, teko 
tą patį padaryti ir praktinėje srityje, būtent—-atskiro 
žmogaus ir visuomenės veikime, jų elgsenoj. Šios 
praktinės pastangos — išvaduoti iš autoritetų ir ob- 
jektyvių normų atskiro žmogaus veikimą yra vadi- 
namos praktinių laisvių įgyvendinimu. Šių laisvių 
vardu skelbiamos ypač sąžinės, religijos ir sociali- 
nė - politinė laisvės. 

Kiek šios — teorinės ir praktinės — laisvės susi- 
derina su teisingai suprasta savivalda, mes ir ban- 
dysime aiškintis sekančiame skyriuje. 

AUTONOMISTINIŲ 
LAISVIŲ VERTĖ 


MĄSTYMO LAISVĖS VERTĖ 


Mąstymo bei galvojimo laisvė nėra atsiejama 
nuo žmogiškojo pažinimo dėsnių. Sprendžiant pir- 
mąjį klausimą, reikia susipažinti su antruoju. 

Žmogiškojo pažinimo apimtyje yra du dalykai: 
medžiaga ir dvasia. Iš jų išplaukia dvi pažinimo 
sritys: patirtinė (gamtamokslis) ir protautinė (meta- 
fizika). Patirtinė sritis mums prieinama daugiau 
pojūčiais, o metafizinė — daugiau protu. Pojūčių 
dalykas yra stebėti (stebėjimas) ir tirti (bandymai). 
Tuo tarpu proto veiksmas yra mąstyti (mąstymas) 
ir spręsti (daryti išvadas). Stebėjimas bei tyrimas 
yra daugiau materialinio pažinimo galia, o mąsty- 
mas ir sprendimas — nematerialinio. Mąstymas 
padeda įžvelgti esmines daiktų ypatybes, esminius 
santykius, lyginti, derinti ir pažinti idėjas. Filosoti- 
joje tad mąstymas reiškia daiktų esmės bei jų prie- 
žasčių pažinimą. 

Taip mąstymą suprato senovės ir viduramžio 
filosofai (Platonas, scholastikai). Taip jį supranta ir 
naujųjų amžių mąstytojai (Malebrancheas, Kantas, 
Hegelis ir kt). Mąstymas, pagal juos, pirmiausia 
yra nematerialinių idėjų suvokimas. Tiesa, tas idė- 
jūs mūsų protas suvokia realinių reiškinių pagal- 
ba. Tų reiškinių dėka susekamas ir priežastingu- 
mo principas.“ Dėl to kaip stebėjimas ir patirtis 

mums rodo fizinio pasaulio buvimą, taip protas — 
metafizinio, 

Kaip mąstymą supranta autonomizmas, kuris 
remiasi empiristine, pozitivistine, materialistine fi- 
losofija? Šios filosofinės srovės neigia bet kokį ne- 
materialinių dalykų pažinimą. Jos remiasi tik ban- 
dymais ir stebėjimu, atseit — pripažįsta vertę tik 
pojučių galiai. Tai darydamos, jos neigia protą, 
kaip idėjinio suvokimo galig. Tuo pačiu jos neigia 
ir bet kokį mąstymą, kaip nematerialų, stebėjimui 
ir bandymams neprieinamą, proto veikimą. 

Vadindamos save tilosofijomis, šios srovės ta- 
čiau neigia filosofiją, kaip protinio pažinimo plot- 
mę. Jiems toks pažinimas atrodo visiškai subjekty- 
vus, fantastinis, netgi liguistas. “Visa filosofijos es- 
mė, — pasak rusų materialistą N. Išlondski, — 
glūdi subjektivizme. Filosofas, ką kurdamas ir leis- 
damas reikštis savo suvokimams bei pergyveni- 
mams, niekad negali būti tikras, kad jo sukurtosios 
sistemos nėra vaisius liguistos iantazijos, liguistų 
protavimo procesų, pasireiškusių paveldėtų fakto- 
rių arba begyvenant įgytų trukdymų dėka. Filo- 
sofui stinga objektyvinių kriterijų, kad apie tai ga- 
lėtų spręsti, nėra kriterijų savo prasimanymams 
patikrinti“. 

Visiems materialistaums ir pozitivistams būdingu 
nusistatymu, tas pats autorius idėjinio pasaulio ne- 
realumą riša su religijos nerealumu. "Idėjos, — pa- 
sak jį, — galiausiai virsta tikėjimu, religija. Šit kur 
glūdi taip artimos religijos ir filosofijos giminystės 
šaltinis, štai iš kur eina pradžia tos religiškai filo- 
sofinės mistikos. Ir todėl nėra nė kiek nuostabu, 

kad daugeliui filosotų religiniai momentai vaidina 
labai svarbų vaidmenį, o specifinis religiškūs gal- 
vojimo pobūdis, t. y. galvojimo proceso virtimas 
ilga grandimi 'vidaus įsitikinimų' ir sudarymų, ga- 
liausiai paremtų tik tikėjimu, apskritai charakteri- 
zuoja visus filosofus“. Dėl to materialistai filosoti- 
jos net nevadina mokslu; mokslo vardą jie priski- 
ria tik tiksliesiems ir gamtos mokslams. Toks "vie- 
nas tiktai mokslas, — pasak to paties autoriaus, — 
gali įrodyti pagrindinių filosofų premisų netikrumą 
bei netinkamumą“.$7 

Paneigus protinio pažinimo galią, atmetus ne- 
materialių idėjų suvokimą mąstymo ir loginių iš- 
vadų keliu, aišku, nebegali būti kalbos apie jokią 
mąstymo laisvę. Autonomizmas bei laisvamanybė, 
kurie tokios laisvės reikalauja, atsiduria keistame 
paradokse. Dėl to G. Canet sako: "Laisvamany- 
bė, kuri išdidžiai skelbia turinti mąstymo ir laisvės 
monopolį, pačia savo esme yra griežtas ir logiškas 
bet kokio mąstymo ir bet kokios laisvės paneigi- 
mas“. 68 

Kas gi yra laisvas mąstymas? Bendriausia pras- 
me tai yra psichiškai sveikas ir tinkamas mąsty- 
mas. Kas yra subrendęs, ne vaikas, turi psichiškai 
sveiką (nesužalotą) galvoseną, vis tiek, ar jis būtų 
tilosofas ar prasčiokas, tas turi ir mąstymo laisvę. 
Tos laisvės nepraranda nei filosofas, priėjęs savo 
protu Dievo buvimą ir tuo tikis, nei paprastas, neiš- 
lavintas, bet sveiką protą turįs pilietis, kuris tiki 
religines tiesas ir dorinę tvarką. Tuo tarpu laisva- 
maniai nepripažįsta mąstymo laisvės tiems, kurie 
tiki religines tiesas. Taip Renanas neigė mąstymo 

laisvę tokių žymių vyrų, kaip Paskalio, Keplerio, 
Newtono, Leibnico vien dėl to, kad šie tikėjo religi- 
nes tiesas. Pats tikėjimas, Renano supratimu, reiš- 
kia atsisakymą laisvės mąstyti“? 

Laisvė mąstyti yra galia pačiam tvarkyti savo 
protinį veikimą. Ši galia nėra apsprendžianti jėga, 
kuri žmogaus gyvenimą tvarkytų tatališku būtinu- 
mu, kaip kad negyvojoj gamtoj. Ji nėra ir papras- 
tas instinktas, kuriuo vadovaujasi šiaip jau gyvū- 
nija, tvarkydama savo prigimties gyvenimą. Mąs- 
tymo galia yra laisvai naudojama, ir jos veikimas 
atitinka visas psichologiškai laisvo akto sąlygas. 
Dėlto ji negali būti naudojama neprotingai ir be 
dorinio atsakingumo. Protingumas įpareigoja, kad 
ji tarnautų gyvenimui, o ne jam kenktų. Iš to kyla 
reikalas mąstymo galią tobulinti. O tobulinant pro- 
tą ir jieškant tiesos, vėl iškyla domėjimosi reikalas, 
nes protas pats vienas neįstengtų jieškoti naujų tie- 
sų. Į tai jį veda dėmesys, kaip psichologinis valios 
veiklumo reiškinys. Tad proto galios išvystymas 
pareina nuo valios, nuo jos vadovavimo, o pati va- 
lia dar priklauso įvairių aplinkybių. Vadinas, mąs- 
tymas, kaip proto veiksmas, jau vien dėl to, kad 
jis iš dalies priklauso valios, nebėra visiškai auto- 
nomiškas. 

Protas yra apsprendžiamas ir paties pažįstamo- 
jo dalyko. Žmogaus protas negali mąstyti kitaip, 
negu dalykas iš tikrųjų yra. Pamatęs garlaivį, jis 
negali mąstyti, kad tai garvežys. Taip pat jis ne- 
gali galvoti, kad dalis didesnė už visumą arba kad 
242 yra 5, nes 242 yra 4. Naudodamasis savo 
laisve, žmogus galėtų taip mąstyti ir net tvirtinti, 

tačiau toks mąstymas ir tvirtinimas neatitiktų ob- 
jektyvios tiesos. "Protas, pasak R. S. Lascape, ku- 
ris savo veikime (mąstyme) būtų tiek autonomiš- 
kas, kad nebepaisytų tiesos, būtinai turėtų prieiti 
absurdo“. *9 Taigi, protas turi pritarti tiesai, ir šiuo 
atveju jis nebėra visiškai laisvas. 

Laisvę mąstyti dar galėtume vadinti teise tirti 
ir pažinti (jieškoti tiesos) ir pareiga netvirtinti nieko, 
pirma gerai neištyrus ir nepažinus. Deja, laisvoji 
"pasaulėžiūra" ir čia neišvengia nelogiškumo. Ji 
tvirtina (tiksliau—neigia) tai, ko ji nepažįsta. Ji tvir- 
tina, kad metafizika ir religija neturi realaus pa- 
grindo, kai tuo tarpu ji pati neturi pagrindo spręsti 
apie dalykus, kurie prašoksta patirtinio pažinimo 
sritį, nes ji tik šią paitrtinę sritį ir tepripažįsta.“! 


MOKSLO LAISVĖS RIBOS 


Mokslas objektyvia prasme yra tam tikrų ištir- 
tų tiesų visuma bei jų išdėstymas. Mokslas subjek- 
tyvia prasme yra tų tiesų pažinimas bei jų tyrinėji- 
mas. Dėl to, kai sakome mokslas, suprantame ir pa- 
žintų tiesų suklasifikavimą, išdėstymą, išaiškinimą 
ir kartu tų tiesų tikslingą bei protingą pažinimą. 

Mokslininkų suprantame taip pat dvejopa pras- 
me: tą, kuris kitų surastąsias tiesas aiškina ir dėsto, 
arba tą, kuris pats sistemiškai ir metodiškai tiesos 
jieško bei ją tyrinėja. Pirmu atveju mokslininkas 
yra dėstytojas (mokytojas, profesorius), antru — 
lyrinėtojas. 

Ar gali būti visiškai laisvas mokslas subjekty- 
via prasme? Tai yra, ar įmanoma visiška laisvė 
mokslo tiesų pažinime ir jų tyrinėjime? Mokslinin- 
kas paprastai pats daro tyrinėjimus arba pasinau- 
doja kitų pasiektais tyrinėjimo duomenimis. Pirmu 
ir antru atveju jis nėra visai laisvas. Pats tyrinė- 
damas kokią tiesą, mokslininkas turi rinktis tokias 
priemones ir tokius būdus, kurių reikia tai tiesai 
susekti. Pavyzdžiui, norėdamas pažinti istorinę tie- 
są. jis negali daryti bandymų (eksperimentų) nei 
pats stebėti, kaip tai daroma gamtos mokslų tie- 
soms pažinti. Istoriniai faktai nėra patikrinami ban- 
dymais; taip pat jie neprieinami stebėjimui. Čia 
tenka naudotis istoriniu metodu: verstis po doku- 
mentus, remtis kitų liudijimais. Norėdamas būti 
visiškai autonomiškas ir nesiskaityti su priemonė- 
mis bei metodais, mokslininkas vargiai galėtų pa- 
siekti norimą rezultatą. 

Pasinaudodamas kitų pasiektais tiesos tyrinėji- 
mo vaisiais, mokslininkas turi arba aklai pasitikėti 
kitų autoritetu ir priimti jų patiekiamus duomenis, 
arba pats patikrinti tų duomenų tikrumą. Vienu ir 
antru atveju jis taip pat nebėra visai laisvas. Pasi- 
tikėdamas kitų autoritetu, jis pasisavina tą ir taip, 
ką ir kaip rado pas juos, o ne kaip pats norėjo. 
Tikrindamas kitų tyrinėtojų pasiektus duomenis, jis 
privalo tikrinti ne kaip pats užsimano, bet kaip tai 
darė kitas tyrinėtojas arba, jeigu ne visai taip, tai 
bent tuo būdu, kuriuo naudojantis būtų galima duo- 
menis patikrinti, 

Taigi mokslininkas, tyrinėdamas tiesą — jos 
pats jieškodamas ar tikrindamas kitų išvadas, — 

nebėra visiškai laisvas. Juo labiau jis nėra laisvas 
atrastos tiesos atžvilgiu. Jei atrastoji tiesa yra to- 
kia, tai tyrinėtojas, kad ir norėdamas būti visiškai 
laisvas, negali ir neturi teisės skelbti ją kitokią. Tai 
darydamas, jis būtų nebe rimtas mokslininkas, bet 
klastotojas.** 

Argi mokslininkas tyrinėtojas taip jau ir nebe- 
turi laisvės? Ne. Jis ją turi: jis gali laisvai apsi- 
spręsti jieškoti tiesos ar jos visai nejieškoti; jieš- 
koti vienokios ar kitokios tiesos, o taip pat rinktis 
tiesai pažinti ar jai patikrinti tokias galimas prie- 
mones ir metodus (jeigu jų yra keletas), kurie jam 
patinka. Šiais atvejais jis yra visiškai laisvas. Ta- 
čiau kartą nusistatęs kurią nors tiesą tyrinėti, jis 
jau nebėra laisvas nei tai tiesai pažinti reikalingų 
priemonių bei metodų atžvilgiu, nei tos tiesos ty- 
rinėjimo vaisių atžvilgiu. Laisvas galvojimas čia 
negali nieko padėti; priešingai, jis gali tik kenkti, 
atseit — stabdyti mokslo pažangą. 


MOKYMO LAISVĖS RIBOS 


Mokslo dėstymas bei mokymas turi panašų san- 
tykį su laisve, kaip ir mokslo tyrinėjimas. Mokslo 
tiesų aiškintojas bei dėstytojas yra visiškai lais- 
vas pasirinkti vieną ar kitą mokslo tiesą, aiškinti 
ją vienu ar kitu būdu — populiariai ar, kaip sako- 
ma, moksliškai, — naudotis vienu ar kitu aiškini- 
mo metodu — sintetiniu ar analitinių, induktyviniu 
ar deduktyviniu. Tačiau jis nėra laisvas pačios tie- 

sos atžvilgiu. Tiesa jį saisto, ir jis turi ją perteikti 
tokią, kokia ji yra."* 

Šis reikalavimas galioja ne tik aiškioms ir tik- 
roms tiesoms, kaip matematikos ir kitų tiksliųjų 
mokslų, bet ir neįrodytoms, spėjamoms (hipotetiš- 
koms). Perteikdamas matematiškąsias tiesas, moks- 
lininkas yra taip suvaržytas, kad negali pakeisti 
net mažiausio dalyko; bandydamas tai daryti, jis 
neabejotinai įneštų suirutę į matematikos mokslų 
pasaulį. Neįrodytųjų, spėjamųjų tiesų jis negali 
skelbti kaip visiškai tikrų; taip pat negali jų pats 
sauvališkai keisti ar atmesti. Skelbdamas jas tik- 
romis, jis klaidintų kitus ir kenktų pačiam moks- 
lui. Norėdamas jas pakeisti ar atmesti, jis turėtų 
jas toliau tyrinėti ir dėl to vartoti tai tiesai patik- 
rinti reikalingas priemones bei būdus. Šiuo atveju 
jis elgtųsi moksliškai, bet nebebūtų visai laisvas. 
Arba jis gali eiti kitu keliu: pakeisti ar atmesti vi- 
sai netyrinėdamas ir nepatikrindamas. Tada jis 
būtų visai laisvas, tačiau jo elgesys negalėtų būti 
laikomas mokslišku. 

Objektyvusis mokslas paprastai remiasi auto- 
zitetais, atseit, kitų mokslininkų (tyrinėtojų) tvirtini- 
mais. Joks žmogiškasis pažinimas, kaip žinia, ne- 
gali išsiversti be kitų liudijimo ar kitais pasitikėji- 
mo. Kas gi turės tiek laiko visiems faktams patik- 
rinti? Kas panaudos visą specialią tyrinėjimų tech- 
niką arba visas tas priemones, kokias vartoja at- 
skirų sričių žinovai? Štai kodėl yra neišvengiama 
priimti kitų patiekiamus mokslo faktus ir naudoti 
jų prieitas išvadas, pačiam jų nepatikrinus. 

Pasitikėjimas kitų tvirtinimais yra neišvengia- 
mas ne tik istoriniuose, bet ir gamtos moksluose, 
nekalbant jau apie religijos mokslus. Istorijos 
moksluose tenka remtis kitų liudijimu ypatingai dėl 
to, kad čia atskirų faktų nepatikrinsi, kaip ir kiek 
norėtum. Tai padaryti (patikrinti) visuomet galima 
gamtos moksluose. Tačiau ir šiuose moksluose pa- 
tikrinimas praktiškai nėra taip jau paprastas da- 
lykas. Teisingai pastebi tizikas Ervinas Schroe- 
dingeris (g. 1887), kad "praktikoje skirtumas 
tarp pasitikėjimo kitų liudijimais gamtos ir istori- 
niuose moksluose nėra toks jau ryškus, kaip kad 
galvoja gamtininkai ir negamtininkai. Be abejo, 
gabus fizikas, turįs savo laboratoriją ir pakanka- 
mai pinigų, gali patikrinti visus gamtos dėsnius 
naujais eksperimentais. Sakydamas, kad jis iš tik- 
rųjų tiki kuriuo dėsniu, jis tik išreiškia įsitikinimą, 
kad jis galėtų, jei norėtų, tą dėsnį iš naujo patik- 
tinti. Bet jis tai daro labai retai, teisybę sakant, 
niekados. Jis turėtų drauge būti ir Matuzelis ir Kre- 
zas, jei jis norėtų patikrinti visa, kas žinoma apie 
gamtą ... Dirbdamas, jis dažnai teiraujasi žinių sa- 
vo bibliotekoj, skaito perijodinius leidinius, lanko 
mokslo kongresus ir t. t., lygiai, kaip archeologas 
ar istorikas, kuris žinias semiasi iš knygų, iš doku- 
mentų arba tyrinėdamas senus paminklus ar įra- 
šus... Žiūrint iš individualaus punkto, tikroji gam- 
tos mokslų kilmė 99,97 yra tokia pat, kaip ir mūsų 
literatūrinės ar istorinės žinios, t. y. joms atstovau- 
ja žodžiu perduodami ar rašytiniai dokumentai, ku- 
tiuos kiti mums perduoda ir kuriuos mes pasitikė- 
dami priimam... Šis dalykas greičiau atrodo mo- 

zaika, kurios dalys yra išbarstytos tūkstančiuose 
protų, o tūkstančiai mokslininkų, susidurdami su 
didžiąja "mozaikos" dalimi, turi pasitikėti tuo, ką 
kiti apie tai sako ar rašo, arba yra prieš metų eilę 
parašę“.74 ž 

Aišku, pasitaiko, kad kaikurios mokslo tiesos 
kaikurių mokslininkų būna nepakankamai patik- 
trintos. Pasitikėjimas padaro ir tokias tiesas popu- 
liariomis bei "moderniomis" ne tik plačioje visuo- 
menėje, bet net mokslininkų tarpe. Vėliau dėl to 
tenka skaudžiai nusivilti ir ypač mokslininkams 
susigėsti. Taip yra buvę su Ernesto Haeckelio 
(+ 1919) žmonių ir gyvulių embrionų ir skeletų pa- 
lyginamaisiais daviniais, kurie pasirodė suklastoti. 
Panašiai įvyko su 1912 m. atrastuoju Piltdowno 
žandikaulių, kuris siekiant įrodyti žmogaus 
kilmę iš bezdžionės, buvo sąmoningai sufalsitikuo- 
tas ir į šį darbą buvo įtraukta eilė paleontologų ir 
archeologų."* 

Dėl pasitaikančių kai kurių mokslininkų apsiri- 
kimų bei sąmoningų klastojimų vis dėl to autoritetų 
reikšmė nemažėja ir jų reikalas nesikeičia. Jokie 
mokslo ar mąstymo laisvės šūkiai šio klausimo ne- 
išspręs kitaip. Visi bandymai "išlaisvinti" mokslą 
nuo bet kokių autoritetų yra pasibaigę tik tuo, kad 
į mokslų sritį buvo įnešta skaudi anarchija. 


SĄŽINĖS LAISVĖ 


Sąžinės laisvės klausimas neatskiriamai susijęs 
su pačios sąžinės, jos kilmės ir apimties supratimu. 
Autonomistinių pažiūrų atstovai, dažnai kalbėdami 

apie sąžinės laisvę, atrodo, sąmoningai vengia es- 
minio klausimo, kas yra pati sąžinė. Tie, kurie su- 
stoja ties šiuo klausimu, daugiau sąžinę neigia, nei 
ją pripažįsta. Kas gi yra sąžinė? 

Žodine prasme, tai sau žinia, žinojimas. Sąži- 
nė, lyg kokia žynė, įžvelgia, pramato, žino, kaip 
elgtis. Tai yra tam tikras gebėjimas lenkti savo el- 
gesį tinkama kryptimi. 

Kokio pobūdžio yra šis gebėjimas? I ką jis at- 
siremia: į protą ir, būtent, į kokį protą — teorinį ar 
praktinį? O gal į jausmą ar instinktą, pasireiškian- 
čius neracionaliu (ne protiniu) būdu? Ar tai yra 
gebėjimas daugiau kontroliuoti mūsų veikseną, lyg 
ir sekioti iš paskos — užgirti bei papeikti, kas jau 
padaryta. O gal iš anksto pramatyti, kas darytina 
bei vengtina, arba paties veiksmo metu kreipti 
mus viena ar kita kryptimi? 

Iš tikrųjų, sąžinės pasireiškime dalyvauja visos 
dvasinės žmogaus galios: ir protas (praktinis), ir 
valia, ir jausmai. Protas iš anksto sprendžia, kas 
yra gera ar bloga, ir vertina įvykusį veiksmą — ge- 
rai ar blogai padaryta. Valia reiškiasi pačiame 
veiksme, skatindama: daryk, nes tai gera, arba ne- 
daryk, nes tai bloga. Jausmai lydi veiksmą ir ver- 
tinimą: pasitenkinimu, kad gerai daroma ar pada- 
ryta, arba nerimų, kad elgiamasi ar pasielgta 
blogai. 

Sąžinė tad yra praktinis gebėjimas spręsti, ska- 
tinti ir vertinti žmogiškuosius mūsų veiksmus. Tai 
yra žmogiškasis gebėjimas, atseit — dalyvaujant 
visoms žmogiškosioms (dvasinėms) galioms. Jis ir 
liečia tik žmogiškuosius veiksmus, t. y. tokius, ku- 

rie yra sąmoningi ir laisvi. Kiti veiksmai, kuriuose 
žmogaus sąmonė ir laisva valia nedalyvauja, ne- 
priklauso sąžinės sprendimo, skatinimo, vertinimo. 

Sąžinė tad atsiremia ypatingai į savitą žmo- 
gaus protą ir laisvąją valią. Kaip tik dėl to ji yra 
laisva ir autonomiška. Ji laisvai bei savaimingai 
sprendžia, skatina bei vertina; ji yra savitas mūsų 
žmogiškųjų veiksmų mastas. 


AUTONOMISTINĖS PRIELAIDOS 


Iš to, kad sąžinė yra laisva ir autonomiška, lai- 
ko bėgyje padaryta toli siekiančių autonomistinių 
išvadų: l. kad ji esanti pati sau tikslas, visiškai nie- 
ko nepriklausanti, 2. pati savaime nustatanti gėrio 
esmę ir pati save įpareigojanti, 3. tai, ką ji neįpa- 
reigojanti ar nelaikanti bloga, tai ir nelaikytina 
gera bei bloga, 4. ji veikianti tam tikru aklu būti- 
numu, tad nesą reikalo gilintis į elgesio pagrin- 
dus ir t.t. 

Šiomis išvadomis pagrįstas tolimesnis laisvas 
galvojimas, būtent, kad niekas negalįs ir neturįs 
teisės tvirtinti esant gera tai, kas individualei sąži- 
nei neatrodo gera. Žmogus negalįs nieko daryti ki- 
to asmens ar autoriteto įsakomas, ir jo sąžinė ne- 
turinti pareigos klausyti mokytojų, auklėtojų, va- 
dovų. Taip pat neteisinga esą ką nors teisti ar 
bausti, žiūrint kažkokių objektyvių normų, jeigu 
žmogaus sąžinė nelaikė sau jų privalomomis. Dėl 
to esą nereikalingi teismai, bausmės, sankcijos.“ 

Tai yra daugiau racionalistų - individualistų 
pritaikomosios išvados, atremtos į Kanto pažiū- 

rą, jog Žmogus yra pats sau įstatymas. Kantas pri- 
pažino sąžinės faktą, kaip "kategoriškąjį impera- 
tyva“. Pagal jį, doriškieji įstatymai žmogui nėra 
įskiepyti, bet jo paties duoti sau pačiam. Dėl to 
sąžinė jam yra visiškai autonomiška: pati verti- 
nanti savo pačios nusistatytų elgesio tvarką. 

Kita kryptimi eina materialistai - kolektivistai. 
Sąžinė, pagal juos yra, evoliucijos padarinys. Kaip 
žmogaus kūnas, taip ir jo dvasinės ypatybės vys- 
tėsi iš paprastų būtybių į augštesnes, ir to vystymo- 
si akstinas yra ne kas kita, kaip dresūra. Dėl to 
D. Fr. Strausas (+1874) sąžinės pėdsakus at- 
randa net pas išdresiruotus šunis ir arklius. Žmo- 
gaus sąžinė taip pat esanti dresūros vaisius. 
Nietzschė, kad ir nepriklausydamas materia- 
listų grupei, tačiau sąžinės klausimu išreiškė pa- 
čių materialistiškiausią, feuerbachnę pažiūrą, bū- 
tent: rami sąžinė esanti gero virškinimo vaisius. 
Maksas Stirneris (f 1856), egoistinės "doro- 
vės“ ir socialinio anarchizmo skelbėjas, sąžinę lai- 
kė tik prietaru. Maksas Nordau (T 1923), vienas 
iš politinio sionizmo vadų, savo "Biologinėje Etiko- 
je“ sąžinės neskiria nuo kovencionalinio kultūrinės 
žmonijos melo. Herbertas Spenceris, kaip evo- 
liucionistinis pozitivistas, sąžinę laikė tik "organi- 
zuotu patyrimu“. Anstyvesni žmonijos patyrimai 
sukūrę atitinkamus nervų pakaitus, o šie paveldė- 
jimo keliu dar padidėję ir taip susidariusios dorinių 
pažiūrų formos. Iš esmės tai esąs tam tikro altruiz- 
mo jausmas, anaiptol nebūdingas tik žmogui, nes 

ir "gyvulių sąžinė“ turinti tokių jausmų. 

Materialistai nepripažįsta valios laisvės: žmo- 
gus veikiąs "geležinių nekintamų dėsnių“ veda- 
mas. Dėl to ir jų minima sąžinė ne tik nėra laisva, 
bet ir neturi jokio dorinio pagrindo. Ji materialis- 
tams nėra joks žmogiškųjų (sąmoningų ir laisvų) 
veiksmų mastas. Tad šiuo atveju netenka kalbėti 
apie kokią sąžinės savivaldą, nors, keista, mate- 
rialistiniai laisvamaniai taip pat linkę plačiai ir 
garsiai reikalauti "sąžinės laisvės“. 


KAIP TOLI SIEKIA SĄŽINĖS LAISVĖ? 


Ar žmogaus sąžinė tik pati viena nustato savo 
objektą: ką ji turi daryti, ar ko vengti? Ar ji reiš- 
kiasi visiškai laisvų galimybių būdu: jei nori, jei 
gali — daryk, jei nenori — gali nedaryti!? Sąžinės 
objektas yra gėris. Tai yra, sakytum, asmens pra- 
kalbėjimas, atliepimas gėriui. Pats gėrio siekimas 
nepriklauso individualių asmens interesų — kad 
iš to man bus kokia gerovė, kad geriau seksis, bus 
pakilesnis mano gyvenimas ar dėl to labiau išsis- 
kleis mano asmenybė. Ne! Gėris nepriklauso nei 
asmeniškos naudos, nei patogumo bei malonumo. 
Gėrio trauka nėra biologinė ar tik psichologinė. 
Gėris yra vertybė ir didybė savyje. Gėrio siekia- 
ma dėl to, kad tai verta. Ta vertybė yra įpareigo- 
janti, rišanti, skatinanti. Tu turi taip daryti, tau rei- 
kia taip daryti, nes tai yra gera; tai atitinka tavo 
žmogiškai būčiai; tavo protas tai pramato ir natū- 
ralus tavo pajautimas tuo džiaugiasi. 

Gėrio atitikimas žmogiškajai būčiai ir yra tas 
augščiausias motyvas, pagal kurį veikia mūsų są- 

žinė. Žmogus priklauso savo augštajai (žmogiška- 
jai) paskirčiai, ir tai jį riša su gėriu. Žmogus reika- 
lingas gėrio, kad išskleistų savo pilnąjį žmonišku- 
mą. Gėris yra, sakytum, paties žmoniškumo turi- 
nys. Tą turinį galima suprasti ir kaip tiesą, nes 
gėris išreiškia teisingą daiktų santykį, jų reikala- 
vimus bei skatinimus. Tai yra tas teisingas bei 
tiesus pagrindas, kodėl tas ar kitas dalykas laiky- 
tinas gerų. 

Kaip mūsų protas yra saistomas pažįstamojo 
dalyko ir dėl to nebėra absoliučiai (visiškai) auto- 
nomiškas, taip ir sąžinė, spręsdama teisingą daik- 
tų pagrindą. Sąžinė nėra akla galia, kad ji nepai- 
sytų daiktų santykio. Ji yra ribojama ir tikrinama 
(kontroliuojama) teisingumo mastu. 

Sąžinės laisvė negali tad būti visiškai autono- 
miška. Negali būti ir dėlto, kad turi kreipti žmogų 
į jo būties tikslą. Ji turi tarnauti žmogiškosios bū- 
ties tobulėjimui, pilnesniam išsiskleidimui. Žmogui 
priklauso absoliutinė teisė sekti tik teisingą savo 
sąžinę. Tik tokia sąžinė savo esme yra laisvoji są- 
žinė. Laisvai vykdyti gėrį pirmiausia juk reiškia nu- 
galėti vidinį inertiškumą, pasipriešinimą, t. y. pa- 
šalinti vidines kliūtis laisvei, linkstančiai į savo ob- 
jektą — gėrį. Prie tų kliūčių priklauso ir galimas 
klaidus sprendimas. Patirtis rodo, kad žmogus kar- 
tais pasimeta savyje arba sumaišo dalykų tvarką. 
Tuo būdu jis įpuola į esminę nelaisvę. Iškrypimas, 
netiesumas, blogybė virsta jo pavergėjais. Tad są- 
žinė, kaip sako Pranas Suarezas (T 1617), gali 
kartais klysti, tuo tarpu prigimtinė teisė (įstatymas) 
visada yra tikra; sąžinė žiūri daugiau praeities, o 

įstatymas galvoja apie ateitį. Čia ir pasirodo, kad 
sąžinė, kaip artimiausia žmogiškų veiksmų spren- 
dėja, dar yra reikalinga objektyvinių gėrio normų 
bei jų korektyvų. 

Kaip autonominis žmogaus protas, tam tikrais 
atvejais, nesitenkina tik savo sprendimu, bet krei- 
piasi į kitą, taip ir sąžinė. Susirgus, sakysim, ne- 
klausiama tik savo proto, bet kreipiamasi pas gy- 
dytoją, t. y. pas objektyvų sprendėją bei autorite- 
tą, pažįstantį prigimtinę tvarką bei jos santykius. 
Panašiai teisiamasis kreipiasi pas advokatą, mo- 
kinys pas mokytoją. Kai žmogus ką nors daro, jis 
daro laisvai, nes daryti išplaukia iš jo laisvės. Bet 
kai reikia daryti teisingai, jis jaučiasi saistomas tie- 
sos masto, kuris nėra apsprendžiamas tik jo vieno 
galva. Panašiai, kai jis žino, kad jam reikia daryti 
gerai, jis turi pasitikrinti šalia savęs esančiomis 
gerumo normomis. Norėdamas būti teisingas, žmo- 
gus siekia susiderinti su objektyviu protingumu. 
Panašiai, norėdamas elgtis gerai, jis siekia atitikti 
abjektyvinio dorumo. Taip sąžinės laisvė galų gale 
sueina į dorinę laisvę. "Jeigu mūsų laisvė pasirodo 
kuomet priešinga toms (doriškoms, Y) taisyklėms, 
— sako A. Jakštas, — tai ji jau nebe laisvė, bet 
doriška netvarka bei doriškas absurdas... Štai, 
pavyzdžiui, žmogus turi nuodų: gali jų išgerti ir 
negerti. Kaip žinom, naudodamiesi laisve, vieni jų 
geria, kiti ne. Ir vieni ir antri elgiasi laisvai. Bet 
pirmųjų laisvė nėra doriška, nes nesutinka nei su 
sveiku protu, nei su Dievo valia, ir jos rezultatas 
yra mirtis ir nuodėmė, t. y. pražūdymas savęs ir 
draug pačios savo laisvės. Antri, negerdami nuo- 

dų, elgiasi ne tik laisvai, bet ir dorai, ir laisvai vyk- 
dydami doros ir proto taisykles, ne tik nepraran- 
da laisvės, bet ją išlaiko ir stiprina.“"7 

Sąžinė tad neturi tokios autonominės laisvės, 
kuri reikštų jos išsivadavimą iš dorinės tvarkos. 
Dorinis gėris yra tiesioginis jos objektas ir, šio ob- 
jekto netekusi, ji nebebutų daugiau sąžinė. Dėl to 
autonomistų pastangos "išlaisvinti" sąžinę iš jos 
pačios "varžtų," reiškia išlaisvinti žmogų iš pačios 
sąžinės. Panašiai, tik jau grubiausia forma, Nie- 
tzschė siekė išlaisvinti sąžinę iš "vergų moralės“. 
Kiek kitu keliu eina, bet į tą patį tikslą taiko pasta- 
rųjų laikų psichoanalitikai. Pradėję nuo psichiškai 
nesveikų žmonių tyrinėjimo, jie tariasi galį "išgy- 
dyti“ iš sąžinės nerimo ir sveikuosius. Visos tos pas- 
tangos paženklintos dvasine dekadencija, dėl to 
sunkiai beišaiškinamos sveiku galvojimu.** 


RELIGINĖ LAISVĖ 


Iš visų savivaldos laisvių pati augščiausia yra 
laisvė tobulėti. Kitos laisvės kreipia žmogų į atski- 
rus gėrius ir patarnauja dalinei jo tobulybei. Mąs- 
tymo laisvė tobulina mūsų protą; mokslo bei mo- 
kymo laisvė praturtina mūsų žinojimą, pažinimą. 
Sąžinės laisvė teikia tobulybės mūsų veiksenai, 
elgsenai. Visos šios laisvės yra padalintos savo 
apimtimi ir paskirtimi. Tuo tarpu laisvė tobulėti 
siekia pilnatvės; dėl to ji veržiasi į gėrių visumą ir, 
būtent, tobulame jų pasireiškime. Laisvė tobulėti 
nesitenkina paprasta tiesa, bet jieško tobulos tiesos. 

Nesitenkina paprastais gerais darbais, bet ilgisi 
tobulo, augščiausio gėrio. Ši laisvė nesiriboja pa- 
prasta gyvenimiškąja egzistencija, bet nori kurti 
tobulą gyvenimą. Laisvė siekti šios pilnutinės to- 
bulybės ir yra ne kas kita, kaip religinė laisvė pla- 
čiąja prasme. 


RELIGINĖS LAISVĖS ESMĖ IR TIKSLAS 


Religinė laisvė išsiskaido į religijos ir religin- 
gumo laisvę. Kuo šios laisvės skiriasi, pirmiausia, 
kuo skiriasi religija nuo religingumo? Religija yra 
žmogaus ryšys su Dievu — ryšys, kurį apspren- 
džia ir Dievas, ir žmogus, abi laisvos būtys: Dievas 
absoliučiai (visiškai) laisvas, žmogus — reliatyviai 
(sąlyguotai). Dievas laisvu savo sprendimu apreiš- 
kia žmogui savo tiesą ir gėrį, teikia savo malonę. 
Žmogus laisvai priima (pažįsta) šią tiesą, pripažįs- 
ta gėrį (dorinę gėrio tvarką), išpažįsta Dievą augš- 
čiausiu savo idealu ir priima jo teikiamą pagalbą. 
Religijos tad akte, iš žmogaus pusės, dalyvauja ir 
protas, ir valia, ir jausmai.?? 

Religijoje yra du pradai: objektyvusis ir subjek- 
tyvusis. Religijos turinys, kiek jis išplaukia iš Die- 
vo apreiškimo, gali būti pažįstamas objektyviu tik- 
rumu bei pilnumu; pripažįstamas iš objektyvinio 
dorovės pradų mokymo; išpažįstamas objektyvio- 
mis liturgijos formomis. Ta prasme ir kalbama apie 
objektyvią religiją. Tačiau, kiek šis religijos turinys 
ir formos pažįstamos, pripažįstamos ir išpažįsta- 
mos priklausomai nuo subjektyvių žmogaus imlu- 
mo galių ir pajėgumo, tiek religija yra subjektyvi. 

Ši subjektyvi religija, pasireiškianti konkrečiame 
žmonių gyvenime — jų galvosenoj, veiksenoj, juti- 
me — yra vadinama religingumu. 

Religijos laisvė tad yra: iš Dievo pusės — lais- 
vas atskleidimas dieviškųjų savo paslapčių bei 
augštesnio gyvenimo tvarkos ir laisva pagalba 
žmogui; iš žmogaus pusės — laisvas prisiėmimas 
dieviško turinio ir augštesnės gyvenimo tvarkos 
bei pagalbos. Tuo tarpu religingumo laisvė yra: 
negatyviai kalbant, nebuvimas kliūčių bei varžtų, 
paraližuojančių žmogaus ryšį su Dievu; ir pozity- 
viai (teigiamai) kalbant — galėjimas bei gebėjimas 
išvystyti savo galias ir jas palenkti Dievui pažin- 
ti, pripažinti ir išpažinti. 

Abi šios laisvės — religijos ir religingumo — 
yra reikalingos esminiam religijos bei religingumo 
tikslui, būtent — žmogiškosios būties tobulėjimui. 
Pati religija šį tikslą aptaria žmogaus išganymu, 
perkeitimu, sudievinimu. Dievo ir žmogaus sgąvei- 
ka kaip tiktai veikia išganomai, pakeliamai, sudie- 
vinamai. Tai žino ir jaučia kiekvienas, išgyvenda- 
mas savo ryšį su Dievu. Žmogus tada, rodos, grįž- 
ta į giliausios savo esmės prieglobstį, lyg į savo 
tikruosius namus, pripildomas kažkokios begaly- 
bės, gėrio, rimties. Tose dvasinio pakilimo ir atsi- 
naujinimo erdvėse žmogus jaučia tokią laisvę ir 
tokias galimybes, kurių negali teikti jokios kitos 
žmogiškosios patirtys. Tada žmogus atsiveria, lyg 
atsipalaiduoja nuo kažko — apribojančio, suvar- 
žančio, užsklendžiančio. Ar tai nėra ta tikroji lais- 
vė tobulėti, randama daugybėje religinio gyvenimo 
pavyzdžių įvairiais laikais ir įvairiose tautose? 

LAISVĖ, NUKREIPTA PRIEŠ RELIGIJOS ESME 


Kaip gi religijos laisvę supranta autonomistinės 
srovės? Vienos jų apriboja bei susiaurina žmogaus 
ryšį su Dievu, kitos visai jį neigia. Tuo būdu jos 
susiaurina arba visai neigia““ ir pačią to ryšio 
laisvę. Racionalizmas apribojo Dievą iki protinės 
idėjos, pažįstamos tik teoriniu žmogaus protu. Kriti- 
cizmas (Kantas) skelbė Dievą tik kaip augščiausią 
dorinę idėją, atsekamą praktiniu žmogaus protu. 
Deizmui Dievas buvo tik prigimtinės dorinės pa- 
saulio tvarkos kūrėjas, palikęs tą tvarką Gautono- 
miškai vykdyti pačiam žmogui. Pozitivizmui Die- 
vas — tai pats pasaulis, žmonija, ir religija — tik 
žmogaus ryšys su žmonija. Panteizmui religija tik 
gamtos pergyvenimas, nes gamta, Dievas ir žmo- 
gus reiškia vieną ir tą patį dalyką. Fichtei religija 
— grynas veiksmingumas (valingumas), o Schlei- 
ermacheriui — grynas jausmas. Kilmės atžvilgiu 
religija pozitivizmui — tik primityvus naivumas, 
išaugęs iš gamtos apraiškų bei priežasčių nepaži- 
nimo, o materializmui — prietaringumas ir apgau- 
lė, tarnaujanti tam tikros klasės ūkiniams tikslams. 

Taip ryšys su Dievu buvo galutinai nutrauktas. 
Autonominės srovės nusikreipė į žmogų, sau tiks- 
lg ir sau tobulybę. Toks sau tikslas vėliau pasida- 
rė pasaulis, istorija, egzistencija. Autonomizmas 
apsiribojo savais dievais: žmogumi, žmonija, pa- 
sauliu, gyvenimu, medžiaga, technika, politika, 
klase. Tie dievai buvo apdovanoti Dievo savybė- 
mis: žmogaus protūs — visažinojimu, mokslas ir 
technika — visagalybe, gamta ir medžiaga — am- 

žinumu, politinė kova — išganymu. Tai buvo nau- 
ja religija, tiksliau — religijos. Šių religijų laisvė, 
reiškianti atsiribojimą nuo pačios religijos, auto- 
nomistų lūpose nūn ir reiškia "religinę laisvę“.*! 
Iš tos tariamos religinės laisvės, kaip matome, ne- 
liko nei religijos, nei laisvės, ypač laisvės tobulėti. 

Autonomistinė "religijos laisvė“ turi šiandien 
savo būdingas apraiškas plačiame žmonių gyveni- 
me. Tos apraiškos — tai išgyvenamas pasimeti- 
mas savyje, nepajėgumas kilti augščiau, užsidary- 
mas ribotų interesų kiaute, savęs suvaržymas įgei- 
džiais, nepasitenkinimas gyvenimu ir pasauliu, pe- 
simizmas, beprasmybė, visko neigimas. Tai yra 
pernelyg matomi žmogiškosios atžangos bei nuo- 
puolio (dekadenso) ženklai. 

Autonomistinės pažiūros šiandien yra sumišu- 
sios, sujukusios. Daugis autonomistų patys nebe- 
žino, kas jie yra, kokiomis pažiūrų šaknimis maiti- 
nasi ir kokius pasikartojančius (ne naujus) daigus 
leidžia. Plačiame gyvenime tos pažiūros susibėgo 
į dvi vagas: individualistinę ir kolektivistinę. Ko- 
lektivistinėje srovėje ryškus valinis pradas, kurigs 
savo "religiją", palenktą klasės, rasės, tautos die- 
vams. Individualistinėje srovėje rungiasi protinis 
ir jausminis elementai, ir jų "religija" paženklinia 
kriticizmo arba sentimentalizmo. 

Protininkams individualistaums religija yra teo- 
rinis dalykas, protinių sąvokų bei idėjų sritis. Ta 
sritis priklausanti tik individualiam protui: nuo jo 
pareina, ką ir kaip jis priima ar atmeta. Nėra bend- 
rų sprendimų, apibendrintų, objektivuotų. Indivi- 
dualūs sprendimai neliečia praktinio gyvenimo. 

Jausmininkams individualistams religija yra tik 
pergyvenimas — aklas, pasąmoniškas, neapibrėž- 
tas, iš niekur nekilęs, tik iš paties individo, į nieką 
kitą nevedąs, neturįs jokios reikšmės asmeniškam 
tobulėjimui ir iš viso neturįs kokios gilesnės pras- 
mės. 


JAUSMININKŲ RELIGINĖ LAISVĖ 


Pastaroji — jausmininkų — pažiūra bene 1a- 
biausiai užgožė įvairių kraštų autonomistus. Jų "re- 
ligija“ yra kažkoks susižavėjimas žvaigždėtą naktį, 
kažkoks miškų ar jūrų ošimo pergyvenimas, laukų 
platybės ar kalnų majestoto pajaudinimas, muzi- 
kos ar dailės kūrinių įsigyvenimas, istorinių įvykių 
sukrėtimas. Šie pergyvenimai vadinami religiniais; 
jie esą patys laisviausi, niekuo nesuvaržyti, niekam 
neįpareigoją.*? 

Kiek jie yra laisvi galima spręsti iš klasinio 
panteizmo ir Schleiermacherio interpretacijos (aiš- 
kinimo). Pagal panteizmą, žmogus tėra pasaulio 
dvasios (gamtos) dalis; jo "religinis" pergyvenimas 
yra savęs paties pergyvenimas gamtoje arba gam- 
tos pasireiškimas žmoguje. Pagal Schleier- 
macherį (T 1839), tokie pergyvenimai yra tik 
priklausomybės jausmas visatai; religija tesanti vi- 
satos stebėjimas ir jutimas. Tokie pergyvenimai 
mažai beturi asmeniškumo ir dar mažiau laisvės, 
nes jie priklauso daugiau gamtai bei visatai, nei 
žmogui. Jeigu juos vadinti laisvus, tai ši laisvė 
nieko neturi bendra su žmogiškąja laisve, paženk- 
linta sąmoningumu ir valingumu. Šiems "religi- 

niams“ pergyvenimams atimta ir svarbiausioji lais 
vė — tobulėti, nes jų pasireiškimas aklas ir neturįs 
tikslo. 

Aišku, pergyvenimai gali būti pažadinami gam- 
tos, kaip atviros Dievo knygos, ar meno, sekant 
dėsniu "menas grožiui, grožis gyvenimo tobulų- 
mui“. Tačiau pergyvenimų religinis charakteris at- 
siskleidžia tik tada, kai jų kryptis veda į sąlytį bei 
ryšį su Dievu; kai tas ryšys yra paženklintas vidi- 
niu tikrumu bei apibrėžtinumu. 

Jausmo "religijos" atstovai kaip tiktai baugina- 
si, kad tie ryšiai nebūtų apibrėžti, konkretizuoti ar 
objektyvuoti, kad tik jie nepereitų į proto ar valios 
plotmę. Isikibę į jausmą, jie bijosi eiti toliau — jieš- 
koti to jausmo kilmės, tikslo, prasmės. Pozitiviz- 
mas laikė primityviu naivumo ženklu apipavida- 
linti bei sukonkretinti religiją. Bet juk yra neabejo- 
tinas primityvumas pasilikti aklo ir neapibrėžto 
jausmo ribose, ir tai laikyti žmogaus, sąmoningos 
būties, religija. 

Grynojo jausmo "religininkai“ tuo būdu gina 
savo subjektivizmą. Objektyvus kultas, religinės 
sistemos, formos ir dogmos jiems atrodo, kaip prie- 
vartinis užsimetimas žmogaus jausenai, nesuderi- 
namas su tos jausenos laisve. Tai yra baimė pa- 
lenkti savo jausmus protui ir valiai. Ta baime per- 
sunktas šiandieninis egzistencializmas. Jis purtosi 
proto "diktato" ir "vergijos". Jis reikalauja religi- 
nio akto (tikėti) tam, kas nėra protu patikrinta, t. y. 
tikėti tik savo aklu troškimu, ilgesiu, jieškojimu. 

Taip laisvė tikėti jausmu virsta jokios laisvės 
nereikalaujančiu ir jokios protingos prasmės bei 

tikslo neturinčiu savęs paties pergyvenimu. Kodėl 
tai dar vadinama tikėjimo vardu? Kodėl pabrėžia- 
ma tikėti į savęs paties pergyvenimą? Ar tai nero- 
do, jog nebeturima tikrovinės atramos net savo 
pačių egzistencijai? ž 


PROTININKŲ RELIGINĖ LAISVĖ 


Antras Gautonomistinio individualizmo atramos 
taškas yra protas. Religija esanti tik proto dalykas 
ir protas turįs būti visiškai laisvas apspręsti savo 
santykį su vadinama religine tiesa bei dogma. Šis 
klausimas yra surištas su kitu, būtent: ar religija 
priklauso grynai teorinei sričiai ar praktinei? Jeigu 
ji yra kaip ir kiti teoriniai dalykai, tai mūsų gyve- 
nimą ji tiek tegali liesti, kiek mūsų protas randa ją 
priimtiną. Jeigu ji yra praktinės srities dalykas, tai 
mums ją tenka priimti be kritikos, patikrinančios 
jos teisingumą iš anksto. 

Katalikų religijos dogmatika yra kaip tam tikra 
mokslo sistema, dėl to jos tiesos gali būti svarsto- 
mos teoriškai. Mūsų protas kaip tiktai bando su- 
prasti tokias tiesas, sakysim, Dievo buvimą, Dievą 
Kūrėją ir kt. Šių dogmų srityje randame teorinius 
tvirtinimus, kurie kreipiami į protą ir kurie gali 
būti protu pagrindžiami. 

Tačiau šios tiesos, nors ir yra prieinamos žmo- 
gaus protui, vis dėlto jos nėra visiškai aiškios, per- 
žvelgiamos. Dogmos yra tiek aiškios, kad mes 
atskiriame jas vieną nuo kitos. Bet vidujinė jų pu- 
sė, giliausioji esmė, mums lieka paslaptinga. Dog- 
mos išreiškia esamą tikrovę, bet ta tikrovė pra- 

šoksta mūsų protinę galią ją pilnai suvokti. Kiek- 
viena dogma yra kartu ir paslaptis, dėl to iš mūsų 
(priimančiųjų) pusės reikia ją tikėti. 

Tikėti tikrovę, kurią religija išreiškia, nėra tas 
pats, kas priimti ar pripažinti kokią nors idėją. Ti- 
kėjimas siekia toliau, negu mūsų idėjos. Sakysim, 
Dievą galima suvokti filosofiniu būdu, kaip prie- 
žūsčių priežasties idėją. Bet Dievas nėra tik idėja, 
o Kūrėjas ir Tėvas, žmogaus prigimties troškimų 
siektinas objektas. 

Religinės tiesos slepia savyje ir praktines išva- 
das, iš kurių seka dorinės taisyklės, liečiančios 
praktinį žmogaus tobulėjimą. Tos išvados priima- 
mos kitu požiūriu, negu teorinės tiesos. Grynai teo- 
rines, atitrauktas (abstrakčias) tiesas bei idėjas ga- 
lima priimti, galima nepriimti. Tai yra tik proto rei- 
kalas. Tuo tarpu religija yra ne tik proto, bet ir va- 
lios, ir širdies veiksmų visuma, ir ta visuma liečia 
gyvenimą.*š 

Religinė tiesa yra gyvenimo tiesa, dėl to jos at- 
žvilgiu žmogus negali būti neutralus. Jei jis gal- 
votų, kad religinė tiesa neturi pagrindo, tai toks jo 
galvojimas turi būti protingai pagrįstas. Sakysim, 
jei žmogus laiko religinę tiesą tolygią teorinei tie- 
sai, kurią mūsų protas gali kritiškai vertinti, tai jis 
tą tiesą turi tyrinėti. Tik po to jis gali spręsti, ar ji 
jūm priimtina, ar ne. Tokiu atveju jis turi paisyti 
trijų sąlygų: 

1. Tyrinėjimo atveju jis negali būti iš anksto 
nusistatęs prieš tiesos tikrumą. 

2. Jis turi skirti pakankamai laiko kritiškai tą 
tiesą ar tiesas patikrinti (pažinti). 

3. Jis turi būti laisvas apsispręsti taip ar kitaip, 
kitais žodžiais, nebūti iš šalies verčiamas ar įtaigo- 
jamas padaryti tokį ar kitokį sprendimą. 

Individualizmo atstovai protininkai kaip tiktai 
prasilenkia su šiomis sąlygomis. Užuot žadinę bei 
skatinę žmonėse kritiškumą, atseit — kritiškai ver- 
tinti savo tikėjimo (religijos) tiesas, jie jau iš anksto 
sudaro nusistatymą jomis netikėti. Jie nepripažįsta 
reikalo studijuoti religinius dalykus, priešingai — 
tokias pastangas laiko neprasmingu laiko gaišini- 
mu. Jie imasi ypatingų įtikinėjimo priemonių ap- 
spręsti žmones nepripažinti jokios ir bet kokios re- 
ligijos, nedarant išimties jokiai atskirai religinei 
tiesai. Aišku, kad skelbdami visišką proto autono- 
miją ir tos autonomijos nepripažindami religijos sri- 
čiai, jie įpuola į neišbrendamą sau prieštaravimą. 

Čia gali kas nors pastebėti, kad ir religinė pa- 
saulėžiūra daro tą patį, atseit — įtikinėja ir įtaigo- 
ja net mažus vaikus mokyklose, šeimose, bažny- 
čiose. Tai darydama, religinė pasaulėžiūra yra lo- 
giška. Jeigu religija nėra tik teorija, bet gyvenimo 
būtenybė, ji turi veikti ir negali neįtikinėti. Tačiau 
ir čia religinė pasaulėžiūra pirmiausia teigiamai 
(pozityviai) išdėsto savo tiesas, kad jos būtų žino- 
mos, pažįstamos, ir žmonės turėtų galimybę patys 
apsispręsti. Įsakmus įtikinėjimas nėra jos tiesiogi- 
nis uždavinys. Šito ji ėmėsi tik po to, kai prasidėjo 
laisvosios "pasaulėžiūros" sąjūdžiai, įtikinėją prie- 
šingai. Specialus įtikinėjimų mokslas — apologe- 
lika katalikybėje turi didesnės reikšmės kaip tik 
tais momentais, kai religija būna ypatingai puola- 
ma ar neigiama, 

PRAKTINIO RELIGIJOS METODO LAISVĖ 


Autonomistinės laisvės metodas, kaip matome, 
dar sunkiau pritaikomas praktikos gyvenime ir vei- 
kime, negu teorinėje srityje. Praktinis gyvenimas 
ir veikimas turi savo skirtingą metodą, kuriuo jis 
vadovaujasi. Žmogus nuo savo gimimo pirma mo- 
kosi veiksmų (veikti) ir tik paskui tų veiksmų ieo- 
rijos. Pirma jis išmoksta kalbėti, ir tik vėliau mo- 
kosi gramatikos ir sintaksės. Pirma išmoksta kvė- 
puoti, valgyti, ir šių savo veiksmų jis nekontroliuo- 
ja protu. Mokslas apie šiuos dalykus atėjo iš gyve- 
nimo ir praktikos stebėjimo, o ne gyvenimas iš 
mokslo ar teorijos. Sakysim, medicinos praktikoj 
gali būt vaistų, kurie pagydo prieš visas žinomas 
teorijas. Dėl to negalima sakyti, kad jie neatitinka 
biologijos įstatymų. Priešingai, galimas daiktas, 
kad medikai dar jų iki šiol nežinojo. Juk ir dabar, 
kai medicinos mokslai yra taip pažengę, šalia ta- 
kultetų skelbiamos oficialios medicinos dar yra ir 
neoficiali, praktinė, kuri dažnai grąžina sveikatą 
taip pat nepaprastai, kaip ir oficialioji, teorinė. 

Taip ir religijoje: praktinis metodas yra pirmes- 
nis už teorinį. Imkim tris atvejus: 1. žmogus prade- 
da tikėti, anksčiau nebuvęs tikinčiuoju, 2. atranda 
tikėjimą, prieš tai jį praradęs, jo netekęs, ir 3. visą 
amžių žmogus išlaiko tą patį tikėjimą. 

Pirmu atveju žmogus buvo visiškai netikįs, 
ateit, visiškai religijos "nesuvaržytas“ ir laisvas. 
Galbūt jis jautė kokį nerimą, ilgesį, kažko jieškojo, 
stebėjo gyvenimą ir žmones, galbūt daugiau ar ma- 
žiau tyrinėjo ir pagaliau pradėjo tikėti. Tokiais at- 

vejais žmonės dažniausia pirma pradeda tikėti, tik 
paskui imasi tų savo tikėjimą gilinti, studijuoti, ty- 
rinėti. 

Antru atveju žmogus grįžta į tikėjimą ilgai svy- 
ravęs, svarstęs, ilgai ir kritiškai galvojęs ar perver- 
titęs visą savo gyvenimo eigą. Ir čia kartais dau- 
giau nulemia įsitikinimas, kad tikinčiojo gyvenimas 
yra pranašesnis už netikinčiojo, negu studijos ar 
tyrinėjimai. O juk grįžimas į religiją dažniausia bū- 
na susijęs su doriniu kilimu arba su pastangomis 
išsivaduoti iš dorinio kritimo. Kai krikščionis grįžta 
į religiją, jis negali būti kaltinamas vergiškumu, 
nes šią "vergiją" jis vėl prisiėmė po to, kai buvo 
išsivadavęs. 

Trečiuoju atveju krikščionis visą laiką lieka ti- 
kįs. Tėvai jam neprimetė savo gyvenimo būdo: jie 
tik pamokė jį, kaip gyventi. Vaikas atviromis aki- 
mis stebėjo tėvų gyvenimą, paskui ėmė jais sek- 
ti ir taip susidarė įprotis. Tokia jau vaiko prigimtis: 
jei ne šiuos, tai kitus įpročius jis vis tiek susidaro. 
Jei tėvai nemokys artimo meilės, vaikas išaugs sa- 
vimyla. Tėvai tai žino iš patirties. Nenorėdami vai- 
ko dvasiai ir būdui žalos, tėvai jį moko. Taip jie 
moko jį religinio bei dorinio gyvenimo įpročių. 

Be įtakos savo vaikams neapsieina ir netikin- 
tieji tėvai. Jeigu jie nesudaro religingumo įpročių, 
tai priešreligingumo, ir tai jie padaro anksčiau, 
negu vaikas pats teoriškai galėtų patikrinti jų ver- 
tę. Neutralumo auklėjime, kaip matome, negali bū- 
ti. Kiekvienas auklėjimas yra dogmatiškas: religiš- 
kai ar priešreligiškai.“* 

Praktinis religijos metodas siekia susiderinti su 
praktiniu sąžinės sprendimu. Vieno ir antro tikslas 
yra praktinis žmogaus tobulėjimas. Sąžinė yra pri- 
gimtin įdiegtas individualus žmogiškojo tobulumo 
skatintojas ir mastas, tačiau derinamas su visuo- 
tinuoju prigimtinės dorinės tvarkos įstatymu. Reli- 
gija yra antprigimtinė, tačiau su prigimtine sąžine 
susiderinusi tobulumo skatintoja; ji yra ir indivi- 
duali bei subjektyvi veikdintoja ir objektyvi tobu- 
lumo norma, atremia į visuotinę prigimtinę ir į ap- 
reikštąją Dievo tvarką. 

Tuo būdu sąžinės laisvė praktiškai įsilieja į re- 
liginę laisvę. Laisvė siekti gėrio prasitęsia į lais- 
vę siekti pilnutinės tobulybės. Tose pastangose su- 
sibėga tos pačios žmogiškosios galios. Į sąžinės 
sprendimą ir į religinį aktą sueina ir protinis, ir va- 
linis, ir jausminis elementai. Tų elementų derinys 
ir subordinacija (viena kitai palenktinumas) pri- 
klauso laisvės pilnatvei. Dėl to kaip negali būti 
kalbos apie laisvę apskritai, suskaldžius šiuos žmo- 
giškuosius elementus, taip neįmanoma būtų laisvė 
tobulėti, atskyrus sąžinės laisvę nuo religijos. Tad 
ir autonomistų pastangos atriboti sąžinės laisvę nuo 
religijos įtakos bei ryšio yra piktas kėslas prieš 
žmogiškosios laisvės pilnutinumą, reikalingą tobu- 
lėjimo pilnatvei. 


SOCIALINĖ - POLITINĖ LAISVĖ 


Žmogus yra ne tik individuali, bet ir sociali bū- 
tybė. Apie individualią jo laisvę buvo kalbėta. Ko- 
kia gi jo laisvė socialinėj - politinėj srity? Ar ši sri- 

tis nėra kaip tiktai tokia, kur žmogus mažiausiai 
jaučiasi laisvas, nes palenktas pareigai, uždavi- 
niams, tvarkai ir autoritetams? Rousseau yra pa- 
bręžęs, kad "žmogus yra gimęs laisvas“, norėda- 
mas tuo pasakyti, jog jis laisvas bei nepriklauso- 
mas visuomenės. Ar visuomenė yra kažkas atsie- 
ta nuo žmogaus, ir josios laisvė reiškia kažką visiš- 
kai nauja? 


PRIKLAUSOMYBĖS IR LAISVĖS PAGRINDAS 


Ar žmogus, iš tikro, nepriklauso visuomenės? 
Obuolys priklauso medžio, medis sodo, sodas ūkio, 
ūkis šeimininko. Panašiai daugelio dalykų priklau- 
so ir žmogus. Jis negalėtų egzistuoti vienas, ypač 
šiais civilizacijos laikais. Sakysim, jam reikia elek- 
tros jėgos bei šviesos; ji yra jam būtina daugeliu 
atveju. Ar jis galėtų pats vienas jos pasirūpinti 
nors keletai minučių, jeigu nebūtų elektros tiekimo 
organizacijos? Tas pats su maitinimu, susisiekimu, 
švietimu. 

Visuomenė - bendruomenė yra lyg koks išplė- 
totas organizmas su savo sutelktiniais sąnariais ir 
suderintomis jų funkcijomis. Žmogus yra vienas to 
organizmo narvelių. Tačiau nereiškia, kad jis bū- 
tų nuasmenintas narelis. Būdamas dvasinė būtis, 
jis nėra visuomenės - bendruomenės mechanizmo 
dalis. Jis yra sau visuma — pilnutinė ir atbaigta. 
Tačiau jis reikalingas visuomenės ir ši reikalinga 
jo. Jis pats renkasi joje savo vietą ir tai daro lais- 
vai ir sąmoningai. Pats laisvai įsipareigoja, imasi 
atsakomybės, nustato savo santykius su kitais. 

Kaip asmuo, jis turi savo teises; tai yra tokias tei- 
ses, kurios nepareina nuo visuomenės ar valsty- 
bės. Kaip visuomenės narys, jis turi kitų teisių. 
Žodžiu, jis yra visuomenėje bei valstybėje, jų pri- 
klauso, tačiau ir pats lieka nepriklausomas. 

Kas jį riša ir daro priklausomu visuomenės bei 
valstybės? Ne kas kita, kaip natūrali teisė į bendrą 
gerovę. Tai yra teisė laisvai ir solidariai siekti 
bendro gero. Ši teisė pagrindžia bendrąją — socia- 
linę laisvę. Tai yra, sakytume, apibendrintoji, išly- 
gintoji, solidari laisvė visiems bendrai siekti ios pa- 
čios gerovės, 

Ar ta gerovė tik medžiaginė? Medžiaginė gero- 
vė yra sąlyguota. Pati viena ji neturi pastovios at- 
tramos. Atramos centras yra šalia jos, ir tai yra 
nekintamas gėris. Gėrio siekia visi žmonės. Tai yra 
bendriausias, visuotinis ir augščiausias žmonių 
tikslas, išreiškiamas bendru siekimu tobulėti. Tai 
yra dvasinės gerovės dalykas. Materialinės gero- 
vės dalykas yra sudaryti gyvenimiškas sąlygas, 
dėl to tos gerovės tikslas, kad ir būdamas bendras, 
vis dėlto tėra pagalbinis. Medžiaginė gerovė yra 
sąlyguojama dvasinės gerovės pagrindu — nekin- 
tamu gėriu. Šis gėris yra augščiausias mastas so- 
cialiniam teisingumui, lygybei, tvarkai ir pastovu- 
mui. 

Medžiaginės gerovės tvarkymas, be abejo, rei- 
kalingas tam tikros savivaldos (autonomijos). Ta- 
čiau ši savivalda tėra daugiau techninė, institucinė. 
Socialinės institucijos, kurios ex professo rūpinasi 
medžiaginiais, administraciniais ir jiems artimais 
žmonių reikalais, aišku, yra nepriklausomos kitų 

institucijų, kurios savo pašaukimu ar paskirtimi rū- 
pinasi dvasine žmonių gerove. Tačiau nei vienų, 
nei antrų institucijų savivalda nėra sau tikslas. Tų 
vaidmuo ir paskirtis yra tarnauti žmonėms, kad šie 
turėtų sąlygas ir galėtų siekti žmogiškojo, jų būčiai 
deramo, tobulumo. 

Tuo būdu socialinė - politinė laisvė anaiptol ne- 
reiškia, jog visuomeniniai veiksniai ar valstybnės 
institucijos turi absoliučią savivaldą daryti, kas ir 
kaip joms patinka. Tai nereiškia ir atskirų individų 
sumos ar tos sumos rinktųjų atstovų neribotą savi- 
valdą spręsti, tik sava nuožiūra, bendruomenės ar 
valstybės reikalus. Juo labiau tai nereiškia pačių 
individų neriboto pasirinkimo laisvės, kuriai ben- 
druomenės ar valstybės institucijos teturėtų tik tar- 
nauti ir pataikauti. Kaip individo savivaldinė laisvė 
yra palenkta augščiausiai sąlygai — išvystyti savo 
asmenybę galimo tobulumo prasme, taip ir sociali- 
nių bei valstybinių atstovybių (nesvarbu, ar jos 
rinktos ar skirtos) savivalda yra ribojama tos pa- 
čios sąlygos visų, jų apimtyje esančių, žmonių at- 
žvilgiu. 

Socialinė tad laisvė, paženklinta dvigubos ir 
viena antrai palenktos gerovės siekimu, be to, bū- 
dama bendra ir solidari, savo įkūnijime reikalauja 
ypatingo bendradarbiavimo. Tai yra bendradar- 
biavimo tarp asmenų (individų) ir visuomeninių - 
politinių institucijų bei šių savo tarpe. Tačiau ir šis 
bendradarbiavimas turi savo pradus, veikdinan- 
čius žmonių dvasią ir nepriklausomus nei nuo pa- 
čių individų, nei nuo visuomenės ar valstybės ins- 
titucijų. Tų pradų svarbiausieji yra šie: protingumas 

ir išmintingumas, teisingumas ir meilė, laisvė ir 
tvarka. Net patys šie pradai yra palenkti "bendra- 
darbiavimui“ — galimai tobulam jų santykiui bei 
deriniui. Vieno išprusinio protingumo anaiptol ne- 
pakanka visuomeniniam - politiniam  bendradar- 
biavimui, nes toks protingumas dažnai darosi suk- 
tas ir apgaulus. Protingumą turi vadovauti sveika 
išmintis. Teisingumas be meilės eina iki šalto for- 
malizmo ir dažnai virsta neteisybe, o meilė be tei- 
singumo neranda tvirtos savo atramos. Laisvė be 
tvarkos virsta chaosu, o tvarka be laisvės—vergija. 

Kad socialinė - politinė laisvė nevirstų nepake- 
liama vergija, arba chaosu, ji turi nepamesti iš akių 
savo pagrindinio tikslo — ruošti cives praeclaros 
(garbingus piliečius) in civitate praeclara (garbin- 
goje valstybėje). 


INDIVIDUALISTINĖ LAISVĖ "NEKENKTI KITIEMS“ 


Nauja socialinės laisvės pažiūra pradėta puo- 
selėti dar prieš prancūzų revoliuciją (Rousseau). 
Revoliucijos metu (1789) paskelbtasis žmogaus ir 
piliečio teisių pareiškimas (la declaration des droits 
de Ihomme et du citoyen) šią pažiūrą jau taiko vie- 
šajam gyvenimui, Ketvirtasis pareiškimo punktas 
skelbia, kad “laisvė yra galia daryti visa tai, kas 
nekenkia kitam“. Tai buvo negatyvus socialinės 
laisvės suvokimas: užuot solidariai su kitais veikti 
ir kitiems padėti, pasitenkinta tik "nekenkti"“. Kiti 
punktai žada "laisvę visiems“ ir visų lygybę prieš 
įstatymus. Tačiau Ipolito Taine (T 1893) žodžiais, 
deklaracijoj "paskelbia begalinės ir sau priešta- 

raujančios teisės, nepasirūpinant jas išaiškinti, pri- 
taikyti, sankcijonuoti... Visi deklaracijos straipsniai 
yra lyg kardas, nukreiptas prieš visuomenę: reikia 
tik jį paleisti ir įsismeigs į socialinio organizmo 
kūną“. Tai buvo istoriko pozitivisto žodžiai, vertingą 
moderniosios Prancūzijos iškilimą, sąryšyje su re- 
voliucija (Les origines de la France contemporaine: 
la Revoliution).5 

Su šiuo individualistinių teisių pareiškimu su- 
sieta liberalizmo kilmė ir jo ypatinga veikmė, prade- 
dant 19-ju amžiumi. Liberalizmas socialinėje srity- 
je atsirėmė į absoliučią (visišką) individo laisvę, 
kaip sau tikslą. Individas, vykdydamas savo pasi- 
rinkimo laisvę, neprivaląs paisyti kitų asmenų lais- 
vės ir jos reikalavimų. Šia laisve, paskelbta "vi- 
siems“, deja, pasinaudojo tik stipresnieji, kurių ga- 
lia ėmė augti su pramonės ir prekybos išsiplėtoji- 
mu. Sekdami tik ekonominiais savo interesais, jie 
niekuo nebesivaržė. Neturėjo ir kuo varžytis, nes 
buvo išaugę iš to vidurinio miestiečių luomo, kuris 
neturėjo savo šaknų praeityje, nei pozicijos visuo- 
menėje nei augštesnių įsipareigojimų bei atsako- 
mybės. O jiems palankios pažiūros buvo taip pat 
jau išbrendusios. Per šimtmečius buvo skelbta sa- 
vivaldos laisvė, kuri reiškė neutralumą religijai, 
dorovei, teisingumui ir socialiniam gėriui. Indivi- 
das, pagal šias pažiūras, galėjo galvoti, kalbėti ir 
daryti, kas tik jam patinka, nes viskas turėjo pri- 
klausyti nuo jo sprendimo, interesų ar skonio. Iš 
to ir kilo individualizmas — tas kraštutinis ir neri- 
botas individo laisvės reikalavimas, puoselėjamas 
pradžioj filosofijoje, religijoje, auklėjime, pagaliau 

perkeltas į socialinę, ekonominę ir politinę sritis. 
Individualizmas buvo revoliucinė srovė, nu- 
kreipia prieš socialinę laisvę ir jos pagrindus. Stip- 
resniųjų pritaikyta praktikoje, ši srovė darėsi bea- 
todairiška, nesiskaitanti su sąžine ir kitų laisvėmis, 
vartojanti priespaudą ir išnaudojimą. Tai buvo di- 
džiausio nesocialumo kryptis, pažeidusi socialinio 
ir valstybinio gyvenimo pusiausvyrą. Valstybės ir 
jos instiiucijų vaidmuo buvo nuvertintas: jos turėjo 
tenkintis tik negatyviniu vaidmeniu — saugoti ir 
ginti individualistines ir egoistines stipresniųjų tei- 
ses. Valstybės bandymas apriboti stipresniųjų sau- 
valę buvo laikomas įsibrovimu ir pažeidimu konsti- 
tucinių asmens ir piliečio teisių bei laisvių.*“ 
Piktnaudojimai pasidarė vieša ir sunkiai pagy- 
doma žaizda, kuri vertė pačius atsakingesniuosius 
liberalus taisyti savo pažiūras. Eidami tuo keliu, 
jie skelbė, kad individualistinė laisvė esanti idea- 
las, įkūnijamas gyvenime tik idealių individų. So- 
cialinis mechanizmas turįs atsiremti tik į idealius 
individus ir iš to galėsianti susidaryti ideali ben- 
droji valia. Tuo būdu visuomenė būsianti apsaugo- 
ta nuo neidealiųjų sauvalės. Deja, nuo tos pažiūrų 
"pataisos" padėtis nė kiek nepasikeitė. Reikėjo 
naujų pažiūrų, ir jos atsirado nauju kraštutinumu. 


KOLEKTYVINĖ -TOTALISTINĖ "REIKALO“ LAISVĖ 


Prieš neribotą individo interesų laisvę buvo iš- 
keltas kolektyvinės valios ir jos laisvės pirmumas. 
Ši nauja kryptis skelbė, kad laisvė neturinti būti ri- 
šama su valstybės neutralumu individo interesams 

ar šiaip jau vertybėms. Laisvė, esą, sietina su rei- 
kalu. "Laisvė yra reikalas“, tariant Fridriko En- 
gelso (11895) žodžiais. Žmogus esąs laisvas, 
kai žinąs, ką jis turįs daryti ir tai dargs. O tai, ką 
jis turįs daryti, nustatąs "įstatymas ar klasės bei 
valstybės vadai. Tuo būdu vado (diktatoriaus) va- 
lia padaro žmogų žinantį, kas yra tikrasis ir bend- 
rasis reikalas, o tuo pačiu išlaisvina jį iš netikrumo 
ir neapsisprendimo. 

Praktiškai kolektivizmas vartoja jėgos laisvę 
valstybėje ir per valstybę, kaip tai yra pagrindęs 
Hegelis (plg. p. 94). Valstybės valdžiai teikiama ab- 
soliuti savivalda, nesaistoma jokių ribų ir normų, 
kurių ji pati nebūtų sau nustačiusi. Nepripažįstama 
ir tokia asmens ar asmenų laisvė, kurią valstybę 
turėtų gerbti ar paisyti. Valstybė kurianti tokią ge- 
rovę, kurios nedera rišti su atskirų asmenų gerove. 
Priešingai, valstybė turinti teisės reikalauti iš as- 
menų bet kokios aukos, imtinai iki gyvybės ir dva- 
sinių galių panaudojimo. 

Visoms socialinėms, kultūrinėms ir ūkinėms 
valstybės funkcijoms, pagal šią pažiūrą, vadovau- 
ja valdžia per vieną partiją. Paktiškai, valstybė 
vykdo vienos partijos valią, o ši išreiškiama vieno 
partijos vado valia. Partijos vadas paprastai būna 
ir valstybės galva. Tuo būdu visi sprendimai ir visa 
atsakomybė sueina į vieną augščiausią ir absoliu- 
čią vado - diktatoriaus valią. 

Totalizmas vykdo politinę savo jėgą policinės 
sistemos būdu. Viskas kontroliuojama, sekama ir 
saugoma budrios policinės akies. Visuomenė laiko- 
ma psichologinio netikrumo ir baimės įtampoje, 

kad niekas nedristų priešintis, nepritarti ar savo 
atvirą nuomonę reikšti. Betkokia opozicija šalina- 
ma be atodairos, vartojant drastiškas, žiūrint teisin- 
gumo ir moralės, neleistinas priemones. Totalizmas 
nepripažįsta laisvos viešosios opinijos, laisvos 
spaudos, laisvų organizacijų. Visa viešoji tribūna 
pajungta valstybės propagandai, kuri siekia per- 
keisti žmonių galvojimą sau palankia prasme. Siek- 
damas pakeisti žmonių dvasią, totalizmas diktuoja 
savo kolektyvines "dogmas", "vertybes", reikalo 
moralę. Kadangi šioms "vertybėms" ir "moralei" 
nepritaria religija ir tikroji dorovė, tad totalizmas 
siekia religinę įtaką palaužti asmenyse, šeimose, 
mokyklose ir visame viešajame gyvenime.*? 

Žodžiu, "reikalo laisvė“ reikalauja iš asmens ir 
visuomenės pilnutinai ir besąlygiškai nusilenkti 
kolektyviniams tikslams, vykdomiems partinės- 
valstybinės administracijos bei biurokratijos, pa- 
lenktos vienai, visiškai autonomiškai, sauvaliaujan- 
čiai valiai. Ir tai vadinama laisve. Grubiu komu- 
nistų išsireiškimu: “Kai privati nuosavybė būna pa- 
naikinta, kai šalies pramonės mašinerija lieka so- 
cializuota, kai atskiri ūkininkai, patys savo nau- 
dai, būna patraukti susivienyt į bendruosius, kolek- 
tyvius ūkius, tada ir užsibaigia žmogaus išnaudo- 
jimas žmogumi (ir) tatai reiškia laisvę“ .88 


AUTONOMISTINIŲ LAISVIŲ PALYGINAMOJI VERTĖ 
Individualizmas ir kolektivizmas nusigręžė nuo 


visuotinių teisės, moralės ir religijos pagrindų, į ku- 
riuos atsiremia tikroji socialinė laisvė. Tas nusigrę- 

žimas pagrįstas visiškos savivaldos pažiūra, taiko- 
ma individui arba kolektyvui. Visa, kas liberalizme 
priskirta atskiram individui, tai totalizme perkelta 
į kolektyvą, kaip sutelktinį individą. Liberalizmui 
individas buvo pats sau tikslas. Totalizmui toks sau 
tikslas pasidarė klasė, tauta, rasė. Liberalizmas 
skelbė nesidomėjimą bei neutralumą bet kurioms 
visuotinoms vertybėms ir sukūrė dvasinę tuštumą. 
Tą tuštumą siekė užpildyti totalizmas savomis ko- 
lektyvinėmis "vertybėmis", atmetančiomis taip pat 
visuotingsias vertybes. Liberalizmas nesiekė bend- 
ros gerovės ir nesprendė bendrų socialinių proble- 
mų; priešingai, savuoju kapitalizmu privedė socia- 
linį gyvenimą prie katastrofos. Totalizmas atėjo tų 
problemų spręsti "reikalo" sprendimais, vartoda- 
mas radikalias ir prievartines priemones. 
Politikos srityje liberalizmas rėmėsi demokratiz- 


mu, t. y. tokia sistema, kurioje matematinė balsų 
persvara nustato, kas įstatymuose ar bendroje ge- 


rovėje yra teisinga ar bloga, nepaisant jokių pri- 
gimtinių ar pozityvių teisės bei moralės normų. 
Totalizmas vykdo politinę diktatūrą, kuri atsiremia 
į atskiro žmogaus (valdančiojo) valią, taip pat ne- 
paisančią jokių kitų absoliučių bei visuotinų normų. 
Ekonominėje srityje pirmasis siekia neribotos dar- 
bo, pasirinkimo, kapitalo vartojimo, prekybos, kre- 
dito, konkurencijos laisvės (kapitalizmas); antrasis 
— griežtos valstybinės kontrolės bei monopolio 
darbui, kapitalui, prekybai ir pramonei. Auklėjimo- 
švietimo srityje pirmasis reikalauja laisvos bereli- 
ginės mokyklos ir visiškos organizacijų, žodžio ir 
spaudos laisvės; antrasis — valstybinių ir bereligi- 

nių (arba su apsiaurintu religiniu auklėjimu) mo- 
kyklų, monopolizuotos arba griežtai kontroliuoja- 
mos spaudos, žodžio, organizacijos. Moterystės ir 
viešosios dorovės atžvilgiu pirmasis panaikina baž- 
nytinę santuoką, įveda tik civilinį metrikavimą, įtei- 
sina išsiskyrimų, abortų, laisvos meilės ir regla- 
mentuotos prostitucijos laisvę; antrasis taip pat at- 
meta krikščioniškąją santuoką, pripažįsta tik civi- 
linę, tačiau varžo išsiskyrimus, abortus, draudžia 
tuoktis nesveikiesiems, kovoja prieš prostituciją, 
kaip prieš valstybę silpninančius nenormalumus. 
Abi šios sistemos paneigia natūralų žmogaus 
individualumą arba socialumą, tuo pačiu paneig- 
damas ir pilnutinę jo laisvę. Liberalizmas iškelia 
vienpusišką individo pasirinkimo laisvę, prasilenk- 
damas su socialinės laisvės bei bendros gerovės 
reikalavimais. Totalizmas tos bendros gerovės dė- 
lei visiškai užgniaužia individualinę pasirinkimo 
laisvę. Liberalizmas pameta iš akių pagrindą, ko- 
dėl ir kokiam tikslui individas turėtų naudotis pasi- 
rinkimo laisve. Totalizmas ypatingai pabrėžia pa- 
grindą bei tikslą, tačiau jį susiaurindamas ir iš- 
kreipdamas; komunizmui toks pagrindas yra pro- 
dukcija, nacizmui — rasės grynumas ir jos viešpa- 
tavimas, tašizmui — tautos didybė. Liberalizmas 
išugdo individo beatodairiškumą: jo valia yra pati 
sau įstatymas. Totalizmas vykdo kolektyvinį beato- 
dairiškumą: vienos partijos ir vieno vado valia yra 
įstatymas visiems. Liberalizmas paneigia žmogaus 
laisvę tobulėti t. y. siekti augščidusio gėrio, ir tuo 
būdu nuvertina žmogiškojo gyvenimo tikslą. To- 
talizmas augščiausį gėrį suriša su sąlyguotais kla- 

sės, rasės ar tautos interesais ir tuo būdu gyvenimo 
tobulumą visiškai nuasmenina. Liberalizmas nusi- 
gręžė nuo Dievo, kaip absoliučiai laisvos būties, ir 
padarė žmogų absoliučiai laisvą, sau dievą. Tota- 
lizmas paneigė net sąlyguotą žmogaus laisvę ir pa- 
darė ciezorių (diktatorių) dievu, absoliučiai laisvu 
elgtis, kaip jam patinka. Totalizmas paneigė indi- 
vidą, liberalizmas — visuomenę. Vienas ir antras 
pažeidė tikrąją žmogaus prigimtį ir visuomenės 
paskirtį. Jie tai padarė, pasirinkę klaidingą kelią, 
būtent, išskirdami iš natūralios tvarkos atskirus ele- 
mentus ir išvesdami juos iki kraštutinės ribos. Jie 
suskaldė tai, kas natūralioj tvarkoj nėra skaldoma 
ar išskiriama. Taip jie sugriovė prigimtinę pusiau- 
svyrą ir gyvenimo tikslingumą. Socialinis autono- 
mizmas — tiek individualistinis, tiek ir kolektivis- 
tinis — pasidarė ne socialinio - politinio gyvenmo 
statytojas, bet griovėjas. 

Ši išvada šiandien daugeliui yra aiški. Aiški ir 
pagrindinė priežastis: žmogiškojo autonomizmo pri- 
taikymas socialiniam gyvenimui. Gotthard Mon- 
tesi tai vadina pačia pirmąja socialinių-politinių 
negerovių priežastimi. Autonomizmas, jo žodžiais, 
nutraukė ryšius su Dievo įstatymais, dėl to kiekvie- 
na sauvalė galėjo tapti sau įstatymu. Tas pats au- 
torius stato klausimą, kokia gi mūsų socialinio-poli- 
tinio gyvenimo laisvės ateitis? Jis nededa daug 
vilčių į politinių sistemų kombinacijas, nes jos „tik 
išoriškai taiso klaidas. Jis taip pat netiki, kad pa- 
dėtį būtų galima pakeisti teorišku ar programiniu 
keliu. Jis kalba apie dvasinę jėgą, kuri galėtų mus 
išgelbėti. Tą jėgą jis supranta idealiniame žmogaus 

vertybės ir jo tikrosios laisvės bei pareigos supra- 
time. Viskas šiandien priklauso nuo to, kaip mes 
tą jėgą suaktyvinsim.š? 


BAIGIAMOSIOS PASTABOS 


Tuo baigiame laisvės problemos svarstymą, pa- 
likdami skaitytojui dar pasekti išnašas bei pasta- 
bas ir pasidomėti pridedamąja literatūra. Problema 
yra daug platesnė, negu vienos knygos rėmuose 
būtų galima ją pakankamai pilnai išnagrinėti. Skai- 
tytojas jaus trūkumų, kaip tai jaučia ir pats auto- 
rius. Šiam pastarajam rūpėjo problemos sprendi- 
mas ne visoje jos apimtyje, bet daugiau autonomi- 
nės - savivaldinės laisvės ribose. Ką gi pagaliau 
galima pasakyti apie šias ribas? 

1. Savivaldos laisvė absoliučia savo forma tėra 
galima teorinėje srityje — mąstyme, moksle, mo- 
kyme, ir būtent, tik ta prasme, kad žmogus yra vi- 
siškai laisvas pasirinkti mąstymo, tyrinėjimo ar 
mokymo dalyką bei metodus (jei jų yra keletas). 
Kitais atvejais ir teorinėje srityje žmogus nebėra 
absoliučiai laisvas; kartą pasirinktas dalykas ar 
metodas jau reikalauja jį sekti pagal jo turimą 
tvarką. 

2. Praktinėse — sąžinės, religijos, socialinio-po- 
litinio gyvenimo — srityse iš viso negali būti kal- 
bos apie absoliučią savivaldos laisvę, nes tos sri- 
tys turi savo pagrindinius dalykus (objektus) ir tvar- 
ką, kuri turi būt paisoma iš žmogaus ir institucijų 
pusės. 

3. Autonomizmas, nesiskaitydamas su prigim- 
ties ir dalykų tvarka, apribojimais ir normomis, 
paneigia protingą laisvę ir tiek į teorinę, tiek į prak- 
tinę gyvenimo sritis neša anarchiją (pakrikimą). Ta 
prasme jis yra neigiamoji "bei ardomoji srovė. 

4. Krikščionybė, pripažindama sąlyguotą savi- 
valdos laisvę, atsiremia į natūralią tvarką. Ji nesa- 
ko pati kurianti laisvę ar iš savęs ją apribojanti, 
bet tik sauganti ir remianti tai, kas duota protingai 
žmogaus prigimčiai bei paskirčiai, būtent — laisvai 
siekti pažangos pažinimo srityje ir tobulumo gyve- 
nime. 

AUTONOMISTINIŲ PAŽIŪRŲ 
ATGARSIAI LIETUVOJE 
IR LIETUVIŲ IšEIVIJOJE 


IšNAšŠOS — PASTABOS 


1Plg. Ross Hoffman, Tradition and Progress, Mil- 
waukee, Bruce, 1938, p. 103. 


2 Pozitivistai ir materialistai kaip tiktai skelbia, kad 
žmogaus laisvė visiškai priklauso išorinių sąlygų bei 
aplinkybių. Sakysim, jie kalba apie socialinės-ekonomi- 
nės laisvės atstatymą, kaip esminę sąlygą grąžinti vidi- 
nei žmogaus laisvei. Tuo būdu jie tikslinę laisvę padaro 
absoliučiai priklausomą sąlyginės. 


3 Kitose kalbose skirtybė vadinama — lot. diver- 
sitas, differentia, pr. difference, diversitė, angl. dif- 
ference, diversity, vok. Verschiedencheit; priešybė 
— lot. contratietas, oppositum, pr. contraste, contraire, 
angl. contrast, contrary, vok. Gegensatz, Gegenteil; 
prieštarybė (prieštara) — lot. contradictio, pr. ir 
angl. contradiction, vok. Widerspruch. 


+ Abert Goedeckemayer, Das Freiheitsproblem, 
Halle 1931, p. 1. 


5Joseph Mausbach, Katholische Moraltheologie, 
Muenster i. W. 1922, p. 123. 


$ Jacgues Maritain, Une philosophie de la libertė: 
“Du regime temporel et la libertė", Paris 1933, p. 35. 


* Iš veikalų, kurie išsamiai svarsto valios laisvės klau- 
simą, galima nurodyti Rud. Keussen, Die Willens- 
freiheit als religioeses und philosophisches Grundpro- 
blem, Freiburg i. Br. 1935. 

74 Malonės ir laisvės sąveiką plačiau svarsto Romano 
Guardini savo veikale Freiheit, Gnade, Schicksal, 
Muenchen, Koeselverlag, 1949; M. J. Scheeben, Na- 
tur und Gnade, Freiburg i. Br. 1941; F. Weltsch, 

Gnade und Freiheit—zum Problem des schoepferischen 
Ihmels, Theonomie und Autonomie im Lichte der 
Willens in Religion und Ethik, Berlin 1920; L. 
christlichen Ethik, Leipzig 1903. 


SKEPTICIZMAS, NEOPAGONIŠKASIS MISTICIZMAS, 
ATEISTINIS HUMANIZMAS 


5 Graikų žodis skeptikas reiškia abejotoją. Skep- 
tizicmas yra tokia pažiūrų kryptis, kuri skelbia visišką 
abejojimą, ar žmogus galis pasiekti tikro pažinimo. Vie- 
ni tų pažiūrų atstovai išpažista visuotinį abejojimą — 
visose srityse, kiti — tik tam tikrose, sakysim, religijos 
ir dorovės. Tipiški skeptikai buvo graikų sofistai. švie- 
čiamoji filosofija laikėsi metafizinio ir etinio skepticiz- 
mo. To paties šiandien laikosi ir nihilistinis egzistencia- 
lizmas, išpažindamas beviltiškumo dogmą arba, Ches- 
tertono žodžiais, tikis i netikėjimą. 

Pas mus skepticizmas reiškėsi kartu su laisvamaniš- 
komis pažiūromis. Jis buvo dalinis, taikomas daugiau 
religijos ir dorovės sričiai (plg. J. Laukis, Galų ga- 
le mes nežinome nieko: “Laisvoji Mintis"? 1911, nr. 15). 
Pastaruoju laiku publicistikoje ir beletristikoje ima 
reikštis ir egzistencialistinis skepticizmas (nihilizmas). 

9 šis humanizmas vadinamas pilnutiniuoju — integra- 
liniu, plg. Jacgues Maritain, Humanisme Integrale, 
Paris 1936. Juo remiasi ir krikščioniškasis humanizmas, 
plg. Ludwig Lenhart, Das Problem des Humanismus 
ir der neuzeitlichen katholischen Theologie, Mainz 1947; 
Fr. Hermans, Histoire doctrinale de UHumanisme 
chrėtien, Paris 1948; E. Przywara, Humanitas — 
Der Mensch gestern und morgen, Nuernberg 1952. 

10 šis Duererio kūrinys, vaizduojąs saturninį “kūdi- 
ki", laikomas labiausiai išreiškusiu astrologinį šaltumą, 
sustingimą, beviltiškumą, “Weltschmerzą". Apie jį ne- 
mažai rašyta ir aiškintasi jo prasmė (plg. Ph. 
Schmidt, Melancholia I: “Stimmen der Zeit“ 1948, 

Hf. 3). Mūsų spaudoje 'Melancholiją I'* prisiminė J. 
Keliuotis savo straipsnyje “Albertas Duereris“ 
(Židinys 1928, nr. 12). Duererį jis apibudina, kaip pas- 
kutinį tvirtų viduramžinės dvasios meno pagrindų gy- 
nėją — prieš humanizmo ir renesanso audras. 

11 Apie alchemikus ir astrologus mokslo pažiūrių pas 
mus rašė: prof. V. Čepinskis savo straipsnyje — 
“Izaokas Newtonas“* (Kosmos 1927, nr. 10-11, p. 363-64); 
doc. P. Slavėnas — “Astrologija"* (N. Romuva 1934, 
nr. 197); prof. P. M. Šivickis — “Alchemija" (N. 
Romuva 1933, nr. 111). 

Alchemiškasis okultizmas atgijo 18 a. pabaigoj ir 19 
a. pradžioj. Jo atgarsiu randame įvairiuose kraštuose 
(plg. Th. Moreux, Alchemie modern, Paris 1924), 
be kitko, Lenkijoj ir Lietuvoje. Lenkijoje šios srovės 
pradininkas buvo didikas Tadas Leščys Grabianka 
(+ 1807), o jos gilintojas Antanas Pošman. šis, esą, 
pažinojęs “viduramžinių alehemikų paslaptis" ir mokė- 
jęs jas pritaikyti žmonėms atnaujint. Savo “hermetišką 
tilosofiją" jis išdėstė Petrapily išleistame veikale “Be- 
trachtungen ueber das Vater-Unser, eine moralisch- 
philosophische Schrift“ (1808) ir “Uwagi magnetyczne". 
Pošmanas buvo vadinamas lenkiškuoju Teofrastu Pa- 
racelsu (“Teofrast polski“), 

1: Nauja okultistikos forma Vakaruose, magnetizmo 
vardu, sukūrė vokiečių gyd. Pr. Ant. Mesmer (+1815). 
Pradžioj buvęs astrologistas, parašęs veikalą apie mag- 
netinę - elektrinę planetų itaką Žmogaus kūnui (De 
Planetarum influxu in corpus humanum), vėliau savo 
pažiūrą pakeitė, radęs pačiame žmoguje mistišką gydo- 
mąja galia, vadinamą “gyvuliškuoju magnetizmu“. Tą 
galią jis pradėjo vartoti gydymui. Speciali mokslininkų 
komisija jo metodą pripažino nemokslišku, bet magne- 
tizmas vystėsi toliau, pereidamas į šarlatanų rankas. 

Ši srovė per Lenkiją pasiekė ir Lietuvą. Jos populia- 
rintojas Vilniuje buvo Ignas Emanuelis Lachnickis 
(+ 1826), leidęs ir redagavęs tris metus žurnalą “Po- 
mietnik Magnetyczny Wilenski“. šis žurnalas ir jo skel- 

biamasis “gyvulinis magnetizmas" buvo sukėlęs daug 
ginčų Lietuvos bajoriškuose sluogsniuose. Tuos ginčus 
plačiau apibudina J. šl. sekdamas P. Chmielovskį — 
“Misticizmas Lietuvoje XIX metšimčio pradžioje“ (“L. 
Mintis" 1911, nr. 18, p. 420-23). 

13 Apie Erazmą Rotterddmieti išsamią studiją yra 
paskelbęs Pr. Dovydaitis “Lietuvos Mokykloje? 
1936-37 metais. Dar rašė J. Keliuotis — “Erazmas 
Roterdamietis — didysis humanistas" (N. Romuva 1937, 
nr. 40). Jo garsiąją satyrą “Laus stultitiae — Kvailys- 
tės Gyris" išvertė P. Būtėnas (plg. Liet. Mokykla 
1938, nr. 3). Apie šį Erazmo kūrinį ir pas mus būta 
įvairių komentarų. Tačiau kažin ar netiksliau jį laikyti 
nukreiptą prieš humanizmo iškrypimus: mokslo ir me- 
no dievinimą, geometrinio - matematinio metodo pikt- 
naudojimą kabalistikai, burtišką tikėjimą astrologiniais 
“stebuklais", “laimingą susiviliojimą savimi“ ir tuo bū- 
du “klaidžiojima, kaip šešėliai, požemio viešpatijos tam- 
sybėse"'. 

14 Laisvamaninis - ateistinis humanizmas  užgožęs 
šiandien ypač Prancūziją (plg. J. M. Le Blond — 
“L'humanisme athėe au college de France": Etudes 
1953, nr. 3). Vokietijoje, nuo 1927 metų, pradėtas 
“Humanitaere Erneuerung'" sąjūdis, nacių pristabdytas 
ir 1945 m. vėl atnaujintas. Jo tikslai yra: “Erlebnis, 
Formulierung, Tat“ (Plg. Fr. V., Frankfurt, Die 
Humanitaere Erneuerung, Humanitheon Edition, be m., 
p. 53). Tai yra pozitivistinis humanizmas, išpažįstąs 
žmonijos - dievo (Humanitheon) idealą. 

Pas mus laisvamaninis humanizmas reiškiasi kartu su 
marksizmo, pozitivizmo, o pastaruoju laiku ir egzisten- 
cializmo įtakomis. Konkrečiai, humanistais save laiko 
socialdemokratai, varpininkai - liaudininkai, šviesinin- 
kai, santarvininkai, santariečiai, jaunieji tautininkai ir 
daugiau į egzistencializmą pasukę kaikurie lankininkai. 

Apie ateistini humanizmą iš filosofinės pusės yra ra- 
šęs J. Girnius: Ateistinio humanizmo akivaizdoje 
(Aidai 1949, nr. 26) ir Laisvė ir likimas (Aidai 1949, nr. 

24); A. Maceina, Stabmeldybė ar apostazija? (Lux 
Christi 1955, nr. 1). Ypatingo dėmesio vertas H. de 
Lubac veikalas “Le drame de Vhumanisme athėe“, 
Paris 1950. 


TEOSOFIJA, INDUIZMAS, ASTROLOGIJA 


5 Pas mus okultizmas ir teosofija, tarpininkaujant 
ponių Blavatskos ir Besant raštams, o ypač Steinerio 
“Magazin fuer Literatur", stipriai paveikė du jaunus 
rašytojus — Herbačiauskį ir Vydūną, Abu 
jie, kaip romantikai, buvo panūdę atrasti savos tautos 
dvasią stabmeldiškoj istoriškoj praeity, ir abu metėsi į 
“mistiškąją" okultizmo bei teosofijos "pasaulėžiūrą". 
Herbačiauskis pynė savo astrologines - okultistinės for- 
mules ir horeoskopus į šiaip jau įdomius tautiniais klau- 
simais straipsnius bei vaizdelius savo redaguotoje “Ga- 
bijoje" (1907) arba vėliau “Vaivorikštėje" ir “Pirmaja- 
me Bare", o taip pat savo išleistose knygose “Erškėčių 
vainikas" (Krokuva 1908) ir “Dievo šypsenos" (Kau- 
nas 1929). Nemaža vietos jis skirdavo okultistikai ir 
savo paskaitose VD universitete. Iš to kilo susikirtimas: 
J. Razma parašė “Herbačiauskis ir šetonas" (Vairas 
1931, t. II, p. 49 ir t), o Herbačiauskis atsakė 
“Mano šetonas" (Vairas 1931, t. III, p. 443 ir t.). 

Vydūnas savo teosofiją buvo užsimojęs padaryti pri- 
einamą masėms. Tuo tikslu jis leido keletą žurnalėlių: 
“Šaltinį (1905-08), “Jaunimą" (1911-14), “Naujovę" 
(1915) ir “Darbymeti" (1921-25). Parašė ir visą eilę 
knygų: “Visumos sąranga", “Slėpiningoji žmogaus di- 
dybė", “Mirtis ir kas toliau", “Žmonijos kelias", “Liki- 
mo kilmė“, “Apšvietimas" ir “Gimdymo slėpiniai“. šie 
raštai nebuvo originalūs. Jis pats nurodo šaltinius, ku- 
riais naudojosi, būtent — Anny Besantos, F. Hartmano, 
Blavatskos raštai. Kiek originalesni jo raštai: “Mūsų 
uždavinys“ ir “Tautos gyvata". Pasak V. Mykolaičio- 
Putino, “Vydūno skelbiamas mokslas yra ne vien pan- 
teistinis, bet dalimi ir okultistinis - astrologinis, spiri- 

tistinis" (plg. “Vydūnas", Židinys 1928, nr. 7, p. 21). 

Dėl Vydūno filosofinės - religinės krypties savu lai- 
ku buvo pasisakęs B. Čėsnys straipsniu “Dėl P, Vy- 
dūno minčių “Jaunime'* (Ateitis 1911, nr. 10). Apie 
teosofiją ir okultizmą iš kritinės pusės yra rašęs Dr. 
Simas šultė: “Teosofų pasaulėžiūra" (Draugija 1912, 
nr. 70, 71-72) ir “Okultistinė filosofija bei teosofija" 
(Ganytojas 1920, nr. 7, 8, 9). 

Šalia Vydūno ir Herbačiauskio, antrajame nepriklau- 
somybės dešimtmetyje, didesni pasisekimą inteligenti- 
joje turėjo spiritizmo “menas" ir induizmo (jogizmo) 
“mokslas". šis pastarasis Lietuvą siekė iš Rygos leidžia- 
mais rusų kalba raštais. (Seniau iš tos pačios Rygos 
Jakavičius savo kalendoriais ir sapnininkais sklei- 
dė liaudyje astrologizmu nuspalvintus “lėmimus"), Vie- 
nas kitas dalykas iš okultizmo, astrologijos, biosofijos, 
magijos buvo ir Lietuvoje išleista ne tik lietuvių kalba, 
bet ir rusų bei vokiečių. Išleidimu ir platinimu daugiau- 
sia vertėsi rusiškai žydiškosios leidyklos bei knygynai. 
Jie ir laisvamaniškoji šiaulių leidykla, be to, skleidė 
Lietuvoje “Aigipto  sapnininkus ir orakulus", sapnų 
knygeles, Mikaldos pranašavimus, “saliamonus arba 
spėjimus ateities“. 

Spiritizmo ir apskritai dvasių pasaulio klausimus iš 
kritiškosios pusės (nors su nepakankamų kritiškumu) 
pas mus bandė liesti matematikas J. Mačernis, be 
kitko, išvertęs J. Godfrey Rauperto knyga “Spiri- 
tizmo dvasios — patyrimai ir irodymai" (Kaunas 1931). 

Teosofija ir induizmas pas mus tik iš dalies buvo nu- 
kreipti prieš krikščionybę. Žymiai labiau tai darė anglo- 
saksai savo kraštuose, arba Volney, Dupuis, Virolleaud 
Prancūzijoj, ar Winkler, Zimmern Vokietijoj, arba mū- 
sų varpininkų gerbtasis Andrius Nemojevskis Lenkijoj. 
Šių pastangos išaiškinti krikščionybę be Kristaus, apri- 
boti ja astrologinio saulės kulto ribose, supinant su ka- 
balistiniais “Chrisen" ar “Krišnos" (Kristaus) ir “Ye- 
sus" (Jėzaus) vardais, yra vertinęs Pr. Dovydaitis 
“Kristaus Problemoj" (Draugija 1911, nr. 50). 

Induizmo ir astrologizmo mitais pas mus gana stip- 
riai naudojosi laisvamanybė ir socializmas savo kovoje 
prieš krikščionybę. Sakysim, Dr. J. šliupas, rašy- 
damas “Kas įsteigė krikščionybę" (L. Mintis 1912, nr. 
32) ir paneigdamas Kristaus istoriškumą, be kitko, pri- 
sipažista, kokiu šaltiniu naudojosi, būtent — F. C. Co- 
nybeare knyga “Myth, Magic and Morals". Panašiai 
įžangoje išsiduoda Iksas “Keleivio? išleistoje kny- 
goje — “Kokius dievus žmonės garbino senovėje" (So. 
Boston 1916, 272 p.). Krikščionybės sutapatinimas su 
pagonybe, jos vardų, ženklų ir įvykių išvedimas iš ba- 
biloniškų, asiriškų, indiškų religijų buvo visą laiką gy- 
vas ir patvarus visoje mūsų laisvamanių publicistikoje. 


LIBERTINIZMAS IR MASONIJA 


16 Lotyniškai jie vadinta libertini (laisvūnai)., Pran- 
cūzams libertins pradžioj reiškė palaidos doros žmones. 

17 Prieš juos visus kėlė balsą to meto garsusis teolo- 
gas, filosofas ir matematikas, Descartes bičiulis, Martin 
Mersenne (plg. jo veikalą “L'impietė des Deistes, 
Athčes et Libertins de ce temps", Paris 1624). Libertinų 
istorijai medžiagos patiekia: Perrens “Les libertins 
en France au 18 siėcle", 1896. 

18 Prasidėjus pas mus reikštis libertiniškoms pažiū- 
roms, natūraliai jieškota ir jų giliausios priežasties. 
Taip užgriebtas ir Descartes bei jo įtaka naujovi- 
nėms filosofijoms. Tai yra darę: Tiesomylis (Pr. 
Dovydaitis) — “Tiesa, kame ji?" (Ateitis 1913, nr. 3, p. 
122-23); Kaz. Ambrozaitis L. Karsavino asmens 
filosofijos kritikoje “Sub specie aeternitatis aut dura- 
tionis" (Kaunas 1930, p. 3-4); A. Pajaujytė — 
“Descartes vaidmuo naujųjų laikų mąstymui" (šviesa 
1946). Šios pastarosios išvadas J. G. tikslino “Tremti- 
nių Mokykloje“ (1946, nr. 2, p. 91-92). Dar rašė J. 
Keliuotis — “Descartes jubiliejus" (N. Romuva 
1937, 37-38). 

19 Spinozos panteizmas, atėjęs per kitus šaltinius, pa- 
taikė pas mus į subjektyvinį, tam tikru religiškumu nu- 
spalvintą, gamtos pergyvenimą. šitoks panteizmas pasi- 
reiškė Igno Šeiniaus “Kuprelio" arba Vinco Krė- 
vės “Lapino" tipuose. Ir šiaip inteligentijoje būta va- 
dinamos jausmo ar gamtos pergyvenimo religijos reiš- 
kinių, kurie galimi siedinti su panteistiniu (nebūtinai 
spinoziniu) pasaulio ir žmogaus santykio supratimu. 

Filosofinėj mūsų literatūroj Spinozai daugiau dėme- 
sio skyrė prof. V. šilkarskis: “Spinozos monistinė 
filosofija" (Logos 1927, nr. 2), “Spinozos pažinimo laips- 
nių mokslas" (su kritiškos literatūros bibliografija) 
(Logos 1928, nr. 1), “Bayle und Spinoza" (Eranus 1930, 
t. I). Apie Spinozą dar rašė: S. Frankas “Spinozos 
filosofijos pagrindinė idėja" (Vairas 1933, t. VIII, p. 80 
ir t) ir H. Rudy (vertimas) — “Ar Spinoza buvo 
materialistas?" (Kultūra 1932, p. 638 ir t.). 


20 Apie Hobbes totalistinės valstybės teoriją plg. J. 
Vialatoux — “La citė de Hobbes, Theorie de VEtat 
totalitaire: Essai sur la conception naturaliste de la 
civilisation", Paris 1935. 


21 Voltaire raštų vertėjas i lietuvių kalbą Karolis 
Vairas - Račkauskas, “Kandido" įžangoj (“Dir- 
vos" leidinys, Kaunas 1922, p. VI) rašo: “1762 m. jis 
(Voltaire) pradėjo visą eilę užpuolimų ant bažnyčios ir 
krikščionybės. Jo aštrios satiros plunksna buvo skau- 
dus ir galingas ginklas prieš Bažnyčia. Jis, lyg chirur- 
gas su šaltu skalpeliu, kerta viena po kitam smūgi to 
meto bažnyčiai ir dvasiškijai. Nekartą jo raštuose užei- 
ni satirą, prilygstančią cinizmui". 

Apie šį prancūzų laisvamanybės pradininką rašė 
Kaukas “Voltaire" (Laisvoji Mintis 1915, nr. 57), 0 
specialią studija parengė prof. Vladas Dubas (+ 1937) 
“Voltaire", Kaunas 1932. Dubas buvo prancūzų litera- 
tūrinės laisvamanybės atstovas, be kitko, dalyvavęs 
Lietuvos laisvamaniniame sąjūdyje ir 1931 m. redaga- 
vęs laisvamanių žurnalą “Vagą". 

22 Iš mūsų teisininkų Montesguieu domėjosi prof. 
Petras Leonas — “Monteskjės 'Įstatymų Dvasia' pa- 
skaičius" (Kultūra 1925, p. 149 ir t.). 


23 Rousseau buvo domėjęsis Lietuva, ir Lietuvos di- 
dikai buvo ketinę jį kviestis apsigyventi Lietuvoje. 
Šiais laikais lietuviu dėmesys šiam filosofui nebuvo žy- 
mus. Apie jį, be kitko, rašė: J. G., “Jean Jacgues Rous- 
seau" (Kultūra 1928, p. 506 ir t); P. Leonas “Žan 
Žak Russo minčių žiupsnelis" (Kultūra 1928, p. 411 ir 
t); Vl. Jurgutis, “Jean Jacgues Rousseau pažiūros 
į Lietuvos viešaji 18-jo amžiaus ūkį" (Varpas 1932, nr. 
2). 

24 Visoj šioj veikloj, kaip ir pačioje prancūzų revoliu- 
cijoje, ypatingą vaidmenį yra atlikę laisvieji masonai. 
Masonijos nariai buvo revoliucijos parengėjai — Vol- 
taire, Rousseau, Helvetius ir jos ivykdytojai — Robes- 
pierre, Danton, Morrat. 

Modernioji masonija, pradėta Anglijoj 1717 m., su- 
sieta su deistinėmis pažiūromis, Prancūzijoj nukrypo i 
atvirą ateizmą. Napoleono žygiai prancūzu masonams 
padėjo visoje Europoje perimti vadovaujamąji vaidme- 
nį. Nuo to laiko prasidėjo anglų ir prancūzų masonų 
lenktyniavimas dėl įtakų pasaulio politikoje. Išsiskyrė 
ir ju taktika dėl kovos metodų prieš "pirmaja" pasau- 
lio galybę — Bažnyčią. Anglų masonai deistai smerkia 
prancūzus masonus ateistus. Plg. J. Bertelot, “Ma- 
connerie francaise et maconnerie anglaise“ (“Etudes" 
1952, nr. 5), lietuviu spaudoj: “Kur šiandien stovi ma- 
sonai" (Į Laisvę 1955, nr. 7). 

Apie masonų veikimą Lietuvos praeityje buvo rašy- 
ta: “Wolnomularstwo na Litwie XIX Wieku, Vilno (cit. 
iš atminties, autoriaus ir metų nebeatsimenant); J. 
Šliupas (pagal Limanovski), “Laisvieji mulioriai ir 
kitos draugijos Lietuvoje 100 metų atgal' (Laisvoji 
Mintis 1912, nr. 25 ir 26); Alb. Tarulis, “Keletas 
bruožu iš filomatų - filoretu istorijos" (N. Romuva 1935, 
nr. 5, 6); M. Biržiška, Filomatai (Liet. Encikl, I 
leidimas, su bibliogr.); V. Maciūnas, Filomatai ir 

tiloretai (Liet. Encikl., II leid., VI t. su bibliogr.). 

Lietuvos masonų ložės ir antrinės jų organizacijos 
buvo uždarytos rusų administracijos, o 1910 m. vėl bu- 
vo ikurta pirmoji ložė Vilniuje “Litwa" vardu. Narių 
sudėtis buvo tarptautinė, vadovas — Mykolas Roe- 
meris (+ 1945), įgaliojimai steigtis gauti iš Petrapilio 
rusų masonų. Vilnių užėmus lenkams, Lietuvos masonų 
centras pasidarė Kaunas. Beveik visą nepriklausomybės 
laika jiems vadovavo tas pats Myk. Roemeris. Plačiau 
apie tai žr. M. Biržiška — “Prof. Mykolas Roeme- 
ris" (Tremties Metai, Tuebingen 1947, p. 535-58). Pa- 
gal M. Biržišką, pirmieji atsikūrę masonai Lietuvoje 
daugiausia narių turėję iš socialdemokratų tarpo. Tai 
turėtų patvirtinti ir M (P. Avižonio) brošiūra “So- 
cialistai ir masonai: Ar jie jums priešai?" (Vilnius 1906, 
16 p.). Kaip nepriešus, mūsų visuomenei masonus buvo 
pristatęs ir pats M. R.(oemeris) — “Masonai" (Kul- 
tūra 1925,nr. 5-6). 

25 Apie Anatole France mūsų kalba yra rašę: J. 
Ur. — “Anatole France“, Kultūra, 1924, nr. 6-7; A. 
Venclova — “Anatole France", Kultūra 1934, nr. 11; 
A. Le Goft—“France apie Kristų", Vaga 1931, nr. 4-5. 
Specialią studija parengė prof. V. Dubas, “Anatole 
France — Kursas skaitytas Lietuvos universitete per 
1925 m. rudens semestrą", Kaunas 1928, 224 p. Pastara- 
sis taip apibudina rašytoją: “A. France, be abejojimo,— 
vienas žymiausių prancūzų XIX amž. pabaigos ir XX 
amž. pradžios grožinės literatūros atstovas. Paprastai 
jis vadinamas “laisvamanybės popiežium', netikinčiųjų 
popiežium (le pape des incredules), XIX amžiaus Vol- 
taire'u'. Prof. Michaut pavadino A. France'ą 'diletantų 
princu'... Dar geriau jis galima vadinti, pasak Roujon'o, 
velniu. Taip, tai tikras velnias, dažnai nesugaunamas 
savo pažiūrose, savo minties, savo klastingumo, savo 
tikrojo veido vingiuose. Tasai skepticizmo, rafinuoto 
diletantizmo, didelio proto chameleonas drauge buvo 
garsus, populiarus rašytojas, tiksliau, didysis rašytojas. 
Velnias, paėmęs plunksną ir tapęs didžiuoju rašytoju — 

tai A. France. Tasai prancūzų velnias buvo prisisunkęs 
visų naujausių prancūzų kultūros ypatumų, prancūzų 
antros XIX amž. pusės idėjinės atmosferos ypatumų" (p. 
3-6). 

26 šios prancūzų literatūros vertimų turime ir mūsų 
kalba: H. Balzaco —“Kristus Flandruose", vertė K. 
Vairas, Dirvos leid. ir “Tėvas Gorijotas", I-II, vertė V. 
Žilinskaitė, Universitas leid., Kaunas 1930; Victor Hu- 
g0o — “Vaišės Jėzaus pas popiežių Pijų IX", Pittsburg, 
Pa. 21907; Emile Zola — “Liurdas", Kaunas 1929 (?) 
ir “Sąmišis", šviesos leid., Kaunas 1936; Guy Mau- 
passanto — “Ivettė", vertė Ant. Venclova, Sp. Fon- 
do leid.,, Kaunas 1930; “Novelės", vertė B. Blažonytė, 
Varpo leid, Kaunas 1922; “Pjeras ir Žanas", vertė R. 
Mironas, Sp. Fondo leid. Kaunas 1937; “Storiukė", II 
leid.,, Kaunas 1935; “Rinktinės novelės“, vertė E. Vis- 
kanta, Kaunas 1929; Anatole France's — “Dievai 
trokšta“, vertė E. Viskanta, šviturio leid., Kaunas 1929; 
“Pingvinų sala", vertė J. Pajaujis, Kaunas 1929; “Rau- 
donoji lelija“, vertė E. Viskanta, Kaunas 1931; “Taisa", 
vertė A. šimėnas, Klaipėda 1931. 

27 Apie šį vokiečių laisvadvasį iš mūsiškių yra rašę: 
Ig. Skrupskelis — “Gottholdas Ephraimas Lessin- 
gas“ (Židinys 1929, nr. 2); Edvinas — “Gotthold 
Ephraim Lessing“ (Kultūra 1929, p. 99 ir t.), A. Ra- 
ginis — “G. E. Lessingas" (N. Romuva 1931, nr. 8). 

28 Vokiškoji masonija sukūrė naują Illuminatų srovę. 
Jos kūrėjas (1776) buvo Adomas Weishauptas. 
Illuminatai — apšviestieji, spinduliuočiai — siekė “vi- 
suotinės demokratinės pasaulio respublikos“ praktinio 
liberalizmo pagrindais. Žmonija turėjo būti išvaduota 
iš visų "prietarų" ir subręsti pati viena, neglobojama 
nei Bažnyčios religiškai, nei valstybės politiškai, “nei 
kunigų, nei princų". Pasaulio išganymas ateisiąs tada, 
kai jis būsiąs suvienytas ir apjungtas, o tai turėsiančios 
padaryti “slaptos išminties mokyklos" (illuminatų 10- 
žės). 

Lietuvos bajoraičiai, kaip ir lenkų, susipažino su vo- 

kiškuoju illuminatizmu, studijuodami Berlyno, Breslau 
ir Karaliaučiaus universitetuose, kur veikė filoretiški 
(doros mėgėjų) “Tugendbundai"*. Taip Vilniuje buvo 
įsteigtos šios masoniško pobūdžio organizacijos: 1817 — 
šaldrų (Szubrawcow) ir Filomatų (mokslo mė- 
gėjų), 1819 — Spinduliūočių (Promienistych) ir 
1820 — Filoretų (doros mėgėjų) vardais. Steigėjai 
ir vadai buvo jauni masonai Tomas Zanas ir Juozas 
Ježovskis. 

Atskirai dar veikė bajoro Mykolo Roemerio va- 
dovaujamos “Uoliojo Lietuvio" (Gorlywy Litwin), “So- 
krato Mokyklos“, “Palemono" masonų ložės. Kaip pir- 
mųjų organizacijų, taip ir šių ložių kryptis buvo lenkiš- 
ka. (Lietuva priklausė vienai iš septynių Lenkijos ma- 
sonų provincijų). Masonų sąjūdis Lietuvoje nesidomė- 
jo lietuviškumu, bent nieko bendro neturėjo su lietu- 
viškuoju 19 a. žemaičių sąjūdžiu. 

Apie naujai atkurtų masonų kontingentą ir jų pasi- 
reiškimą Lietuvoje viešai pradėta prasitarti tik trem- 
tyje. Plg. St. Yla, Žmonės ir žvėrys dievų miške, Put- 
nam 1951 (p. 239) ir Myk. Biržiška (minėtame 
str. apie M. Roemeri). Masonai buvo idealizuojami 
“Kultūroje? (plg. 1925, nr. 5-6), jų panegirikai buvo 
išversta Jokaijo knyga “Pajudinkim vyrai žemę!“ 
(Plg. tuo klausimu A. Jakšto straipsnį “Draugijoj"* 1922, 
nr. 9-10). Plačioje visuomenėje masonų klausimą buvo 
išgarsinęs (iš katalikų pusės) A. Maliauskis savo 
knygele “Masonai arba parmazonai", Kaunas 1926, 70 
p. Apie tai rašė: St. T-ys — “Masonai ir jų veikimas" 
(Ateitis 1929, nr. 1), J. Prutenis — “Masonai brau- 
nasi lietuvių tarpan" (Lux Christi 1953, nr. 3). 


KANTAS IR HEGELIS 
29 Tiesioginė Kanto pažiūrų įtaka pas mus nebuvo 


jaučiama. Juo beveik nesidomėjo rusai, o tuo pačiu jie 
neperdavė dėmesio ir mūsiškiams studentams savuose 

universitetuose. Tačiau netiesiogiai Kanto autonomiz- 
mas įsiliejo į bendrą mūsų jaunos inteligentijos pasine- 
šimą individualizmo keliu. Aušriečiai skelbėsi esą “per- 
sitikrinimu individualistai". “Kiekvienas žmogus yra 
pats sau tikslas" (Aušrinė 1914, nr. 26, p. 133). “Aušri- 
ninkai (aušriečiai, Y) patys pasiskelbė grynais indivi- 
dualistais subjektivistais, tarp kitko ir doros dalykuo- 
se" (Ateitis 1919, p. 125). Ta prasme apie “Kanto mora- 
lę" rašė J. J-as “Kultūroje (1924, p. 185 ir t.). 

Dorinį Kanio autonomizmą - subjektivizmą mūsų 
spaudoje kritiškai yra vertinę: Pr. Kuraitis — “Au- 
tonomija doros srityje ir krikščionybė" (Vadovas 1913, 
nr. 53) ir “Per Kantą į Nietzschę — Iš moderniosios 
etikos plėtotės" (Logos 1921, p. 64-71); Konstantinas 
Čibiras — "Doros objektyvumas" (Draugija 1919 nr. 
2-3); Juozas Lomanas — “Kantizmas ir modernioji 
pasaulėžiūra“ (Draugija 1922, p. 178-91 ir 259-74). 

Kanto filosofijai nagrinėti bei vertinti buvo 
paskirtas visas “Logos" 1924 metų 2-sis numeris. Rašė 
profesoriai: Pr. Kuraitis, W. Ehmer, Iz. Tamošaitis, M. 
Reinys, P. Leonas, J. Eretas. Pridėta (viršelyje) ir kitų 
lietuvių, rašiusių apie Kantą, bibliografija. 

Kanto santykiams su gamtos ir gretimai- 
siais mokslais buvo paskirtas visas gamtotyros 
žurnalo “Kosmos" 1925 metų 6-sis numeris. 

30 Plg. Die Rueckstaendigkeit des modernen Freiden- 
kertums. Eine kritische Untersuchung, Berlin 1905. 

31 “Vokiškasis idealizmas“ filosofijoje skirtinas nuo 
“idealizmo filosofijos", kuri kitais žodžiais vadinama 
visuotinoji arba “philosopia perennis". šią pastarąja 
atstovauja Platonas ir Aristotelis ir krikščioniškoji filo- 
sofija. Apie idealizmo filosofiją Mūsų literatūroje buvo 
ne kartą rašoma: J. Donat — “Idealizmas filosofijoj 
ir jo istorija" (Logos 1922, p. 215-24), Iz. Tamošai- 
tis — “Idealizmo renesansas" (Vairas 1933, nr. 11), Pr. 
Dovydaitis — “Idealizmo pasaulėžiūros laimėjimai 
šių dienų filosofijoj, moksle ir literatūroj? (Židinys 
1925, nr. 1-2). 

Vokiškosios “idealizmo filosofijos praktiškąsias išva- 
das buvo pramatęs prieš 100 metų miręs vokiečių filo- 
sofas ir poetas Henrikas Heine (į 1856). Savo reli- 
gijos ir filosofijos istorijoje jis pranašavo klaikią vo- 
kiečių revoliuciją, kurią paruoš Kanto kritika, Fichtės 
transcendentinis idealizmas ir gamtos filosofija. Jo žo- 
džiais, “perversmą pradės kantininkai, kurie, apraiškų 
pasaulyje nenorėdami girdėti apie jokį pietizmą, be pa- 
sigailėjimo su kardu ir durtuvu nusiaubs mūsų europiš- 
ką žemę. Paskui į sceną išeis apsiginklavę Fichtės šali- 
ninkai, kurių valios fanatizmas nesustos nei prieš bai- 
mę, nei prieš vilionę... Bet blogiausi už visus bus gam- 
tos filosofai, kurie, pradėję reikštis vokiečių revoliuci- 
joje, bus identifikuojami su pačiu sunaikinimu... Nesi- 
juokite iš fantasto, kuris apraiškų pasaulyje laukia tos 
pačios revoliucijos, įvykusios dvasios pasaulyje. Mintis 
eina prieš veiksmą taip, kaip žaibas — prieš griausti- 
nį“ (Deutsche Zeitung 1945, cit. iš “Naujojo Gyvenimo" 
1945, nr. 1, p. 11-12). Apie Heinės pranašystes, sąryšyje 
su vokiečių idealizmo filosofijos grėsme, pas mus buvo 
rašęs Vl. Silkarskis — “Heinė ir socializmo auš- 
ra" (Židinys 1929, nr. 5-6). Dėl to nacių režimas buvo 
uždraudęs Heinės raštus spausdinti ir skaityti. 

32 Hegelis domino mūsiškius dviem atžvilgiais: kaip 
filosofas apskritai ir kaip valstybės absoliutizmo filoso- 
fas. Pirmuoju atžvilgiu Hegelį vertino Pr. Kuraitis 
“Logos" žurnale: “Įvadas į Hegelio filosofiją ir jos pa- 
grindų kritišką vertinimą" (1936, nr. 1, 2) ir “Hegelio 
logikos ir otologijos svarbesnieji nusistatymai" (1938). 
Antruoju atžvilgiu Hegelį vertino katalikai, kaip Pr. 
Mantvydas — “Hegelis ir jo valstybinė mintis" (Ži- 
dinys, 1931, nr. 12) ir J. Gobis — “Hegelio valstybės 
filosofija" (Logos 1932, p. 80 ir t.) ir marksistai, kaip 
J. G. — “Hegelio filosofija" (Kultūra 1931, nr. 12), pa- 
ruošusi “dirvą dialektiškajam materializmui, kurio reiš- 
kėjais buvo Marksas ir Engelsas" (p. 684). Hegelio įta- 
kas fašizmui svarstė A. Valašinas — “Hegelis ir fa- 
šizmas" (Naujoji Romuva 1931, nr. 46). 


192 


MARKSISTINIS MATERIALIZMAS 


38 Pas mus šią materialistinę - humanistinę Feuerba- 
cho politikos primato pažiūrą atstovavo jaunieji tauti- 
ninkai, kaip D. Cesevičius (plg. “Romuviečių or- 
ganinė valstybė": Vairas 1936, nr. 5) ir liaudininkai, 
kaip M. Mackevičius (plg. “Iš varpininkų istori- 
jos ir ideologijos": Studenių Varpas 1948). Savu keliu 
tai darė mūsų marksistai (plg. J. G. — “Feuerbacho 
filosofija": “Kultūra" 1932, nr. 1). 


34 Ap Karolį Marksą iš mūsų kairiųjų pu- 
sės buvo rašyta: L. Pruseikos — “Karolis Marksas, 
jo gyvenimo ir mokslo charakteristika", Brooklyn 1918, 
246 p.; J. V. — “Apie Karolį Marksą ir marksizmą", 
Kaunas 1933, 40 p.; J. Uželasiečio — “Dėl Karolio 
Markso ir marksizmo" (Aušrinė 1933, nr. 4); M. šuva- 
lio — “Markso kova su Bakuninu" (Aušrinė 1933, nr. 
4); J. G. — “K. Markso ir Fr. Engelso gyvenimas ir dar- 
bai“ (Kultūra 1932, nr. 2) ir “Karoliui Marksui paminė- 
ti" (Kultūra 1933, nr. 2). 


35 Markso istorinio materializmo temomis lietuvių 
kalba išleista: “Materialistiškasis istorijos supratimas“, 
Keleivio leid., So. Boston 1915(7?); J. Sterno (J. šliu- 
po vertimas) “Itekmė sociališkų salygų ant visų kultū- 
ros šakų“, Vien. Lietuvninkų leid., Brooklyn 1898, 94 
p; H. Goerter — “Istorinis materializmas", Laisvės 
sp., Brooklyn 1923, 192 p; V. R eimes — “Materialis- 
tinis istorijos supratimas", vertė A. Gč., Kaunas 1934, 
96 p. 

Dialektinio materializmo temomis gausiai buvo rašo- 
ma “Kultūroje". Vien J. G. yra paskelbęs šiuos straips- 
nius 1931 metais: “Dialektiškai materialistinė pasaulė- 
žiūra" (nr. 8), “Senovės materializmas" (nr. 9), “Nau- 
jųjų laikų materializmas" (nr. 10, 11), “Hegelio filoso- 
fija" — dialektinio materializmo parengėja (nr. 12), 
1932 metais: “Feuerbacho filosofija" — marksizmo pa- 
rengėja (nr. 1), “Dialektinio materializmo pažinimo 

mokslas" (nr. 4, 5), “Apie valios laisvę — gamtos ir VI- 
suomenes reiškinių dėsningumas ir valios laisvė“ (nr. 
10, 11). 

Marksistinis Lietuvos istorijos ir kultūros nušvietimas 
ėjo dviem keliais: komunistinėje lietuvių spaudoje, lei- 
džiamoj Sov. Rusijoj bei JAV ir kultūrbolševikinėj li- 
teratūroj Lietuvoje. Iš pirmųjų tais klausimais rašė: Z. 
Aleksa - Angarietis — “Apie Lietuvos istoriją“ 
(Priekalas 1936, nr. 7), “Apie 1863 m. sukilimą Lenkijoj 
ir Lietuvoj Markso ir Engelso laiškuos“ (t. p., nr. 9), 
“Prie tautinio klausimo rišimo Lietuvoj“ (Komunistas 
1923, nr. 10), “Dėl tautinės lietuvių kultūros“ (Prieka- 
las 1937, nr. 1), “Apie mūsų patriotizmą“ (šviesa 1936, 
nr. 3); St Matulaitis — “1863 metai Lietuvoje: 
socialiai ekonominis Lietuvos stovis prieš sukilimą", 
Minskas 1933 ir “Istorija ir jos reikšmė revoliuciniam 
proletariatui" (Priekalas 1936, nr. 4). B. Pranskus 
— “Apie tėvynės meilę ir tautinius jausmus" (Prieka- 
las 1936, nr. 9); A. Bimba — “Duokite man laisvę 
arba duokite man mirtį" (šviesa 1936, nr. 1), L. Pru- 
seika — “Vytautas Mažasis" (Brooklyn 1930, 91 p.). 

Kultūrbolševikinė Lietuvos kultūros vertinimo bei 
nušvietimo srovė reiškėsi šiuose žurnaluose bei laikraš- 
čiuose: “Trečias Frontas" (1930-31), “Žaibas (1931), 
“Aš esu visur" (1935), “Literatūra" (1936), iš dalies 
“Naujasis Žodis", “Kultūra", “Prošvaistė" ir kt. 

Kritišku požiūriu marksistinį materializmą vertino: 
Pr. Dovydaitis — “Istorinis materializmas" (Vil- 
ties Priedas 1914) ir “Istorijos filosofija ir jos proble- 
mos" (Logos 1932, p. 97 ir t. ); Kaz. Paltarokas 
veikale “Socialinis klausimas“, Kaunas 1921; V. Če- 
pinskis (pats pasitraukęs iš socialdemokratų, žr. 
Socialdemokratas 1931, nr. 19) — “Kapitalizmo krizė ir 
socializmo perspektyvos“ ir “Socializmas, jo krizė ir 
perspektyvos" (Kultūra 1934, nr. 1-4), J. Venckus 
knygoje “Komunizmo pagrindai“, Buenos Aires 1954 
ir kiti. 

36 Lietuviškoji socializmo srovė tuo pačių pagrindu 
skelbė kovą Dievui. Iksas savo knygelėj “Kodėl aš 
netikiu Dievą arba tikėjimo kritika“ (spaudė Keleivis, 
So. Boston, *1915) rašo: “Kiekvienas turi kovoti už toli- 
mesnį būvį pats. Ir kaip mes tą tvėrimo spėką ant galo 
nepavadintume — Gamta ar Dievų — mes, kad page- 
rinti ir apsaugoti tolimesni savo gyvenimą, visuomet 
turim su ja kovoti, o ne bažnyčias statyti jos garbini- 
mui... Juo daugiau žmogus Dievą apgalės, tuo jam leng- 
vesnis bus gyvenimas. Todėl negarbinti Dievą, bet ko- 
voti su juo!“ (p. 64). 

37 Iš to yra kilusi visų marksistų kova prieš religiją, 
krikščionybę, Bažnyčią ir kunigus. Mūsų marksistų li- 
teratūroje paminėtini bent šie leidiniai: “Socializmas ir 
religija", Keleivio leid., So. Boston 1917(?); Z. Alek- 
sa — “Krikščionių mokslas ir darbininkai", spaudė Ko- 
va, Liet. Social. S-gos Am. leid. nr. 27, Phil., Pa. (be 
metų), 32 p; A. Bimba — “Krikščionybė ir darbinin- 
kai", Liet. Darb. Susivienijimo Am. leid. nr. 11, (be me- 
tų ir vietos), 64 p.; Fred D. Warren (vertė J. V. Sta- 
lioraitis) — “Kodėl Bažnyčia priešinasi socializmui", 
spaudė Laisvė, Brooklyn 1915, 40 p.; S. V. — “Kunigai, 
bedieviai ir socialdemokratai", spaudė Kova, Liet. 
Soc. S-gos Am. leid. nr. 6, Phil. 1908, 30 p; V. Kap- 


sukas — “Kunigai ir revoliucija", spaudė Kova, Liet. 
S-c. S-gos Am. leid. nr. 25, Phil. 1917, 32 p; V. Kap- 
sukas — “Kaip kunigai rūpinasi darbininkais?", spau- 
dė Kova, Liet. Soc. S-gos Am. leid., nr. 24. Phil. (be 
metų), 28 p. Brown — “Komunizmas ir krikščiony- 
bė", Laisvės sp., Brooklyn 1924(?), 224 p.; St. Matu- 
laitis — “Religija", Laisvės sp, Brooklyn 1929(?), 
250 p. 


38 Šis K. Markso ir Fr. Engelso kūrinys į lietuvių ka!- 
bą buvo verstas net trimis atvejais: 1) “Komunistų Ma- 
nifestas", sulietuvino J. B. S., spaudė Kova, išleido Liet. 
Social. S-ga Am. nr. 17, Phil. 1914, 52 p. 2) “Komunis- 
tų Partijos Manifestas", vertė Vl. P ožėla, Vorone- 
žas 1918 ir 3) “Komunistų Partijos Manifestas", vertė 

V. Kapsukas ir V. Žalionis, Maskva 1936— 
Apie patį “Manifestą" rašyta: Egbert Munzer “Ko- 
mMunistų manifestas 100 metų perspektyvoje“, Tėv. 
Sargas 1949, nr. 2-3. 


GAMTAMOKSLIO MATERIALIZMAS 


39 Pas mus to paties charakterio “Gamtos mokslų filo- 
sofiją" (Tauragė 1926) paruošė gyd. Jonas Kai- 
riūkštis, vienas iš organizuotosios laisvamanybės va- 
dų Lietuvoje. Be to, šiais klausimais jis rašė “Kultūros" 
žurnale: “Gamtos mokslai ir filosofija" (1924, nr. 2), 
“Dabartinė filosofija ir jos krypsniai“ (1924, nr. 4), 
“Žmogaus kilmės problema" (1923, nr. 1-2). Savo “gam- 
tos filosofijoj" Kairiūkštis įsakmiai atmeta daiktų esmę, 
pasaulio tikslą, pirmąsias priežastis, o dvasinius reiški- 
nius aiškina fizikos-chemijos dėsniais. Vertindamas šį 
leidinį, gamtos filosofijos dėstytojas VD un-te Dr. A. 
Gylys pastebi: “Metafizikai p. Kairiūkštis neranda 
savo filosofijoj vietos... Su tokiu metafizikos supratimu 
p. K. mažiausiai bent 50 metu pavėlavo" (Židinys 1927, 
nr. 1, p. 83-84). Dėl gamtos mokslų santykio su meta- 
fizika bei filosofija būta ir kitokių pažiūrų, negu kad 
skelbė Kairiūkštis ar Dr. J. šliupas. Kitas šliupas — 
Kęstutis, pirmojo sūnus, fizikos profesorius VD univ-te, 
yra pastebėjęs, kad “gamtos mokslai nieko neišaiškina, 
tik viską aprašo sąvokiniu būdu. Filosofija visuomet 
bando rasti pilną išaiškinimą... Metafizika nėra bergž- 
džias dalykas. Visais amžiais žmonės mėgino sužinoti 
apie gyvybės ir egzistencijos esmę" (Kosmos 1934, nr. 
1-4, p. 96). Tuo klausimu Logos žurnale (1921-22) buvo 
išspausdintas R. StoelzVės strp. “Gamtos mokslas 
ir metafizika". 

40 Buechnerio “Kraft und Stoff", vadinamą vokiškojo 
materializmo evangeliją, vardu “Spėka ir medega arba 
principai prigimtinio surėdymo visatos, drauge su mo- 
rališkų mokslu, ant anų paremtu, lietuviškai perguldė 
Dr. J. šliupas, Chicago 1902", in 80, 380 p. 

Išvertęs Buechnerį, Dr. Jonas šliupas ir paliko visą 
gyvenimą šios materializmo krypties šalininkas (plg. 
jo “Materializmas ir jo laimėjimai": Vaga 1931, nr. 2, 
3). Tai ji skyrė nuo marksistinių - dialektinių materia- 
listų. Šie šaipėsi iš šliupo: “Vogto, Buechnerio, Male- 
shotto materializmas, lietuviškąjį išsireiškimą pavartoję 
pasakytume — tai šliupiškasai materializmas“ (plg. 
J. G. “Dialektiškai materialistinė pasaulėžiūra": Kultū- 
ra 1931, nr. 8, p. 426). Nepalankiai vertino šliupo atkak- 
luma laikytis pasenusios pažiūros ir mūsų universiteto 
jaunieji gamtamokslininkai - dėstytojai. J. Dagys 
rašė: “Lietuvių kultūriniame gyvenime užtenka prisi- 
minti kai kurias Dr. J. šliupo paskaitas, kuriomis jis 
atkakliai gynė jo paties verstoje į lietuvių kalbą, bet jau 
atgyvenusioje savo laikus Buechnerio knygoje “Spėka 
ir Medega' iškeltas tezes" (Kultūra 1934, nr. 3, p. 141). 

*1 Su Buechnerio materialistinių pažiūrų itakom, riš- 
tinos ir laisvamaninės įtaigos Dr. J. šliupui. Sekdamas 
šio vokiečių (ir tarptautinės) laisvamanybės organiza- 
toriaus pavyzdžiu, Dr. J. šliupas pasidarė ir lietuvių 
laisvamanybės organizatoriumi bei vadu: 1909 jis įstei- 
gė “Lietuvių Laisvamanių Susivienijimą“ ir 1910-14 
leido bei redagavo “Laisvają Mintį" Amerikoje; 1924 
Lietuvoje įkūrė “Lietuvių Laisvamanių Etinę Kultūros 
Draugiją", o 1936 tokią pat draugiją įsteigė Clevelande, 
Ohio; Lietuvoj leido “Laisvamanį" ir “Laisvąją Mintį“; 
sulietuvino “Historiją Minties Laisvės" (Biržai 1923, 
179 p.); parašė eilę brošiūrų, nukreiptų prieš religiją, 
Bažnyčia, dvasininkija, šventuosius, Kristų (bibliogra- 
fijos dalis patiekta pas J. V. Girdvainį — “Aušri- 
ninkas Jonas Šliupas"“, Kaunas 1934, p. 115-116). 


HAECKELIO MONIZMAS — EVOLIUCIONIZMAS 


42 Materialistini Haeckelio monizmą, supintą su spi- 
noziniu — panteistiniu, yra skelbęs vienas žymiausiu 
“Aušrinės" ir aušriečių sąjūdžio atstovų R. Bytau- 
tas savo kritikoje Pr. Dovydaičio straipsnio “Tikėjimo 

elementas žmogaus gyvenime“, pavadintoje “Ar-gi?" 
(plg. Aušrinė 1911, nr. 1, 2.) Dovydaitis jam atsa- 
kė savo studija apie atomizmą, kuriuo rėmėsi ateistiniai 
monistai (plg. jo str. “Nejau-gi?: Ateitis 1911, nr. 5, 
6-7, 9 ir 10). 

Haeckelines ir darvinistines pažiūras “Lietuvos (ki- 
ninke“ dėstė tuomet jaunas gydytojas Petras Avižo- 
nis, išleidęs ir atskirą knygelę “Žemė ir žmogus“ (Vil- 
nius 1910). Į tai atsakė Pr. Dovydaitis, J. Daubaras, B. 
Čėsnys, Meškus, S. šultė (plg. St. Yla, Liet. apolog. li- 
teratūros bibliografija, Kaunas 1934, p. 28, 31, 33). 

Amerikoje tas pačias pažiūras populiarino J. Bal- 
trušaitis — “Kaip žmogus ant žemės atsirado", Phi- 
ladelphia 1909, 40 p; Dr. A. Garmus — “Paskaitos 
iš biologijos ir baktereologijos", Brooklyn 1912; Dr. 
Jonas Šliupas, išversdamas Dennis Hird “Evoliu- 
cijos mokslą paveiksluose“ (Laisvoji Mintis 1913, nr. 
37-39, 41-44; 1914, nr. 45, 48-55; 1915, nr. 57-60). 

Nepriklausomybės laikais haeckelizmas ypatingu pa- 
sinešimu buvo populiarinamas laisvamaniškamę “Kul- 
tūros" žurnale. Į tai buvo atkreipęs dėmesi Pr. Dovy- 
daitis: “Mūsų krašte mokslo vardų varoma haekeliš- 
kojo monizmo ir ateizmo propaganda. šį tikrajai kultū- 
rai ir apšvietai pragaištingą Haeckelio garbinimą ir jo 
raštų skleidimo darbą Lietuvoje dabar pirmoj eilėj dir- 
ba Šiaulių “Kultūra'" (Logos 1927, nr. 1, p. 45 išnašoj). 

Stipriausias susirėmimas dėl šių pažiūrų pas mus Vy- 
ko prieš 1930 metus. Haeckelizmo pažiūrų žymiausias 
atstovas Prof. P. Avižonis dar išleido veikalą “Gy- 
vybė ir jos atsiradimas ant žemės'' (šiauliai 1928). Jis 
dalyvavo ginče, vykusiame Kauno medicinos fakultete, 
su šveicariečiu to paties fakulteto profesoriumi E. 
Landau, kuris 5-me genetikos kongrese Berlyne bu- 
vo skaitęs prieštransformistinę paskaitą ir paskui Kau- 
ne darė pranešimą apie genetikų persiorientavimą ta 
kryptimi (plg. “5-sis Genetikos Kongresas Berlyne ir 
jo atgarsiai Kaune": Kosmos 1928, nr. 3, 5-6 ir 1929, nr. 
10-11), Transformistinę prof. P. Avižonio pažiūrą dar 

parėmė prof. L. Vailionis straipsniu “Apie trans- 
formistinę krypti šiu dienų biologijoj' (Kosmos 1928, 
nr. 9). 

Nuomonių pasikeitimų šiais klausimais tuo metu mū- 
sų spaudoje būta įvairių. Į P. V. Mockaus straipsnį, 
parašytą pagal sovietinį prof. Lepeškiną “Ar skiriasi 
gyvoji gamta nuo negyvosios" (Kultūra 1926, nr. 12), 
atsiliepė A. Jakštas straipsniu “Vitalizmas ir šian- 
dienės jo formos" (Kosmos 1927, nr. 8-9). Į J. Bal- 
dausko paskelbtas “Pirktines vestuves" atsako B. 
Jonaitis straipsniu “Mechaniškojo evoliucionizmo 
apologetika " (Vairas 1937, nr. 1), Dėl gyvybės pra- 
džios, savaiminio gimimo ir transftormizmo dar rašė: 
Dr. J. M, “Gyvybės pradžia — mokslų, teologijos ir 
filosofijos požiūriu" (Tiesos Kelias 1925, nr. 7), Pr. 
Būčys — “Savaiminis gimimas, Pasteuras ir teologija" 
(Kosmos 1926, nr. 11-12), Dr. J. Liasauskis “Apie 
darvinizmą ir tranformizmą“ (Apie tikėjimą, Kaunas 
1923, p. 130-41), J. Dagys — “Naujų rūšių kilimas ir 
evoliucija" (Kosmos 1932, p. 85-104). 

43 Lietuvos kairiųjų leidykla “Spaudos Fondas" pana- 
šiu tikslu išleido haeckelinio materializmo populiariza- 
toriaus ruso N. Rubakino eilę vertimų (apie 11 
knygų); iš jų mūsų kairiosios visuomenės galvosenai 
didesnės itakos turėjo: “Iš tamsios praeities į šviesią 
ateitį (kultūros evoliucijos sklaida)" 1923, 220 p.; “Ste- 
buklai ir paslaptys", vertė S. B. (be metų), 240 p.; “Ap- 
sakymai apie didžiuosius įvykius įvairiais laikais ir 
įvairiose tautose", vertė J. V., 1925, 173 p. 

Nikalojus Rubakinas (1862-1946) savo knygas 
rašė savamoksliams ir liaudžiai. Visa gyvenimą jis pa- 
šventė tik populiarizacijai, sekdamas pigiausį savo laiko 
materializmą. Rusų mokslų ir kultūros pasaulyje jo 
vardas nežinomas. Tuo tarpų pas mus jo straipsniai 
“Laisvoje Mintyje“ (plg. 1913, nr. 40, 41; 1915, nr. 59) 
ir “Kultūroje" (plg. 1926, 1929 ir tol.), o ypač jo vers- 
tinės knygos mūsų skaitytojams buvo pristatomos kaip 
paskutinio mokslų žodžio autoriaus. šis faktas mūsų 

kultūros istorijoj laikytinas labai būdingu užsikrėtimu 
rusų “kultūros autoritetais. 

Nežiūrint ypatingo Haeckelio pažiūrų populiarinimo 
iš mūsų kairiųjų ir laisvamanių spaudos pusės, vis dėlto 
neatsirado, kas išverstų jo pagrindinį veikalą “"Welt- 
raetsel". Tai padarė tik lietuviai komunistai Amerikoj 
(plg. Ernest Hekel “Pasaulio stebuklai', vertė gyd. 
J. J. Kaškiaučius, Laisvės sp, Brooklyn 1924? 
416 p.). Tai reikia laikyti taip pat dėmesio vertu faktu. 

Laimei, kita mūsų visuomenės dalis turėjo mokslu 
pagristą kitokią pažiūrą, kuri atitiko ir vokiečių moks- 
lo atstovų pažiūrą. Berlyno filosofas Fridrikas Paul- 
senas (+1908), plačiai išnagrinėjęs Haeckelio “Pa- 
saulio stebuklus“ išgastingai pasakė: “Aš šią knygą 
skaičiau su deginančia gėda, su gėda dėl bendrojo ir fi- 
losofinio mūsų žmonių išsilavinimo. Kad tautoj, kuri 
turi tokį Kantą, tokį Goethę, tokį Schopenhauerį, ga- 
lėjo tokia knyga atsirasti, kad ji galėjo būti parašyta, 
atspausdinta, perkama, skaitoma, kad ja stebėtasi, kad 
jai tikėta, — tai yra skaudu" (Philosophia militans, 
Berlin 1908, 3-4 leidimas, p. 211). 

Paulsenas prieš savo mirtį nespėjo patirti gal paties 
skaudžiausio dalyko, kad Haeckelio “Weltraetselio" 
geneologiškasis gentkarčių medis buvo piktai sufalsifi- 
kuotas. Tai paaiškėjo tik vėliau. Pas mus apie tai pa- 
gristos medžiagos yra patiekęs A. Maliauskis sa- 
vo straipsnyje “Paskutinis mokslo žodis" (Tiesos Ke- 
lias 1928, nr. 7-8). Bendrai apie patį Haceckelį ir 
jo gamtotyrą yra rašęs Pr. Dovydaitis — “Ernes- 
tas Haeckelis ir aplink jį? (Kosmos 1920-21, sąs. I, p. 
269-291) ir “Nauja medžiaga Ernesto Haeckelio biogra- 
fijai" (Kosmos 1930, p. 59-62). Iš marksistų pusės apie 
“E. Haeckelį, jo gyvenimą ir mokslą" rašė R. Korsa- 
kas (Kultūra 1926, nr. 5, 6-7, 8, 10), o iš laisvamanių— 
J. M. Morton, Jr. — “Ernestas Haeckelis" (Laisvoji 
Mintis 1914, nr. 47). 

44 Apie biologinio materializmo nugalėjimą pas mus 
buvo rašyta: E. Wasmann “Materializmo nugalėji- 

mas šiu dienų biologijoj (Logos 1922, p. 186-93); Pr. 
Dovydaičio “Organizmo ir gyvybės idėja šių dienų 
bio-tilosofijoj (Logos 1928, nr. 1, 2) ir “Šių dienų biolo- 
gu pažiūros į gyvybės reiškinius"? (Logos 1935, nr. 1, 2 ir 
1937, nr. 1); J. Donskio “Materija ir organizmas 
naujose mokslo ir filosofijos srovėse" (Židinys 1933, nr. 
4). Daugiausia biologinio materializmo klausimais yra 
rašęs “Kosmos" žurnalas, sutelkdamas šių klausimų 
sprendimui saviškius ir užsieniečius. Specialiai šioms 
problemoms bei tais klausimais mokslų ginčams su- 
baigti “Kosmos" pašventė visą 1929 m. 10-11 numerį ir 
savo priedo “Gamtos Draugo" tų metu spalio-lapkričio 
numerį. (Čia p. 149 pridėta ir bibliografija visų tais 
klausimais tilpusių straipsnių, pradedant nuo 1921-22 
metų). 

45 Haeckelio “Mūsu monistinė religija“ buvo išversta 
V. Demikio, Tilžė 1924. Susidomėjimas Haeckelio 
monistine religija pas mus buvo to paties charakterio, 
kaip ir pas vokiečius, būtent, kiek ji buvo nukreipta 
tariamai mokslo vardu prieš krikščioniškąją religiją ir 
dorovę. “Laisvamaniška dorovė remiama mokslu ne 
taip, kaip tikinčiųjų Dievu" (Alf,. Žukauskas, Lais- 
vamanybės pagrindai, Kaunas 1939, p. 16). Tai buvo ta 
pati išvada, kokią darė visi Haeckelio monizmu itikėję 
evoliucionistai. Tuo pagrindu prieš I karą “Lietuvos 
Žinios" (1910, nr. 81) kvietė “Lietuvos visuomenę lyg 
vieną žmogų susiburti kovai prieš kunigų dorą, tą di- 
džiausią kultūros ir pirmyneigos priešą". Atskiri tos 
krypties atstovai, kaip Dr. A. Garmus (plg. jo “Pa- 
skaitos iš biologijos ir bakteriologijos", Brooklyn 1912). 
tuo metu taip pat galvojo, kad “atgimimo laikas įneša 
naują srovę gyveniman; mokslo ir proto vyrai stoja 
kovon priešais bažnyčios priespaudą" (p. 37). Mokslo 
vardu jis tada neigė istorini šv. Rašto pagrindą ir bak- 
teriologiškai bei biologiškai aiškino Mozės ir Kristaus 
stebuklus (p. 51, 60, 69, 70-71, 74), Tuo, pasak ji, “ir 
apsireiškia mokslo galingumas priešais aklą tikėjimą“ 
(p. 72). 

Haeckelio monizmas buvo panaudotas ne tik prieš- 
religinei, bet ir politinei revoliucijai ypač Vokietijoj. 
Augustas Bebelis Vokietijos parlamente 1876 m. 
buvo pareiškęs, kad jo partija priimsianti Darvino 
mokslą ir iš to padarysianti galutines išvadas. Tai ir 
buvo daroma per socialdemokratų kalbėtojus ir spaudą. 
Tas išvadas išreiškė ir dienraštis “Vorwaerts" (1919, 
nr. 404) Haeckelio mirties proga: “Monistinė descen- 
dencijos teorija įrodė, kad nėra jokio asmeninio Die- 
vo; taigi, nėra ir jokio to Dievo pastatyto autoriteto — 
nei dieviško, nei žmogiško; taigi — darykite revoliuci- 
ją!“ 


POZITIVIZMAS 


46Pranas Dovydaitis 1909-10 mokslo metais 
Maskvos universitete yra parašęs seminarinę studiją 
“Kritika etičeskoj sistemy Guyau“ (Guyau etinės siste- 
mos kritika), ja įteikęs istorijos - filosofijos fakultetui 
ir už tai gavęs sidabro medalį. šios studijos dalys lietu- 
viškai buvo atspaustos “Logos" žurnale dviem atskirais 
straipsniais: “Šių dienų dorinės problemos“ (1925, nr. 
1) ir “Guyau moralės mokslo kritika“ (1926, nr. 2, 3). 

47 Spencerį mūsų skaitytojams pristatė Dr. J. šliupas, 
išversdamas rusų anarchisto P. A. Kropotkino 
brošiūrą “Spenceris Herbertas — trumpa apžvalga jo 
filosofijos" (Plymouth 1904). Joje, be kitko rašoma: 
“Spencerio krikščionybė yra tokia pat religija, kaip 
kiekviena kita: gimusi iš tų pačiu prietaringų papročių, 
iš to paties pasibaisėjimo gamtos atsitikimų etc.“ (p. 
14). “Jis subudavojo savo sistemą visatos be tvėrėjo, 
vienok būtų meiliaus buvę žiūrėti, jeigu ji būtų sugrio- 
vusi prietarus, kurie temdina žmones ir juos trukdo pa- 
sisavinti jo sistemą" (p. 15). — Nepriklausomybės lai- 
kais A. Kasakaitis dar išvertė Herbarto Spen- 
cerio “Proto, doros ir kūno auklėjimą“, Kaunas 1927, 
168 p. 

48 Tom Adofi Dygasinski (+1902) vertė į lenkų 
kalba Millio ir Spencerio raštus. 


202 


Vilniaus univ-to prof. A. Liutoslavskis, rašy- 
damas apie lenkų filosofiją, pozitivizmo krypti, be kit- 
ko, apibudina “radikaliniu Varšuvos pozitivizmu" (plg. 
Vl. šilkarskio strp. “Liutoslavskio “Lenku filoso- 
fija'": Logos 1929, nr. 1, p. 13). Su šiuo “radikalumo" 
atspalvių pozitivizmas iš lenkų buvo perneštas ir į Lie- 
tuva. Pozitivistinė filosofija lietuviams pasidarė tolygi 
laisvamaniškajai  galvosenos krypčiai (plg. K a u- 

k as — “Pozityvė filosofija“: L. Mintis 1915, nr. 59). 

+9 Publicistiniu ir pritaikomuoju keliu, iš lenkų, po- 
zitivizmas buvo perkeltas ir į mūsų kraštą. šios srovės 
pradininkas pas mus, Vincas Kudirka, buvo žymių- 
jų lenkų pozitivistų kopijuotojas tiek turinio, tiek for- 
mos atžvilgiu (plg. J. Tumas: “Vincas Kudirka - Vin- 
cas Kapsas;' Kaunas 1924, p. 10). 

Varpininkų organizatorius, politinės demokratų (liau- 
dininkų) srovės vardu, Povilas Višinskis taip pat 
sekė lenkais, ypač demokratybės ir laisvamanybės po- 
puliarizatoriumi Andriumi Niemojewskiu (plg. 
P. Klimaitis, “Didysis Vilniaus seimas“, Židinys 
1931, nr. 1, p. 53). Tos pačios srovės publicistas literatas 
Kazys Puida išvertė aštuonias Niemojewskio apysa- 
kaitės, pritaikomojo pozitivistinio - laisvamaninio turi- 
nio, pavadintas vienu vardu “Revoliucijos žmonės" (I 
leid. Chicago, Ill., 1908, 76 p.; II sutr. leid. Kaune 1921, 
p. 28; III leid. “Sp. Fondo" šiauliuose 1922, 100 p.). 
Visuose trijuose šių apysakėliu leidimuose buvo ir 
“Kristus Varšuvoje", nevykęs Fiodoro Dostojevskio 
“Didžiojo Inkvizitoriaus" motyvo pakartojimas, pritai- 
kant 1905-6 metų socialistų revoliucijai. Pagrindinė 
šios ir kitų Nemojevskio apysakaičių mintis išreiškia 
lenkų ir lietuvių pozitivistų — liaudininkų priešbažny- 
tinės laisvamanybės krypti. Ją apibudina net komunis- 
tinė “Kibirkštis" (1924, nr. 1, p. 45), recenzavusi šią 
apysakaitę, būtent: “Visos knygutės pakraipa tokia: 
dievas geras, tik jo vietininkai, kunigai ir popiežiai, 
netikę". 

Ši priešbažnytinė - prieškuniginė kryptis, visą laiką 
atsispindėjusi mūsų pozitivistų - liaudininkų spaudoje, 
ju pačių buvo apibudinta viename pranešime, skirtame 
rusų vyriausiajai spaudos reikalų valdybai ir policijos 
departamentui 1912 metais. Tenai, tarp kitko, rašoma: 
“šio žurnalo (“Lietuvos Ūkininko", Y) pakraipa tautiš- 
kai demokratiška, nepriešinga Valdžiai ir kviečianti 
lietuvius gyventi draugiškai ir santaikoje su rusų liau- 
dimi, o veda kovą vien tik su lenkais ir kunigais" (plg. 
Iš archyvų, verstų V. Kapsuko, “Kibirkštis" 1924, nr. 
2, 36). 

Amerikos lietuviai taip pat sekė lenkų pozitivistus. 
A. J. Karalius vertėL. Krzywickio “Mora- 
lybės išsivystima" (Chicago 1913, 120 p.) ir Jan Ko- 
chanowicziaus “Nuo ko priklauso žmonijos nuo- 
tykiai" (Philadelphia 1911, 24 p.). K. S. Karpavi- 
čius (Karpius), berods taip pat lenkų įtakoj, parengė 
pozitivistinį leidinį “Kas slepiasi už žmonių pasakų" 
(Dirvos leid., Cleveland 1918). 

Be lenkų, pas mus dar turėjo įtakos rusų ir anglo- 
saksų pozitivizmas (plg. J. Eretas, Katalikai ir moks- 
las, Kaunas 1935, p. 120). 

50. šalia publicistinės ir populiarizacinės poziti- 
vizmo krypties, atstovaujamos daugiau politiniame var- 
pininkų - liaudininkų sektoriuje, buvo pas mus dar 
mokslinė pozitivizmo pažiūru kryptis. Konkrečiai 
ši kryptis pas mus atstovauta teisėje, matematikoje ir 
mene. Teisių moksluose ilga laiką pas mus laikyta- 
si tik pozityvinės teisės pagrindu, nesidomint ar net 
neigiant prigimtinę teisę. Iš katalikų pusės ne karta bu- 
vo judinti prigimtinės teisės klausimai: P. Mala- 
kauskio — “Prigimties įstatymas“ (Draugija 1920, 
nr. 7-8, 11-12), Pr. Dovydaičio — “Natūrinė (pri- 
gimtinė) teisė krikščionybės šviesoj" (Logos 1921, p. 
106-115), J. Vaitkevičiaus — “Prigimties teisė 
filosofijos šviesoje" (Logos 1924, nr. 1), J. Žagraka- 
lio — “Pozityvinės teisės krizė" (Suvažiavimo Darbai 
II, Kaunas 1937). 

1936 m. mūsų teisių fakultetas pasikvietė garsųjį 
tarptautinės teisės žinovą prancūzą prof. Louis Le 
Fur, kuris skaitė paskaitą “Pozityvinė, prigimtoji 
teisė ir moralė" (atspausdinta židiny 1936, nr. 10). 
Apie tą laiką ir mūsų teisių fakulteto atstovas prof. M. 
Roem eris savo straipsnyje “Visuomeninė teisės kil- 
mė — Natūralinės teisės sąvokos renesansas“ (Vairas 
1935, nr. 2) jau pripažino, jog neužtenka valstybės nu- 
statomosios teisės; jis palankiai pasisako už tarptautinę 
ir kanonų teisę, kurios atsiremia į esmės arba objekty- 
vinę teisę. 

Pozitivizmo itakas mūsų matematikos moks- 
luose buvo palietęs A. Jakštas; “Brukti studentams. 
pvz.,, pasenusi A. Comte'o pažiūra į matematiką, kaip 
tai vienas iš mūsų docentų savo vadovėly yra padaręs, 
yra neleistina. šiandieną tokie matematikai, kaip Hil- 
bertas, Russel'is, Weyl'is yra išreiškę naujų, kur kas gi- 
lesnių pažiūrų į matematiką, taigi, dangstytis A. Com- 
te'u yra tik save kompromituoti. Matematika šiandieną 
turi ir savo filosofiją, tik ji nėra Comte'o pozitivizmu 
paremta" (“Kas padaryta per 10 metų Lietuvos mokslo 
srity — Griežtieji mokslai": Židinys 1928, nr. 5-6, p. 
395). 

Stiprių atgarsių pas mus turėjo ir pozitivistinė Hip- 
polito Taine (+1893) pažiūra į meną, būtent, kad ši 


apsprendžiančios trejopos įtakos — rasės, aplinkos ir 
laiko. Į mūsų kalbą buvo išversta ir Taine'o “Meno Fi- 
losofija". Ją kritiškai vertino J. Dobilas — “Ar pa- 


seno Tenas?", Kaunas - Mariampolė 1927 ir J. Eretas 
keletu straipsnių: “Hippolito Taine “Meno filosofija'" 
(Logos 1929, nr. 1), “šis tas apie Taine'ą" (Logos 1927, 
nr. 2), “H. Taine'o filosofinių pažiūrų susidarymo svar- 
biausi bruožai" (Logos 1928, nr. 1) ir “Hippolite Taine" 
(Židinys 1928, nr. 5-6). 

Apie pozitivizmą iš kritiškosios pusės dar buvo pasi- 
sakę: Simas šultė — “Pozitivistų - agnostikų pasau- 
lėžiūra ir jos kritika" (Draugija 1923, nr. 5-6) ir Pr. 
Dovydaitis savo paskaitoje viešame Lietuvos 

univ-to tarybos posėdyje “šių dienų mokslo persiorien= 
tavimas kai dėl žmogaus dvasios prigimties praeity ir 
dabarty" (atspausta Soter'e 1930, p. 1-18). Apie poziti- 
vizmą jis sako: “šių dienų mokslas yra pakeitęs Comte'o 
pažiūrą apie žmonijos trejetą laipsnių ir Herberto Spen- 
cerio pažiūrą apie įvairius 'religijos, valstybės, dorovės 
laipsnius". 

51 Apie Amerikos pragmatizmą mūsų spaudoj yra ra- 
šę: Pr. Dovydaitis savo straipsnyje “Žinojimas ir 
tikėjimas" (Ateitis 1912, nr. 11-12, p. 487-89); A. 
šerkšnas — “Amerikoniškoji auklėjimo filosofija" 
(Aidai 1955, nr. 5); Jon. Rugis — “Auklėjimo krizė 
ir jos pavojai" (Draugas, kultūros priedas 1955, nr. 
285); P. Maldeikis — “JAV pedagoginė filosofija" 
(Aidai 1954, nr. 5). 


ANARCHIZMAS 


52 Iš mūsiškių Dr. Jonas Ššliupas savo jaunystėje 
(1881-83) priklausė rusų socialistų revoliucininkų orga- 
nizacijai, vėliau (1894-96) pritarė anarchizmui. Iš to 
meto žinoma jo versta R. G. Ingersollio anarchistinė 
brošiūra, reikalaujanti sunaikinti religiją: “Dievas, vel- 
nias, dangus ir pragaras — atsišaukimas į dievočius ir 
betikius“ (1893). Dar vėliau (1905) jis buvo Centralinio 
Revoliucijai Remti Komiteto narys — iždininkas ir Liet. 
Socialistų Sąjungos Amerikoje moralinis ir finansinis 
rėmėjas. Apie tą laiką jis išvertė anarchisto Kropotkino 
knygelę “Herbertas Spenceris — trumpa apžvalga jo 
filosofijos" (Plymouth 1904). — Anarchizmą mūsų lite- 
ratūroj dar atstovavo šie leidiniai: Kropotkino 
“Anarchistų dora", vertė Juozas Laukys, Olšausko 
leid., Chicago, 1909; “Anarchizmas pagal Proudhono 
mokslą", Keleivio leid., So. Boston; J. Plechanovo 
“Anarchizmas ir socializmas", vertė K. Vidikas, sp. 
Kova, Phila. 1918; N. Bucharino “Anarchistų ir ko- 
munistų surėdymas“, L. ir BKP CK leid. 1920. 

Kropotkino mirties 10 m. proga “Kultūros" žurnalas 
(1931, nr. 3) atspaudė H. Rudy straipsnį Petras Kro- 

potkinas“ ir išvertė jo anarchistinės etikos vieną sky- 
rių: “Natūralistinės etikos pradai". Ta pačia proga ir 
socialistinė “Aušrinė" patiekė M. š. parengtą biografiją 
— “Petras Kropotkinas“ (1931, nr. 1). — “Apie anar- 
chizmą ir jo šalininkus" Naujoji Romuva atspaudė V. 
Valio verstą Z. J. Fedkino straipsnį (1937, nr. 35- 
36). 

Individualistinio ir kolektivistinio anarchizmo itakų 
buvo galima jausti kai kuriose mūsų politinėse srovėse. 
Praktinis anarchizmas, sukeltas socialistinių-revoliuci- 
nių bangų, buvo prasiveržęs 1905-1906 ir iš dalies 1926. 

šalia politinio anarchizmo, savu keliu reiškėsi pas 
mus ir “krikščioniškasis"'. Žymiausias vakarietinis šios 
anarchizmo krypties atstovas, skelbęs tik meilės pradą, 
atsietą visiškai nuo teisinės tvarkos, — Adolfas Har- 
nackas mums buvo prieinamas daugiau teoriškai. 
Plg. Vl. šilkarskio — “Adolfas Harnackas“ (Vai- 
ras 1931, t. I, p. 158 ir t., 307 ir t.), “Adolfas Harnackas 
ir jo pažiūros į krikščionybės esmę“ (Soter 1930, nr. 2; 
1931, nr. 2). Tuo tarpu žymiausias rytų krikščioniškojo 
anarchizmo atstovas Levas Tolstojus buvo susilau- 
kes pas mus praktiškų sekėjų. Jo principas “nesiprie- 
šink piktam" vyresnės kartos šviesuomenei, mokančiai 
rusiškai, buvo pažistamas iš seniau ir iš originalinių 
Tolstojaus raštų. Platesnei, rusų kalbos nemokančiai, 
visuomenei, buvo išversta keletas jo brošiūrų: “Meilė", 
vertė A. Jankauskas, Kaunas 1931; “Kodėl žmogus 
svaiginasi", vertė Ed. Levinskas, Kaunas 1929; “Žodis 
dvasininkams", vertė Ed. Levinskas, Kaunas 1931; 
“Kristaus mokslas, vaikams teikiamas“, vertė Skar- 
džius, Kaunas 1922; “Buda", šiauliai (be metų). Tolsto- 
jizmas mūsų tautoje buvo lyg pereinamoji fazė iš lais- 
vamanybės į krikščionybę arba atvirkščiai. Atskilęs nuo 
Etinės Kultūros Draugijos, Ed. Levinskas buvo 
pradėjęs plėsti tolstojinį sąjūdi, susidėdamas sų jaunes- 
niaisiais Šliupo laisvamanybei nepalankiais “pasaulė- 
žiūrininkais" (laikraščio “Pasaulėžiūra" leidėjais apie 
1933-35 metus). Apie Tolstojaus krikščionybę pas mus 

buvo rašyta: St. V. Perkūno — “L. Tolstojus“ 
(Draugija 1910, nr. 47) ir “Filosofiniai Tolstojaus doros 
mokslo pagrindai“ (Vadovas 1911, nr. 29, 30, 31, 33, 34, 
35); A. Šliko — “Levas Tolstojus" (Kultūra 1928); 
J. Liasauskio — “Tolstoi-pseudokrikščionis" (Apie 
tikėjimą, Kaunas 1923, p. 73-94). 

58 A short history of Russia, New York 1940, p. 310. 

34 Cit. iš W. Schubert, Europa und die Seelę des 
Ostens, Luzerne 1947. 

> Plg. L'Ame russe, Paris 1927, p. 301; rusų galvose- 
nai suprasti, be kitko, vertas dėmesio Pr. Mantvy- 
do str. “Filosofinės bei politinės srovės rusų emigran- 
tuose" (Židinys 1933, nr. 5-6). Rusų emigrantų filosofų 
pažiūros savo misticizmu nemaža dėmesio buvo susi- 
laukusios ir Lietuvoje. Iš linkusių į panteistinį-teoso- 
finį-gnostinį galvojimą pas mus stipriai reiškėsi huma- 
nitarinių mokslų fakulteto profesorius L. Karsavi- 
nas. Jo veikalas rusų kalba “Apie Asmenį" (O Lič- 
nosti), išleistas to paties humanitarinių mokslų fakul- 
teto (Kaunas 1929, 224 p.) susilaukė stiprios Kazio 
Ambrozaičio kritikos “Sub specie aeternitatis aut 
durationis" (Kaunas 1930, 40 p.). Karsavino istorijos 
filosofijos pažiūras, dėstytas ir lietuvių kalba (plg. jo 
str. “Istorijos mokslo krizė", Vairas 1930, t. II, p. 8 ir t.) 
kritiškai buvo prisiminęs J. Donskis savo straips- 
nyje “Praėjusio laiko būties problema" (Logos 1929, 
nr. 1, p. 6). Politinėmis savo pažiūromis Karsavinas 
priklausė rusų eurazininkų krypčiai (plg. jo 
straipsnį “Europa ir Rusija", Židinys 1929, nr. 3, 4). 
Eurazininkai jieškojo derinio tarp rusiškos Europos ir 
Azijos. Savo tautos suvienijimą jie matė absoliučiame 
valstybės ir vienos partijos ideale. L. Karsavinas šį 
idealą dar rišo su slavofilų bendruomenės idealu. — Ki- 
tas rusų emigrantų filosofas N. Berdiajevas, pas 
mus verčiamas ir dažnai cituojamas, priešingai eurazie- 
čiams, beveik visiškai paneigė valstybės reikšmę, eida- 
mas iki mistinio anarchizmo. — Trečias rusų emigran- 
tas S. Frankas, buvęs dažnas “Vairo? bendradar- 

bis, laikėsi “vidurio kelio. Valstybei jis palieka išori- 
nių reikalų sritį, įgaunančią tam tikros religinės misijos 
prasmę. Bažnyčiai jis paveda grynai dvasinio gyvenimo 
sritį, griežtai atribotą nuo valstybės gyvenimo. S. Fran- 
ko religingumas nelauktu būdu susija su liberalizmu. 
Laisvės principo vardan jis griežtai pasisako ir prieš 
valstybės kišimąsi į kultūros dalykus. Tuo būdu jis pa- 
dalina gyvenimą į tris visiškai atribotas sritis: religinę, 
kultūrinę, politinę. 

56 Apie tą laiką pradėjo savo akademinius mokslus 
Rusijos universitetuose ir pirmoji mūsų studentija. Da- 
lis jos buvo pagauta šios kraštutinės srovės, kuri buvo 
perkelta į savąji kraštą. Iš to mūsų tautoje susidarė ne- 
maža audrų, kurių atgarsiais ligi dabar tebegyvename. 
Kiek rusuose persiformavusios naujosios pažiūros buvo 
turėjusios įtakos mūsų tautai, be kitko, rašė: J. Ke- 
liuotis — “Rusija, Vakarų Europa ir Lietuva" (Ži- 
dinys 1928, nr. 10, 12); D. Dumbrė — “Senosios Ru- 
sijos dvasia" (Židinys 1931, nr. 1, 2) ir “Prieškarinė 
Rusija" (T. Kelias 1929, nr. 10, 11). 

5T Russia, New York 1947, p. 244. 

58 Cit. iš J. Kunitz, Russia, p. 245. — Apie Herzeną 
ir Bielinski mūsų spaudoj rašyta: S. Franko — 
“Aleksandras Herzenas ir humanizmo krizė" (Vairas 
1930, t. III, p. 28 ir t.); A. Starčiakov — “Bielins- 
kis nugalėjo" (Kultūra 1936, p. 417 ir t.). 


NIETZSCHE IR EGZISTENCIALIZMAS 


59 Nietzschės įtakų galima užtikti ir Krėvės “šarūne"', 
ir Herbačiausko “Dievo šypsenose“, ir Sruogos dramose. 
Nietzschės pažiūros turėjo ir įvairių kitų atgarsių, ypač 
prieš I pasaulinį karą. Sofija Čiurlionienė “Lie- 


tuvoje — kritikos žvilgsnis i Lietuvos inteligentiją“ 
(Vilnius 1910, 80, 83 p.) bandė “viską perkainuoti", pir- 
miausia — “buržuazinės moralės pančius", skelbdama 


“ateities, ne praeities žmogų", “neprigulmingą", turinti 

drąsos "savaip gyventi", siekiantį “keisto misticizmo ir 
neapsakomo ilgėjimosi", jieškantį nežinomojo gyvojo 
Dievo. Nietzschės kritikomis, nukreiptomis prieš krikš- 
čionybę, naudojosi ir laisvamanių leidiniai Amerikoje 
(plg. Nietzsche apie katalikybę ir krikščionybę: “Lais- 
voji Mintis" 1912, nr. 23) ir Lietuvoje (plg. Jonas 
Agaras — “Friedrichas Nietzsche": Kultūra 1925, nr. 
9, 10, 11; 1926, nr. 1, 3, 4, 5). 

Iš Nietschės raštų į mūsų kalbą turėjome išverstą 
“Also, sprach Zarathustra", tačiau šis veikalas plates- 
nio skaitytojų sluogsnio nepasiekė. (Apie Zarathustrą 
ir jo mokslą religijų istorijos požiūriu plg. J. Messi- 
na — “Zarathustra und seine Lehre“: Stimmen der 
Zeit 1950, Hf. 9. Nietschės Zarathustrai suprasti plg, E. 
von Hippel “Friedrich Nietzsche zwischen Christ und 
Antichrist", ten pat, 1954, Hf. 12). 

50 Plg. jo Der Philosophische Glaube, Artemis Verlag 
Zuerich 1948, ir šio veikalo kritiką: A. Brunner — 
“Philosophie oder Religion — Gedanken zu neuesten 
Werken von K. Jaspers" (Stimmen d. Zeit 1940, Hf. 6). 

61 Apie Jasperso egzistencialinę filosofiją ir jos vertę 
mūsų kalba turime dėmesio vertą Dr. J. Girniaus 
studiją “Laisvė ir Būtis — Karl Jasperso egzistencinė 
metafizika", Aidų leidinys, Brooklyn 1953. 

** Tas pats Juozas Girnius yra paskelbęs “Logos" 
žurnale porą studijinių straipsnių: “Ivadas į Heidegge- 
rio egzistencialinės filosofijos pagrindų svarstymą" 
(1936, nr. 1) ir “Heideggerio egzistencialinės filosofijos 
pagrindų kritiškas svarstymas" (1937, nr. 1). 

63Plg. A. Blanchet 'L'home revoltė D'Albert 
Camus (Etudes 1952, Janvier, p. 57) ir E. M. Lue- 
ders — “Alles oder nichts — zur Weltansicht Albert 
Camus* (Stimmen der Zeit 1950, Hf. 2). 

64 Camus yra vienas iš tų, kuris atstovauja kraštuti- 
nių egzistencialistų persilaužimą. Persilaužimo keliu 
pasukęs ir krikščioniškasis Maurice Blondel; jis 
laipsniškai pereina iš egzistencinio subjektivizmo į ob- 
jektyvinę plotmę, į minties, būties ir veiksmo esmės 

jieškojimą. Ta prasme Jacgues Paliard rašo apie 
Blondelio nusigręžimą nuo egzistencializmo (plg. L'an- 
tiexistentialisme de Maurice Blondel, “La Vie Intellec- 
tuelle" 1949, Octobre). 

Žmogiškosios egzistencijos esmės bei prasmės jieško- 
jimais yra paženklinta krikščioniškojo egzistencializmo 
kryptis. Ar tokia kryptis galima — “Ist christliche Ex- 
sistenzphilosophie moeglich?* šį klausimą sprendžia J. 
B. Lotz “Stimmen der Zeit“ 1951, Hf. 9, ir atsako — 
taip. M. Chastaing žurnale “La Vie Intellec- 
tuelle" (1950, Janvier), apibudindamas austrų kataliko 
Ferdinando Ebner (t 1931) filosofinius raštus, kal- 
ba net apie mistini egzistencializmą (Un existentialisme 
mystigue). 

Mūsų filosofinėje literatūroje stipriausiai reiškiasi 
krikščioniškojo egzistencializmo kryptis. Ją atstovauja 
keletas mūsų jaunųjų filosofų. Jieškodami žmogiškosios 
būties prasmės ypač kraštutinėse situacijose, kaip kan- 
čia, blogis, tremtis, jie yra parengę keletą studijų: An- 


tanas Maceina — “Jobo Drama — žmogišksios bū- 
ties apmąstymas“, išleido Venta Vokietijoje 1950; “Di- 
dysis Inkvizitorius" — lietuviškai dvi laidos: Atžalyno 


Weilheim - Teck 1946 ir Ventos Bielefelą 1950 ir vokiš- 
kai — Kerle Verlag Heidelberg 1952; “Das Geheimnis 
der Bosheit" Herder Freiburg i. Br. 1955. — Klaudijus 
Kazys Cirtautas “Portraet des Heimatlosen — 
Heimatlosigkeit als Weltschicksal", Coburg 1950.— Pra- 
nas Gaidmavičius, “Išblokštasis žmogus — bena- 
mio likimo perspektyvos“, išleido Venta Vokietijoj 1951 
ir “Milžinas, didvyris, šventasis — žmogiškosios pilnat- 
vės vizija“, Pranciškonų leid. Brooklyn 1954. 

53 Iš čia patiektos autonomistinių pažiūrų apžvalgos 
skaitytojas gali susidaryti įspūdį, kad šios pažiūros Eu- 
ropoje nesutiko jokio stipresnio pasipriešinimo. Anaip- 
tol. Pasipriešintojų eilėse yra tokie vardai, kaip Des- 
cartes, Pascalis, Leibnizas, tas pats Kantas (nors jo fi- 
losofija, kaip ir Descartes, davė priešingų rezultatu). 
Pastaruoju laiku pasipriešintojų eilėse, tarp kitų, Ru- 

sijoj buvo Vladimiras Solovjovas, Prancūzijoj Bergso- 
nas, Vokietijoj Euckenas. Net ištisos srovės, kaip ro- 
mantika, tradicionalizmas, siekė sulaikyti įsibėgėjusi 
minties pasimetimą. Tačiau pasipriešinimas, pasak Peter 
Wusto, buvo perlėtas (plg. J. G-do verstą P. Wusto 
straipsnį “Europos dvasios sekuliarizacija ir jos nugalė- 
jimas dabarty": Židinys 1926, nr. 11). 


MINTIES IR MOKSLO LAISVĖ 


“6 Iš antrinių priežasčių prieinama pirmoji, absoliuti, 
amžinoji priežastis. Šis protinio jieškojimo vyksmas fi- 
losofinėj kalboj vadinamas taip pat mąstymu 
(pensėe). 

“T Plg. “Seksus ir kultūra" (Kultūra 1931, nr. 3, p. 
175-76). Panašias pažiūras skelbia J. Pronskus 
savo str. “Liberalizmo temomis" (Naujienos 1955. 5. 10): 
“Ortodoksinis mokslas yra tikras ortodoksinės religijos 
dvynukas. Moksliniai liberalai nemažiau skundžiasi sa- 
vo ortodoksiniais konfratrais, kaip ir mes, religiniai(!) 
liberalai, skundžiamės savaisiais. Tik pažangioji, libe- 
ralinė mokslininkų dalis yra ta, kuri gali ištiesti ir tie- 
sia ranką tikresnių dvasinių tiesų jieškantiems... Kokią 
jėgą žmonijos bei kiekvieno jos nario palaimai sudary- 
tų tu dviejų srovių (mokslo ir religijos) susiliejimas į 
viena. Bet, deja, to nepadarys ortodoksinis mokslas nei 
ortodoksinė religija, abi apkiautusios savo kevaluose. 
Čia betgi atsiveria dėkingiausia dirva liberalams“ 
(Naujienos 1955. 5. 10). 

Tai yra ne mokslinis, bet publicistiškai politinis po- 
žiūris į mokslą ir jo santyki su religija. Liberalinis in- 
dividualizmas nepažista objektyvinio mokslo, kaip to 
negali pažinti ir komunistinis kolektivizmas. Panašiai 
sovietų istorikų autoritetas Pokrovskis savo vei- 
kale “Istorinis mokslas ir klasių kova" (2-ji laida, p. 
406) skelbė: “Nėra objektyvaus istorijos mokslo, kuris 
pažintų objektyvų tikrumą. Ir mano patarimas jums: 

neiti 'akademišku' keliu, nes "'akademizmas' turi savy 
kaip būtiną sąlygą pripažinimą to objektyvaus mokslo, 
kurio nėra. Bolševikų mokslas turi būti bolševikiškas.“' 
Šio autoriteto ikandin lietuvių komunistų istorikas St. 
Matulaitis teigia: “Mes jau žinome, kad yra di- 
delis skirtumas tarp istorinio buržuazijos ir proletaria- 
to mokslo, imant jį Markso-Lenino-Stalino supratime. 
Marksistiškai  prieidami prie istorinio proletariato 
mokslo, mes rasime, kad juo daugiau 'partingumo' is- 
torijos moksle, t. y. juo jis labiau išlaikytas proletariš- 
kai klasinėj prasmėj, juo jisai teisingesnis... Pokrovskis 
iškėlė bendrą frazę — "istorija yra politika atgrežta i 
praeit'" (plg. “Istorija ir jos reikšmė revoliuciniam 
proletariatui": Priekalas 1936, nr. 4, p. 219-20). 

Kaip matome ir čia tas pats politinis požiūris i moks- 
1ą; iš to ir mokslo skirstymas į buržuazinės bei proleta- 
rines kategorijas arba, kaip tai J. Pronskus daro, — į 
liberalinį ir ortodoksinį mokslą. Tuo tarpų mokslui nė- 
ra nieko taip svetima, kaip toks skirtumas. Mokslas la- 
biausiai kratosi politikos, ar ji būtų liberalinė, komu- 
nistinė ar kitokia. Mokslui rūpi tik objektyvinė tiesa. 
Apie tai yra kalbėjęs mūsų universitete ir rašęs, pats 
buvęs politikas ir  eksmarksistas, prof. V. Čepinskis: 
“Mokslinės tiesos problema" (Židinys 1935, nr, 1, 2) ir 
“Vertybės ir civilizacija" (Židinys 1935, nr. 4). 

68 La libertė de penser et lą libre pensėe, Paris 1912, 
p. 4-5. 


MOKSLO LAISVĖ IR RELIGIJA 


59 Apie Renano “Jėzaus Gyvenimą“ mūsų kalba 
yra rašęs J. Liasauskis savo knygoje “Apie tikėjimą", 
Kaunas 1923, p. 108-130. Apie Pascalį — Pr. Ku- 
raitis, “Blaise Pascal kaip filosofas" (Logos 1925, nr. 2). 
Izaokui Newtonui buvo paskirtas “Kosmos" 1927 
m. 10-11 nr-is; ten, tarp kitu, vertas dėmesio O. Zoe- 
cklerio straipsnis “Newtonas ir teizmas" (p. 417-19). 
Apie Louis Pasteuro santykį su religija rašė: Pr. 

Būčys “Savaiminis gimimas, Pasteuras ir teologija" 
ir Pr. Dovydaitis “Pasteuro asmenybės ir pasaulė- 
žiūros keli bruožai" (Kosmos 1926, nr. 11-12). (Be kit- 
ko, šis Kosmos nr-is visas skirtas Pasteurui paminėti — 
su bibliografijos priedu kitomis ir lietuvių kalba). Dė- 
mesio verti verstiniai straipsniai: R. Stoelzvės 
“Darwino pozicija į tikėjimą Dievu“ (Logos 1921-22) 
ir “Laplaso kosmogoninės hipotezės filosofiškas pobū- 
dis: ar ji monistiška ar ateistiška?" (Logos 1927, nr. 1). 
Apie Darwiną4 iš mūsiškiu dar rašė: P. B. šivic- 
kis, “Charles Robert Darwin“ (N. Romuva 1932, nr. 
39); L. Č., “Joną Lamarką ir Karolį Darwiną atsiminus" 
(Kultūra 1930, nr. 1). 

Dėl religijos ir mokslo santykių pas mus prirašyta 
gana gausiai. Iš laisvamaniškosios pusės: B. 
Žž. “Bažnyčia ir mokslas" (L. Mintis 1910, nr. 9); J. šl. 
“Biblija iš moksliško atžvilgio" (L. Mintis 1912, nr. 28); 
J. Š$1l. — “Ar žmonija turėjo kiek naudos iš teologijos" 
(L. Mintis 1912, nr. 31); Alta — “Apšvieta ir religija" 
(L. Mintis 1914, nr. 48): G. Tisandjė — “Mokslo 
kankintiniai" (Kultūra 1924, nr. 1, 3); J. Atsisky- 
rėlis — “Popiežiai ir mokslas" (Kultūra 1925, nr. 4); 
J. V. — “Pasaulėžiūrų kova XVI amžiuje: Kopernikas, 
Džiordano Bruno, Galilėjus" (Kultūra 1929, nr. 6-7, 8); 
V. E. — “Galileo ir dabartis" (Kultūra 1933, nr. 10); 
B. Amalvis — “Kultūros sūtemos ir pasaulėžiūros 
krizė" (Kultūra 1935, nr. 7, 8); J. Vabalas-Gudaitis 
— “Religijos ir tikybos sąvoka" (Kultūra 1937, nr. 11). 

Iš katalikų pusė religijos ir mokslo santykių 
klausimą nagrinėjo M. Reinys — “Ar yra prieštara- 
vimas tarp tikėjimo ir gamtos mokslų" (Draugija 1910, 
nr. 47), A. Z. — “Tikėjimas į Dievą ir gamtamokslis: 
P. S. Laplace'as — mokslo bedievumo pavyzdys“ (Atei- 
tis 1913, nr. 2, 4, 5-6-7). V. Stanevičia — “Bažny- 
čia ir mokslas" (So. Boston 1918, 28 p.); J. Liasaus- 
kis — “Draperio “Susispyrimo tarp mokslo ir tikybos 
istorija'" (Apie tikėjimą, Kaunas 1923, p. 149-161); 
Meškus (J. Staugaitis) “Galileo Galilei' (Vadovas 

1910, nr. 20, 21, 26); ginčui dėl Galilejaus naujos isto- 
rinės medžiagos buvo patiekęs Židinys mokslo apžval- 
goj (1927, nr. 3, p. 363-64); J. Masiliūnas išvertė 
Chwolsono “žinojimą ir tikėjimą fizikoje“ (Draugija 
1919, nr. 11-12); Pr. Būčys — “Chwolsonas ir religi- 
ja" (dėl jo 1925 išleisto veikalo “Das Problem Wissen- 
schfat und Religion“) (Tiesos Kelias 1927, nr. 3); Pa- 
nenupis (J. Staugaitis) “Tikyba ir mokslas" (T. Ke- 
lias 1925, nr. 10; 1926, nr. 1, 7; 1927, nr. 5, 6); Pr. Do- 


vydaitis — “Žinojimas ir tikėjimas"? (Ateitis 1912, 
nr. 1, 2, 8, 9, 11-12) ir “Katalikybė ir mokslas" (Židi- 
nys 1928, nr. 8-9); J. Eretas — “Katalikai ir moks- 


las", Kaunas 1935; A. Jakštas, — “Mokslas ir Tikė- 
jimas“, Kaunas 1930 ir “Religija ir mokslas" (Židinys 
1928, nr. 11). L. Bistras — “Religija ir mokslas“ 
(Ateitis 1921, nr. 4-5 ir t.); A. Baltinis — “Religija 
ir mokslas" (Aidai 1951, nr. 5). — Pr. I-tis — “Ar 
moderninių gamtos mokslų steigėjai ateistai?" (Ateitis 
1922, nr. 4-5). V. šilkarskis — “Ateizmas ir moks- 
las" (Kaunas 1929) faktais irodo, kad iš mokslininku 
tik negausus skaučius buvo netikintieji; Morrison A. 
Cressy (buv. New Yorko mokslų akademijos pirm.), 
— “Septynios priežastys, kodėl mokslininkas tiki Die- 
vą" (N. Gyvenimas 1948, nr. 2). 

Šiuos santykius yra lietęs ir prof. V. Čepinskis 
knygelėje “Religija ir mokslas", Kaunas 1928, 32 p. ir 
straipsnyje “Religija ir mokslas" (Židinys 1929, nr, 1). 
Pastarajame jis pasisako: “Mano giliu įsitikinimu, ne- 
galima griežtai perskirti tikybos ir mokslo sričių, Tos 
dvi sritys susiduria, ir yra visa eilė problemu, kurias 
galima išspręsti tik šitoms dviem sritims bendraujant“ 
(p. 41). Tokia šiandien yra ir tikrųjų mokslininkų vy- 
raujanti pažiūra. 

70 La notion de libertė et la crise du determinisme, 
Paris 1935, p. 25. Iš literatūros apie mąstymo laisvės 
ribas, pažymėtina: T. Doix“' — “Libertė de pensėe“, 
Paris 1905; O. Cohausz — “Des moderne Denken 
oder die moderne Denkfreiheit und ihre Grenzen", 

Koeln 1911; W. Monod — “Libres penseur et penseur 
libres", Paris 1904; A. Cochin — “La revolution et 
la libre pensėe", Paris 1929; Jakubisiak — “La 
libre arbitre et la pensėe", Paris 1936. 

Ko verti yra tvirtinimai tų pažinimo sistemų, kurios 
atmeta metafizinę pažinimo galią, mūsų literatūroje yra 
svarstęs Pr. Kuraitis straipsnyje “Pagrindiniai 
gnoseologijos klausimai ir jų sprendimo būdai“ (Logos 
1928, nr. 2). 

Tl Čia primintinas vienas populiarus paradoksas, iš- 
tartas žinomo Lietuvos laisvamanio, buhalterijos spe- 
cialisto, lūpomis: “Apie bibliją,*evangelijas, krikščiony- 
be mes geriau nusimanome, nekaip patys kunigai" (plg. 
J. Ilgūnas, “Ar yra toks tikėjimas, be kurio žmogus 
negali gyventi?" Kaunas 1930, p. 7). Kiek drasos turė- 
ta kalbėti apie visai svetimus sau dalykus, galima 
spręsti ir iš kito to paties autoriaus rašinio “Apie tikė- 
jimą, dievus, apeigas ir Jėzų Kristų ant kryžiaus", 
spausdinto “Kultūroje" (1930, nr. 2, 3, 5, 7-8, 11). Į tai 
neiškentė nereagavęs A. Jakštas (plg. Tiesos Ke- 
lias 1931, nr. 1, p. 60-61). 

72 Tokių klastotojų, deja, yra buvę iš vadinamų lais- 
vai galvojusių mokslininkų (Ernestas Haeckelis, Pau- 
lius Kamereris). Apie Haeckelio klastojimus iš mūsiš- 
kių specialiai yra rašę: J. Liasauskis — “Ernesto 
Haeckelio falsifikacijos" (Apie tikėjimą, Kaunas 1923, 
p. 142-49); A. Maliauskis — “Paskutinis mokslo 
žodis" (Tiesos Kelias 1928, nr. 7-8); Pr. Dovydai- 
tis — “Ernestas Haeckelis ir aplink jį (Kosmos 1920- 
21, sąs 1, p. ypač 274-75). 


MOKSLO LAISVĖ, POLITIKA IR DVASIOS KRIZĖ 


73 Tiesos problemą mokslų srityje yra sprendęs prof. 
V. Čepinskis: “Mokslinės tiesos problema“ (Židi- 
nys 1935, nr. 1, p. 1-9 ir nr. 2, p. 156-165). V. Čepinskio 
žodžiais, “religija skelbia Dievo apreikštą Tiesą. Filo- 
sofijai tiesos problema yra pagrindinis dalykas. Moks- 

lui tiesa galutinis tikslas. Visi dideli mokslininkai buvo 
pagauti nesuvaldomos pasijos dėl tiesos. Mokslas tai 
vienintelė žmogaus veikimo sritis, kur tiesa ir bešališ- 
kumas yra būtinos pasisekimo salygos. Ne taip kitose 
praktiško gyvenimo srityse... Ten šitie dalykai nepopu- 
liarūs" (p. 3). Politikos sritis ir jos primato “pasaulė- 
žiūros — individualistinės ir kolektivistinės — kaip 
tiktai linksta tiesą laikyti nepraktišku ir nepopuliariu 
dalyku. Iš čia ir eina pastangos išlaisvinti net mokslu 
sritį, Čepinskio žodžiais, iš “galutinio jos tikslo" — tie- 
sos. Šios pastangos, bent šnekos, prasidėjo ir pas mus 
su politinių sąjūdžių gyvesniu pasireiškimu. Apie tą 
laiką atsiranda ir pasisakymai dėl mokslo ir politikos 
laisvės esmės, pvz, J. Totoraičio — “Mokslo lais- 
vė" (šaltinis 1911, nr. 5, 6) ir “Valstybės laisvė" (T. p., 
nr. 7). Tuo pačiu metu išsivystė ir ilgą kontraversija 
tarp būsimo vysk. Pr. Būčio ir būsimo tautininkų 
veikėjo viltininko J. Kubiliaus. (Pirmasis tuomet 
buvo Petrapilio Dv. Akademijos profesorius, o antrasis 
lietuvių atstovas caro Dumoje Petrapily). Kontraversi- 
ja bendru “Katalikybės ir tiesos" vardu ėjo “Vadove" 
(1911, nr. 29-32, 35, 36; 1912, nr. 48, 49; 1913, nr. 54-56, 
59, 62-64; 1914, nr. 65, 66). 

“4 Plg. Specializacija egzaktiniuos moksluos, židinys 
1935, nr. 11, p. 450-51. Dėl autoritetų reikšmės moks- 
luose yra rašęs ir V. Čepinskis — “Autoritetas ir 
laisvoji mintis moksle" (Kultūra 1936, nr. 11, 12). Ta 
proga prisimintinas ir kits jo straipsnis — “Autoritetas 
ir laisvoji mintis" (Kultūra 1936, nr. 6-7, 8). 

75 Plg. Paul Overhage, Die Faelschung des Pilt- 
down-Unterkiefers (Stimmen der Zeit, Juni 1955, p. 
222-24). 

Ar dėl to yra pagrindo kalbėti apie mokslų krize, kaip 
tai ir pas mus yra kėlęs ši klausima prof. V. čČepins- 
kis — “Mokslo krizė“ (židinys 1938, nr. 1, 2). Jeigu 
tokia krizė yra, tai ar ji neina iš perdėto pasitikėjimo 
mokslu, iš vadinamo mokslų pažangos ir visagalybės 
mito, iš įvairių moksle pasireiškiančių madų, kaip dar- 

vinizmas arba nūn freudizmas? (Tuos dalykus paliečia 
ir V. Čepinskis). Atsakydamas į Čepinskio iškeltą pro- 
blema, P. Lapelis kitaip stato klausimą: “Mokslo 
ar dvasios krizė“? (Židinys 1938, nr. 4). Iš tikrųjų, 
mokslo ir kitų gyvenimo sričių krizė galų gale sueina 
į Žmogaus krizę, sukurtą kraštutinių pažiūrų. Plg. Iz. 
Tamošaitis — “Dabarties krizė — Žmogaus supra- 
timo krizė" (Vairas 1929, nr. 2); St. Yla — “Žmogaus 
buities krizė" (Židinys 1939, nr. 12). 


DORINĖ IR RELIGINĖ LAISVĖ 


76 Mūsų literatūroje šią pažiūrą skelbė A. J(anulai- 
tis) brošiūroje “Iš kur atsiranda nusidėjėliai", Brook- 
lyn, N. Y., 1908. Tuo pačiu klausimu Panenupis 
(J. Staugaitis) polemizavo su “Lietuvos Ūkininku" “Va- 
dove" 1912, nr. 42. 

71 žmogaus laisvė ir religija: “Mokslas ir tikėjimas", 
Kaunas 1930, p. 118. 

78 Sąžinės laisvės klausimu mūsu kalba rašė Pr. Do- 
vydaitis — “Sąžinė ir laisvė" (Ateitis 1911, nr. 3, 4, 
5, 6-7); prancūzų kalba — G. Canet, “Nature et his- 
toire de la libertė de conscience", Paris 1907. Apie są- 
žinę pozitivistiniu požiūriu yra rašęs J. Vabalas-G u- 
daitis — “Sąžinė" (Kultūra 1926, nr. 3) ir T. šul- 
cas — “Sąžinės laisvė" (Vaga 1931, nr. 3). 

79 Mūsų literatūroje, be kitko, buvo nagrinėta ir Žo- 
džio “religija" etimologija: Plg. “Termino 'religija' 
prasmė ir turinys" (Ateitis 1912, p. 379, 419 II išnaša ir 
499); Pr. Dovydaitis — “Žodžio 'religija" etimolo- 
gija ir sąvoka" (Soter 1926, p. 1-19). 

30 Autonomistiniu pažiūrų santyki su religija išsamiai 
nagrinėja Fulton J. Sheen dviejuose savo veikaluo- 
se: “Freedom under God", Milwaukee 1940 ir “Philoso- 
phy of Religion", New York 1948. 

“1 Religijos laisvę, kaip atsiribojimą nuo pačios reli- 
gijos. pas mus teisingai yra apibudinęs prof. B. Čės- 

nys: “Nereligingi žmonės į “tikybinės laisvės' sąvoką 
yra linkę krauti visai kitą turinį — tokį, kurį mes va- 
diname negatyviu. Kam trūksta įsitikinimo krikščiony- 
bės vidujine tiesa, kam tikyba bendrai nėra šventas ir 
brangiausias dalykas, o dar labiau, kam ji rodosi esanti 
gyvenimo minusu ir neigiamos rūšies vertybė, — tas 
tardamas “tikybos laisvė' bus linkęs manyti netikėjimo 
ir tikybos nepraktikavimo laisvę“. Ne vienas toksai 
mielu noru turės mintyje tikybos (konkrečiai — krikš- 
čionybės) neigimo 'laisvę'. Einant tąja linkme dar to- 
liau lengva nuslysti į tos tikybos ardymo, niekinimo ir 
dergimo 'laisvę'. Tokį tikybos laisvės supratimą gali- 
me teisingai pavadinti negatyviu, destruktyviu, ne ku- 
riančiu, tik ardančių tikrąją tikybos laisvę" (plg. “Ta- 
riamieji tikybos laisvės pionieriai", Tiesos Kelias 1926, 
nr. 6, p. 330-31). 

82 Plačiau apie šios krypties religijos supratimą yra 
rašęs Pr. Kuraitis — “Jausmo religija" (Logos 1921, 
p. 41-49). 

83 Apie gyvenimiškąją dogmų vertę plg. A. Decoe- 
ne — “La valeur pedagogigue des dogmes", Montreal 
1948. Apie protininkų bedogmiškąjį religingumą bei re- 
ligiją plg. Pr. Kuraičio — “Katalikybės dogmos ir 
"bedogmė krikščionybė'" (T. Kelias 1925, nr. 1, 2, 11). 


AUKLĖJIMO LAISVĖ 


84 Vadinamas laisvas auklėjimas anaiptol nėra lais- 
vas. Jis dogmatiškai išskiria religiją. Be to, globojamas 
liberalinės valstybės, jis siekia būti monopolinis ir tuo 
būdu paneigia demokratinį pliuralizmą. Tuo klausimu 
plg. Scalla — “Education et libre pensėe“, Paris 
1903; J. Maritain — “L'ėducation liberal': L'ėdu- 
cation a la croisėe des chemains, Paris 1947, p. 101-231; 
Ch. Donahue—“Freedom and Education—a study in 
the pluralistic background of American culture“, 
Thought 1952-53, nr. 107. 

Laisvo auklėjimo vardu pas mus buvo reikalaujama 
išjungti iš mokyklų religiją ir religini auklėjimą. Tuo 
klausimu, be kitko, buvo rašę: P. P. — “Valstybinė mo- 
kykla Prancūzijoj“ ir “Mokyklinis būvis Lietuvoje“, 
Vaga 1931, nr. 3, 6-7, 9; J. Vabalas - Gudaitis — 
“Religiškas ir pasauliškas dorovingumas", Vaga 1931, 
nr. 10; “Ar yra nepartinga pedagogika", Mokykla ir Vi- 
suomenė 1935; V. Alaušas — “Tikyba ir mokykla", 
Mokykla ir Visuomenė 1936; V. 3. — “Laisvos asmeny- 
bės ugdymas", Mokykla ir Gyvenimas 1935; J. G. — 
“Humaniško auklėjimo klausimu", Mokykla ir Visuo- 
menė 1934; A. Busilas — “Klerikalizmas, bažnyčia 
ir sąžinės laisvė", Mokykla ir Gyvenimas 1935; V. But- 
rimas — “Mūsų švietimo praeitis ir dabartis", Varpas 
1953, nr. 1. — Laisvas auklėjimas buvo grindžiamas ne 
tik laisvamanine pažiūra į religiją, bet ir haeckeliškai 
suprasta evoliucija, plg. A. Ferriere — “Evoliuci- 
jos dėsniai ir naujausi auklėjimo uždaviniai", vertė V. 
R-gas, Kaune 1929. 

Kaip jautrios pas mus buvo vadinamo laisvo auklėji- 
mo problemos, susikertančios su religinio ir dorinio 
auklėjimo esme, rodo keletas dizertacijų: Pr. Dieli- 
ninkaičio — “La libertė scolaire et ėtat“, Paris 
1933; A. Liaugmino — “L'enseignement de la mo- 
rale — Essai sur sa nature et ses methodes", Neuchatel- 
Paris 1938 (žr. A. Maceinos platų vertinimą “Židiny" 
1939, nr. 10); O. Narušytės — “Dorinis auklėjimas 
lietuvių šeimoj“ (paremtas gausia anketinę medžiaga), 
Kaunas 1939. 

Tais klausimais versta straipsnių iš kitur: Edv. Mon- 
tier — “Kova dėl švietimo laisvės Prancūzijoj" (Židi- 
nys 1931, nr. 3), Chr. Dawson — “Auklėjimas ir 
krikščioniškosios kultūros krizė"  (Nauj. Gyvenimas 
1948, nr. 8), Prof. Wunderlė — “Kultūra, auklėji- 
mas, religija" (Liet. Mokykla 1921, sąs. 1). 

Originalių straipsniu yra raše: A. Lietuvaitis— 
“Auklėjimas, autoritetas, laisvė“ (Ateitis 1911, nr. 11- 
12, Simas Šultė — “Laisvos mokyklos problema“ 


220 


(Draugija 1921, nr. 7-8, 9-10); J. Gobis — “Tikybos 
reikšmė auklėjime" (Liet. Mokykla 1919-20, knyga 2); 


Pr. Kuraitis — “Auklėjimas ir pasaulėžiūra" (Liet. 
Mokykla 1924, sąs. 1); P. R. — “Neutralumas mokyklo- 
jė — neutralumo supratimas ir jo šalininkų įrodymų 


bandymai" (T. Kelias 1929, nr. 11, 12); A. Maceina 
— “Mokyklų laisvė ir valstybė" (T. Kelias 1933, nr, 11); 
Pr. Samulionis — “Religinio ir dorinio auklėjimo 
reikalu“ (N. Romuva 1934, nr. 158); St. Yla — “Auk- 
lėjimo tikslų klausimu“? (L. Mokykla 1939, nr. 11). 
Tautginas — “Mokykla ir moralė“ (Tremtinių Mo- 
kykla 1946, nr. 2). 


SOCIALINĖ - POLITINĖ LAISVĖ 


“o Apie prancūzų revoliucijos vaidmenį, ypač sociali- 
nių - politinių pažiūrų persisvėrimo atžvilgiu, pas mus 
rašė: P. Leonas — “Didžiosios prancūzų revoliuci- 
jos reikšmė" (Kultūra 1934, nr. 4); L. Karsavinas 
— “Didžioji prancūzų revoliucija ir Vakarų Europa" 
(N. Romuva 1939, nr. 37); Z. Ivinskis — “Didžioji 
prancūzų revoliucija ir jos pasaulinė reikšmė" (Židi- 
nys 1939, nr. 5-6); S. šultė — “Žmogaus ir piliečio 
teisių pareiškimas“ (Draugija 1921, nr. 11-12). 

*6 Individualistinės laisvės pervertinimas socialinia- 
me bei politiniame gyvenime paprastai dangstomas 
skambiu liberalinės demokratijos vardu. Tačiau, Mau- 
rice Schuman žodžiais, “liberalinė demokratija — 
tatai reikia pripažinti — dažnai tenkinasi tiktai abstrak- 
čia ir teorine laisve. Ji save įamžina klasiniu privilegi- 
jų standartu ir socialinėmis neteisybėmis" (plg. “Sąži- 
nė ir įstatymas", cit. iš N. Gyvenimo 1946, nr. 8, p. 4) — 
Šie klausimai pas mus buvo nekartą gvildenti: V. 
Gustainio — “Politinis liberalizmas" (židinys 1939, 
nr. 1), St. Ivošiškio — “Politinė demokratija" 
(Vairas 1936, nr. 6), F. Kemėšio — “Tarp individua- 
lizmo ir “socializmo? (Židinys 1935, nr. 10), A. Ma- 

ceinos — “Individas — asmuo ir valstybė" (N. Ro- 
muva 1936, nr. 12). 

87 Liberalizmas ir totalizmas kiekvienas savu keliu 
siekia išsilaisvinti iš religijos ir moralės “varžtų“, 
skelbdami visišką politikos autonomizmą. Ar politika 
gali būti visiškai autonomiška? Tuo klausimų pas mus 
buvo nekartą svarstyta. Iš laisvamaniųir libe- 


ralų pusės: A. Menger — “Dora ir valdžia" (L. 
Mintis 1911, nr. 21); H. Pereęy Ward — “Katalikų 
Bažnyčia — mirtinas nedraugas Amerikos laisvei" (L. 


Mintis 1912, nr. 26-27); Luc. Stebbins — “Religija 
ir valdžia" (L. Mintis 1913, nr. 40); A. Orlov, vertė 
J. š1. — “Bažnyčia ir viešpatija" (L. Mintis 1910, nr. 
10, 11; 1911, nr. 13, 15); J. Naujalis — “Klerikaliz- 
mas ir jo vaisiai" (L. Mintis 1915, nr. 60); A. Busilas 
— “Krikščioniškoji politika ir klerikalizmas' (Mokyk- 
la ir Gyvenimas 1935); Puodkalvis — “šis tas iš 
teisės ir moralės santykių" (Kultūra 1925, nr. 10); Jo- 
nas Vėžys — “Tikėjimo mokslas ir valstybės auto- 
nomija" (Kultūra 1930, nr. 5); P. G. — “Religija ir jos 
visuomeninė reikšmė" (Kultūra 1932, nr. 1, 2, 3, 4); 
J. V. Gudaitis — “Klerikalizmas ir laicizmas" 
(Kultūra 1932, nr. 11). 

Iš katalikų tais pačiais klausimais rašyta: L. 
Kopler — “Religija ir politika" (Tiesos Kelias 1928, 
nr. 10); L. G. — “Moralė ir politika" (Tėv. Sargas 1948, 
nr. 2-3); Kard. Faulhaber — “Apie politinę sąžinę" 
(T. Kelias 1933, nr. 5); J. Grigaitis — “Socialinio 
autoriteto pareigos" (Židinys 1935, nr. 5-6); E. Tu- 
rauskas — “Valstybės ir Bažnyčios suverenumas" 
(Suvažiavimo Darbai I, Kaunas 1935, p. 405-17); Meš- 
kus (J. Staugaitis) — “Bažnyčia ir Valstybė" (Kaunas 
1920). V. Birbilas — “Bažnyčia ir laisvė" (Ateitis 
1921, nr. 10-12). 

88J. Olgin, Kodėl turės įvykti komunizmas? ver- 
tė Laisvietis, “Laisvės? leid., Brooklyn (be metų), p. 55. 

5 Plg. G. Montesi, Die Zukunft der Freiheit: “Do- 
kumente“ 1947, Hf. 6. 

